
PADĖKA 


Šios knygos istorija, galima sakyti, nepaprasta. Iš pradžių 
mudu su Isabelle Stengers ketinome išversti į anglų kalbą 
mūsų knygą Entre le Temps et UEternitė'. Jau buvome paren- 
gę kelis variantus, iš kurių vienas pasirodė vokiečių kalba, 
o kitas — rusų“. Tačiau tuo metu mes gerokai patikslinome 
matematinę savojo požiūrio formuluotę. Todėl atsisakėme 
minties išversti pirmąją knygą ir nusprendėme parašyti nau- 
ją variantą, kuris neseniai pasirodė prancūzų kalba“. Isabelle 
Stengers paprašė, kad ją nurodyčiau ne kaip šios naujos kny- 
gos bendraautorę, o tik kaip savo bendradarbę. Nors priva- 
lau atsižvelgti į jos pageidavimą, norėčiau pabrėžti, kad be 
jos ši knyga niekada nebūtų buvusi parašyta. Aš labai dė- 
kingas jai už pagalbą. 


TL Prigogine et I. Stengers, Entre le Temps et UEternitė (Paris: Librairie 
Arthėme Favard, 1988 (2-as leid., Paris: Flammarion, 1992)). 

` I. Prigogine und I. Stengers, Das Paradox der Zeit (Munich: R. Piper 
& Co. Verlag, 1993); I. Prigogine and I. Stengers, Time, Chaos and Quan- 
tum Theory (Moscow: Ed. Progress, 1994). 

> I. Prigogine, La Fin des Certitudes (Paris: Odile Jacob, 1996). 

PADĖKA 


Šis tekstas yra ištisus dešimtmečius trukusio Briuselio ir 
Ostino grupių darbo rezultatas. Nors fizikos idėjos buvo aiš- 
kios jau gana seniai, tiksliai matematiškai jos buvo suformu- 
luotos tik per kelerius pastaruosius metus“. Aš esu dėkingas 
jauniems entuziastingiems bendradarbiams, kurie padėjo api- 
brėžti naują požiūrį į laiko prigimtį, sudarantį šios knygos pa- 
grindą, ypač Ioannisui Antoniou (Briuselis), Deanui Driebe'i 
(Ostinas), Hiroshi'ui Hasegawai (Ostinas), Tomio Petrosky'ui 
(Ostinas) ir Shuichi'ui Tasaki'ui (Kiotas). Taip pat norėčiau 
paminėti ir savo senąją Briuselio grupę, kurios padėti pagrin- 
dai leido daryti tolesnę pažangą. Dėkoju Radu Balescu, Mi- 
chaeliui de Hasanui, Francoise Henin, Claude'ui George'ui, 
Alkisui Grecosui ir Ferdinand'ui Maynė. Deja, Pierre'o Rėsi- 
bois ir Lėono Rosenfeldo jau nebėra tarp mūsų. 

Šioje knygoje pateiktas darbas negalėjo būti atliktas be 
daugelio organizacijų paramos. Ypač norėčiau padėkoti Bel- 
gijos Communauté Française, Belgijos federalinei valdžiai, 
Tarptautiniam Solvay institutui (Briuselis), Jungtinių Ameri- 
kos Valstijų energijos departamentui, Europos Sąjungai, Wel- 
cho fondui (Teksasas). 

Anglų kalba nėra mano gimtoji kalba, todėl aš labai dė- 
kingas dr. E. C. George'ui Sudarshanui ir dr. Deanui Drie- 


be'i iš Ostino Teksaso universiteto ir Davidui Lortimeriui 


* I. Prigogine and I. Stengers, Order Out of Chaos (New York: Bantam 
Books, 1984); I. Prigogine, From Being to Becoming (San Francisco: W. H. 
Freeman, 1980). 


PADĖKA 


(Londonas), kurie labai atidžiai perskaitė tekstą. Dėkoju ir 
savo leidėjai Prancūzijoje Odile'i Jacob, paskatinusiai mane 
rašyti šią naują knygą, taip pat Stephenui Morrow, mano re- 
daktoriui Jungtinėse Valstijose, ir Judith Schaubhut Smith už 
pagalbą rengiant angliškąjį leidimą. 

Esu įsitikinęs, kad mokslo istorijoje vyksta svarbus lūžis. 
Mes priėjome Galilei'aus ir Newtono nutiesto kelio, patei- 
kusio mums laike apgręžiamos ir deterministinės visatos 
vaizdinį, galą. Dabar mes regime determinizmo eroziją ir 


naujos fizikos dėsnių formuluotės radimąsi. 


Ilya Prigogine 


AUTORIAUS ŽODIS 


Aš stengiausi, kad ši knyga būtų įdomus, sa- 
varankiškas pasakojimas, suprantamas eiliniam 
skaitytojui. Vis dėlto, ypač penktajame ir šešta- 
jame skyriuose, nusprendžiau neatsisakyti deta- 
lizavimo, nes mano pateiktos išvados labai ski- 
riasi nuo tradicinių pažiūrų. Nors ši knyga yra 
dešimtmečių darbo rezultatas, daugelis klausi- 
mų dar laukia atsakymų. Tačiau, atsižvelgiant į 
ribotą kiekvieno iš mūsų gyvenimo trukmę, ma- 
no darbo vaisiai parodomi tokie, kokie jie yra 
šiandien. Aš kviečiu skaitytojus ne apsilankyti 
archeologijos muziejuje, bet patirti nuotykį da- 


lyvaujant mokslo formavimosi procese. 


Įžanga 


NAUJAS MĄSTYMAS? 


Anksčiau šiame šimtmetyje Karlas Popperis knygoje At- 
viroji visata: argumentas už indeterminizmą rašė: „Viena vertus, 
sveikas protas linkęs teigti, kad kiekvienas įvykis yra nulem- 
tas tam tikrų ankstesnių įvykių, taigi kiekvieną įvykį galima 
paaiškinti arba numatyti. ... Kita vertus, ... subrendusiems ir 
sveikiems Žmonėms sveikas protas priskiria ... sugebėjimą 
laisvai pasirinkti kurią nors iš alternatyvių veiklos galimy- 
bių.“! Ši „determinizmo dilema“, kaip ją pavadino Williamas 
Jamesas, glaudžiai susijusi su laiko samprata“. Ar ateitis yra 
duotybė, ar ji nuolat konstruojama? Tai visai žmonijai svarbi 
dilema, nes laikas yra fundamentali mūsų egzistencijos di- 
mensija. Kaip tik laiko įtraukimas į konceptualinę Galilei aus 
fizikos schemą žymėjo moderniojo mokslo pradžią. 

Šis žmogaus minties triumfas glaudžiai susijęs su pagrin- 


dinės šioje knygoje analizuojamos problemos esme - to, kas 


IK R. Popper, The Open Universe: An Argument for Indeterminism 
(Cambridge: Routledge, 1982), p. xix. 

2 W. James, “The Dilemma of Determinism”, in The Will to Believe (New 
York: Dover, 1956). 

buvo pavadinta laiko strėle, atmetimu. Albertas Einsteinas, 
kaip daugelis žino, dažnai kartodavo: „Laikas yra iliuzija“. Iš 
tiesų laikas, kaip jį nusako pamatiniai fizikos dėsniai nuo kla- 
sikinės Newtono dinamikos iki reliatyvumo teorijos ir kvan- 
tinės fizikos, nedaro jokio skirtumo tarp praeities ir ateities. 
Netgi šiandien daugelis fizikų yra įsitikinę, kad, remiantis 
fundamentiniu gamtos aprašymu, nėra jokios laiko strėlės. 

Tačiau visur - chemijoje, geologijoje, kosmologijoje, bio- 
logijoje ir humanitariniuose moksluose — praeitis ir ateitis 
vaidina skirtingus vaidmenis. Kaip laiko strėlė gali atsirasti 
iš to, ką fizika aprašo kaip laiko atžvilgiu simetrinį pasau- 
Di Tai yra laiko paradoksas, viena iš svarbiausių šioje knygo- 
je analizuojamų problemų. 

Laiko paradoksas buvo suvoktas tik antrojoje XIX am- 
žiaus pusėje, po to, kai Vienos fizikas Ludwigas Boltzman- 
nas stengdamasis suformuluoti evoliucinį požiūrį į fiziką pa- 
bandė kopijuoti tai, ką Charlesas Darwinas padarė biologi- 
joje. Newtono fizikos dėsniai jau seniai buvo laikomi išreiš- 
kiančiais objektyvaus pažinimo idealą. Kadangi jie supona- 
vo praeities ir ateities ekvivalentumą, bet kokiam mėginimui 
pripažinti fundamentalią laiko strėlės reikšmę buvo prieši- 
namasi kaip keliančiam grėsmę šiam idealui. Isaaco New- 
tono dėsniai jų taikymo srityje buvo laikomi galutiniais, pa- 
našiai kaip dabar daugelis fizikų galutine laiko kvantinę 
mechaniką. Tad kaip mes galime įvesti vienakryptį laiką ne- 
sugriaudami šių stulbinančių Žmogaus proto pasiekimų? 

Pradedant Boltzmannu, laiko strėlė buvo priskiriama fe- 


nomenologijos sričiai. Mes, žmonės, netobuli stebėtojai, esa- 

me atsakingi už skirtumą tarp praeities ir ateities, atsiran- 
dantį dėl supaprastinimų, kuriuos įvedame į savąjį gamtos 
aprašymą. Tokia mokslinė išmintis iki šiol yra vyraujanti. 
Kai kurie specialistai dejuoja, kad mes susidūrėme su neįme- 
nama paslaptimi, kurios atsakymo mokslas negali pateikti. 
Mūsų nuomone, pastaruoju metu situacija yra pasikeitusi, ir 
tai lėmė du dalykai: įspūdinga nepusiausvirųjų vyksmų fi- 
zikos plėtra ir nestabiliųjų sistemų dinamika, kuriai pradžią 
davė chaoso idėja. 

Per pastaruosius kelis dešimtmečius gimė naujas moks- 
las - nepusiausvirųjų vyksmų fizika, įvedusi tokias sąvokas kaip 
saviorganizacija ir disipatyviosios struktūros, kurios šiandien pla- 
čiai vartojamos daugelyje disciplinų — kosmologijoje, chemi- 
joje ir biologijoje, taip pat ekologijoje ir socialiniuose moks- 
luose. Nepusiausvirųjų vyksmų fizika aprašo vienakrypčio 
laiko padarinius ir suteikia naują prasmę negrįžtamumo ter- 
minui. Praeityje laiko strėlė fizikoje atsirasdavo tik analizuo- 
jant paprastus vyksmus, tokius kaip difuzija ar klampa, ku- 
riuos buvo galima suprasti neišplečiant įprastinės laiko atžvil- 
giu apgręžiamos dinamikos. Dabar situacija pasikeitė. Dabar 
mes žinome, kad negrįžtamumas atskleidžia daugybę naujų 
reiškinių, tokių kaip sūkurių susidarymas, cheminiai svyra- 
vimai ir lazerio šviesa, — visi jie iliustruoja esminį konstrukty- 
vų laiko strėlės vaidmenį. Negrįžtamumo jau nebegalima lai- 
kyti tik regimybe, kuri išnyktų, jeigu mūsų žinios būtų tobu- 
los. Jis atskleidžia sąryšį, efektus, kurie apima milijonų mili- 
jonus dalelių. Metaforiškai kalbant, pusiausviroji medžiaga 


be laiko strėlės yra „akla“, o su laiko strėle ji pradeda „ma- 

tyti“. Be šio naujo sąryšio, kurį lemia negrįžtamieji, nepu- 
siausvirieji vyksmai, gyvybės žemėje būtų neįmanoma įsi- 
vaizduoti. Taigi teiginys, kad laiko strėlė yra „tik fenomeno- 
loginė“, arba subjektyvi, yra absurdiškas. Iš tiesų mes esame 
laiko strėlės, evoliucijos vaikai, o ne jos kūrėjai. 

Antrasis labai svarbus momentas persvarstant laiko sąvo- 
ką buvo nestabiliųjų sistemų fizikos suformulavimas. Klasi- 
kinis mokslas pabrėžė tvarką ir stabilumą; dabar, priešingai, 
visuose stebėjimo lygmenyse mes matome fliuktuacijas, ne- 
stabilumą, įvairiopas alternatyvas ir ribotą nuspėjamumą. To- 
kios idėjos kaip chaoso pasidarė labai populiarios, jos daro 
įtaką mūsų mąstymui praktiškai visose mokslo srityse, nuo 
kosmologijos iki ekonomikos. Kaip įsitikinsime, dabar mes 
galime išplėsti klasikinę ir kvantinę fiziką, kad jos aprėptų ne- 
stabilumą ir chaosą. Taigi galime pateikti tokią gamtos dės- 
nių formuluotę, kuri tiktų aprašyti mūsų evoliucionuojančiai 
visatai - tokiam aprašymui, į kurį įeina laiko strėlė, nes pra- 
eitis ir ateitis nebevaidina simetrinių vaidmenų. Klasikiniu 
požiūriu, - mes turime galvoje kvantinę mechaniką ir relia- 
tyvumo teoriją, - gamtos dėsniai išreiškia apibrėžtybes. Kai 
duotos atitinkamos pradinės sąlygos, mes galime patikimai 
numatyti ateitį arba „atkurti“ praeitį. Kai įtraukiamas nesta- 
bilumas, tai pasidaro nebeįmanoma, ir gamtos dėsnių reikš- 
mė radikaliai pasikeičia, nes dabar jie išreiškia galimybes ar- 
ba tikimybes. Čia mes prieštaraujame vienai iš pamatinių Va- 
karų minties tradicijų, tikėjimui tikrumu. Kaip knygoje Atsi- 
tiktinumo imperija teigia Gerdas Gigerenzeris ir kiti, „nepai- 


sant perversmų, kurie įvyko moksle per daugiau kaip du 

tūkstančius metų, skiriančių Aristotelį nuo Claude'o Ber- 
nard'o Paryžiaus, juos siejo bent jau vienas įsitikinimas: moks- 
las analizuoja priežastis, o ne tikimybę. Kantas visuotiniam 
priežastiniam determinizmui netgi suteikė būtinos viso moks- 
linio pažinimo sąlygos statusą.“ 

Vis dėlto buvo ir kitokių nuomonių. Didysis fizikas Ja- 
mesas Clerkas Maxwellas kalbėjo apie „naują pažinimą“, ku- 
ris įveiks determinizmo prietarą“. Tačiau apskritai vyravo 
nuomonė, kad tikimybės yra proto būsenos, o ne pasaulio 
būsenos. Taip manoma netgi šiandien, nors kvantinė mecha- 
nika įtraukė statistines sąvokas į fizikos branduolį. Tačiau 
fundamentalus kvantinės mechanikos objektas, banginė funk- 
cija, tenkina deterministinę, laiko atžvilgiu apgręžiamą lyg- 
tį. Norint įvesti tikimybę ir negrįžtamumą, tradicinė kvan- 
tinės mechanikos formuluotė reikalauja stebėtojo. 

Savo matavimais stebėtojas suteiks negrįžtamumą laiko 
atžvilgiu simetrinei visatai. Kaip ir laiko paradokso atveju, 
mes vėl būsime tam tikra prasme atsakingi už evoliucinius 
visatos modelius. Šis stebėtojo vaidmuo, suteikęs kvantinei 
mechanikai subjektyvumo, buvo pagrindinė priežastis, dėl 
kurios Einsteinas nepritarė kvantinei mechanikai, ir nuo tol 


ji kelia nesibaigiančius ginčus. 


rG: Gigerenzer, Z. Swijtink, T. Porter, J. Daston, J. Beatty, and 
L. Krüger, The Empire of Chance (Cambridge: Cambridge University Press, 
1989), p. xiii. 

+ Žr.: L. Krüger, J. Daston, and M. Heidelberger, eds., The Probabilistic 
Revolution (Cambridge, Mass.: MIT Press, 1990), 1: 80. 

Stebėtojo vaidmuo buvo būtina sąvoka įvedant negrįžta- 
mumą, arba laiko tėkmę, į kvantinę mechaniką. Tačiau kai jau 
įrodyta, kad nestabilumas pažeidžia simetriją laiko atžvilgiu, 
stebėtojas nebėra esmingas. Spręsdami laiko paradoksą mes 
taip pat sprendžiame kvantinį paradoksą ir surandame nau- 
ją, realistinę kvantinės teorijos formuluotę. Tai nereiškia, kad 
grįžtama prie klasikinės deterministinės tradicijos; priešingai, 
mes atsisakome apibrėžtybių, siejamų su tradiciniais kvanti- 
nės teorijos dėsniais, ir pabrėžiame fundamentalų tikimybių 
vaidmenį. Klasikinėje ir kvantinėje fizikoje pamatiniai dėsniai 
dabar išreiškia tikimybes. Mums reikalingi ne tik dėsniai, bet 
ir įvykiai, kurie gamtos aprašymui suteikia radikalaus nauju- 
mo elementą. Šis naujumas atveria mums „naują pažinimą“, 
apie kurį anksčiau kalbėjo Maxwellas. Abrahamo De Moiv- 
re'o, vieno iš klasikinės tikimybių teorijos pradininkų, požiū- 
riu, atsitiktinumo negalima nei apibrėžti, nei suprasti". Kaip 
parodysime, dabar mes galime įtraukti tikimybes į pamati- 
nių fizikos dėsnių formuluotę. Kai tai padaryta, niutoniška- 
sis determinizmas žlunga; ateitis nebėra determinuojama da- 
barties, ir praeities ir ateities simetrija yra pažeista. Dėl to mes 
susiduriame su pačiu sunkiausiu klausimu: kokia yra laiko 
esmė? Ar laikas prasideda nuo „Didžiojo Sprogimo“? O gal 
laikas yra ankstesnis už mūsų visatą? 

Šie klausimai mus priartina prie svarbiausių erdvės ir lai- 
ko problemų. Išsamiam mūsų pozicijos kosmologinių išva- 


dų paaiškinimui prireiktų atskiros monografijos. Tačiau, 


` Gigerenzer et al., Empire of Chance. 

trumpai tariant, mes esame įsitikinę, kad Didysis Sprogimas 
buvo įvykis, susijęs su mūsų visatą sukūrusios aplinkos vi- 
diniu nestabilumu. Jis ženklino mūsų visatos pradžią, bet ne 
laiko pradžią. Nors mūsų visata turi amžių, mūsų visatą su- 
kūrusi aplinka jo neturi. Laikas neturi pradžios ir tikriau- 
siai neturi pabaigos. 

Tačiau čia mes įžengiame į spekuliacijų pasaulį. Svarbiau- 
sias šios knygos tikslas yra pateikti gamtos dėsnių formu- 
luotę mažų energijų srityje. Tai yra makroskopinės fizikos, 
chemijos ir biologijos sritis. Tai sritis, kurioje iš tiesų egzis- 
tuoja žmogus. 

Laiko ir determinizmo problemos buvo svarbiausios Va- 
karų minčiai nuo ikisokratikų laikų. Kaip mes galime su- 
vokti žmogaus kūrybingumą arba etiką deterministiniame 
pasaulyje? 

Šis klausimas atspindi gilų prieštaravimą, būdingą Vaka- 
rų humanistinei tradicijai, pabrėžiančiai pažinimo ir objek- 
tyvumo svarbą, o kartu individualią atsakomybę ir pasirin- 
kimo laisvę, kuriomis remiasi demokratijos idealas. Poppe- 
ris ir daugelis kitų filosofų nurodė, kad mes susiduriame su 
neišsprendžiama problema, kol gamtą aprašo vien tik deter- 
ministinis mokslas“. Laikydami save skirtingais nuo gamtos 
pasaulio suponuotume dualizmą, kurį šiuolaikiniam protui 
sunku priimti. Šio mūsų darbo tikslas - parodyti, kad da- 


bar mes galime įveikti šią kliūtį. Jeigu, kaip rašė Richardas 


€ Popper, Open Universe. 

Tarnasas, „Vakarų pasaulis trokšta iš naujo susijungti su sa- 
vo būties pagrindu“, tikriausiai nebus per drąsu sakyti, kad 
mes priartėjome prie mūsų troškimo objekto“. 

Žmonija priėjo lūžį, naujo mąstymo, kai mokslas nebe- 
tapatinamas su tikrumu, o tikimybė — su nežinojimu, pra- 
džią. Mes visiškai sutinkame su Yvoru Leclercu, kuris rašo: 
„Šiame šimtmetyje mes kenčiame dėl mokslo ir filosofijos at- 
skyrimo, lydėjusio Newtono fizikos triumfą XVIII amžiuje.“ 
Jacobas Bronowski tą pačią mintį puikiai išreiškė šitaip: 
„Viena svarbiausių mokslo temų — suprasti Žmogaus prigim- 
tį ir žmogaus padėtį gamtoje.“ 

Šio amžiaus pabaigoje dažnai klausiama, kokia ateitis lau- 
kia mokslo. Kai kurie, pavyzdžiui, Stephenas W. Hawkin- 
gas Trumpoje laiko istorijoje, mano, kad mes esame netoli tiks- 
lo, to momento, kai sugebėsime skaityti „Dievo protą“““. 
Mūsų nuomone, priešingai, iš tiesų mes esame naujos moks- 
lo eros pradžioje. Mes stebime gimstant mokslą, kuris ne- 
beapsiriboja idealizuotomis ir supaprastintomis situacijomis, 
bet atspindi realaus pasaulio sudėtingumą, mokslą, kuris 
mus ir mūsų kūrybingumą laiko fundamentalios tendenci- 


jos, pasireiškiančios visuose gamtos lygmenyse, dalimi. 


“ R. Tarnas, The Passion of the Western Mind (New York: Harmony, 
1991), p. 443. 

8 I. Leclerc, The Nature of Physical Existence (London: Allen and Unwin; 
New York: Humanities Press, 1972). 

? J. Bronowski, A Sense of the Future (Cambridge, Mass.: MIT Press, 
1978), p. ix. 

10 S. Hawking, A Brief History of Time: From the Big Bang to Black Holes 
(New York: Bantam Books, 1988). 

EPIKUŪRO DILEMA 


Ar visatą valdo deterministiniai dėsniai? Kokia yra lai- 
ko prigimtis? Šiuos klausimus suformulavo ikisokratikai pa- 
čioje Vakarų minties raidos pradžioje. Praėjus daugiau kaip 
dviem tūkstančiams penkiems šimtams metų jie vis dar ke- 
liami. Tačiau pastarojo meto fizikos ir matematikos pasie- 
kimai, susiję su chaosu ir nestabilumu, atvėrė naujas tyri- 
nėjimo galimybes. Mes pradedame matyti šias problemas, 
glaudžiai susijusias su Žmonijos padėtimi gamtoje, naujoje 
šviesoje ir dabar galime išvengti praeities prieštaravimų. 

Graikų filosofas Epikūras pirmasis atkreipė dėmesį į fun- 
damentalią dilemą. Būdamas Demokrito sekėjas, jis tikėjo, 
kad pasaulis sudarytas iš atomų ir tuštumos. Maža to, jis pa- 
darė išvadą, kad atomai krenta tuštumoje vienodu greičiu 
ir lygiagrečiomis trajektorijomis. Kaip tada jie galėjo susidur- 
ti? Kaip galėjo atsirasti kas nors nauja, sudaryta iš atomų 
kombinacijų? Epikūro požiūriu, mokslo problemos, gamtos 
suprantamumas ir žmogaus likimas yra neatskiriamai susi- 
ję. Kokią prasmę galėjo turėti žmogaus laisvė deterministi- 


niame atomų pasaulyje? Kaip Epikūras rašė Menoikėjui, 

„Mūsų valia yra autonomiška ir nepriklausoma, ir mes ga- 
lime ją girti arba peikti. Taigi, kad išsaugotume savo lais- 
vę, būtų buvę geriau ir toliau laikytis tikėjimo dievais, užuot 
tapus fizikų likimo vergais: pirmasis suteikia mums viltį pa- 
žadu ir aukojimais pelnyti dievybių palankumą; antrieji, 


sl 


priešingai, paverčia likimą neišvengiama būtinybe.” Kaip 
šiuolaikiškai skamba ši citata! Didieji Vakarų tradicijos mąs- 
tytojai, tokie kaip Immanuelis Kantas, Alfredas Northas 
Whiteheadas ir Martinas Heideggeris, dažnai jautėsi priva- 
lą tragiškai pasirinkti susvetimėjimą lemiantį mokslą arba 
antimokslinę filosofiją. Jie stengėsi surasti kokį nors kompro- 
misą, bet nė vienas iš jų nebuvo patenkinamas. 

Epikūras manė radęs šios dilemos sprendimą, kurį jis pa- 
vadino klinamen. Pasak Lukrecijaus, „statmenai nešami tuš- 
tumoj visi kūnai pirmykščiai / savo svoriu iš pradžių mums 
nežinomoj vietoje ima / krypti nežymiai į šalį, bet tokį tik tru- 
putį mažą, / jogei vargiai gali tai nukrypimu pavadinti.“ 
Tačiau nebuvo pateiktas joks šio klinamen mechanizmas. Ne- 
nuostabu, kad jis visada buvo laikomas svetimu, savavališ- 
ku elementu. 

Bet ar mums apskritai reikalinga ši naujovė? Herakleito 


požiūriu, kaip jį suprato Popperis, „tiesą atskleidžia esmin- 


! Apie Epikūrą žr.: J. Barnes, The Presocratic Philosophers (London: Rout- 
ledge, 1989). Jis tikriausiai turėjo galvoje stoikus, kurie tikėjo tam tikru de- 
terminizmu. 

? Titus Lucretius Carus, De Natura Rerum, ed. C. Bailey (Oxford: Oxford 
University Press, 1947). [Lietuviškas vertimas cituojamas iš: Lukrecijus. Apie 
daiktų prigimtį. Vilnius: Mintis, 1964, p. 116-117. Vertė M. Račkauskas.| 

go gamtos tapsmo suvokimas, t. y. jos įsivaizdavimas kaip be- 
sąlygiškai begalinės, kaip proceso paties savaime“. Parmeni- 
das laikėsi priešingo požiūrio. Savo garsiajame eilėraštyje 
apie unikalų būties realumą jis rašė: „Ne kadaise tai buvo 
ar bus kada nors, nes tai yra dabar, viskas kartu“. 

Įdomu, kad Epikūro klinamen vėl pasirodė mūsų amžiaus 
moksle. Savo klasikiniame straipsnyje apie fotonų emisiją, 
susijusią su atomo būsenų šuoliais (1916), Einsteinas aiškiai 
išsakė tikėjimą moksliniu determinizmu, nors pripažino, kad 
šios emisijos yra valdomos atsitiktinumo. 

Graikų filosofija neįstengė išspręsti šios dilemos. Platonas 
siejo tiesą su būtimi, t. y. su nekintama tikrove anapus taps- 
mo. Vis dėlto jis suvokė tokio požiūrio paradoksalumą, nes 
jis nuskurdina gyvenimą ir mintį. Sofiste jis padarė išvadą, 
kad mums reikalinga ir būtis, ir tapsmas“. 

Nuo to laiko šis dvilypumas nedavė ramybės Vakarų 
minčiai. Kaip pažymėjo prancūzų filosofas Jeanas Wahlas, 
Vakarų filosofijos istorija apskritai yra nevykusi, jai būdin- 
gas amžinas svyravimas tarp pasaulio kaip automato ir te- 
ologijos, kurioje Dievas valdo visatą“. Ir viena, ir kita yra de- 
terminizmo formos. 


Lūžis šiuose debatuose įvyko XVIII amžiuje atradus 


„gamtos dėsnius“. Svarbiausias pavyzdys buvo Newtono 


> K. R. Popper, The Open Society and Its Enemies (Princeton, N. J.: Prin- 
ceton Universitv Press, 1963). 

* Apie Parmenidą žr.: Barnes, Presocratic Philosophers. 

> Plato, The Sophist (New York: Garland, 1979). 

6 J. Wahl, Traité de Métaphysique (Paris: Pavot, 1968). 

dėsnis, susiejęs jėgą ir pagreitį, — šis dėsnis buvo ir deter- 
ministinis, ir, kas dar svarbiau, laiko atžvilgiu apgręžiamas. 
Jeigu mes žinome pradines sąlygas, galime apskaičiuoti tiek 
visas paskesnes būsenas, tiek ankstesnes. Maža to, praeitis 
ir ateitis vaidina tą patį vaidmenį, nes Newtono dėsnis yra 
invariantinis laiko apgrąžos ł — -t atžvilgiu. Dėl to atsiran- 
da košmariški vaizdiniai, tokie kaip Pierre'o Simono de Lap- 
lace'o įsivaizduotas demonas, galėjęs stebėti esamą visatos 
būseną ir numatyti jos evoliuciją“. 

Kaip visi žinome, XX amžiuje Newtono dėsnį išstūmė 
kvantinė mechanika ir reliatyvumo teorija. Tačiau pagrindi- 
nės šio dėsnio charakteristikos — determinizmas ir simetrija 
laiko atžvilgiu — išliko. Iš tiesų kvantinė mechanika nagrinė- 
ja nebe trajektorijas, bet bangines funkcijas (žr. šio skyriaus 
IV skirsnį ir šeštąjį skyrių), tačiau svarbu pažymėti, kad pa- 
grindinė kvantinės mechanikos lygtis, Schrodingerio lygtis, 
ir vėl yra deterministinė ir laiko atžvilgiu apgręžiama. 

Tokiomis lygtimis gamtos dėsniai atskleidžia apibrėžty- 
bes. Jeigu duotos pradinės sąlygos, viskas yra determinuo- 
ta. Gamta yra automatas, kurį mes galime kontroliuoti, bent 
jau iš principo. Naujovė, atsitiktinumas ir spontaniškas 
veiksmas yra realūs tik mūsų, žmogiškuoju, požiūriu. 

Daugelio istorikų nuomone, esminį vaidmenį šioje gam- 


tos vizijoje suvaidino krikščionių Dievas, kuris XVII amžiu- 


“ P. S. Laplace, Oeuvres Complėtes de Laplace (Paris: Gauthier-Vilars, 
1967). 


24 


Pirmas skyrius. EPIKCRO DILEMA 


je buvo suvokiamas kaip visagalis įstatymų leidėjas. Teolo- 
gija ir mokslas sutarė. Kaip rašė Gottfriedas von Leibnizas, 
„Mmažiausiose substancijose tokios skvarbios akys kaip Die- 
vo galėjo įžvelgti visą daiktų tėkmę visatoje, guae sint, guae 
fuerint, guae mox futura trahantur“ (tuos, kurie yra, tuos, ku- 
rie buvo, ir tuos, kurie bus ateityje)“. Taigi deterministinių 
gamtos dėsnių atradimas priartino Žmogiškąjį pažinimą prie 
dieviškojo, nelaikiško požiūrio. 

Pasyvios gamtos, pavaldžios deterministiniams ir laiko 
atžvilgiu apgręžiamiems dėsniams, samprata yra labai bū- 
dinga Vakarų pasauliui. Kinijoje ir Japonijoje gamta yra tai, 
„kas egzistuoja savaime“. Savo puikioje knygoje Mokslas ir 
visuomenė Rytuose ir Vakaruose Josephas Needhamas pasakoja 
mums, su kokia ironija išprusę Kinijos žmonės sutiko jėzui- 
tų paskelbtą žinią apie moderniojo mokslo pergales“. Idėja, 
kad gamta paklūsta paprastiems, pažiniems dėsniams, jiems 
atrodė esanti tobulas antropocentrinio kvailumo pavyzdys. 
Pagal kinų tradiciją, gamta yra spontaniška harmonija, o jei- 
gu kalbama apie „gamtos dėsnius“, gamta pajungiama tam 
tikrai išorinei galiai. 

Laiške didžiam indų poetui Rabindranathui Tagore'i 


Einsteinas rašė: 


Š G. von Leibniz, Discourse on Metaphysics and Other Essays, ed D. Gar- 
ber and R. Ariew (Indianapolis: Hackett, 1991). 

? J. Needham, Science and Society in East and West: The Grand Titration 
(London: Allen and View, 1969). 

„Jeigu Mėnulis, keliaujantis savo amžinuoju taku aplink Žemę, 
būtų apdovanotas savimone, jis būtų tvirtai įsitikinęs, kad ke- 
liaus savo taku savarankiškai, pagal visiems laikams priimtą 
sprendimą. 

Panašiai Esybė, apdovanota gilesne įžvalga ir tobulesniu in- 
telektu, stebėdama Žmogų ir jo veiksmus šaipytųsi iš jo iliuzi- 
jos, kad jis veikia savo laisva valia. 

Aš tuo įsitikinęs, nors gerai žinau, kad to neįmanoma tvir- 
tai įrodyti. Jeigu iki pat paskutinio rezultato gerai apmąstytu- 
me tai, ką tiksliai Žinome ir suprantame, vargu ar atsirastų 
žmogus, kuris nepritartų šiam požiūriui, jeigu tik prieš tai ne- 
atgytų jo savimeilė. Žmogus ginasi, kad nebūtų laikomas be- 
jėgiu objektu visatos tvarkoje. Tačiau ar įvykių dėsningumas, 
vis aiškiau atsiskleidžiantis neorganinėje gamtoje, kada nors tu- 


rėtų liautis funkcionavęs mūsų smegenų veikloje?“ 


Einsteinui atrodė, kad tai vienintelė pozicija, suderinama 
su mokslo laimėjimais. Tačiau dabar su šia išvada lygiai taip 
pat sunku sutikti, kaip ir Epikūrui. Laikas yra pamatinė mū- 
sų egzistencijos dimensija. Nuo XIX amžiaus filosofija vis la- 
biau sutelkė dėmesį į laiką, kaip matome iš Georgo Wilhelmo 
Hegelio, Edmundo Husserlio, Williamo Jameso, Henri Berg- 
sono, Martino Heideggerio ir Alfredo Northo Whiteheado 
darbų. Fizikams, tokiems kaip Einsteinas, problema buvo iš- 
spręsta. Filosofams ji tebėra svarbiausias ontologijos klausi- 


mas, susijęs su pačiu Žmogaus egzistencijos prasmės pamatu. 


q . . . , . ve oos ex . x 
IT Einsteino ir Tagore's susirašinėjimą, išverstą A. Robinsono, žr.: 


K. Dutta and A. Robinson, Rabindranath Tagore (London: Bloomsbury, 
1995). 

Knygoje Atviroji visata: argumentas už indeterminizmą Pop- 
peris rašė: „Laplace'o determinizmą - atrodytų, patvirtintą 
prima facie deterministinių fizikos teorijų ir jų nuostabios sėk- 
mes — aš laikau stipriausia ir rimčiausia kliūtimi, trukdan- 
čia mums suprasti ir pagrįsti žmogaus laisvės, kūrybingu- 
mo ir atsakomybės prigimtį.“ Pasak Popperio, „laiko ir kis- 
mo realumas yra realizmo esmė“. 

Savo trumpoje esė „Galimybė ir realybė“ Bergsonas klau- 
sė: „Koks yra laiko vaidmuo? ... Laikas neleidžia, kad vis- 
kas būtų duota iš karto. ... Ar jis nėra kūrybingumo ir pasi- 
rinkimo įrankis? Ar laiko egzistavimas nėra indeterminizmo 
gamtoje įrodymas?“'“ Ir Popperio, ir Bergsono nuomone, 
mums reikalingas „indeterminizmas“. Tačiau kaip mes at- 
sikratome determinizmo? Šis keblumas puikiai analizuoja- 
mas Williamo Jameso esė, pavadintoje „Determinizmo dile- 
ma". Remiantis aiškiai apibrėžtais mechanizmais determi- 
nizmas yra „matematizuojamas“, kaip parodė gamtos dės- 
niai, suformuluoti Newtono, Schrodingerio ir Einsteino. Prie- 
šingai, nukrypimai nuo determinizmo, atrodo, įveda antro- 
pomorfines sąvokas, tokias kaip tikimybė ar atsitiktinumas. 

Konfliktas tarp laiko apgręžiamumu grindžiamo fizikos 


požiūrio ir laiką analizuojančios filosofijos baigėsi atviru su- 


"| Popper, Open Universe, loc. cit. 

12 H. Bergson, Oeuvres (Paris: Presses Universitaires de France, 1959), 
p. 1331. 

5 James, Dilemma of Determinism, loc. cit. 

sidūrimu. Kokia yra mokslo paskirtis, jeigu jis negali aprėpti 
kai kurių pagrindinių žmogiškojo patyrimo aspektų? Gerai 
žinoma antimokslinė Heideggerio nuostata. Jau Friedrichas 
Nietzshe padarė išvadą, kad nėra faktų, tik interpretacijos. 
Pasak Johno R. Searle'o, postmodernioji filosofija, propaguo- 
janti dekonstrukcijos idėją, meta iššūkį Vakarų tradicijoms 
tiesos, objektyvumo ir tikrovės prigimties klausimais“. Be to, 
evoliucijos, įvykių vaidmuo mūsų gamtos aprašyme nuolat 
didėja. Taigi kaip mes galime išsaugoti fizikos požiūrį, kad 
laikas yra apgręžiamas? 

1994 metų spalio mėnesį išėjo specialus Scientific American 

numeris, skirtas „gyvybei visatoje“ °. Visuose lygmenyse — 
kosmologijos, geologijos, biologijos ir žmonių visuomenės — 
mes matome evoliucijos procesą, susijusį su nestabilumu ir 
fliuktuacijomis. Todėl negalime išvengti klausimo: kaip šie 
evoliuciniai modeliai yra įdiegti į fundamentinius fizikos dės- 
nius? Tik vienas straipsnis, parašytas žymaus fiziko Steveno 
Weinbergo, tiesiogiai susijęs su šia problema. Jis rašo: „Mes 
norėtume laikytis vieningo požiūrio į gamtą, tačiau nuolat su- 
siduriame su sunkiai įveikiamu protingos gyvybės vaidmens 
visatoje — kaip objekto ir kaip tyrinėtojo - dvilypumu. ... Kita 
vertus, yra Schrodingerio lygtis, kuri grynai deterministiškai 


aprašo, kaip bet kurios sistemos banginė funkcija kinta bėgant 


"TL Searle, “Is There a Crisis in American Higher Education?“, Bulletin 
of the American Academy of Arts and Sciences 46, no. 4 (January 1993): 24. 
15 Scientific American 271, no. 4 (October 1994). 

laikui. Be to, yra visiškai atskiras principų visetas, nurodantis, 
kaip naudoti banginę funkciją norint apskaičiuoti įvairių gali- 
mų rezultatų tikimybes, kai kas nors atlieka matavimą.” ° 

Ar tai reiškia, jog dėl to, kad matuojame, mes patys esa- 
me kosminės evoliucijos priežastis? Weinbergas kalba apie 
sunkiai įveikiamą dvilypumą — tokį požiūrį randame dau- 
gelyje pastarojo meto publikacijų, tokių kaip Stepheno W. 
Hawkingo Trumpa laiko istorija“. Čia Hawkingas propaguo- 
ja grynai geometrinę kosmologijos interpretaciją. Glaustai ta- 
riant, laikas yra erdvės akcidencija. Tačiau jis supranta, kad 
tokios interpretacijos nepakanka. Kad galėtume nagrinėti 
protingą gyvybę, mums reikalinga laiko strėlė. Todėl kartu 
su kitais kosmologais Hawkingas įveda vadinamąjį antropi- 
nį principą. Vis dėlto šis principas yra savavališkas, kaip ir 
Epikūro klinamen. Hawkingas nenurodo, kaip antropinis 
principas galėjo atsirasti iš statinės geometrinės visatos. 

Kaip minėjome anksčiau, Einsteinas stengėsi išsaugoti 
gamtos, įskaitant ir žmoniją, vienybę traktuodamas mus tik 
kaip automatus. Tokio požiūrio laikėsi ir Baruchas Spinoza. 
Tačiau buvo ir kitoks požiūris, pateiktas Renė Descartes'o, 
taip pat XVII amžiuje, kuris rėmėsi dualizmo samprata: vie- 
na vertus, yra materija, res extensa, kaip ją apibūdina geomet- 


rija, o kita vertus — protas, susijęs su res cogitans"“. Šitaip Des- 


16 S. Weinberg, in ibid., p. 44. 
17 Hawking, Brief History of Time, loc. cit. 
18 R. Descartes, Méditations mėtaphysigues (Paris: J. Von, 1976). 

cartes'as apibūdino stulbinantį skirtumą tarp paprastų fizi- 
kinių sistemų, tokių kaip trinties neveikiama svyruoklė, el- 
gesio ir Žmogaus smegenų funkcionavimo. Keista, bet antro- 
pinis principas mus vėl sugrąžina prie karteziškojo dualizmo. 

Knygoje Naujasis imperatoriaus protas Rogeris Penrose'as 
teigia: „Kaip tik dėl to, kad mums stinga fundamentinių fi- 
zikos dėsnių supratimo, mes rimtai nesiimame „proto“ są- 

vokos fizikos ar logikos požiūriu.“ Mes įsitikinę, kad Pen- 
rose'as teisus: mums reikalinga nauja fundamentinių fizikos 
dėsnių formuluotė. Evoliuciniai gamtos aspektai turi būti iš- 
reikšti pamatiniais fizikos dėsniais. Tik tokiu būdu mes ga- 
lime pateikti įtikinamą Epikūro dilemos sprendimą. Indeter- 
minizmo, laiko asimetrijos priežastys glūdi dinamikoje. Šių 
ypatumų neapimančios formuluotės yra neišsamios, lygiai 
kaip neišsamios būtų fizikos formuluotės, ignoruojančios 
gravitaciją arba elektrą. 

Tikimybė vaidina esminį vaidmenį daugelyje mokslų, 
nuo ekonomikos iki genetikos. Tačiau idėja, kad tikimybė 
yra tik proto būsena, tebegyvuoja. Dabar turime žengti to- 
lesnį žingsnį ir parodyti, kaip tikimybė įeina į fundamenti- 
nius fizikos, klasikinės ar kvantinės, dėsnius. Dabar galima 
nauja gamtos dėsnių formuluotė. Šitaip mes įgyjame priim- 
tinesnį aprašymą, kuriame užtenka vietos ir gamtos dės- 


niams, ir naujovėms, ir kūrybingumui. 


1? R. Penrose, The Emperor's New Mind (Oxford: Oxford University 
Press, 1990), p. 4-5. 

Šio skyriaus pradžioje paminėjome ikisokratikus. Iš tie- 
sų mes perėmėme iš senovės graikų du idealus, kurie nuo 
to laiko formavo Žmonijos istoriją. Pirmasis yra gamtos su- 
prantamumas, arba, tariant Whiteheado žodžiais, „pastan- 
gos sudaryti darnią, logišką, būtiną bendrųjų idėjų sistemą, 
kuria remiantis gali būti interpretuojamas kiekvienas mūsų 
patirties elementas““. Antrasis yra demokratijos idėja, pa- 
grįsta žmogaus laisvės, kūrybingumo ir atsakomybės prie- 
laida. Kol mokslas suponavo gamtos kaip automato apra- 
šymą, šie du idealai prieštaravo vienas kitam. Kaip tik šį 


prieštaravimą mes dabar pradedame įveikti. 


II 


Pirmajame skirsnyje pabrėžėme, kad laiko ir determiniz- 
mo problemos sudaro takoskyrą tarp mokslo ir filosofijos, 
arba, kitaip tariant, tarp C. P. Snow dviejų kultūrų”. Tačiau 
mokslas toli gražu nėra monolitinis blokas. Iš tiesų XIX am- 
žius mums paliko dvejopą palikimą: gamtos dėsnius, tokius 
kaip Newtono dėsniai, ir evoliucinį aprašymą, susijusį su 
entropija. 

Entropija yra esminė termodinamikos, mokslo, tiriančio 


negrįžtamuosius, laiko atžvilgiu kryptingus vyksmus, dalis. 


20 A. N. Whitehead, Process and Reality, ed. D. Griffin and D. Sherbor- 
ne, corrected ed. (New York: Macmillan, 1978). 

ZC P. Snow, The Two Cultures and the Scientific Revolution. The Two 
Cultures and a Second Look (Cambridge: Cambridge Universitv Press, 1964). 


31 


Pirmas skvrius. EPIKŪRO DILEMA 


Kiekvienas tam tikru mastu yra susipažinęs su šiais vyks- 
mais. Prisiminkime radioaktyvųjį skilimą arba klampą, su- 
lėtinančią skysčio tekėjimą. Priešingai grįžtamiesiems vyks- 
mams, tokiems kaip trinties neveikiamos svyruoklės judėji- 
mas, kur ateitis ir praeitis vaidina tą patį vaidmenį (mes ga- 
lime ateitį, tai yra +t, sukeisti vietomis su praeitimi, —t), ne- 
grįžtamieji vyksmai turi kryptį laike. Praeityje paruošta ra- 
dioaktyvioji medžiaga ateityje išnyks. Dėl klampos skysčio 
tekėjimas laikui bėgant lėtėja. 

Pirmapradis laiko krypties vaidmuo akivaizdus tuose 
vyksmuose, kuriuos nagrinėjame makroskopiniame lygme- 
nyje, tokiuose kaip cheminės reakcijos arba pernašos proce- 
sai. Iš pradžių turime cheminius junginius, kurie gali rea- 
guoti. Laikui bėgant jie pasiekia pusiausvyrą, ir reakcija liau- 
jasi. Panašiai jeigu iš pradžių būsena yra nevienalytė, difu- 
zija stengsis homogenizuoti sistemą. Saulės spinduliavimas 
yra negrįžtamųjų branduolinių vyksmų rezultatas. Neatsi- 
žvelgiant į begalę negrįžtamųjų vyksmų, lemiančių orus ir 
klimatą, neįmanoma pateikti jokio ekosferos aprašymo. 
Gamtoje vyksta ir grįžtamieji, ir negrįžtamieji vyksmai, tačiau 
teisinga teigti, kad negrįžtamieji vyksmai yra taisyklė, o grįŽ- 
tamieji — išimtis. Grįžtamieji vyksmai atitinka idealizacijas: 
turime nepaisyti trinties, kad svyruoklės judėjimas būtų grįž- 
tamasis. Tokios idealizacijos yra problemiškos, nes gamtoje 
nėra absoliučios tuštumos. Kaip anksčiau minėjome, grįžta- 


mieji vyksmai aprašomi judėjimo lygtimis, kurios yra inva- 

riantinės laiko apgrąžos atžvilgiu — tokia yra Newtono lyg- 
tis klasikinėje mechanikoje arba Schrėdingerio lygtis kvan- 
tinėje mechanikoje. Tačiau negrįžtamiesiems vyksmams 
mums reikalingas aprašymas, pažeidžiantis laiko simetriją. 

Grįžtamųjų ir negrįžtamųjų vyksmų perskyra buvo nu- 
brėžta pasitelkus entropijos, susijusios su vadinamuoju ant- 
ruoju termodinamikos dėsniu, sąvoką. Entropiją jau 1865 
metais apibrėžė Rudolfas Julius Clausius (graikų k. entro- 
pija iš tiesų reiškia „evoliucija“)“. Pagal šį dėsnį, negrįžta- 
mieji vyksmai didina entropiją. Vykstant grįžtamiesiems 
vyksmams, priešingai, entropija nekinta. 

Mes dar kartą grįšime prie šio antrojo dėsnio. Dabar pri- 
siminkime garsiąją Clausijaus formuluotę: „Visatos energija 
nekinta. Visatos entropija didėja.“ Šį entropijos didėjimą le- 
mia visatoje vykstantys negrįžtamieji vyksmai. Clausijaus 
teiginys buvo pirmoji evoliucinio požiūrio į visatą, grindžia- 
mo šių vyksmų egzistavimu, formuluotė. Arthuras Stanley 
Eddingtonas entropiją pavadino „laiko strėle““. Vis dėlto, 
pagal fundamentinius fizikos dėsnius, negrįžtamųjų vyksmų 
neturėtų būti. Taigi matome, kad iš XIX amžiaus paveldė- 
jome du vienas kitam prieštaraujančius požiūrius: požiūrį, 


teigiantį grįžtamumą laike, pagrįstą dinamikos dėsniais, ir 


2 R. J. Clausius, Ann. Phys. 125 (1865): 353; Prigogine and Stengers, 
Order Out of Chaos, loc. cit. 

3 A. S. Eddington, The Nature of the Physical World (Ann Arbor: Uni- 
versity of Michigan Press, 1958). 

evoliucinį požiūrį, grindžiamą entropija. Kaip galima sude- 
rinti šiuos vienas kitam prieštaraujančius požiūrius? Ir po 
daugelio metų ši problema išlieka. 

Vienos fizikui Ludwigui Boltzmannui XIX amžius buvo 
Charleso Darwino, žmogaus, kuris gyvybę apibrėžė kaip 
niekada nesibaigiančio evoliucijos proceso rezultatą ir taps- 
mą padarė mūsų gamtos sampratos šerdimi, amžius. Vis 
dėlto šiandien daugumai fizikų Boltzmannas asocijuojasi su 
išvada, visiškai priešinga Darwino išvadai: esą jis įrodęs, kad 
negrįžtamumas yra tik iliuzija. Tai buvo Boltzmanno trage- 
dija - stengdamasis padaryti fizikoje tai, ką biologijoje įvyk- 
dė Darwinas, jis tik atsidūrė aklavietėje. 

Iš pirmo žvilgsnio šių dviejų XIX amžiaus titanų požiū- 
riai yra stulbinamai panašūs. Darwinas įrodė, kad jeigu mes 
pradėsime ne nuo individų, o nuo populiacijų tyrinėjimo, su- 
prasime, kaip individų kintamumas veikiant atrankos spau- 
dimui sukelia „dreifą“. Boltzmannas savo ruožtu teigė, kad 
mes negalime suprasti antrojo termodinamikos dėsnio ir jo 
numatomo spontaniško entropijos didėjimo remdamiesi at- 
skiromis dinaminėmis trajektorijomis, todėl turime pradėti 
nuo didelių dalelių populiacijų. Entropijos didėjimas bus glo- 
balinis „dreifas“, sukeltas daugybės šių dalelių susidūrimų. 

1872 metais Boltzmannas paskelbė garsiąją H teoremą, į 
kurią įėjo H funkcija, mikroskopinis entropijos atitikmuo”. 


Si teorema atsižvelgia į susidūrimų, kurie be paliovos kei- 


2 Zr. Prigogine, From Being to Becoming. 

čia dalelių greičius, poveikį. Ji teigia, kad dėl susidūrimų da- 
lelių populiacijos greičių pasiskirstymas artėja prie pusiau- 
svirojo (vadinamojo Maxwello ir Boltzmanno skirstinio). 
Populiacijai artėjant prie pusiausvyros, Boltzmanno H funk- 
cija mažėja ir nusistojus pusiausvyrai pasiekia mažiausią 
vertę; ši mažiausia vertė reiškia, kad susidūrimai daugiau 
nebekeičia greičių pasiskirstymo. Taigi, Boltzmanno požiū- 
riu, dalelių susidūrimai yra mechanizmas, įgalinantis siste- 
mą pasiekti pusiausvyrą. 

Ir Boltzmannas, ir Darwinas „individų“ tyrinėjimą pakei- 
tė populiacijų tyrinėjimu ir įrodė, kad nežymūs pokyčiai (in- 
dividų kintamumas arba mikroskopiniai susidūrimai), vyks- 
tantys ilgą laiką, gali sukelti evoliuciją kolektyviniame lyg- 
menyje. (Tolesniuose skyriuose mes grįšime prie populiaci- 
jų vaidmens.) Lygiai kaip biologinės evoliucijos negalima 
apibrėžti individų lygmenyje, laiko tėkmė taip pat yra glo- 
balinė savybė (žr. penktąjį ir šeštąjį skyrius). Tačiau Darwi- 
nas stengėsi paaiškinti naujų rūšių atsiradimą, o Boltzman- 
nas aprašė evoliuciją pusiausvyros ir vienalytiškumo linkme. 
Reikšminga tai, kad šių dviejų teorijų likimai buvo labai 
skirtingi. Darwino evoliucijos teorija, triumfavusi nepaisant 
aršių ginčų, tebėra mūsų gyvybės sampratos pamatas. O 
Boltzmanno negrįžtamumo interpretacija neatlaikė kritikos, 
ir pamažu jis buvo priverstas atsitraukti. Jis negalėjo elimi- 
nuoti „antitermodinaminės“ evoliucijos, dėl kurios entropi- 
ja mažėtų, o nevienalytiškumas, užuot išsilyginęs, spontaniš- 


kai didėtų, galimybės. 

Boltzmanno situacija buvo išties dramatiška. Jis buvo įsi- 
tikinęs, kad norėdami suprasti gamtą turime atsižvelgti į 
evoliucinius bruožus ir kad negrįžtamumas, kaip jį apibrė- 
žia antrasis termodinamikos dėsnis, yra lemiamas žingsnis 
šia kryptimi. Tačiau kartu jis buvo didžiosios dinamikos tra- 
dicijos tęsėjas ir suvokė, kad ji yra kliūtis jo pastangoms su- 
teikti laiko strėlei mikroskopinę prasmę. 

Nūdienos požiūriu, tai, kad Boltzmannas buvo priverstas 
rinktis arba įsitikinimą, kad fizika turi suprasti tapsmą, arba 
ištikimybę jos tradiciniam vaidmeniui, atrodo ypač skaudu. 
Tai, kad jo pastangos turėjo baigtis nesėkme, šiandien yra vi- 
siškai akivaizdu. Kiekvienas studentas žino, kad trajektoriją 
galima apgręžti laike ir dėl to negali būti jokios ateities ir pra- 
eities perskyros. Kaip pažymėjo Henri Poincarė, negrįžtamu- 
mo aiškinimas remiantis trajektorijomis, kurios yra grįžtamieji 
vyksmai, kad ir kiek daug jų būtų, yra grynai loginė klaida“. 
Tarkime, kad pakeičiame priešingu visų molekulių greičio 
ženklą. Tuomet sistema judės į savo pačios „praeitį“. Net jei- 
gu iki greičio inversijos entropija didėjo, dabar ji mažės. Bū- 
tent Josepho Loschmidto greičio apgrąžos paradoksas buvo 
priežastis, neleidusi Boltzmannui eliminuoti antitermodina- 
minio elgesio. Susidūręs su griežta kritika, savo mikroskopi- 
nę antrojo dėsnio interpretaciją jis pakeitė tikimybine interpre- 


tacija, grindžiama informacijos stygiumi. 


"H Poincaré, “La Mécanique et l'expérience”, in Revue de Mėtaphy- 
sique et Morale 1 (1893): 534-537; Leçons de Thermodynamigue, éd. J. Blon- 
din (Paris: Herman, 1923). 

Akivaizdu, kad mes negalime apskaičiuoti kiekvienos mo- 
lekulės elgesio sudėtingose sistemose, sudarytose iš milžiniš- 
ko molekulių skaičiaus (10“, arba Avogadro skaičiaus, eilės), 
tokiose kaip dujos arba skystis. Dėl to Boltzmannas padarė 
prielaidą, kad visų mikroskopinių tokios sistemos būsenų ti- 
kimybė a priori yra tokia pati. Skirtumai susiję su makrosko- 
pine būsena, kurią apibūdina temperatūra, slėgis ir kiti para- 
metrai. Kiekvienos makroskopinės būsenos tikimybę Boltz- 
mannas nustatė apskaičiavęs ją sukeliančių mikroskopinių 
būsenų skaičių. 

Boltzmannas siūlė mums įsivaizduoti, pavyzdžiui, indą, 
padalytą į dvi lygias viena su kita susisiekiančias dalis. Šiame 
inde yra didžiulis skaičius molekulių, kurį pažymėsime N. 
Nors mes negalime sekti kiekvienos atskiros molekulės kelio, 
matuodami makroskopinį dydį, tokį kaip slėgis kiekvienoje 
dalyje, galime nustatyti joje esančių molekulių skaičių. Taip 
pat galime paruošti pradinį tašką, arba „pradinę būseną", 
kaip paprastai ją vadina fizikai, kai viena iš dalių yra beveik 
tuščia. Ką galime tikėtis pamatyti? Laikui bėgant molekulės 
užpildys tuščiąją dalį. Iš tiesų didžioji dauguma visų galimų 
mikroskopinių būsenų atitinka makroskopinę situaciją, kai 
kiekvienoje dalyje yra tas pats molekulių skaičius. Šios būse- 
nos atitinka pusiausvyrą, arba slėgius, kurie abiejose dalyse 
bus lygūs. Kai ši būsena bus pasiekta, molekulės ir toliau per- 
eidinės iš vienos dalies į kitą, tačiau vidutinis molekulių, ei- 
nančių į dešinę ir į kairę, skaičius bus lygus. Nepaisant nežy- 


mių trumpalaikių fliuktuacijų, molekulių skaičius abiejose da- 

lyse laikui bėgant išliks pastovus ir pusiausvyra bus išlaiky- 
ta. Vis dėlto šis argumentas turi esminį trūkumą. Spontaniš- 
kas ilgalaikis nukrypimas nuo pusiausvyros nėra neįmano- 
mas, net jeigu jis yra, pasak Boltzmanno, „neįtikėtinas“. 

Boltzmanno tikimybe pagrįsta interpretacija mūsų stebi- 
mą negrįžtamumą susieja su makroskopiniu mūsų stebėji- 
mų pobūdžiu. Jeigu mes galėtume sekti atskirų molekulių 
judėjimą, pamatytume grįžtamąją sistemą, kurioje kiekvie- 
na molekulė paklūsta Newtono fizikos dėsniams. Kadangi 
mes galime tik nusakyti molekulių skaičių kiekvienoje da- 
lyje, darome išvadą, kad sistema siekia pusiausvyros. Pagal 
šią interpretaciją, negrįžtamumas nėra pamatinis gamtos 
dėsnis; jis tėra tik apytikslio, makroskopinio mūsų stebėji- 
mų pobūdžio pasekmė. 

Ernstas Zermelo pateikė kitokią Boltzmanno atsakymo į 
Loschmidto greičio apgrąžos paradoksą kritiką“ remdama- 
sis Poincarė grįžimo teorema, kuri teigia, kad jeigu mes pa- 
kankamai ilgai palauktume, galėtume stebėti spontanišką di- 
naminės sistemos grįžimą į būseną, kiek norima artimą pra- 
dinei būsenai. Kaip teigė fizikas Romanas Smoluchowski, 
„Jeigu mes tęstume stebėjimą neišmatuojamai ilgai, visi vyks- 


mai atrodytų grįžtamieji““. Tai visiškai tinka Boltzmanno 


% Apie Zermelo žr.: S. Brush, Kinetic Theory (New York: Pergamon 
Press, 1962), vol. 2. 

7 R. Smoluchowski, “Vorträge über die kinetische Theorie der Mate- 
rie und Elektrizität”, 1914, cit. iš: H. Weyl, Philosophy of Mathematics and 
Natural Science (Princeton, N. J.: Princeton University Press, 1949). 

dviejų dalių modeliui. Po pakankamai ilgo laiko iš pradžių 
buvusi tuščia dalis vėl pasidarys tuščia. Negrįžtamumas tė- 
ra tik regimybė, neturinti fundamentalios reikšmės. 

Dabar grįžkime prie I skirsnyje aptartos situacijos. Dėl mū- 
sų pačių supaprastinimų mes būsime atsakingi už evoliucinį 
visatos pobūdį. Kad toks teiginys būtų įtikinamas, pirmasis 
žingsnis norint įsitikinti, jog negrįžtamumas bus mūsų supa- 
prastinimų rezultatas, yra laikyti antrojo dėsnio padarinius 
trivialiais ir savaime akivaizdžiais. Neseniai pasirodžiusioje 


knygoje Kvarkas ir jaguaras Murray Gell-Mannas rašo: 


„[Negrįžtamumą] galima paaiškinti remiantis tuo, kad sumai- 
šyti vinims ar pensams yra daugiau būdų negu jiems surūšiuoti. 
Yra daugiau būdų riešutų sviestui ir drebučiams užteršti vie- 
nam kito indą, negu jų yra išlikti visiškai gryniems. Yra dau- 
giau būdų sumaišyti deguonies ir azoto dujų molekulėms ne- 
gu atskirti. Tokiu mastu, kiek veikia atsitiktinumas, uždaroji sis- 
tema, turinti tam tikrą tvarką, bus linkusi judėti netvarkos, ku- 
ri teikia daug daugiau galimybių, link. Kaip šias galimybes su- 
skaičiuoti? Visa uždaroji sistema, tiksliai kalbant, gali egzistuo- 
ti įvairiomis būsenomis, kurios dažnai vadinamomis mikrobū- 
senomis. Kvantinėje mechanikoje jos laikomos galimomis kvan- 
tinėmis sistemos būsenomis. Šios mikrobūsenos pagal įvairias 
savybes, kurios skiriamos grubiai, grupuojamos į kategorijas. 
Tuomet tam tikrą makrobūseną sudarančios mikrobūsenos trak- 
tuojamos kaip ekvivalenčios, taigi svarbu tik jų skaičius. ... 
Entropija ir informacija yra labai glaudžiai susijusios. Iš tie- 
sų entropija gali būti laikoma nežinojimo matu. Kai žinoma tik 
tai, kad sistema yra tam tikros makrobūsenos, šios makrobūse- 


nos entropija išmatuoja mikrosistemos nežinojimo laipsnį ap- 

skaičiuodama, kiek bitų papildomos informacijos reikia jai nu- 
statyti, kai visos makrobūseną sudarančios mikrobūsenos laiko- 


„28 


mos vienodai tikėtinomis. 


Panašių argumentų galima rasti daugelyje knygų, kuriose 
kalbama apie laiko strėlę. Mūsų nuomone, šie argumentai yra 
nepagrįsti. Jie teigia, kad būtent dėl nežinojimo, dėl grubumo 
mes prieiname antrąjį dėsnį. Gerai informuotam stebėtojui, to- 
kiam kaip Laplace'o įsivaizduotasis demonas, pasaulis atro- 
dytų neabejotinai apgręžiamas laike. Mes būtume laiko, evo- 
liucijos tėvai, o ne vaikai. Negrįžtamumas egzistuoja nepri- 
klausomai nuo mūsų eksperimentų tikslumo. Tai reiškia, kad 
šių savybių siejimą su neišsamia informacija vargu ar galima 
traktuoti rimtai. Įdomu pažymėti, kad jau Maxas Planckas 
prieštaravo idėjai remtis informacijos neišsamumu apibūdi- 


nant antrąjį dėsnį. Savo Termodinamikos traktate jis rašė: 


„Būtų absurdiška teigti, kad antrojo dėsnio pagrįstumas kaip nors 
priklauso nuo fiziko ar chemiko meistriškumo atliekant stebėji- 
mus ar eksperimentus. Antrojo dėsnio esmė neturi nieko bendro 
su eksperimentu; dėsnis trumpai konstatuoja, kad gamtoje egzis- 
tuoja dydis, kuris visuomet kinta ta pačia kryptimi visuose gamtiniuose 
procesuose. Šia bendra forma pateiktas teiginys gali būti teisingas 
arba klaidingas, tačiau ir vienu, ir kitu atveju taip bus nepriklau- 
somai nuo to, ar žemėje egzistuoja mąstančios ir matuojančios bū- 
tybės, ar ne ir ar, jeigu tariame, kad jos egzistuoja, jos sugeba ma- 


tuoti fizikinių ar cheminių procesų detales vienu, dviem ar šimtu 


* M. Gell-Mann, The Quark and the Jaguar (London: Little, Brown, 1994), 
p. 218-220. 

dešimtainių ženklų tiksliau už mus. Dėsnio apribojimai, jeigu jų 
esama, turi priklausyti tai pačiai sričiai kaip ir jo esminė idėja, ste- 
bimai gamtai, o ne Stebėtojui. Tai, kad nustatant dėsnį pasitelkia- 


mas Žmogaus patyrimas, neturi reikšmės, nes faktiškai tai yra vie- 


129 


nintelis būdas, kuriuo mes galime pažinti gamtos dėsnį. 


Tačiau Plancko pažiūros nesulaukė pritarimo. Kaip mi- 
nėjome, dauguma fizikų antrąjį dėsnį laikė supaprastinimų, 
arba subjektyvių požiūrių įsibrovimo į tikslų fizikos pasau- 
lį, rezultatu. Gerai žinomas Maxo Borno teiginys, kad „ne- 
grįžtamumas yra nežinojimo įvedimo į pamatinius fizikos 
dėsnius padarinys““. 

Mūsų požiūriu, tradiciškai suformuluoti fizikos dėsniai 
aprašo idealizuotą, stabilų pasaulį, kuris labai skiriasi nuo 
nestabilaus, evoliucionuojančio pasaulio, kuriame mes gyve- 
name. Pagrindinė priežastis, verčianti atmesti negrįžtamu- 
mo subanalinimą, yra tai, kad laiko strėlės mes jau nebega- 
lime sieti vien tik su netvarkos didėjimu. Šiuolaikiniai ne- 
pusiausvirųjų vyksmų fizikos ir chemijos pasiekimai nuro- 
do priešingą kryptį. Jie nedviprasmiškai rodo, kad laiko strė- 
lė yra tvarkos šaltinis. Tai visiškai aišku jau iš paprastų eks- 
perimentų, tokių kaip šiluminė difuzija, kuri buvo žinoma 
nuo XIX amžiaus. Tarkime, kad turime indą, užpildytą 
dviem komponentais (tokiais kaip vandenilis ir azotas), ir 


vieną jo skyrių kaitiname, o kitą šaldome (žr. 1.1 schemą). 


2 M. Planck, Treatise on Thermodynamics (New York: Dover, 1945). 

3 M. Born, The Classical Mechanics of Atoms (New York: Ungar, 1960); 
cit. iš: M. Tabor, Chaos and Integrabilitų in Nonlinear Dynamics (New York: 
Wiley, 1969). 

1.1 schema. Šiluminė difuzija 
Dėl temperatūrų skirtumo abiejuose skyriuose juodųjų molekulių 
koncentracija kairiajame skyriuje yra didesnė. Tai atitinka šilumi- 
nę difuziją. 


Sistema evoliucionuoja į stacionarią būseną, kai vieno kom- 
ponento yra daugiau karštojoje dalyje, o kito - šaltojoje. Ne- 
grįžtamo šilumos srauto sukurta entropija skatina tvarkomąjį 
vyksmą, kuris būtų neįmanomas nepriklausomai nuo šilu- 
mos srauto. Negrįžtamumas sukuria ir tvarką, ir netvarką. 

Konstruktyvus negrįžtamumo vaidmuo yra dar labiau 
stulbinantis nuo pusiausvyros labai nutolusiose situacijose, 
kur pusiausvyros nebuvimas skatina naujas koherentiškumo 
formas. (Prie nepusiausvirųjų vyksmų fizikos mes grįšime 
antrajame skyriuje.) Dabar sužinojome, kad kaip tik dėl ne- 
grįžtamųjų vyksmų, susijusių su laiko strėle, gamta suku- 
ria savo subtiliausias ir sudėtingiausias struktūras. Gyvybė 
įmanoma tik nepusiausvirojoje visatoje. Pusiausvyros nebu- 
vimas verčia įvesti tokias sąvokas kaip saviorganizacija ir di- 


sipatyviosios struktūros, kurias išsamiau aptarsime antraja- 

me skyriuje. Knygoje Nuo būties prie tapsmo mes jau sufor- 
mulavome tokias išvadas, pagrįstas nuostabiais nepusiaus- 
virųjų vyksmų fizikos ir chemijos pasiekimais per kelis pas- 
taruosius dešimtmečius: 

e Negrįžtamieji vyksmai (susiję su laiko strėle) yra to- 
kie pat realūs kaip ir grįžtamieji vyksmai, kuriuos ap- 
rašo fundamentiniai fizikos dėsniai; jie nėra papildo- 
mi pamatinių dėsnių supaprastinimai. 

e Negrįžtamieji vyksmai gamtoje vaidina fundamenta- 


lų konstruktyvų vaidmenį". 


Kokią įtaką šios sąvokos daro paplitusiam požiūriui į di- 
namines sistemas? Boltzmannas gerai suvokė, kad klasikinė- 
je dinamikoje nėra nieko analogiško negrįžtamumui; todėl jis 
teigė, kad apie negrįžtamumą galima daryti išvadą tik re- 
miantis prielaidomis apie pradines sąlygas ankstyvosiose mū- 
sų visatos stadijose. Mes galime laikytis įprastinių dinamikos 
formuluočių, tačiau turime papildyti jas atitinkamomis pra- 
dinėmis sąlygomis. Šiuo požiūriu, iš pradžių visata buvo la- 
bai organizuota, taigi mažai tikėtinos būsenos, - šios prielai- 
dos tebesilaikoma daugelyje pastarojo meto knygų“. Mūsų 
visatoje vyravusios pradinės sąlygos kelia įdomių problemų, 


kurių dauguma tebėra neišspręstos (Žr. aštuntąjį skyrių), ta- 


3l Prigogine, From Being to Becoming, p. 213. 
32 Žr. H. Price, Time's Arrow and Archimede's Point: New Directions for 
the Physics of Time (Oxford: Oxford University Press, 1996). 

čiau mes įsitikinę, kad Boltzmanno argumento nebegalima 
laikyti pagrįstu. Kad ir kas buvo praeityje, dabar egzistuoja 
du vyksmų tipai: grįžtamieji vyksmai, kuriems sėkmingai tai- 
koma egzistuojanti dinamika (pavyzdžiui, Mėnulio judėjimas 
klasikinėje mechanikoje arba vandenilio atomo kvantinėje 
mechanikoje), ir negrįžtamieji vyksmai, tokie kaip šilumos są- 
lygos, kur praeities ir ateities asimetrija yra akivaizdi. Mūsų 
tikslas yra surasti naują fizikos formuluotę, kuri nepriklau- 
somai nuo įvairių kosmologinių samprotavimų paaiškintų šių 
elgsenų skirtingumą. Tai iš tiesų įmanoma nestabiliųjų ir ter- 
modinaminių sistemų atveju. Mes galime įveikti, regis, aki- 
vaizdų prieštaravimą tarp laike apgręžiamų dinamikos dės- 
nių ir entropija grindžiamo evoliucinio požiūrio į gamtą. Ta- 
čiau neužbėkime sau už akių. 

Beveik prieš du šimtus metų Josephas Louis Lagrange'as 
Newtono dėsniais grindžiamą analizinę mechaniką apibūdi- 
no kaip matematikos šaką“. Prancūzų mokslinėje literatūro- 
je dažnai kalbama apie „racionaliąją mechaniką“. Šiuo atve- 
ju Newtono dėsniai apibrėžia proto dėsnius ir pateikia abso- 
liučią visuotinę tiesą. Nuo kvantinės mechanikos ir reliatyvu- 
mo teorijos atsiradimo mes žinome, kad taip nėra. Dabar ky- 
la stipri pagunda panašų absoliučios tiesos statusą priskirti 
kvantinei teorijai. Knygoje Kvarkas ir jaguaras Gell-Mannas tei- 


gia: „Pati kvantinė mechanika nėra teorija; veikiau tai yra kar- 


3 J. L. Lagrange, Théorie des fonctions analytiques (Paris: Imprimerie de 
la Rėpubligue, 1796). 


Pirmas skyrius. EPIKŪRO DILEMA 


kasas, į kurį turi tilpti visa šiuolaikinė fizikos teorija.“ Ar iš 
tiesų taip yra? Kaip teigė mano velionis bičiulis Lėonas Ro- 
senfeldas, „kiekviena teorija remiasi fizikos sąvokomis, kurias 
išreiškia matematinės idealizacijos. Jos įvedamos tam, kad 
adekvačiai pateiktų fizikinius reiškinius. Nė viena fizikos sąvoka 
nėra pakankamai apibrėžta, jeigu nežinoma jos galiojimo sritis./““ 

Kaip tik šią „galiojimo sritį“, kurios reikalauja pamatinės 
fizikos sąvokos, tokios kaip trajektorijos klasikinėje mecha- 
nikoje ar banginės funkcijos kvantinėje teorijoje, mes dabar 
imamės apibrėžti. Šios ribos susijusios su nestabilumu ir cha- 
osu, kuriuos glaustai aptarsime kitame skirsnyje. Įvedę šias 
sąvokas mes prieiname naują gamtos dėsnių formuluotę, ku- 
ri grindžiama nebe apibrėžtybėmis, kaip deterministinių 
dėsnių atveju, bet veikiau galimybėmis. Be to, šioje tikimybi- 
nėje formuluotėje sugriaunama simetrija. Evoliucinį visatos 
pobūdį turi atspindėti fundamentinių fizikos dėsnių kon- 
tekstas. Prisiminkime gamtos suprantamumo idealą, sufor- 
muluotą Whiteheado (žr. I skirsnį): kiekvienas mūsų paty- 
rimo elementas turi būti įtrauktas į darnią bendrųjų idėjų 
sistemą. Remdamiesi šiuo gamtos dėsnių perrašymu, dabar 
mes galime užbaigti daugiau kaip prieš šimtmetį Boltzman- 


no pradėtą darbą. 


H Gell-Mann, Quark and the Jaguar. 

3 L. Rosenfeld, “Unphilosophical Considerations on Causality in Phy- 
sics”, in Selected Papers of Léon Rosenfeld, ed. R. S. Cohen and J. J. Stachel, 
Boston Studies in the Philosophy of Science, vol. 21 (Dordrecht: Reidel, 1979), 
p. 666—690. 

Įdomu tai, kad didieji matematikai, tokie kaip Emile'is 
Borelis, irgi suprato, jog būtina įveikti determinizmą. Bore- 
lis pažymėjo, kad samprotavimai apie izoliuotas sistemas, 
tokias kaip Mėnulis-Žemė, visuomet yra idealizacijos ir kad 
atsisakius šio redukcionistinio požiūrio determinizmas gali 


žlugti“. Kaip tik tai rodo mūsų pačių tyrinėjimas. 


III 


Kiekvienas daugiau ar mažiau žino, kad stabiliosios ir ne- 
stabiliosios sistemos skiriasi. Pavyzdžiui, imkime svyruok- 
lę. Tarkime, kad iš pradžių ji yra pusiausvyroje ir potenci- 
nė energija yra minimali. Jeigu nežymiai sutrikdžius pusiau- 
svyrą vėl grįžtama į ją (žr. 1.2 schemą), šios sistemos pusiau- 
svyra yra stabili. Priešingai, jeigu pieštuką pastatysime ant 
smaigalio, menkiausias trikdys privers jį kristi į kairę arba 
į dešinę, ir mes turėsime nestabilios pusiausvyros pavyzdį. 

Tarp stabiliųjų ir nestabiliųjų judėjimų yra esminis skir- 
tumas. Trumpai tariant, stabilios yra tos dinaminės sistemos, 
kuriose nežymūs pradinių sąlygų pokyčiai sukelia nežymius 
padarinius. Tačiau didelėje dinaminių sistemų klasėje nedi- 
deli pradinių sąlygų sutrikdymai laikui bėgant sustiprėja. 
Chaotinės sistemos yra ekstremalus nestabilaus judėjimo pa- 


vyzdys, nes trajektorijos, kurias lemia skirtingos pradinės są- 


3 Borel, cit. iš: L. Krüger, J. Daston, and M. Heidelberger, Probabilistic 
Revolution. 

pot Nestabili 


Ee 


Stabili 


xX 


1.2 schema. Stabilioji ir nestabilioji pusiausvyra 


lygos, kad ir kokios jos būtų artimos, laikui bėgant ekspo- 
nentiškai tolsta viena nuo kitos. Tai vadinama „jautrumu 
pradinėms sąlygoms“. Klasikinė iliustracija, kaip chaosas su- 
stiprina trikdžius, yra „drugelio efektas“: plazdendamas 
sparnais Amazonėje drugelis gali daryti įtaką orams Jung- 
tinėse Valstijose. Chaotinių sistemų pavyzdžių vėliau rasi- 
me trečiajame ir ketvirtajame skyriuose. 

Terminas deterministinis chaosas taip pat įtrauktas į chao- 
tinių sistemų apibūdinimą. Iš tiesų judėjimo lygtys išlieka 
deterministinės, kaip ir Newtono dinamikos atveju, net jei- 
gu atskiras rezultatas pasirodo esąs atsitiktinis. Atradimas, 
kad nestabilumas vaidina svarbų vaidmenį, atgaivino kla- 
sikinę dinamiką, kuri anksčiau buvo laikoma uždara sriti- 
mi. Iš tiesų dar neseniai buvo manoma, kad visos Newtono 
dėsniais aprašomos sistemos yra panašios. Be abejo, kiekvie- 
nas žinojo, kad krintančio akmens trajektorijos klausimą 
lengviau išspręsti negu „trijų kūnų problemą“, pavyzdžiui, 
apimančią Saulę, Žemę ir Jupiterį. Tačiau tai buvo laikoma 


tik skaičiavimo klausimu. Tik XIX amžiaus pabaigoje Poin- 

carė įrodė, kad taip nėra. Problemos fundamentaliai skiria- 
si priklausomai nuo to, ar dinaminė sistema stabili, ar ne. 

Mes paminėjome chaotines sistemas, bet yra ir kitokių ne- 
stabilumo tipų, kuriuos reikia aptarti. Pirmiausia kokybiniu 
požiūriu apibūdinkime, kokia prasme nestabilumas išplečia 
dinamikos dėsnius. Klasikinėje dinamikoje pradinę būseną 
apibrėžia padėtys 4 ir greičiai v (arba judesio kiekis p)“. Jei- 
gu šie parametrai žinomi, mes galime apibrėžti trajektoriją 
pasitelkę Newtono dėsnius (arba bet kurią kitą ekvivalen- 
čią dinamikos formuluotę). Tada galime atvaizduoti dinami- 
nę būseną tašku gu, p, erdvėje, kurią sudaro koordinatės ir 
judesio kiekiai. Ji vadinama fazine erdve (1.3 schema). Užuot 
analizavę vieną sistemą, mes galime nagrinėti sistemų rin- 
kinį - „ansamblį“, kaip jis buvo vadinamas nuo šio amžiaus 
pradžios, kai pasirodė novatoriški Alberto Einsteino ir Jo- 
siah's Willardo Gibbso darbai. 

Dabar pravartu pateikti ištrauką iš garsiosios Gibbso Pa- 


grindinių statistinės mechanikos principų pratarmės: 


„Galime įsivaizduoti didelį skaičių sistemų, kurios yra tos pa- 
čios prigimties, bet skiriasi konfigūracijomis ir greičiais tam tikru 
laiko momentu, ir skiriasi ne tik nykstamaisiais dydžiais, tačiau 
gali skirtis ir taip, kad apimtų kiekvieną įmanomą konfigūraci- 
jų ir greičių kombinaciją. Ir čia mes galime apibrėžti problemą, 


ne analizuoti atskiros sistemos konfigūracijų seką, bet nustaty- 


" Paprastumo dėlei mes vartojame vieną raidę net ir tais atvejais, kai 
aptariame sistemą, sudarytą iš daugelio dalelių. 

Dn, 40 


d 


1.3 schema. Trajektorija fazinėje erdvėje 


Dinaminę būseną vaizduoja fazinės erdvės taškas 4, p. Būsenos evo- 
liuciją bėgant laikui vaizduoja trajektorija, prasidedanti pradinia- 
me taške qo, Po- 


ti, kaip visos sistemos pasiskirstys po įvairias įmanomas konfi- 
gūracijas ir greičius bet kuriuo reikiamu laiko momentu, jei šis 
pasiskirstymas buvo duotas tam tikru vienu laiko momentu. ... 

Empiriškai nustatyti termodinamikos dėsniai išreiškia apytiks- 
lį ir tikėtiną iš daugybės dalelių susidedančios sistemos elgesį, 
arba, tiksliau, jie išreiškia tokių sistemų mechanikos dėsnius, ko- 
kie jie atrodo būtybėms, nepasižyminčioms tokiu subtiliu suvo- 
kimu, kad galėtų įvertinti tokios eilės dydžius kaip tie, kurie 
susiję su paviene dalele, ir negalinčioms pakankamai dažnai kar- 
toti savo eksperimentų, kad gautų ne tik labiausiai tikėtinus re- 


zultatus.““? 


Gibbsas įvedė į fiziką populiacijų dinamiką pasitelkęs an- 


samblio sąvoką. Ansamblį vaizduoja taškų debesis fazinėje 


38 J. W. Gibbs, Elementary Principles in Statistical Mechanics (New York: 


Scribner's, 1902). 

erdvėje (žr. 1.4 schemą). Debesis aprašomas funkcija og, p, t), 
kurios fizikinė interpretacija paprasta: tikimybė rasti laiko 
momentu £ tašką nedidelėje fazinės erdvės srityje aplink taš- 
ką q, p. Trajektorija atitinka atskirą atvejį, kai p artėja prie nu- 
lio visur, išskyrus tašką 4o po- Ši situacija aprašoma specialia 
p forma. Funkcijos, kurios turi savybę artėti prie nulio visur, 
išskyrus vieną tašką, vadinamos Diraco delta funkcijomis ė(x). 
Funkcija 6(x - zl artėja prie nulio visuose taškuose x = xo. Tai- 
gi, kai £ = 0, pasiskirstymo funkcija p pavienės trajektorijos at- 
veju įgyja formą p = 6(4 - g4)ė(p - po)". Prie delta funkcijų sa- 
vybių grįšime vėliau. 

Tačiau Gibbsas aiškiai nurodė, kad ansamblio sąvoka jam 
buvo tik patogus skaičiavimo instrumentas, kai tikslių pra- 
dinių sąlygų buvo neįmanoma žinoti. Jo nuomone, tikimy- 
bės išreiškia nežinojimą, arba informacijos stygių. Be to, vi- 
sada buvo pripažįstama, kad dinamikos požiūriu atskiros 
trajektorijos ir tikimybinis pasiskirstymas išreiškia ekvivalen- 
čias problemas. Mes galime pradėti nuo atskirų trajektorijų 


ir paskui nustatyti tikimybės funkcijų evoliuciją, ir atvirkš- 


Kai x = xp, funkcija Ax- xo) diverguoja į begalybę. Todėl ð funkcija 
turi „nenormalių“ savybių, palyginti su tolydžiąja funkcija, tokia kaip x 
ar Sin x. Ji vadinama apibendrintąja funkcija arba pasiskirstymu (nepainio- 
kime jos su tikimybiniu pasiskirstymu p). Apibendrintosios funkcijos nau- 
dojamos kartu su pagrindinėmis funkcijomis ø(x), kurios yra tolydžiosios 
funkcijos (pavyzdžiui, Įdxp(x)ė(x - xo) = ø(xo)). Be to, atkreipkite dėmesį į 
tai, kad laiko momentu t laisvosios dalelės, judančios greičiu pọ/m, tiki- 

3 2 S hot ial DEE 
mybė p = Š(P- Po)0(4 - qo - Ss kai judesio kiekis išlieka pastovus, o ko- 
ordinatės kinta tiesiškai laiko atžvilgiu. 


50 


Pirmas skvrius. EPIKURO DILEMA 


d 


1.4 schema. Ansambliai fazinėje erdvėje 
Gibbso ansamblį vaizduoja dalelių, kurių pradinės sąlygos yra skir- 
tingos, debesis. Laikui bėgant debesies forma keičiasi. 


čiai. Tikimybė p atitinka trajektorijų superpoziciją ir neat- 
skleidžia jokių naujų savybių. Du aprašymo lygmenys, in- 
dividualus lygmuo (atitinkantis atskiras trajektorijas) ir sta- 
tistinis lygmuo (atitinkantis ansamblius), bus ekvivalentūs. 

Ar visuomet taip yra? Paprastų stabiliųjų sistemų, kur 
mes nesitikime jokio negrįžtamumo, atveju tai iš tiesų tei- 
singa. Gibbsas ir Einsteinas buvo teisūs. Tuomet individua- 
lus požiūris (grindžiamas trajektorijomis) ir statistinis požiū- 
ris (grindžiamas tikimybėmis) yra ekvivalentūs. Tai galima 
lengvai patikrinti, ir mes grįšime prie to penktajame skyriu- 
je. Tačiau ar tai teisinga ir nestabiliųjų sistemų atveju? Ko- 
dėl visos teorijos, nagrinėjančios negrįžtamuosius vyksmus 
molekuliniame lygmenyje, tokios kaip Boltzmanno kinetinė 
teorija, kalba apie tikimybes, o ne apie trajektorijas? Ar taip 


ir vėl yra dėl mūsų supaprastinimų ir grubumo? Kaip tuo- 

1.5 schema. Stabilioji dinaminė sistema 
Judėjimai, pažymėti + arba -, yra skirtingose fazinės erdvės srityse. 


met galime paaiškinti kinetinės teorijos sėkmę, kiekybinius 
daugelio praretintųjų dujų savybių, tokių kaip šiluminis lai- 
dumas ir difuzija, numatymus, kuriuos visus patvirtino eks- 
perimentai? 

Kinetinės teorijos sėkmė Poincarė padarė tokį stiprų įspū- 
dį, kad jis rašė: „Tikriausiai kinetinė dujų teorija taps mo- 
deliu. ... Tuomet fizikos dėsniai įgis visiškai naują formą, jie 
įgis statistinį pobūdį.““ Tai buvo išties pranašiški žodžiai. 
Boltzmannas žengė nepaprastai drąsų žingsnį — įvedė tiki- 
mybę kaip empirinį instrumentą. Dabar, praėjus daugiau 
kaip šimtui metų, mes pradedame suprasti, kaip randasi ti- 
kimybinės sąvokos, kai nuo dinamikos pereiname prie ter- 
modinamikos. Nestabilumas panaikina individualaus ir sta- 


tistinio aprašymo lygmenų ekvivalentumą. Tuomet tikimy- 


# H Poincaré, The Value of Science (New York: Dover, 1958). 

1.6 schema. Nestabilioji dinaminė sistema 
Kiekvienas judėjimas + yra apsuptas — ir atvirkščiai. 


bės įgyja esminę dinaminę prasmę. Šitai išsiaiškinus buvo 
sukurta nauja fizikos rūšis, populiacijų fizika, kuri yra svar- 
biausias šios knygos objektas. 

Kad būtų aiškiau, paanalizuokime supaprastintą chaoso 
pavyzdį. Tarkime, kad fazinėje erdvėje, pavaizduotoje 
1.4 schemoje, turime du judėjimo tipus, pažymėtus + arba - 
(pavyzdžiui, judėjimas „aukštyn“ arba „žemyn“). Dėl to 
susiduriame su dviem situacijų tipais, pavaizduotais 1.5 
ir 1.6 schemose. 1.5 schemoje fazinėje erdvėje yra dvi skirtin- 
gos sritys, kurių viena atitinka judėjimą —, kita atitinka judė- 
jimą +. Jeigu atmetame paribio sritį, kiekvienas — yra apsup- 
tas —, o kiekvienas + apsuptas +. Tai atitinka stabiliąją siste- 
mą. Nežymūs pradinių sąlygų pokyčiai nepakeičia rezultato. 

1.6 schemoje, priešingai, kiekvienas + yra apsuptas — ir 
atvirkščiai. Menkiausias pradinių sąlygų pokytis sustiprina- 


mas, todėl sistema yra nestabili. Svarbiausias šio nestabilu- 

mo rezultatas yra tai, kad trajektorijos dabar tampa ideali- 
zacijomis. Mes nebegalime sudaryti atskiros trajektorijos, nes 
tai pareikalautų begalinio tikslumo. Stabiliųjų sistemų atveju 
tai neturi reikšmės, tačiau nestabiliųjų sistemų, labai jautrių 
pradinėms sąlygoms, atveju mes galime surasti tik tikimy- 
binius pasiskirstymus, apimdami įvairius judėjimo tipus. 
Ar šis keblumas tik praktinis? Taip, jeigu mes tariame, 
kad trajektorijos dabar tapo neapskaičiuojamos. Tačiau yra 
šis tas daugiau: tikimybinis pasiskirstymas leidžia mums į 
dinaminį aprašymą įtraukti sudėtingą fazinės erdvės mik- 
rostruktūrą. Taigi jis apima papildomą informaciją, kurios 
stinga atskirų trajektorijų lygmenyje. Kaip įsitikinsime ket- 
virtajame skyriuje, tai turi fundamentalių pasekmių. Pasi- 
skirstymo funkcijų o lygmenyje mes gauname naują dina- 
minį aprašymą, kuris leidžia mums numatyti ansamblio evo- 
liuciją ateityje, kartu ir būdingus laiko mastelius. Tai neįma- 
noma atskirų trajektorijų lygmenyje. Individualaus ir statis- 
tinio lygmenų ekvivalentumas iš tiesų yra pažeistas. Mes 
gauname naujus tikimybinio pasiskirstymo p sprendinius, 
kurie yra neredukuojami, nes netinka atskiroms trajektorijoms. 
Chaoso dėsniai turi būti formuluojami statistiniame lygme- 
nyje. Kaip tik tai mes turėjome galvoje ankstesniajame skir- 
snyje, kai kalbėjome apie dinamikos apibendrinimą, kuris 
negali būti išreikštas trajektorijų terminais. Dėl to susiduria- 
ma su situacija, kuri anksčiau niekada nebuvo iškilusi. Pra- 


dinė sąlyga jau yra ne taškas fazinėje erdvėje, bet tam tikra 

sritis, aprašoma p pradiniu laiko momentu t = 0. Taigi turi- 
me nelokalinį aprašymą. Trajektorijos tebėra, bet jos yra sto- 
chastinio, tikimybinio proceso rezultatas. Nesvarbu, kaip 
tiksliai pasirinkome pradines sąlygas, iš jų mes gauname 
skirtingas trajektorijas. Be to, kaip įsitikinsime, laiko simet- 
rija yra pažeista, nes statistinėje formuluotėje praeitis ir atei- 
tis vaidina skirtingą vaidmenį. Žinoma, stabiliųjų sistemų at- 
veju mes grįžtame prie įprastinio aprašymo deterministinių 
trajektorijų terminais. 

Kodėl prireikė tiek daug laiko, kad būtų prieita prie gam- 
tos dėsnių apibendrinimo, apimančio negrįžtamumą ir tiki- 
mybę? Viena iš priežasčių yra ideologinė — troškimas pasiek- 
ti kvazidievišką požiūrį mūsų gamtos aprašyme. Tačiau bu- 
vo ir techninė, matematinė problema. Mūsų darbas remiasi 
šiuolaikine funkcinės analizės, matematikos srities, tik pas- 
taraisiais dešimtmečiais pasistūmėjusios į priekį, pažanga. 
Kaip matysime, mūsų formuluotė reikalauja išplėstos funk- 
cijų erdvės. Ši nauja matematikos šaka, kuri naudoja apiben- 
drintąsias funkcijas, arba fraktalus, kaip jas pavadino Benoit 
Mandelbrotas, dabar vaidina pagrindinį vaidmenį pažįstant 
gamtos dėsnius“. Mums reikalingas „dieviškas“ požiūris no- 
rint išsaugoti determinizmo idėją. Bet jokie Žmogaus atlie- 
kami matavimai, jokie teoriniai numatymai negali mums be 


galo tiksliai pateikti pradinių sąlygų. 


*1 B. Mandelbrot, The Fractal Geometry of Nature (San Francisco: 
W. H. Freeman, 1983). 

Įdomu pamąstyti apie tai, kuo tampa Laplace'o demonas 
deterministinio chaoso pasaulyje. Jis nebegali numatyti at- 
eities, nebent be galo tiksliai žino pradines sąlygas. Tik tuo- 
met jis gali ir toliau naudoti trajektorijų aprašymą. Tačiau 
yra dar veiksmingesnis nestabilumas, kuris sugriauna tra- 
jektorijas, kad ir koks tikslus būtų pradinis aprašymas. Ši nesta- 
bilumo forma turi fundamentalią reikšmę, nes ji tinka ir kla- 
sikinei, ir kvantinei mechanikai. 

Mūsų pasakojimas iš tiesų prasideda XIX amžiaus pabai- 
goje, nuo Jules'io Henri Poincarė darbų. Pasak Poincarė, di- 
naminę sistemą apibūdina jos dalelių kinetinė energija ir dėl 
jų tarpusavio sąveikos atsirandanti potencinė energija“. Pa- 
prastas pavyzdys būtų laisvos, nesąveikaujančios dalelės, kai 
nėra potencinės energijos ir trajektorijas paprasta apskaičiuo- 
ti. Tokios sistemos iš esmės yra integruojamosios. Tuomet 
Poincarė iškėlė klausimą: ar visos sistemos yra integruoja- 
mosios? Ar mes galime pasirinkti tinkamus kintamuosius, 
kad eliminuotume potencinę energiją? Parodydamas, kad tai 
apskritai neįmanoma, jis įrodė, jog didžioji dauguma dina- 
minių sistemų yra neintegruojamosios. 

Pravartu minutėlę stabtelėti ir apmąstyti Poincarė išva- 
das. Tarkime, jis įrodė, kad visos dinaminės sistemos yra in- 
tegruojamosios. Tai reikštų, kad visi dinaminiai judėjimai 


yra izomortfiniai laisvų nesąveikaujančių dalelių judėjimui. 


£ H. Poincaré, New Methods of Celestial Mechanics, ed. D. Goroff (Ame- 
rican Institute of Physics, 1993). 

Čia nebus vietos laiko strėlei, saviorganizacijai ar pačiai gy- 
vybei. Integruojamosios sistemos aprašo statinį, determinis- 
tinį pasaulį. Poincarė ne tik įrodė neintegruojamumą, bet ir 
nustatė jo priežastį: rezonansų tarp laisvės laipsnių egzistavi- 
mą. Kaip išsamiau matysime penktajame skyriuje, yra daž- 
niai, atitinkantys kiekvieną judėjimo rūšį. Paprasčiausias pa- 
vyzdys yra harmoninis osciliatorius, kur duota dalelė ir cen- 
tro taškas. Dalelę laiko jėga, proporcinga jos atstumui nuo 
šio taško. Jeigu atitrauksime dalelę nuo centro, ji virpės api- 
brėžtu dažniu. Šie dažniai atveda mus prie rezonanso sąvo- 
kos, kuri vaidina lemiamą vaidmenį Poincarė teoremoje. 

Mums visiems daugiau ar mažiau Žinoma rezonanso są- 
voka. Kai spyruoklę priverčiame nukrypti nuo pusiausvy- 
ros padėties, ji virpa būdingu dažniu. Dabar leiskime šią 
spyruoklę veikti išorinei jėgai dažniu, kuris gali kisti. Kai 
abiejų dažnių, spyruoklės ir išorinės jėgos, santykis yra svei- 
kasis skaičius (t. y. kai vienas iš dažnių yra arba lygus ki- 
tam, arba du, tris, keturis, ... kartus didesnis), spyruoklės vir- 
pesių amplitudė smarkiai padidėja. Tas pats reiškinys atsi- 
randa, kai grojame natą muzikos instrumentu. Mes girdime 
virštonius. Rezonansas „suporuoja“ garsus. 

Dabar aptarkime sistemos, kuriai būdingi du dažniai, at- 
vejį. Pagal apibrėžimą, kai suma nw, + 1505; =0, kur n ir 
n, yra nenykstamieji sveikieji skaičiai, atsiranda rezonansas. 

Oh n» 


Tai reiškia, kad — = — z; tuomet dažnių santykis yra ra- 
2 1 


cionalusis skaičius. Kaip įrodė Poincarė, dinamikoje dėl re- 

zonansų atsiranda nariai su „pavojingais“ vardikliais, tokie 
1 


kaip . Rezonansų (t. y. fazinės erdvės taškų, 
kur no, + nw = 0) atveju šie nariai diverguoja. Dėl to mes 
susiduriame su kliūtimis, kai bandome apskaičiuoti trajek- 
torijas. 

Tokia yra Poincarė neintegruojamumo kilmė. „Mažų var- 
diklių problema“ buvo žinoma jau XVIII amžiaus astrono- 
mams, bet Poincarė teorema parodė, kad šis keblumas, ku- 
rį jis vadino „bendra dinamikos problema“, yra būdingas di- 
džiajai daugumai dinaminių sistemų. Tačiau ilgą laiką Poin- 
carė atradimų svarba nebuvo deramai įvertinta. 

Maxas Bornas rašė: „Būtų išties keista, jeigu Gamta būtų 
pasislėpusi nuo tolesnės pažinimo pažangos už analizinių 


daugelio kūnų problemos keblumų.“* 


Buvo sunku patikė- 
ti, kad techninis keblumas (rezonansų sąlygojami diverga- 
vimai) galėjo pakeisti konceptualinę dinamikos struktūrą. 
Dabar mes kitaip suprantame šią problemą. Mūsų požiūriu, 
Poincarė divergavimai atveria galimybę. Iš tiesų mes turi- 
me nesustoti prie jo negatyvaus teiginio ir įrodyti, kad ne- 
integruojamumas, kaip ir chaosas, nutiesia kelią naujai sta- 
tistinei dinamikos dėsnių formuluotei. Po Poincarė prireikė 


šešiasdešimties metų, kol Andrejaus Kolmogorovo darbai, 


kuriuos tęsė Vladimiras Igorevičius Arnoldas ir Jūrgenas 


B M. Born, cit. iš: M. Tabor, Chaos and Integrabilitų in Nonlinear Dyna- 
mics, p. 105. 

Kurtas Moseris (vadinamoji KAM teorija), privertė supras- 
ti, jog neintegruojamumas, parafrazuojant Borną, yra ne trik- 
danti tam tikro gamtos priešinimosi mokslo pažangai apraiš- 
ka, bet naujas dinamikos išeities taškas“. 

KAM teorija analizuoja rezonansų įtaką trajektorijoms. 
Dažniai w apskritai priklauso nuo dinaminių kintamųjų, to- 
kių kaip koordinatės ir judesio kiekiai, verčių. Todėl skir- 
tinguose fazinės erdvės taškuose jie įgyja skirtingą vertę. Tai- 
gi kai kuriuose taškuose pasireikš rezonansai, o kituose — ne. 
Chaoso atveju fazinė erdvė dėl to pasidaro nepaprastai su- 
dėtinga. Pagal KAM teoriją, mes stebime du trajektorijų ti- 
pus: „geras“ deterministines trajektorijas ir su rezonansais 
susijusias „atsitiktines“ trajektorijas, kurios netvarkingai kla- 
joja po fazinės erdvės sritis. 

Kitas svarbus šios teorijos rezultatas yra tas, kad kai mes 
didiname energijos vertę, daugėja sričių, kuriose vyrauja at- 
sitiktinumas. Esant tam tikrai kritinei energijos vertei atsi- 
randa chaosas: laikui bėgant mes stebime eksponentinį gre- 
timų trajektorijų tolimą viena nuo kitos. Be to, visiško chao- 
so atveju trajektorijos sudaromas taškų debesis sukelia difu- 
Ziją. Tačiau difuzija yra susijusi su artėjimu prie vienodumo 
mūsų ateityje. Tai yra negrįžtamasis vyksmas, sukuriantis 
entropiją (žr. I skirsnį). Nors mes pradėjome nuo klasikinės 


dinamikos, dabar galime stebėti simetrijos laiko atžvilgiu pa- 


H Tabor, Chaos and Integrabilitų. 

žeidimą. Kaip šitai įmanoma - tai svarbiausia problema, ku- 
rią turime išspręsti, kad įveiktume laiko paradoksą. 
Poincarė rezonansai fizikoje vaidina fundamentalų vaid- 
menį. Rezonansai lemia šviesos spinduliavimą arba suger- 
tį, artėjimą prie pusiausvyros sąveikaujančių dalelių siste- 
moje. Laukų sąveikos taip pat susijusios su rezonansais. 
Sunku rasti svarbią klasikinės arba kvantinės fizikos pro- 
blemą, kur rezonansai nevaidintų reikšmingo vaidmens. Ta- 
čiau kaip mes galime įveikti su rezonansais susijusius di- 
vergavimus? Čia padaryta tam tikra esminė pažanga. Kaip 
ir III skirsnyje, turime skirti individualų lygmenį (trajekto- 
rijas) nuo statistinio lygmens (ansamblių, kuriuos aprašo ti- 
kimybinis pasiskirstymas p). Individualiame lygmenyje tu- 
rime divergavimus, bet jie gali būti pašalinti statistiniame 
lygmenyje (žr. V ir VI skirsnius), kur rezonansai sukuria įvy- 
kių sąryšį, maždaug analogišką rezonanso sukuriamam gar- 
sų sąryšiui. Dėl to susiklosto naujos, neniutoniškos sąlygos, 
nesuderinamos su trajektorijomis grindžiamu aprašymu ir reika- 
laujančios statistinio, tikimybinio aprašymo. Tai nestebina. 
Rezonansai nėra lokaliniai įvykiai, nes jie neatsiranda tam 
tikrame taške ar tam tikru laiko momentu. Jie reikalauja ne- 
lokalinio aprašymo, todėl negali būti įtraukti į trajektorijų 
aprašymą, siejamą su Newtono dinamika. Kaip matysime, 
jie sukelia difuzinį judėjimą. Kai fazinėje erdvėje mes prade- 
dame nuo taško P, nebegalime tiksliai numatyti jo padėties 


P. praėjus laiko periodui t. Trumpai tariant, pradinis taškas 

D 


1.7 schema. Difuzinis judėjimas 


Praėjus laikui f sistema gali pateikti rezultatą bet kuriame srities 
D taške, pavyzdžiui, P. PR. P}. 


P, veda prie daugelio galimų taškų - P,, P,, P}, - kurių ti- 
kimybė yra visiškai apibrėžta. 

1.7 schemoje kiekvienas srities D taškas turi nenykstamą 
arba visiškai apibrėžtą perėjimo tikimybę, kad atsiras laiko 
momentu t. Ši situacija panaši į „atsitiktinį klajojimą“, arba 
„Browno judesį“. Paprasčiausiu atveju šią situaciją gali pai- 
liustruoti dalelė vienmatėje gardelėje, kuri reguliariais laiko 
intervalais atlieka vieno žingsnio perėjimą (žr. 1.8 schemą). 

Kiekvieno žingsnio atveju tikimybė, kad dalelė judės į 
kairę, lygi 12 ir tikimybė, kad dalelė judės į dešinę, taip pat 
lygi jo Kiekvieno Žingsnio atveju ateitis yra neaiški. Nuo pat 
pradžių negalima kalbėti apie trajektorijas. Matematiškai 


Browno judesys aprašomas difuzijos tipo lygtimis (vadina- 

1.8 schema. Atsitiktinis klajojimas 
Browno judesys vienmatėje gardelėje. Kiekvieno žingsnio atveju ti- 
kimybė, kad dalelė judės į kairę, lygi 14 ir tikimybė, kad dalelė ju- 
dės į dešinę, taip pat lygi io 


mosiomis Fokkerio-Plancko lygtimis). Kadangi difuzija turi 
kryptį laike, jeigu mes pradedame nuo taškų, kurie visi yra 
išsidėstę toje pačioje pradžioje, debesies, laikui bėgant de- 
besis išsisklaidys. Kai kurios dalelės atsidurs toliau nuo pra- 
džios, kitos arčiau. Nuostabu tai, kad, pradedant klasikine 
dinamika, rezonansai įveda difuzinius narius, tai yra rezo- 
nansai įveda neapibrėžtumą netgi klasikinės mechanikos rė- 
muose ir taip pažeidžia simetriją laiko atžvilgiu. 
Integruojamųjų sistemų atveju, kai šių difuzinių priedų 
nėra, mes grįžtame prie trajektorijų aprašymo, tačiau apskri- 
tai dinamikos dėsniai turi būti formuluojami tikimybinių pa- 
siskirstymų lygmenyje. Vadinasi, pamatinis klausimas yra 
šis: kokiose situacijose mes galime tikėtis difuzinių narių? 
Tokiu atveju tikimybė tampa pamatine gamtos savybe. Šis 
klausimas, apimantis Newtono dinamikos galiojimo (arba 
kvantinės teorijos, kurią aptarsime kitame skirsnyje, galioji- 
mo) ribų nustatymą, išties yra revoliucingas. Ištisus šimtme- 


čius trajektorijos buvo laikomos pamatiniu, elementariu kla- 

sikinės fizikos objektu. Dabar, priešingai, mes jas laikome 
ribotai galiojančiomis rezonansinėms sistemoms. Prie šio 
klausimo dar kartą grįšime penktajame skyriuje, o prie ana- 
logiško kvantinės mechanikos klausimo - šeštajame skyriu- 
je. Tačiau dabar leiskite pateikti kai kuriuos preliminarius 
atsakymus. Trumpalaikių sąveikų (dalelių pluoštas susiduria 
su kliūtimi ir prasiveržia) atveju difuziniai nariai yra ne- 
reikšmingi. Tačiau nuolatinių sąveikų (pastovus dalelių srau- 
tas teka per kliūtį) atveju jie tampa dominuojantys. Mode- 
liuodami kompiuteriu, kaip ir realiame pasaulyje, mes gali- 
me atkurti abi situacijas, taigi ir patikrinti savo numatymus. 
Rezultatai nedviprasmiškai rodo, kad nuolatinių sąveikų at- 
veju atsiranda difuziniai nariai, taigi netenka galios tiek niu- 
toniškieji, tiek tradiciniai kvantinės mechanikos aprašymai. 
Abiem atvejais mes gauname „neredukuojamus“ tikimybi- 
nius aprašymus, kaip ir deterministinio chaoso atveju. 

Tačiau yra dar kita situacija, netgi labiau stebinanti. Mak- 
roskopinės sistemos paprastai apibrėžiamos pasitelkiant ter- 
modinaminę ribą, kai ir dalelių skaičius N, ir tūris V pasidaro 
dideli. Šią ribą mes analizuosime penktajame ir šeštajame sky- 
riuose. Stebint su šia riba susijusius reiškinius išryškėja nau- 
jos medžiagos savybės. 

Kol mes turime reikalą tik su keliomis dalelėmis, negali- 
me pasakyti, ar jos sudaro skystį, ar dujas. Medžiagos būse- 
nas, kaip ir fazinius virsmus, galiausiai apibrėžia termodina- 


minė riba. Fazinių virsmų egzistavimas rodo, kad turime būti 

atsargūs taikydami redukcionistinį požiūrį. Faziniai virsmai 
atitinka atsirandančias savybes. Jie turi prasmę tik populia- 
cijų, o ne pavienių dalelių lygmenyje. Šis požiūris iš dalies yra 
analogiškas tam, kuris remiasi Poincarė rezonansais. Nuola- 
tinės sąveikos reiškia, kad mes negalime imti sistemos dalies 
ir analizuoti jos kaip izoliuotos. Kaip tik šiame globaliniame 
lygmenyje, populiacijų lygmenyje, praeities ir ateities simet- 
rija yra pažeista ir mokslas gali pripažinti laiko tėkmę. Tai iš- 
sprendžia ilgai kankinusį galvosūkį. Iš tiesų makroskopinėje 
fizikoje negrįžtamumas ir tikimybė yra akivaizdžiausi. 
Termodinamika taikoma neintegruojamosioms siste- 
moms. Tai reiškia, kad mes negalime išspręsti dinamikos 
problemos remdamiesi trajektorijomis, bet galime ją išspręsti 
remdamiesi tikimybėmis. Vadinasi, kaip ir deterministinio 
chaoso atveju, nauja statistinė klasikinės mechanikos formu- 
luotė verčia išplėsti matematinius rėmus. Tam tikru mastu 
tai primena bendrąją reliatyvumo teoriją. Einsteinas įrodė, 
kad norėdami įtraukti gravitaciją nuo Eukleido geometrijos 
turime pereiti prie Riemanno geometrijos. Skaičiuojant funk- 
cijas ypatingą vaidmenį vaidina vadinamoji Hilberto erdvė, 
kuri išplečia Eukleido geometriją situacijoms, apimančioms 
begalinį dimensijų skaičių („funkcijų erdvė“). Tradiciškai 
kvantinė mechanika ir statistinė mechanika panaudojo Hil- 
berto erdvę. Kad gautume mūsų naują formuluotę, kuri ga- 
lioja nestabiliosioms sistemoms ir termodinaminei ribai, tu- 


rime nuo Hilberto erdvės pereiti prie bendresnių funkcijų 

erdvių. Ši pastaba bus detaliau paaiškinta ketvirtajame-šeš- 
tajame skyriuose. 

Nuo šio amžiaus pradžios mes pripratome prie minties, 
kad tuomet, kai nagrinėjame mikroskopinius objektus, tokius 
kaip atomai ar elementariosios dalelės, arba turime reikalą 
su astrofizikos dimensijomis, klasikinę mechaniką turime iš- 
plėsti. Mūsų nuostabai, nestabilumas taip pat reikalauja iš- 
plėsti klasikinę mechaniką. Kvantinėje mechanikoje, prie ku- 
rios dabar pereiname, situacija yra visiškai tokia pati. Rezo- 
nansų sukeltas nestabilumas vaidina fundamentalų vaidme- 


nį keičiant kvantinės teorijos formuluotę. 


IV 


Kvantinėje mechanikoje mes susiduriame su be galo keis- 
ta situacija. Gerai Žinoma, kad viskas, ką numatė ši teorija, 
pasitvirtino. Vis dėlto praėjus daugiau kaip šešiasdešimčiai 
metų nuo jos suformulavimo diskusijos dėl jos reikšmės ir 
taikymo srities yra tokios pat karštos kaip visada. Tai uni- 
kalus atvejis mokslo istorijoje“. Nepaisant visų jos pasieki- 
mų, dauguma fizikų jaučiasi šiek tiek sutrikę. Richardas 
Feynmanas kartą išsitarė, kad niekas iš tiesų „nesupranta“ 


kvantinės teorijos. 


5 M. Jammer, The Philosophy of Quantum Mechanics (New York: Wi- 
ley-Interscience, 1974); A. I. M. Rae, Quantum Physics: Illusion or Reality? 
(Cambridge: Cambridge University Press, 1986). 

Pagrindinis dydis čia yra banginė funkcija H. kuri vaidi- 
na panašų vaidmenį, kaip trajektorija klasikinėje mechani- 
koje. Iš tiesų fundamentinė kvantinės teorijos lygtis, Schro- 
dingerio lygtis, aprašo banginės funkcijos evoliuciją bėgant 
laikui. Ji transformuoja banginę funkciją WD), duotą pradi- 
niu laiko momentu t, į banginę funkciją Y(t) laiko momen- 
tu t, lygiai kaip trajektorijos klasikinėje mechanikoje veda 
nuo vieno fazinio taško prie kito. 

Kaip ir Newtono lygtis, Schrodingerio lygtis yra deter- 
ministinė ir laiko atžvilgiu apgręžiama. Be to, kaip ir klasi- 
kinėje dinamikoje, čia atsiranda spraga tarp kvantinės me- 
chanikos dinaminio aprašymo ir evoliucinio aprašymo, su- 
sijusio su entropija. Fizikinė banginės funkcijos ¥ interpre- 
tacija yra tikimybės amplitudė. Tai reiškia, kad kvadratas 
Il = YY (V turi realiąją ir menamąją dalį; WH yra Y kom- 
pleksiškai jungtinis dydis) yra tikimybė, kurią mes vėl pa- 
žymėsime p. Yra bendresnių tikimybės formų, atitinkančių 
ansamblius, gaunamus dėl įvairių banginių funkcijų super- 
pozicijos. Jos vadinamos mišriomis priešpriešinant jas gry- 
noms tikimybės formoms, gaunamoms vienos banginės 
funkcijos atveju. 

Pamatinė kvantinės teorijos prielaida - kad kiekvieną di- 
naminę problemą galima išspręsti tikimybės amplitudžių lyg- 
menyje, lygiai kaip klasikinėje mechanikoje kiekviena dina- 
minė problema tradiciškai buvo siejama su trajektorijų di- 


namika. Tačiau, kad ir kaip būtų keista, norėdami priskirti 

medžiagai visiškai apibrėžtas savybes, negalime pasitenkinti 
tikimybės amplitudėmis, - mums reikalingos pačios tikimy- 
bės. Kad suprastume iškilusį keblumą, aptarkime paprastą 
pavyzdį. Tarkime, kad energija gali įgyti dvi vertes — E, ir 
F.. Atitinkama banginė funkcija yra u, arba u,. Dabar pa- 
nagrinėkime tiesinę superpoziciją W = C14; + Cu. Tuomet 
banginė funkcija „dalyvauja“ abiejuose lygmenyse. Sistema 
nėra nei pirmajame, nei antrajame lygmenyje, bet veikiau 
yra tam tikros tarpinės būsenos. Dabar išmatuokime ener- 
giją, susijusią su Y. Pagal kvantinę mechaniką, tuomet mes 
surandame arba E,, arba E, su tikimybėmis, lygiomis tiki- 
mybės amplitudžių kvadratams |c,|“ ir lei", 

Iš pradžių mes pradėjome nuo vienos banginės funkci- 
jos V, tačiau galiausiai turime dviejų banginių funkcijų 1 
ir u mišinį. Tai dažnai vadinama banginės funkcijos „reduk- 
cija“, arba „kolapsu“. Nuo potencialybių, kurias aprašo ban- 
ginė funkcija Y, mes turime pereiti prie aktualybių, kurias ga- 
lime išmatuoti. Kalbant tradicine kvantinės teorijos kalba, 
mes pereiname nuo grynos būsenos (banginės funkcijos) prie 
ansamblio, arba mišinio. Tačiau kaip tai įmanoma? Kaip 
anksčiau minėjome, Schrodingerio lygtis transformuoja ban- 
ginę funkciją į kitą banginę funkciją, o ne į ansamblį. Tai 
dažnai buvo vadinama kvantiniu paradoksu. Buvo manoma, 
kad perėjimas nuo potencialybės prie aktualybės įvyksta dėl 
mūsų matavimų. Tai požiūris, išsakytas Steveno Weinber- 


go šio skyriaus I skirsnyje ir daugelyje vadovėlių. Tai tokio 

paties pobūdžio aiškinimas, kaip ir klasikinės mechanikos 
pateiktas laiko paradokso aiškinimas. Šiuo atveju taip pat 
sunku suprasti, kaip žmogaus veikla, tokia kaip stebėjimas, 
galėtų lemti perėjimą nuo potencialybių prie aktualybių. Ar 
visatos evoliucija būtų kitokia, jeigu nebūtų Žmonijos? Sa- 
vo knygos Naujoji fizika: sintezė įžangoje Paulis C. W. Davie- 


sas rašo: 


„Iš esmės kvantinė mechanika pateikia labai sėkmingą proce- 
dūrą numatyti mikrosistemų stebėjimo rezultatams, tačiau kai 
mes klausiame, kas iš tiesų atsitinka, kai vyksta stebėjimas, pri- 
einame nesąmonę! Pastangos įveikti šį paradoksą apima ir to- 
kias keistenybes, kaip Hugh Everetto pateikta daugelio pasau- 
lių interpretacija, ir mistines Johno von Neumanno ir Eugene'o 
Wignerio, pasitelkiančių stebėtojo sąmonę, idėjas. Po pusės šimt- 
mečio ginčų diskusija dėl kvantinio stebėjimo yra tokia pat gy- 
va kaip ir anksčiau. Labai mažų ir labai didelių kūnų fizikos 
problemos yra sunkiai įveikiamos, tačiau galimas daiktas, kad 
ši riba —- dvasios ir materijos sąveika - pasirodys esanti įdomiau- 


sias Naujosios Fizikos palikimas.““ 


4 


Si „dvasios ir materijos sąveika“ sudaro ir laiko paradok- 
so esmę. Jeigu laiko strėlė egzistuotų tik dėl to, kad mūsų 
žmogiškoji sąmonė sąveikauja su pasauliu, valdomu laiko 
atžvilgiu simetrinių dėsnių, pats žinių įgijimas taptų para- 
doksalus, nes kiekvienas matavimas jau implikuoja negrįžtamąjį 


vyksmą. Jeigu norime ką nors sužinoti apie laike apgręžia- 


* P. Davies, The New Physics: A Synthesis (Cambridge: Cambridge Uni- 
versity Press, 1989), p. 6. 

mą objektą, negalime išvengti su matavimu susijusių negrįž- 
tamųjų vyksmų instrumentų arba mūsų pačių sensorinių 
mechanizmų lygmenyje. Antai klasikinėje fizikoje, kai klau- 
siame, kaip turėtume suprasti „stebėjimą“ remdamiesi fun- 
damentiniais laiko atžvilgiu apgręžiamais dėsniais, prieina- 
me, Davieso žodžiais tariant, „nesąmonę“. Klasikinėje fizi- 
koje šis negrįžtamumo įsiterpimas buvo suvokiamas kaip 
menka problema. Didžiulė klasikinės dinamikos sėkmė ne- 
paliko abejonių dėl jos objektyvumo. Kvantinėje teorijoje si- 
tuacija yra visiškai kitokia. Čia būtinybė įtraukti matavimą 
į mūsų fundamentalų gamtos aprašymą aiškiai glūdi pačioje 
teorijos struktūroje. Todėl atrodo, kad mes susiduriame su 
neįveikiamu dualumu: viena vertus, su laiko atžvilgiu ap- 
gręžiama Schrodingerio lygtimi, o kita vertus, su banginės 
funkcijos kolapsu. 

Šią dvilypę kvantinės mechanikos prigimtį ne kartą pa- 
brėžė žymus fizikas Wolfgangas Pauli. 1947 metais laiške 
Markui Fierzui jis rašė: „Kažkas iš tiesų atsitinka tik tada, 
kai vyksta stebėjimas, ir kartu su tuo ... entropija neišven- 
giamai didėja. Tarp stebėjimų išvis nieko neatsitinka.“ Vis 
dėlto popierius, ant kurio rašome, sensta ir pagelsta, nesvar- 
bu, ar mes tai stebime, ar ne. 

Kaip galima išspręsti šį paradoksą? Be kraštutinių požiū- 


rių, kuriuos mini Daviesas, buvo ir daugiau siūlymų, tarp 


* Cit. iš: K. V. Laurikainen, Beyond the Atom: The Philosophical Thought 
of Wolfgang Pauli (Berlin: Springer Verlag, 1988), p. 193. 

jų ir Nielso Bohro „kopenhagiškoji interpretacija““. Bohras 
priėjo išvadą, kad matavimo instrumentas turi būti traktuo- 
jamas klasikiniu požiūriu - t. y. tarytum mums, priklausan- 
tiems makropasauliui, reikalingas tarpininkas, kad galėtume 
komunikuoti su mikropasauliu, lygiai kaip kai kuriose reli- 
gijose mums reikalingas kunigas arba šamanas, kad galėtu- 
me komunikuoti su kitu pasauliu. 

Tačiau vargu ar tai išsprendžia problemą, nes kopenha- 
giškoji interpretacija nepateikia jokių nurodymų, kas galėtų 
apibūdinti fizikines sistemas, kurias mes galime naudoti kaip 
matavimo priemonę. Bohras vengia pagrindinio klausimo: 
kokios rūšies dinaminiai vyksmai lemia banginės funkcijos 
kolapsą? Lėonas Rosenfeldas, artimiausias Bohro bendradar- 
bis, gerai suvokė kopenhagiškosios interpretacijos ribotumą. 
Jis laikė ją tik pirmuoju žingsniu, o kitas žingsnis turėjo bū- 
ti pateikti instrumento vaidmens dinaminę interpretaciją. Šis 
įsitikinimas paskatino jį drauge su mūsų tyrinėtojų grupe 
paskelbti daugybę publikacijų, kurios prisidėjo prie dabarti- 
nio mūsų požiūrio formavimo”. 

Kiti fizikai siūlė identifikuoti matavimo instrumentą su 


tam tikru „makroskopiniu“ prietaisu. Jų manymu, tokio 


* Mes labai rekomenduojame perskaityti: Rae, Quantum Physics ir 
A. Shimony, “Conceptual Foundations of Quantum Mechanics“, in Davies, 
New Physics. 

* Cl. George, I. Prigogine, and L. Rosenfeld, “The Macroscopic Level 
of Quantum Mechanics“, Kong. Danske Viden. Selskab Matematisk-fysiske 
Medd. 38 (1972): 1—44. 

prietaiso sąvoka susijusi su supaprastinimais. Dėl praktinių 
priežasčių mes negalėtume išmatuoti kvantinių instrumen- 
to savybių. Be to, dažnai buvo teigiama, kad instrumentą 
mes turėtume laikyti „atvira“ kvantine sistema, susijusia su 
visu pasauliu“. Atsitiktiniai aplinkos sukeliami trikdžiai ir 
fliuktuacijos lems mūsų gebėjimą atlikti matavimus. Tačiau 
kas yra „aplinka“? Kas nubrėžia perskyrą tarp objekto ir jo 
aplinkos? Ši perskyra yra tik modifikuota von Neumanno 
hipotezės, kad būtent mes savo veiksmais ir stebėjimais su- 
keliame banginės funkcijos kolapsą, versija. 

Būtinumą eliminuoti subjektyvų elementą, susijusį su ste- 
bėtoju, pabrėžė Johnas Bellas savo puikioje knygoje Apie ką 
kalba ir ką nutyli kvantinė mechanika“'. Svarbių samprotavimų 
yra neseniai pasirodžiusiame Murray'aus Gell-Manno ir Ja- 
meso B. Hartle'io darbe, kur teigiama, kad apeliavimas į ste- 
bėtoją pasidaro dar sunkiau suprantamas ryšium su kosmo- 
logija“. Kas matuoja visatą? Čia ne vieta detaliai analizuoti 
jų požiūrį, tačiau pravartu glaustai apibūdinti jų paskutines 
išvadas. 

Gell-Mannas ir kiti pateikia grubų kvantine mechanika 
grindžiamų visatos istorijų apibūdinimą, kuris transformuo- 


ja kvantinės mechanikos struktūrą, nuo tikimybės amplitu- 


5% Žr., pavyzdžiui: W. G. Unruh and W. H. Zurek, “Reduction of a Wa- 
vepacket in Quantum Brownian Motion”, Phys. Rev. 40 (1989): 1070. 

^l J. S. Bell, Speakable and Unspeakable in Quantum Mechanics (Cambrid- 
ge: Cambridge University Press, 1989). 

52 Gell-Mann, Quark and the Jaguar. 

džių teorijos veda prie pačių tikimybių teorijos. Kaip pavyz- 
dį vėl paanalizuokime banginę funkciją W = cu, + Cu, , gau- 
namą banginių funkcijų u, ir u, superpozicijos būdu. Jeigu da- 
bar ją pakelsime kvadratu (paprastumo dėlei galime tarti, kad 
W yra reali), gausime Y° = cru; + C5u5 + 2CjCouju>. Dabar tar- 
kime, kad galime nepaisyti dvigubos sandaugos, vadinamos 
„Interferenciniu nariu“. Tuomet visa kvantinės teorijos pa- 
slaptis išnyksta. W“ tikimybė yra „tiesiog“ tikimybių suma. 
Daugiau nebėra reikalo kalbėti apie perėjimą nuo potencia- 
lybės prie aktualybės, ir mes galime tiesiogiai dirbti su tiki- 
mybėmis. Tačiau kaip tai įmanoma? Interferenciniai nariai 
vaidina pagrindinį vaidmenį daugelyje kvantinės teorijos tai- 
kymų. Vis dėlto Gell-Mannas ir jo kolegos kaip tik siūlo ne- 
paisyti interferencinio nario. Kodėl tada kai kuriose situaci- 
jose mums reikalingi tikslūs, smulkūs kvantiniai aprašymai, 
apimantys interferenciją, o kitose — grubūs, nepaisantys in- 
terferencijų? Be to, kas iš tiesų pateikia grubiai? Ar protinga 
svarstyti fundamentalių problemų sprendimą remiantis su- 
paprastinimais? Kaip tai suderinama su paties Gell-Manno tei- 
giniu, jau cituotu II skirsnyje, kad kvantinė mechanika yra 
karkasas, į kurį turi tilpti visa teorija? 

Dar kiti šios srities mokslininkai tikisi išspręsti kvantinės 
mechanikos galvosūkį pateikdami modernia forma Epikūro 
klinamen. Iš tiesų Giancarlo Ghirardi, Emanuele'is Rimini ir 
Tullio Weberis daro prielaidą, kad tam tikru momentu dėl 


tam tikrų nežinomų priežasčių įvyksta spontaniškas bangi- 

nės funkcijos kolapsas“. Čia samprotavimuose atsiranda at- 
sitiktinumo sąvoka, tačiau be gilesnio pagrindimo, tarsi deus 
ex machina. Kodėl šis naujasis klinamen kai kurioms situaci- 
joms tinka, o kitoms — ne? 

Didžiausias visų šių pastangų paaiškinti konceptualinius 
kvantinės teorijos pamatus trūkumas yra tas, kad jos nepatei- 
kia jokių naujų numatymų, kuriuos būtų galima patikrinti. 

Mūsų pačių išvada sutampa su daugelio kitų specialis- 
tų, tokių kaip Abneris Shimony Jungtinėse Amerikos Vals- 
tijose ir Bernard'as d'Espagnat Prancūzijoje, išvadomis“. Pa- 
sak jų, reikalingos radikalios naujovės, kurios išsaugotų vi- 
sus kvantinės mechanikos pasiekimus, bet pašalintų keblu- 
mus, susijusius su dualistine teorijos struktūra. Reikia turė- 
ti omenyje, kad matavimo problema nėra izoliuota. Kaip pa- 
brėžė Lėonas Rosenfeldas, matavimas susijęs su negrįžtamu- 
mu. Tačiau kvantinėje mechanikoje nėra vietos negrįžtamie- 
siems vyksmams, nesvarbu, ar jie susiję su matavimu, ar ne. 
Tai, kad į kvantinę teoriją sunku įvesti negrįžtamumą, jau 
prieš kelis dešimtmečius nustatė von Neumannas, Pauli ir 
Fierzas (ergodinės teorijos kontekste)“. Kaip ir klasikinėje 
mechanikoje, jie stengėsi išspręsti problemą atsisakydami 


tikslumo, tačiau jų pastangos buvo nesėkmingos. Galimas 


3 G. C. Ghirardi, A. Rimini, and T. Weber, Phys. Rev. D 34 (1986): 470. 

~ B. d'Espagnat, Conceptual Foundations of Quantum Theory (Benjamin, 
California, 1976). 

55 Žr. I. Farquhar, Ergodic Theory (London: Interscience Publishers, 
1964). 

daiktas, kaip tik tai paskatino von Neumanną pateikti dua- 
ba formuluotę, apimančią ir Schrodingerio lygtį, ir banginės 
funkcijos kolapsą“. Tačiau vargu ar tai patenkina, nes ko- 
lapsas aprašomas ne dinamikos terminais. Kaip tik tai pa- 
daro mūsų teorija. Svarbiausią vaidmenį ir vėl vaidina ne- 
stabilumas. Tačiau deterministinis chaosas, valdomas ekspo- 
nentiškai viena nuo kitos tolstančių trajektorijų, čia netinka. 
Kvantinėje mechanikoje nėra trajektorijų. Vadinasi, nestabi- 
lumą turime analizuoti remdamiesi Poincarė rezonansais. 
Mes galime įjungti Poincarė rezonansus į statistinį aprašy- 
mą ir gauti difuzinius narius, kurie neįeina į kvantinės mecha- 
nikos, operuojančios banginėmis funkcijomis, sritį. Šis apra- 
šymas ir vėl grindžiamas tikimybės p (kvantinėje mechanikoje 
dar vadinamos tankio matrica, žr. šeštąjį skyrių) lygmeniu, o 
ne banginėmis funkcijomis. Pasitelkę Poincarė rezonansus 
mes galime pereiti nuo tikimybės amplitudžių prie pačios ti- 
kimybės nesiremdami jokiomis nedinaminėmis prielaidomis. 
Kaip ir klasikinėje dinamikoje, pagrindinis klausimas yra 
šis: kada stebimi difuziniai nariai? Kokios yra tradicinės kvan- 
tinės teorijos ribos? Atsakymas toks pat kaip ir klasikinės di- 
namikos atveju (žr. III skirsnį). Trumpai tariant, difuziniai na- 
riai tampa dominuojantys nuolatinėse sąveikose (žr. septintą- 
jį skyrių). Kaip ir klasikinėje mechanikoje, šį spėjimą patvir- 


tino daugybė modeliavimų. Tik atsisakę redukcionistinio ap- 


"LL von Neumann, Mathematical Foundations of Quantum Mechanics 
(Princeton, N. J.: Princeton Universitv Press, 1955). 

rašymo mes galime pateikti realistinę kvantinės teorijos in- 
terpretaciją. Čia nėra banginės funkcijos kolapso, nes dinami- 
kos dėsniai dabar formuluojami p, tankio matricos, o ne ban- 
ginių funkcijų V lygmenyje. Be to, stebėtojas nebevaidina jo- 
kio specialaus vaidmens. Matavimo prietaisas turi atvaizduoti 
pažeistą laiko simetriją. Šių sistemų atveju yra išskirtinė lai- 
ko kryptis, lygiai kaip yra išskirtinė laiko kryptis mūsų gam- 
tos suvokime. Kaip tik ši įprasta laiko strėlė yra būtina mūsų 
komunikavimo su fiziniu pasauliu sąlyga, ji yra mūsų komu- 
nikavimo su kitais žmonėmis pamatas. 

Taigi nestabilumas vaidina pagrindinį vaidmenį ir klasi- 
kinėje, ir kvantinėje mechanikoje ir kaip toks verčia mus iš- 
plėsti abiejų disciplinų aprėptį. Kad tai padarytume, turime 
palikti paprastų integruojamųjų sistemų sritį. Galimybė pa- 
teikti vieningą kvantinės teorijos formuluotę yra ypač jau- 
dinanti, nes dėl šios problemos pastaraisiais dešimtmečiais 
buvo labai karštai ginčijamasi, tačiau būtinumas išplėsti kla- 
sikinę teoriją yra dar labiau netikėtas. Mes pripažįstame, kad 
tai reiškia atsisakyti mąstymo tradicijos, kuri sugrąžina prie 
pačių Vakarų mokslo pamatų, kaip juos suvokė Galilei ir 
Newtonas. Tačiau tai, kad taikant šiuolaikinius matematikos 
metodus nestabilioms sistemoms prieinama kaip tik prie šio- 
je knygoje apibrėžiamo teorijos išplėtimo, nėra paprastas su- 
tapimas. Jie leidžia mums įtraukti evoliucinių mūsų visatos 
charakteristikų aprašymą, pagrįstą tikimybiniu gamtos ap- 


rašymu. Neseniai pasirodžiusiame straipsnyje I. Bernardas 

Cohenas apie tikimybinę revoliuciją kalbėjo kaip apie taiky- 
mų revoliuciją. Jis rašė: „Net jeigu 1800-1930 metų dešimt- 
mečiai neparodo įvykus revoliuciją tikimybių srityje, jie aki- 
vaizdžiai liudija probabilizuojančią revoliuciją, t. y. tikrą fan- 
tastiškų padarinių turėjusią revoliuciją, lydėjusią tikimybės 
ir statistikos įvedimą į sritis, kuriose dėl to įvyko revoliuci- 


BiSa det ISA EEN ewer ; i Ke Ste 
niai pokyčiai.“ Si „probabilizuojanti revoliucija“ tęsiasi. 


V 


Mes priartėjome prie šio skyriaus pabaigos. Pradėjome 
nuo Epikūro ir Lukrecijaus ir jų sugalvoto klinamen, suda- 
riusio sąlygas atsirasti naujovėms. Po dvidešimt penkių am- 
žių mes pagaliau galime suteikti šiai sąvokai tikslią fizikinę 
prasmę — jos ištakos yra nestabilumai, nustatyti šiuolaikinės 
dinaminių sistemų teorijos. Jeigu pasaulį sudarytų stabilios 
dinaminės sistemos, jis būtų visiškai kitoks nei tas, kurį ma- 
tome aplinkui. Tai būtų statiškas, prognozuojamas pasaulis, 
tačiau mūsų jame nebūtų ir mes neprognozuotume. Mūsų 
pasaulyje visuose lygmenyse susiduriame su fliuktuacijomis, 
bifurkacijomis ir nestabilumais. Stabilios sistemos, lemiančios 
tikrumą, atitinka tik idealizacijas, arba supaprastinimus. 
Keista, tačiau šią įžvalgą pirmasis pateikė Poincarė. Anali- 


zuodamas termodinamikos dėsnius jis rašė: 


5" Cohen, Probabilistic Revolution. 

„Šie dėsniai gali reikšti tik viena — kad yra savybė, bendra vi- 
soms galimybėms; tačiau deterministinėje hipotezėje yra tik vie- 
na galimybė, ir dėsniai nebeturi jokios prasmės. Kita vertus, ne- 
deterministinėje hipotezėje jie turėtų prasmę, net jeigu būtų ima- 
mi absoliučia prasme; jie atrodytų kaip laisvės apribojimas. Ta- 
čiau šie žodžiai man primena, kad nuklydau į šalį ir esu bepa- 


liekąs matematikos ir fizikos sritį.“ 


Šiandien mes nebijome „indeterministinės hipotezės“. Tai 
natūralus šiuolaikinės nestabilumo ir chaoso teorijos rezulta- 
tas. Jeigu jau turime laiko strėlę, iškart suprantame dvi pa- 
grindines gamtos charakteristikas — jos vienovę ir įvairovę: 
vienovę, nes laiko strėlė yra bendra visoms visatos dalims (jū- 
sų ateitis yra mano ateitis, Saulės ateitis yra bet kurios kitos 
žvaigždės ateitis); įvairovę, - kaip kambaryje, kuriame aš ra- 
šau, nes čia esama oro, dujų mišinio, kuris daugiau ar ma- 
žiau pasiekė šiluminę pusiausvyrą ir jo būsena yra moleku- 
lių netvarkos būsena, esama gražių gėlių, kurias pamerkė 
mano žmona ir kurios yra nuo pusiausvyros nutolę objek- 
tai, — labai organizuotą dėl laikinių, negrįžtamųjų, nepusiaus- 
virųjų vyksmų. Negali patenkinti jokia gamtos dėsnių formu- 


luotė, neatsižvelgianti į šį konstruktyvų laiko vaidmenį. 


* H. Poincaré, Science and Hypothesis (New York: Science Press, 1921). 

TIK ILIUZIJA? 


Šioje knygoje pateikti rezultatai brendo lėtai. Jau praėjo 
daugiau kaip penkiasdešimt metų nuo to laiko, kai aš pa- 
skelbiau savo pirmąjį straipsnį iš nepusiausvirųjų vyksmų 
termodinamikos, kuriame nurodžiau konstruktyvų negrįž- 
tamumo vaidmenį“. Kiek žinau, tai kartu buvo pirmasis 
straipsnis, analizavęs saviorganizaciją kaip susijusią su nu- 
tolimu nuo pusiausvyros. Dabar, po daugelio metų, dažnai 
stebiuosi, kodėl mane patraukė laiko problema ir kodėl pri- 
reikė tiek daug laiko nustatyti jos ryšiui su dinamika. Ka- 
dangi čia ne vieta analizuoti termodinamikos ir statistinės 
mechanikos istoriją per praėjusį pusę amžiaus, norėčiau pa- 
aiškinti savo paties motyvus ir nurodyti kai kurias svarbiau- 
sias problemas, su kuriomis susidūriau. 

Aš visuomet laikiausi nuomonės, kad mokslas yra dia- 
logas su gamta. Kaip ir realiame dialoge, atsakymai dažnai 


būna netikėti, o kartais — stulbinantys. 


TL Prigogine, Bull. Acad. Roy. Belgique 31 (1945): 600. Taip pat žr.: Etude 
thermodynamique des phénomènes irrėversibles (Liège: Desoer, 1947). 

Paauglystėje aš žavėjausi archeologija, filosofija ir ypač 
muzika. Mano mama sakydavo, kad muziką aš išmokau skai- 
tyti anksčiau negu knygas. Kai įstojau į universitetą, prie pia- 
nino praleisdavau daugiau laiko negu auditorijose. Visuose 
dalykuose, kuriais domėjausi, — ar tai būtų laipsniškas civili- 
zacijų formavimasis, ar su Žmogaus laisve susijusios etinės 
problemos, ar muzikos garsų organizacija laike, - laikas vai- 
dino esminį vaidmenį. Paskui iškilo karo grėsmė. Atrodė, kad 
protingiau bus pasirinkti griežtus mokslus, taigi aš pradėjau 
studijuoti fiziką ir chemiją Briuselio laisvajame universitete. 

Aš dažnai klausdavau dėstytojų, kokia yra laiko prasmė, 
tačiau jų atsakymai būdavo prieštaringi. Filosofams tai bu- 
vo pati sunkiausia problema, glaudžiai susijusi su etika ir 
pačia žmogaus egzistencijos esme. Fizikams mano klausimas 
atrodė naivokas, nes atsakymą jau buvo pateikęs Newtonas, 
o vėliau Einsteinas jį patikslino. Dėl to aš jaučiausi apstul- 
bęs ir nusivylęs. Mokslas laiką traktavo kaip grynai geomet- 
rinį parametrą. 1796 metais, daugiau nei šimtmečiu anksčiau 
negu Albertas Einsteinas ir Hermannas Minkovski, Josephas 
Louis Lagrange'as pavadino dinamiką „keturmate geomet- 
rija“. Einsteinas ėjo dar toliau ir teigė: „Laikas [susijęs su 
negrįžtamumu| yra iliuzija“. Dėl viso to, ką Žinojau, man šie 
teiginiai buvo nepriimtini. Vis dėlto suerdvinto laiko tradi- 


cija šiandien tebėra labai gaji, — tą liudija mokslininkų, to- 


` Lagrange, Théorie des fonctions analytiques. 
3 Hawking, Brief History of Time. 

kių kaip Stephenas W. Hawkingas, darbai“. Savo Trumpoje 
laiko istorijoje Hawkingas, kad pašalintų erdvės ir laiko per- 
skyrą, įveda „menamąjį laiką“ - sąvoką, kurią mes nuodug- 
niau analizuosime aštuntajame skyriuje. 

Aš tikrai nesu pirmasis, suvokęs, kad laiko suerdvinimas 
nesuderinamas nei su visatos evoliucija, kurią stebime ap- 
link save, nei su mūsų pačių žŽmogiškąja patirtimi. Tai bu- 
vo prancūzų filosofo Henri Bergsono, pasak kurio, „laikas 
yra išradimas arba apskritai niekas““, išeities taškas. Pirma- 
jame skyriuje minėjau vieną iš vėlesniųjų Bergsono straips- 
nių „Galimybė ir realybė“, paskelbtą 1930 metais, kai jam 
buvo paskirta Nobelio premija, kuriame jis išsakė mintį, kad 
žmogaus egzistencija yra „nepaliaujama nenuspėjamų nau- 
jovių kūryba“, ir padarė išvadą, kad laikas įrodo, jog gam- 
tai būdingas neapibrėžtumas". Mus supanti visata yra tik vie- 
nas iš daugybės galimų pasaulių. Bergsonas būtų labai nu- 
stebęs perskaitęs Henri Poincarė citatą, pateiktą pirmojo sky- 
riaus pabaigoje“. Keista, tačiau jų išvados nurodė tą pačią 
kryptį. Aš taip pat citavau Alfredo Northo Whiteheado, įsi- 
tikinusio, kad svarbiausias tikslas yra suderinti nekintamu- 
mą ir kitimą, suvokti egzistavimą kaip procesą, veikalą Pro- 
cesas ir tikrovė. Pasak jo, klasikinis mokslas, atsiradęs XVII 


amžiuje, buvo netinkamo konkretumo pavyzdys - jis ne- 


t Bergson, L'Ezolution créatrice, in Oeuvres, p. 784. 
` Ibid., p. 1344. 
" Poincaré, Science and Hypothesis. 


80 


Antras skyrius. TIK ILIUZIJA? 


įstengė atskleisti kūrybingumo kaip svarbiausios gamtos sa- 
vybės, dėl kurios „realiajam pasauliui būdinga laikui bėgant 
rutuliotis naujovių link“. Whiteheado realiojo pasaulio kon- 
cepcija buvo akivaizdžiai nesuderinama su bet kokiu deter- 
ministiniu aprašymu“. 

Aš galėčiau pacituoti ir Martiną Heideggerį, ir kitus, tarp 
jų ir Arthurą Stanley Eddingtoną, kuris rašė: „Visada, kai 
stengiamasi nutiesti tiltą tarp patyrimo sričių, priklausančių 
dvasinei ir fizinei mūsų prigimties pusėms, laikas vaidina 
pagrindinį vaidmenį.“ Tačiau užuot statęs šį tiltą, laikas nuo 
ikisokratikų iki šių dienų išliko diskusijas keliančia proble- 
ma. Kaip minėta kalbant apie klasikinį mokslą, laiko pro- 
blemą išsprendė Newtonas ir Einsteinas, tačiau, daugumos 
filosofų požiūriu, šis sprendimas buvo nepakankamas. Jų 
manymu, mes turėjome pasitelkti metafiziką. 

Aš asmeniškai laikiausi kitokio požiūrio. Atsisakyti moks- 
lo man atrodė pernelyg didelė kaina. Pagaliau mokslas paska- 
tino unikalų ir vaisingą Žmonijos ir gamtos dialogą. Galbūt 
klasikinis mokslas iš tiesų galėjo laikyti laiką tik geometriniu 
parametru, nes jis turėjo reikalą tik su paprastomis problemo- 
mis. Nebuvo reikalo išplėsti laiko sąvoką, kai mes analizavo- 
me, pavyzdžiui, trinties neveikiamą svyruoklę. Bet susidūręs 
su sudėtingomis sistemomis mokslas turėjo keisti savo požiū- 


rį į laiką. Dažnai į galvą ateidavo su architektūra susijęs pa- 


` Whitehead, Process and Reality. 
ë Eddington, Nature of the Physical World. 

vvzdys. Nėra didelio skirtumo tarp V a. pr. Kr. iraniečių ply- 
tos ir XIX a. neogotikinės plytos, tačiau rezultatai - Persepolio 
rūmai ir neogotikinės bažnyčios — yra stulbinamai skirtingi. 
Tuomet laikas būtų „atsirandanti“ savybė. Tačiau kokios ga- 
lėjo būti laiko šaknys? Aš įsitikinau, kad makroskopinis ne- 
grįžtamumas buvo tikimybinių procesų atsitiktinumo mikro- 
skopiniame lygmenyje apraiška. Kokia buvo šio atsitiktinu- 
mo kilmė? 

Kadangi man tai rūpėjo, natūralu, kad aš ėmiausi termo- 
dinamikos, juolab kad Briuselyje jau buvo susiformavusi 
šios disciplinos mokykla, įkurta Thėophile'io De Donder 
(1870-1957). 


II 


Pirmajame skyriuje minėjome klasikinę antrojo termodi- 
namikos dėsnio formuluotę, priskiriamą Clausijui. Šio dės- 
nio pagrindą sudaro nelygybė: izoliuotosios sistemos entro- 
pija S monotoniškai didėja ir nusistojus termodinaminei pu- 
siausvyrai pasiekia didžiausią vertę. Taigi entropijos poky- 
tis laikui bėgant dS > 0. Kaip galėtume pritaikyti šį teiginį 
sistemoms, kurios nėra izoliuotos, bet keičiasi energija ir me- 
džiaga su išoriniu pasauliu? Tuomet turime skirti du entro- 
pijos pokyčio dėmenis: pirmasis, d,S, yra entropijos perna- 
ša per sistemos ribas, antrasis, d;S, yra entropija, sukuriama 
sistemos viduje. Taigi gauname, kad dS = d,S + d;S. Dabar 


galime suformuluoti antrąjį dėsnį konstatuodami, kad nepri- 

klausomai nuo kraštinių sąlygų entropijos susidarymas d 
yra teigiamas, t. y. diS > 0. Negrįžtamieji vyksmai kuria entro- 
piją. De Donder ėjo netgi dar toliau: entropijos susidarymą 
dt 
mųjų vyksmų greičio (cheminių reakcijų greičio, difuzijos ir 


per laiko vienetą P = jis išreiškė kaip įvairių negrįžta- 
t. t.) ir termodinaminių jėgų funkciją. Iš tiesų jis analizavo 
tik chemines reakcijas, tačiau pateikti tolesnius apibendrini- 
mus nebuvo sunku“. 

Pats De Donder nelabai toli ėjo šiuo keliu. Jį labiausiai 
domino pusiausvyra ir pusiausvyrai artima būsena. Nors jo 
darbas buvo ribotas, tai buvo svarbus žingsnis formuluojant 
nepusiausvirųjų vyksmų termodinamiką, net jei ilgą laiką at- 
rodė, kad jis niekur neveda. Aš dar prisimenu, su kokiu 
priešiškumu buvo sutiktas De Donder darbas. Didžiulės 
daugumos mokslininkų požiūriu, termodinamika turėjo 
griežtai apsiriboti pusiausvyra. 

Tokios nuomonės laikėsi J. Willardas Gibbsas ir Gilber- 
tas N. Lewisas, žymiausias savo meto termodinamikos spe- 
cialistas. Jų požiūriu, negrįžtamumas, siejamas su vienakryp- 
čiu laiku, yra prakeikimas. Lewisas netgi ryžosi parašyti: 
„Mes pamatysime, kad beveik visur fizikas išnaikino iš sa- 


vo mokslo vienakryptį laiką ..., svetimą fizikos idealams.“"“ 


* T. De Donder and P. Van Rysselberghe, Affinity (Menlo Park, Calif.: 
Stanford University Press, 1967); I. Prigogine, Introduction to Thermodyna- 
mics of Irreversible Processes, 3rd ed. (New York: Wiley, 1967). 

10 G. N. Lewis, Science 71 (1930): 570. 

Aš pats patyriau tokį priešiškumą 1946 metais, kai orga- 
nizavau pirmąją Statistinės mechanikos ir termodinamikos 
konferenciją remiant Tarptautinei teorinės ir taikomosios fi- 
zikos sąjungai (IUPAP). Nuo to laiko tokie susitikimai ren- 
giami reguliariai ir sutraukia daugybę dalyvių, tačiau tuo 
metu mūsų buvo tik nedidelė grupė, apie trisdešimt ar ke- 
turiasdešimt Žmonių. Kai aš perskaičiau savo paskaitą apie 
negrįžtamųjų vyksmų termodinamiką, žymiausias termodi- 
namikos srities specialistas padarė tokią pastabą: „Aš ste- 
biuosi, kad šis jaunas žmogus taip domisi nepusiausvirųjų 
vyksmų fizika. Negrįžtamieji vyksmai yra laikini. Kodėl ne- 
palaukus ir nestudijavus pusiausvyros, kaip daro visi kiti?“ 
Aš buvau taip apstulbintas tokių žodžių, kad nesusivaldžiau 
ir atsakiau: „Bet juk mes visi esame laikini. Argi ne natūra- 
lu domėtis mūsų bendra Žmogiškąja būsena?“ 

Visą gyvenimą aš susidurdavau su priešiškumu vienak- 
rypčio laiko sampratai. Ir dabar vyrauja požiūris, kad ter- 
modinamika kaip disciplina turėtų apsiriboti pusiausvyra. 
Pirmajame skyriuje užsiminiau apie pastangas subanalinti 
antrąjį dėsnį, kurias skatina daugelio žymių fizikų įsitikini- 
mai. Aš nepaliauju stebėtis tokiu požiūriu. Visur aplinkui 
mes matome, kaip atsiranda struktūros, liudijančios, White- 
heado žodžiais tariant, „gamtos kūrybingumą“. Aš visuomet 
numaniau, kad šis kūrybingumas turi būti kaip nors susijęs 
su nutolimu nuo pusiausvyros, taigi yra negrįžtamųjų vyks- 


mų rezultatas. 


Antras skvrius. TIK ILIUZIJA? 


Palyginkime, pavyzdžiui, kristalą ir miestą. Kristalas yra 
pusiausviroji struktūra, kurią galima išlaikyti vakuume, bet 
jeigu izoliuotume miestą, jis numirtų, nes jo struktūra pri- 
klauso nuo jo funkcijos. Funkcija ir struktūra yra neatskiria- 
mos tuo atžvilgiu, kad pastaroji išreiškia miesto sąveikas su 
aplinka. 

Puikioje Erwino Schrėdingerio knygoje Kas yra gyvybė? 
entropijos susidarymo ir entropijos srauto terminais aptaria- 
mas gyvo kūno metabolizmas. Jeigu organizmo būsena sta- 
cionari, jo entropija laikui bėgant išlieka pastovi, todėl dS = 0. 
Dėl to entropijos susidarymą db kompensuoja entropijos 
srautas d;S + d.S = 0, arba d.S = d;S < 0. Gyvybę maitina „nei- 
giamas entropijos srautas“, daro išvadą Schrėdingeris''. Ta- 
čiau svarbiausia tai, kad gyvybė susijusi su entropijos susi- 
darymu, taigi su negrįžtamaisiais vyksmais. 

Tačiau kaip struktūra, kaip gyvųjų sistemų ar miestų at- 
veju, gali atsirasti nepusiausvirosios būsenos sąlygomis? Čia, 
kaip ir dinamikoje, esminį vaidmenį ir vėl vaidina stabilu- 
mo problema. Termodinaminės pusiausvyros atveju entropija 
turi maksimalią vertę, kai sistema yra izoliuota. Sistemoje, 
kurioje išlieka temperatūra T, yra panaši situacija. Tuomet 
mes įvedame „laisvąją energiją“ F = E- TS, tiesinį energi- 
jos E ir entropijos S darinį. Kaip parodoma visuose termo- 


dinamikos vadovėliuose, laisvoji energija F turi minimalią 


1! E. Schrödinger, What Is Life? (Cambridge: Cambridge University 
Press, 1945). 

F(A) 


2.1 schema. F minimumas 
Esant pusiausvyrai laisvoji energija yra minimali (4 = 4,). 


vertę pusiausvyros atveju (žr. 2.1 schemą). Vadinasi, trik- 
džiai ir fliuktuacijos nedaro jokio poveikio, nes po jų gr: 
tama į pusiausvyrą. Situacija panaši kaip stabilios svyruok- 
lės atveju, aptartu pirmojo skyriaus III skirsnyje. 

Kas atsitinka esant stacionariai būsenai, atitinkančiai 
nepusiausvirąją? Mes matėme tokį pavyzdį aptardami šilu- 
minę difuziją pirmojo skyriaus II skirsnyje. Ar nepusiaus- 
viroji stacionari būsena iš tiesų yra stabili? Pusiausvyrai ar- 
timose situacijose (jas analizuoja „tiesinė“ nepusiausvirųjų 
vyksmų termodinamika) atsakymas yra „taip“. 1945 m. bu- 
vo įrodyta, kad stacionari būsena atitinka minimalų en- 


12 
—— ^. Esant pu- 
dt P 


siausvyrai P = 0, entropijos susidarymas nykstamai mažėja, 


tropijos susidarymą per laiko vienetą P = 


12 I. Prigogine, Bull. Acad. Roy. Belgique 3 (1945): 600. 

P( A) 


A st 


2.2 schema. P minimumas 


I 


p yra minimalus, kai būsena stacio- 


Entropijos susidarymas P = 


nari (A = Ž..). 


o tiesinėje srityje arti pusiausvyros P vertė yra minimali 
(žr. 2.2 schemą)". 

Fliuktuacijos vėl išnyksta. Tačiau čia jau atsiranda nuo- 
stabios naujos charakteristikos: nepusiausviroji sistema ga- 
li spontaniškai pereiti į sudėtingesnę būseną. Tvarkinys, ku- 
rį stebime, yra negrįžtamųjų vyksmų rezultatas ir negali bū- 
ti pasiektas pusiausvyros atveju. Tai aišku iš šiluminės di- 
fuzijos pavyzdžio, minėto pirmajame skyriuje, kur tempe- 
ratūros gradientas lemia dalinį junginių atskyrimą. Yra iš- 
tirta daug kitų atvejų, kur sudėtingumas dėsningai susijęs 
su negrįžtamumu. Šie rezultatai tapo mūsų tolesnių tyrimų 


gairėmis. 


G L. Onsager, Phys. Rev. 37 (1931): 405; 38 (1931): 2265. Į šios teore- 
mos įrodymą įeina garsieji Onsagerio simetrijos sąryšiai. 

Tačiau ar mes galime nuo pusiausvyros nutolusių situa- 
cijų rezultatus ekstrapoliuoti iš pusiausvyrai artimų situaci- 
jų? Mano kolega Paulis Glansdorffas ir aš daugelį metų ty- 
rinėjome šią problemą“ ir priėjome prie stulbinančios išva- 
dos: priešingai tam, kas vyksta esant pusiausvyrai ar pusiau- 
svyrai artimai būsenai, nuo pusiausvyros nutolusios sistemos 
neatitinka jokio minimumo principo, kuris galioja laisvosios 
energijos arba entropijos susidarymo funkcijoms. Dėl to nė- 
ra jokios garantijos, kad fliuktuacijos bus gęstančios. Mes ga- 
lime tik suformuluoti stabilumo pakankamas sąlygas, kurias 
vadiname „bendruoju evoliucijos kriterijumi“. Tai reikalau- 
ja patikslinti negrįžtamųjų vyksmų mechanizmą. Arti pu- 
siausvyros gamtos dėsniai yra visuotiniai, tačiau kai jie yra 
toli nuo pusiausvyros, tampa priklausomi nuo mechanizmo. 
Taigi mes pradedame suvokti mus supančios gamtos įvairo- 
vės ištakas. Nutolusi nuo pusiausvyros medžiaga įgyja naujų 
savybių, nes fliuktuacijos ir nestabilumas dabar yra norma. 
Medžiaga tampa „aktyvesnė“. Nors šiuo metu yra nepapras- 
tai daug literatūros šiuo klausimu", kol kas mes aptarsime 
tik paprastą pavyzdį. Tarkime, kad turime cheminę reakci- 
ją {A} = {X} = {F}, kur [A] yra pradinių produktų visuma, 
LAT - tarpinių, o {F} - galutinių produktų visuma. Esant pu- 


M P. Glansdorff and I. Prigogine, Thermodynamic Theory of Structure, 
Stability and Fluctuations (New York: Wiley-Interscience, 1971). 

15 G. Nicolis and I. Prigogine, Exploring Complexity (San Francisco: Free- 
man, 1989). 

siausvyrai mes turime detalų balansą, kai yra tiek pat vir- 
smų iš {A} į {X} kaip ir iš {X} į [A], ir tas pats tinka {X} ir {F}. 
Pradinių ir galutinių produktų santykis (A|/|F| turi tiksliai 
apibrėžtą vertę, atitinkančią entropijos maksimumą, jeigu sis- 
tema yra izoliuota. Dabar aptarkime atvirą sistemą, tokią 
kaip cheminis reaktorius. Kontroliuodami medžiagos srautą 
mes galime fiksuoti pradinių ir galutinių produktų {A} ir {F} 
vertes. Mes palaipsniui didiname santykį {A}/{F} pradėję 
nuo jo pusiausvirosios vertės. Kas atsitiks su tarpiniais pro- 
duktais {X}, kai tolsime nuo pusiausvyros? 

Cheminės reakcijos paprastai aprašomos netiesinėmis lyg- 
timis. Yra daug sprendinių, nusakančių {X} koncentracijas, 
kai duotos [A] ir {F} vertės, bet tik vienas atitinka termodi- 
naminę pusiausvyrą ir entropijos maksimumą. Šis sprendi- 
nys, kurį vadiname „termodinamine šaka“, gali būti išplės- 
tas ir taikomas nepusiausvirosios būsenos sričiai. Netikėta 
tai, kad ši šaka tam tikrame kritiniame nuotolyje nuo pu- 
siausvyros paprastai tampa nestabili (žr. 2.3 schemą). Taškas, 
kuriame tai įvyksta, vadinamas bifurkacijos tašku. 

Už bifurkacijos taško atsiranda kai kurių naujų reiškinių; 
tai gali būti svyruojančiosios cheminės reakcijos, nepusiausvi- 
rosios erdvinės struktūros arba cheminės bangos. Šias erdvi- 
nes ir laikines organizacijas mes pavadinome disipatyviosiomis 
struktūromis. Termodinamika įgalina mus suformuluoti dvi 
disipatyviųjų struktūrų atsiradimo chemijoje sąlygas: 1) nuo 


pusiausvyros nutolusios situacijos, kurias apibrėžia kritinis 

Es AAE 


Pusiausvyra Bifurkacijos taškas 


2.3 schema. Termodinamine šaka 


Du stacionarios būsenos sprendiniai th ir d yra santykio A/F funk- 
cijos. Bifurkacijos taške termodinaminė šaka łh tampa nestabili, o 
kita šaka 4 tampa stabili. 


nuotolis, ir 2) katalizės stadijos, tokios kaip tarpinio junginio 
Y susidarymas iš junginio X ir kartu X susidarymas iš Y. 

Įdomu pažymėti, kad šias sąlygas tenkina visos gyvosios 
sistemos: nukleotidai koduoja proteinus, o pastarieji koduoja 
nukleotidus. 

Mums labai pasisekė, nes netrukus po to, kai numatėme 
šias įvairias galimybes, tapo plačiai žinomi Belousovo-Žabo- 
tinskio reakcijos — įspūdingo cheminių svyravimų pavyz- 


džio - eksperimentiniai rezultatai“. Aš prisimenu, kaip nu- 


16 Ibid. 

stebome pamatę, kad reaguojantis tirpalas pasidarė mėlynas, 
paskui raudonas, o paskui vėl mėlynas. Šiandien yra žinoma 
daug kitų svyruojančių reakcijų“, tačiau Belousovo-Žabo- 
tinskio reakcija yra istorinė, nes ji įrodė, kad nutolusi nuo 
pusiausvyros medžiaga įgyja naujų savybių. Milijonai mole- 
kulių vienu metu pasidaro mėlynos, o paskui raudonos. Tai 
yra toliasiekių koreliacijų, atsirandančių nuo pusiausvyros 
nutolusiomis sąlygomis ir nepasireiškiančių esant pusiausvy- 
rai, priežastis. Be to, galime sakyti, kad pusiausvirosios bū- 
senos medžiaga yra „akla“, bet nutolusi nuo pusiausvyros ji 
pradeda „matyti“. Mes pastebėjome, kad arti pusiausvyros 
su entropijos susidarymu susijusi disipacija yra minimali. 
Nutolus nuo pusiausvyros yra kaip tik priešingai. Prasideda 
nauji vyksmai ir padidina entropijos susidarymą. 

Nuo pusiausvyros nutolusių vyksmų chemija darė nepa- 
liaujamą pažangą. Pastaraisiais metais buvo stebimos nepu- 
siausvirosios erdvinės struktūros“. Jas pirmasis numatė Ala- 
nas Mathisonas Turingas morfogenezės kontekste”. 

Kai mes stumiame sistemą tolyn į nepusiausvirąją būseną, 
gali atsirasti naujų bifurkacijų, būdingų chaotiniam elgesiui. 


Gretimos trajektorijos eksponentiškai tolsta viena nuo kitos, 


L Svvruojančiųjų reakcijų apžvalgą žr.: Chemical Waves and Patterns, 
ed. R. Kapral and K. Showalter (Newton, Mass.: Kluwer, 1995). 

Iš Nepusiausvirųjų erdvinių struktūrų apžvalgą žr.: Special Issue of 
Physica A 213, nos. 1-2, “Inhomogeneous Phases and Pattern Formation”, 
ed. J. Chanau and R. Lefever (North-Holland, 1995). 

P A. M. Turing, Phil. Trans. Roy. Soc. London, Ser. B, 237 (1952): 37. 

kaip ir deterministinio chaoso, artimo dinaminėms siste- 
moms, kurias aptarėme pirmojo skyriaus III skirsnyje, atveju. 

Trumpai tariant, nuotolis nuo pusiausvyros tampa esmi- 
niu parametru aprašant gamtą, panašiai kaip temperatūra 
pusiausvirųjų vyksmų termodinamikoje. Kai sumažiname 
temperatūrą, stebime fazinių virsmų per įvairias medžiagos 
būsenas seką. Tačiau nepusiausvirųjų vyksmų fizikoje elge- 
sio įvairovė yra kur kas didesnė. Šiuo atveju mes kalbėjome 
apie chemiją, tačiau panašūs vyksmai, susiję su nepusiausvi- 
rosiomis disipatyviomis struktūromis, buvo tiriami daugely- 
je kitų sričių, tarp jų hidrodinamikoje, optikoje ir skystųjų 
kristalų fizikoje. 

Dabar atidžiau įsigilinkime į svarbų fliuktuacijų povei- 
kį. Kaip matėme, pusiausvyrai artimos fliuktuacijos neturi 
didesnės reikšmės, tačiau nutolusios nuo pusiausvyros jos 
vaidina esminį vaidmenį. Mums ne tik reikalingas negrįž- 
tamumas - mes taip pat turime atsisakyti deterministinio ap- 
rašymo, susijusio su dinamika. Nutolusi nuo pusiausvyros 
sistema „pasirenka“ vieną iš galimų šakų. Tačiau makros- 
kopinėse lygtyse niekas nepateisina kurio nors vieno spren- 
dinio pasirinkimo. Dėl to atsiranda neredukuojamas tikimy- 
binis elementas. Viena iš paprasčiausių bifurkacijų yra va- 
dinamoji „ šakės bifurkacija“, pavaizduota 2.4 schemoje, kur 
A = 0 atitinka pusiausvyrą. 

Termodinaminė šaka yra stabili nuo å = 0 iki 2 = 2.. Už 


A.ji tampa nestabili ir atsiranda simetriška naujų stabilių 

Stabili b, 


Termodinaminė šaka 1 
Ge Nestabili 


À- Kartotiniai sprendiniai A 


2.4 schema. Šakės bifurkacija 


Koncentracija X yra parametro 2, kuriuo matuojamas nuotolis nuo 
pusiausvyros, funkcija. Bifurkacijos taške termodinaminė šaka tam- 
pa nestabili ir atsiranda du nauji sprendiniai b, ir b,. 


sprendinių pora. Kuri šaka bus pasirinkta, lemia fliuktuaci- 
jos. Jeigu nuslopintume fliuktuacijas, sistema išliktų nesta- 
bilios būsenos. Buvo stengiamasi sumažinti fliuktuacijas, kad 
būtų galima atlikti eksperimentus su nestabilia sritimi; vis 
dėlto anksčiau ar vėliau vidinės ar išorinės kilmės fliuktua- 
cijos kyla ir nukreipia sistemą viena iš šakų b, ar b;. 
Bifurkacijos yra simetrijos pažeidimo priežastis. Iš tiesų 
lygties sprendiniai už 4, paprastai yra mažiau simetriški ne- 
gu termodinaminė šaka”. Bifurkacijos yra pačios sistemos 
dalių vidinės diferenciacijos ir sistemos bei jos aplinkos di- 
ferenciacijos apraiška. Kai disipatyvioji struktūra susifor- 


muoja, laiko vienalytiškumas (kaip svyruojančiose cheminė- 


0 Nicolis and Prigogine, SelFOrganization and Exploring Complexity. 

A 


2.5 schema. Nuoseklios bifurkacijos, vis labiau nutolusios 
nuo pusiausvyros. 


se reakcijose) arba erdvės vienalytiškumas (kaip nepusiaus- 
virosiose Turingo struktūrose), arba abu yra pažeisti. 
Paprastai turime bifurkacijų seką, schemiškai pavaizduotą 
2.5 schemoje. Tokių sistemų aprašymas laiko atžvilgiu ap- 
ima ir deterministinius vyksmus (tarp bifurkacijų), ir tikimy- 
binius vyksmus (pasirenkant šaką). Be to, yra ir istorinė di- 
mensija. Jeigu mes stebime sistemą, kurios būsena yra d, 
vadinasi, ji yra perėjusi būsenas b, ir c, (žr. 2.5 schemą). 
Jeigu turime disipatyviąsias struktūras, galime kalbėti 
apie saviorganizaciją. Net jeigu Žinome pradines vertes ir 


kraštines sąlygas, yra dar daug kitų galimų sistemos būse- 


“| Nicolis and Prigogine, Exploring Complexity; Prigogine, From Being 
to Becoming. 


94 


Antras skvrius. TIK ILIUZIJA? 


nų, iš kurių ji „renkasi“ dėl fliuktuacijų. Šios išvados yra įdo- 
mios ne tik fizikos ir chemijos sritims. Iš tiesų bifurkacijos 
gali būti laikomos įvairovės ir naujovių šaltiniu“. Dabar 
tarpdisciplininiuose centruose, įsikūrusiuose visame pasau- 
lyje, šios sąvokos taikomos plačiai grupei biologijos, socio- 
logijos ir ekonomikos problemų. Vien Vakarų Europoje per 
pastaruosius dešimt metų netiesiniams vyksmams tirti bu- 
vo įsteigta daugiau kaip penkiasdešimt centrų. 

Freudas rašė, kad mokslo istorija yra susvetimėjimo is- 
torija. Kopernikas įrodė, kad Žemė nėra planetų sistemos 
centras, Darwinas — kad mes esame viena iš daugelio gy- 
vūnų rūšių, o Freudas — kad mūsų racionali veikla yra tik 
pasąmonės dalis. Dabar mes galime apversti šią perspekty- 
vą: matome, kad žmogaus kūrybingumą ir naujovių diegi- 
mą galima traktuoti kaip fizikos ir chemijos jau suformuluo- 


tų gamtos dėsnių plėtojimą. 


II 


Taigi pateikti rezultatai rodo, kad pirmajame skyriuje mi- 
nėtos pastangos sumenkinti termodinamiką neišvengiamai 
pasmerktos nesėkmei. Ir fizikos moksluose, ir biologijoje lai- 
ko strėlė vaidina esminį vaidmenį formuojantis struktūroms. 
Tačiau tai tik mūsų ieškojimų pradžia. Kol kas tebežioji 
spraga tarp sudėtingiausių struktūrų, kurias galime sukurti 


nepusiausvirosiose situacijose chemijoje, ir to sudėtingumo, 

kurį aptinkame biologijoje. Tai ne tik teorinio mokslo prob- 


lema. Neseniai parengtame pranešime Europos bendrijoms 


Christofas Karlas Biebracheris, Grėgoire'as Nicolis ir Pete- 


ris Schusteris rašė: 


„Gamtoje centrinis valdymas nepadeda - ir negali padėti - išsau- 
goti organizacijos; tvarką įgalina išlaikyti tik saviorganizacija. Sa- 
viorganizacija pagrįstos sistemos prisitaiko prie vyraujančios ap- 
linkos, t. y. jos reaguoja į aplinkos pokyčius termodinamine re- 
akcija, dėl to sistemos pasidaro nepaprastai lanksčios ir atsparios 
išorinių sąlygų sukeltiems trikdžiams. Mes norime pabrėžti, kad 
saviorganizacija pagrįstos sistemos yra pranašesnės už tradicinę 
žmogaus technologiją, kuri uoliai vengia sudėtingumo ir hierar- 
chiškai tvarko beveik visus techninius procesus. Pavyzdžiui, at- 
liekant cheminę sintezę skirtingos reakcijos stadijos paprastai 
kruopščiai atskiriamos viena nuo kitos, o reagentų difuzijos po- 
veikio išvengiama maišant reaktorius. Siekiant panaudoti tech- 
niniams procesams didžiulį saviorganizacija pagrįstų sistemų val- 
dymo ir reguliavimo potencialą, turės būti sukurta visiškai nau- 
ja technologija. Saviorganizacija pagrįstų sistemų pranašumą 
iliustruoja biologinės sistemos, kur sudėtingi dariniai gali susi- 


k 2 S Šš ep Le CS EE e e 
formuoti neprilygstamai tiksliai, efektyviai ir sparčiai. 


Nepusiausvirųjų vyksmų termodinamikos rezultatai ar- 


timi Bergsono ir Whiteheado pažiūroms. Gamta iš tiesų yra 


susijusi su nenuspėjamų naujovių kūrimu, kur galimybės 


smarkiai pranoksta esamybę. Mūsų visata ėjo keliu, kuria- 


2 C. K. Biebracher, G. Nicolis, and P. Schuster, Self-Organization in the 


Physico-Chemical and Life Sciences, Report EUR 16546 (European Commi- 
ssion, 1995). 

me buvo daugybė bifurkacijų. Galbūt kitos visatos ėjo kitais 
keliais, tačiau mes esame laimingi, kad mūsiškis atvedė prie 
gyvybės, kultūros ir menų. 

Mano jaunystės svajonė buvo prisidėti prie mokslo ir fi- 
losofijos suvienijimo išsprendžiant laiko mįslę“. Nepusiaus- 
virųjų vyksmų fizika rodo, kad tai visiškai įmanoma. Šia- 
me skyriuje aptarti rezultatai paskatino mane tyrinėti laiko 
sąvoką mikroskopiniame lygmenyje. Aš pabrėžiau fliuktu- 
acijų vaidmenį — tačiau kokia yra jų kilmė? Kaip jų elgesį 
galime suderinti su deterministiniu aprašymu, pagrįstu tra- 
dicine gamtos dėsnių formuluote? Jeigu mėgintume tai pa- 
daryti, prarastume perskyrą tarp pusiausvyrai artimų ir nuo 
pusiausvyros nutolusių vyksmų. Be to, mes suabejotume to- 
kiais unikaliais ir nuostabiais Žmogaus proto konstruktais 
kaip klasikinė ir kvantinė mechanika. 

Turiu prisipažinti, kad galvodamas apie tai praleidau 
daug bemiegių naktų. Be kolegų ir studentų palaikymo tik- 


riausiai būčiau atsisakęs šio sumanymo. 


3 Aš išsakiau šią svajonę trijose trumpose esė, parašvtose studentų žur- 
nalui dar 1937 metais! 

NUO TIKIMYBĖS PRIE NEGRĮŽTAMUMO 


Kaip matėme antrajame skyriuje, negrįžtamieji vyksmai 
apibūdina fundamentalias gamtos savybes, lemiančias nepu- 
siausvirųjų disipatyviųjų struktūrų susidarymą. Tokie vyks- 
mai būtų neįmanomi pasaulyje, kuriame viešpatautų laiko 
atžvilgiu apgręžiami klasikinės ir kvantinės mechanikos dės- 
niai. Disipatyviosios struktūros reikalauja laiko strėlės. Be to, 
tokių struktūrų atsiradimo negalima tikėtis paaiškinti pasi- 
telkiant supaprastinimus, kuriuos įvestų šie dėsniai. 

Aš visuomet buvau įsitikinęs, kad disipatyviųjų struktū- 
rų dinaminės kilmės, o bendresne prasme - jų sudėtingu- 
mo supratimas yra viena iš labiausiai viliojančių konceptu- 
alinių šiuolaikinio mokslo problemų. Kaip jau buvo sakyta 
pirmajame skyriuje, nestabiliųjų sistemų atveju dinamikos 
dėsnius mes turime formuluoti statistiniame lygmenyje. Tai 
radikaliai pakeičia mūsų gamtos aprašymą. Tokioje formu- 
luotėje pagrindiniai fizikos objektai jau yra ne trajektorijos 
ar banginės funkcijos, bet tikimybės. Taigi mes priėjome „ti- 
kimybinės revoliucijos“, kuri jau nuo XVIII amžiaus vyko 


kitose srityse, ne fizikoje, pabaigą. Tačiau suvokęs šios ra- 

dikalios išvados padarinius aš kurį laiką dvejojau, ieškoda- 
mas ne tokių ekstremalių sprendimų. Knygoje Nuo būties prie 
tapsmo rašiau: „Kvantinėje mechanikoje yra stebinių, kurių 
skaitinės vertės negalima nustatyti vienu metu, — tai koor- 
dinatės ir judesio kiekis. (Tai sudaro Heisenbergo neapibrėž- 
tumų sąryšio ir Bohro papildomumo principo esmę.) Čia 
taip pat turime papildomumą - dinaminio ir termodinami- 


111 


nio aprašymų.“ Tai būtų ne toks ekstremalus požiūris į kon- 
ceptualinę problemą, susijusią su negrįžtamumu. 
Žvelgdamas atgal, aš apgailestauju dėl šio teiginio, išsaky- 
to mano ankstesnėje knygoje. Jeigu yra daugiau nei vienas ap- 
rašymas, kas pasirinktų tą, kuris yra teisingas? Laiko strėlės 
egzistavimas nėra patogumo dalykas. Tai stebėjimo pateiktas 
faktas. Tačiau tik pastaraisiais metais rezultatai, gauti tyrinė- 
jant nestabiliųjų sistemų dinamiką, privertė mus performu- 
luoti dinamiką statistiniame lygmenyje ir padaryti išvadą, 
kad ši formuluotė išplečia klasikinę ir kvantinę mechaniką. 
Šiame skyriuje aš aptarsiu kai kurias šio proceso pakopas. 
Maždaug šimtą metų mes žinojome, kad net paprasti ti- 
kimybiniai procesai turi kryptį laike. Pirmajame skyriuje mi- 
nėjome „atsitiktinį klajojimą“. Kitas pavyzdys yra „urnos 
modelis“, kurį pateikė Paulis ir Tatiana Ehrenfestai (žr. 3.1 


schemą)“. 


! I. Prigogine, From Being to Becoming. 
"P and T. Ehrenfest, Conceptual Foundations of Statistical Mechanics 
(Ithaca, N. Y.: Cornell University Press, 1959). 

1 Oteriją 
a Sg 
A B 
Na 
“ G 
A 


3.1 schema. Ehrenfestų urnos modelis 
Dviejose urnose A ir B yra N kamuoliukų. Laiko momentu n ur- 
noje A yra k kamuoliukų, o urnoje B yra N - k kamuoliukų. Vie- 
nodais laiko intervalais vienas kamuoliukas atsitiktinai išimamas 
iš vienos urnos ir įdedamas į kitą. 


Tarkime, kad turime N objektų (tokių kaip kamuoliukai), 
sudėtų į dvi urnas A ir B. Vienodais laiko intervalais (pa- 
vyzdžiui, kas sekundę) atsitiktinai pasirenkamas vienas ka- 
muoliukas ir perkeliamas iš vienos urnos į kitą. Tarkime, 
kad laiko momentu n urnoje A yra k kamuoliukų, taigi ur- 
noje B jų yra N-k. Laiko momentu n + 1 urnoje A gali būti 
k-1 arba k + 1 kamuoliukų. Tai yra visiškai apibrėžtos per- 


ėjimo tikimybės. Tačiau tęskime žaidimą. Mes tikimės, kad 

taip perkėlinėdami kamuoliukus pasieksime situaciją, kai 
kiekvienoje urnoje bus apytiksliai po ` kamuoliukų. Tačiau 
fliuktuacijos tęsis. Mes net galime užbaigti žaidimą tokia si- 
tuacija laiko momentu n, kai urnoje A vėl bus k kamuoliu- 
kų. Būtent tikimybinio pasiskirstymo lygmenyje mes matome 
negrįžtamą artėjimą prie pusiausvyros. Nepriklausomai nuo 
to, koks yra pradžios taškas, galima įrodyti, kad tikimybė 


p„(k) rasti k kamuoliukų vienoje urnoje po n perkėlimų, kai 
| 
KION — k)! 


turi maksimalią vertę k = > , tačiau atsižvelgia ir į pasiskirs- 


tymo fliuktuacijas. Boltzmanno modelyje entropijos maksi- 


n — oo, artėja prie binominio skirstinio . Si išraiška 


mumas tiksliai atitinka binominį skirstinį. 

Ehrenfestų modelis yra „Markovo proceso“ (arba „Mar- 
kovo grandinės“) - pavadinto žymaus rusų matematiko An- 
drejaus Markovo, kuris pirmasis aprašė tokius vyksmus, 
vardu - pavyzdys. Kai jau turime tikimybinį aprašymą, daž- 
nai galima nustatyti negrįžtamumą. Tačiau kaip šiuos tiki- 
mybinius procesus mes siejame su dinamika? Tai yra fun- 
damentali problema. 

Matėme, kad svarbiausią žingsnį šia kryptimi žengė sta- 
tistinės fizikos, arba populiacijų fizikos, tėvai. Maxwellas, 
Boltzmannas, Gibbsas ir Einsteinas pabrėžė ansamblių, apra- 
šomų tikimybiniu pasiskirstymu p, vaidmenį. Vadinasi, labai 
svarbu atsakyti į klausimą, kokia yra šios pasiskirstymo 
funkcijos forma, kai pasiekta pusiausvyra. Tegu dg. q; yra 


koordinatės, o p,, ..., p. yra sistemą sudarančių dalelių ju- 

desio kiekiai. Pirmajame skyriuje fazinė erdvė buvo apibrėžta 
koordinatėmis ir judesio kiekiais. Be to, mes įvedėme tikimy- 
binius pasiskirstymus p(g, p, t) (Žr. pirmojo skyriaus III skir- 
snį). Dabar vartosime vieną raidę q žymėti visoms koordi- 
natėms ir p žymėti visiems judesio kiekiams. Pusiausvyra pa- 
siekta, kai p tampa nepriklausoma nuo laiko. Kiekviename 
vadovėlyje parodoma, kad tai įvyksta tada, kai p priklauso 
tik nuo visuminės energijos. Kaip minėjome pirmojo skyriaus 
III skirsnyje, visuminė energija yra kinetinės energijos (ku- 
rią lemia dalelių judėjimas) ir potencinės energijos (kurią le- 
mia tarpusavio sąveikos) suma. Išreikšta q ir p, ši energija, va- 
dinama hamiltonianu H(p, q), bėgant laikui išlieka pastovi. Tai 
yra energijos tvermės principas, pirmasis termodinamikos 
principas. Todėl natūralu, kad esant pusiausvyrai p yra ha- 
miltoniano H funkcija. 

Svarbią išimtį sudaro tokie ansambliai, kuriuose visos sis- 
temos turi tą pačią energiją E. Tuomet visoje fazinėje erdvė- 
je pasiskirstymo funkcija artėja prie nulio, išskyrus paviršių 
H(p, q) = E, kur pasiskirstymo funkcija yra nekintama. Tai va- 
dinama „mikrokanoniniu ansambliu“. Gibbsas įrodė, kad to- 
kie ansambliai iš tiesų atitinka pusiausvirųjų vyksmų termo- 
dinamikos dėsnius. Jis analizavo ir kitokius ansamblius, to- 
kius kaip „kanoninis ansamblis“, kuriame visos sistemos są- 
veikauja su rezervuaru esant temperatūrai T. Tuomet priei- 
nama prie pasiskirstymo funkcijos, kuri eksponentiškai pri- 


klauso nuo hamiltoniano, p yra proporcinga exp(- > kur 

T yra rezervuaro temperatūra, o k - Boltzmanno konstanta, 
kuri rodiklį padaro bedimensį. 

Jeigu duotas pusiausvirasis pasiskirstymas, galime apskai- 
čiuoti visas termodinaminės pusiausvyros savybes, tokias 
kaip slėgis, savitoji šiluma ir kt. Mes netgi galime peržengti 
makroskopinės termodinamikos ribas, nes galime atsižvelg- 
ti į fliuktuacijas. Paprastai manoma, kad plačioje pusiausvirų- 
jų vyksmų statistinės termodinamikos srityje nebeliko kon- 
ceptualinių keblumų, tik susiję su skaičiavimais, kurių daugu- 
mą galima pašalinti pasitelkus skaitinį modeliavimą. Ansam- 
blių teorijos taikymas pusiausvyros situacijoms neabejotinai 
buvo labai sėkmingas. Prisiminkime, kad Gibbso pateikta pu- 
siausvirųjų vyksmų termodinamikos dinaminė interpretacija 
remiasi ansambliais, o ne trajektorijomis. Kaip tik šį požiūrį 
mes turime išplėtoti, kad įtrauktume negrįžtamumą. 

Tai visiškai suprantama, nes trajektorijų (arba banginių 
funkcijų) lygmenyje nėra laiko tvarkos — pagal klasikinę ir 
kvantinę fiziką, ateitis ir praeitis vaidina tą patį vaidmenį. Vis 
dėlto kas vyksta statistinio aprašymo lygmenyje, kur pasitel- 
kiamos pasiskirstymo funkcijos? Pažvelkime į vandens stik- 
linę. Šioje stiklinėje yra milžiniškas skaičius molekulių, 10“ 
eilės kiekis. Dinamikos požiūriu, tai yra neintegruojamoji 
Poincarė sistema, apibrėžta pirmajame skyriuje, nes čia vyksta 
molekulių tarpusavio sąveikos, kurių mes negalime eliminuo- 
ti. Šias sąveikas galime įsivaizduoti kaip sukeliančias mole- 


kulių susidūrimus (terminas „susidūrimas“ bus tiksliau api- 

O 
O GE 
Kee M 
S O O 
Prieš susidūrimą Po susidūrimo 


3.2 schema. Susidūrimai ir koreliacijos 
Dviejų dalelių susidūrimas sukuria jų koreliaciją (ją vaizduoja vin- 
giuota linija). 


brėžtas penktajame skyriuje) ir vandenį, kuriame jos yra, ap- 
rašyti kaip statistinį ansamblį p. Ar vanduo sensta? Žinoma, 
ne, jeigu imsime atskiras vandens molekules, kurios yra sta- 
bilios geologinio laiko atžvilgiu. Vis dėlto statistinio aprašy- 
mo požiūriu šioje sistemoje yra natūrali laiko tvarka. Senėji- 
mas yra populiacijų savybė, lygiai kaip ir Darwino biologi- 
nės evoliucijos teorijoje. Prie pusiausvirojo pasiskirstymo, to- 
kio kaip anksčiau apibrėžtas kanoninis skirstinys, artėja sta- 
tistinis pasiskirstymas. Šiam artėjimui prie pusiausvyros ap- 
rašyti mums reikalinga koreliacijos idėja. 

Imkime tikimybinį pasiskirstymą ott. zl, priklausomą 
nuo dviejų kintamųjų x;,x;. Jeigu x, ir x; yra nepriklauso- 
mi, mes turime skaidinį p(x,,x>) = p(x )p-(x-). Tuomet tiki- 
mybė yra dviejų tikimybių sandauga. Priešingai, jeigu 
p(x, X) negali būti išskaidyta, x, ir x; yra koreliuoti. Dabar 


grįžkime prie molekulių vandens stiklinėje. Šių molekulių 

3 = "a 

3.3 schema. Koreliacijų srautas 
Nuoseklūs susidūrimai sukuria dvinares, trinares, ... koreliacijas. 


susidūrimai sukelia du padarinius: dėl jų greičių pasiskirs- 
tymas tampa simetriškesnis ir jie sukuria koreliacijas (žr. 3.2 
schemą). Tačiau dvi koreliuotos dalelės ilgainiui susidurs su 
trečiąja. Dvinarės koreliacijos tuomet virsta trinarėmis ir 
t. t. (žr. 3.3 schemą). 

Dabar mes turime koreliacijų, kurios yra išdėstytos lai- 
ke, srautą. Naudinga ir verčianti susimąstyti šio srauto ana- 
logija būtų žmonių komunikacija. Kai susitinka du žmonės, 
jie kalbasi ir galiausiai dėl to šiek tiek modifikuoja savo 
mąstymą. Šios modifikacijos perkeliamos į vėlesnius susiti- 
kimus ir toliau modifikuojamos. Šis reiškinys vadinamas di- 
seminacija. Visuomenėje yra komunikacijos srautas, kaip me- 
džiagoje yra koreliacijų srautas. Žinoma, mes galime įsivaiz- 
duoti ir atvirkštinius vyksmus, kai koreliacijos suardomos 
ir greičių pasiskirstymas pasidaro mažiau simetriškas (žr. 
3.4 schemą). 

Todėl mums reikalingas elementas, pagrindžiantis vyks- 
mus, dėl kurių greičių pasiskirstymas laikui bėgant tampa 


simetriškesnis. Kaip matysime, būtent tokį vaidmenį vaidi- 

Cen E de 
(a) (b) 


3.4 schema. Koreliacijų suardymas 

Schemos dalyje (a) dalelės (jas vaizduoja juodi taškai) sąveikauja 
su kliūtimi (kurią vaizduoja apskritimas). Iš pradžių visos dalelės 
turi tą patį greitį. Susidūrimai pakeičia greičius ir sukuria dalelių 
ir kliūties tarpusavio koreliacijas. Schemos dalyje (b) vaizduojame 
priešingą vyksmą. Mes analizuojame greičio apgrąžos poveikį; dėl 
atvirkštinio susidūrimo koreliacijos su kliūtimi suardomos ir atku- 
riamas pradinis greitis. 


na Poincaré rezonansai. Dabar mes žvilgtelėsime į statistinį 
aprašymą, kuris apima negrįžtamumą. Šis aprašymas bus ko- 
reliacijų dinamika, lemianti pusiausvirąjį pasiskirstymą. 

Kad egzistuoja laike išdėstytų koreliacijų srautas, kaip pa- 
vaizduota 3.3 schemoje, buvo patvirtinta modeliuojant kom- 
piuteriu'. Mes taip pat galime atkurti vyksmus, tokius kaip 
pavaizduotieji 3.4 schemoje, pasitelkę laiko apgrąžą, t. y. ap- 
gręžę dalelių greičius. Tačiau šį apgręžtą koreliacijų srautą 
mes galime gauti tik trumpiems laiko tarpsniams ir ribotam 
dalelių skaičiui, po to vėl turime tiesioginį koreliacijų srau- 
tą, apimantį nuolat didėjantį dalelių skaičių, — dėl to siste- 


ma galiausiai pasiekia pusiausvyrą. 


> A. Bellemanns and J. Orban, Phys. Letters 24A (1967): 620. 

Šie rezultatai, suteikiantys prasmę negrįžtamumui statis- 
tiniame lygmenyje, buvo gauti maždaug prieš trisdešimt 
metų“. Tačiau tuo metu į kai kuriuos pamatinius klausimus 
vis dar liko neatsakyta: kaip negrįžtamumas gali atsirasti 
statistiniame aprašymo lygmenyje, o ne tuomet, kai apra- 
šome dinamiką trajektorijų terminais? Ar tai lemia mūsų su- 
paprastinimai? Be to, galbūt mūsų stebima, pavyzdžiui, 
kompiuteriniuose eksperimentuose, koreliacijų seka yra ri- 
boto kompiuterinio laiko rezultatas? Akivaizdu, kad paruoš- 
ti nekoreliuotoms dalelėms, kurios sukuria koreliacijas dėl 
susidūrimų, reikalinga trumpesnė programa nei paruošti 
ansambliams, kurie gali sukelti atvirkštinius vyksmus, kai 
koreliacijos suardomos. 

Bet kodėl apskritai reikia pradėti nuo tikimybinių pasi- 
skirstymų? Tokie pasiskirstymai aprašo trajektorijų pluoštų, 
arba ansamblių, elgesį. Ar mes naudojame ansamblius iš 
„nežinojimo“, ar tam yra gilesnė priežastis, kaip teigiama 
pirmajame skyriuje? Nestabiliųjų sistemų atveju ansambliai 
iš tiesų atskleidžia naujas savybes, palyginti su atskiromis 
trajektorijomis. Kaip tik tai mes dabar parodysime keliais 


paprastais pavyzdžiais. 


* I. Prigogine, Noneguilibrium Statistical Mechanics (New York: Wiley, 
1962); R. Balescu, Eguilibrium and Non Eguilibrium Statistical Mechanics (New 
York: Wiley, 1975); P. Resibois and M. De Leener, Classical Kinetics of Flu- 
ids (New York: Wiley, 1977). 

Šiame skirsnyje aptarsime deterministinį chaosą ir itin pa- 
prastą chaoso tipą — abu jie atitinka chaotinius atvaizdus. Prie- 
šingai tam, kas vyksta įprastinėje dinamikoje, laikas atvaiz- 
duose veikia tik diskrečiais intervalais, kaip Ehrenfestų ur- 
nos modelyje, kurį analizavome I skirsnyje. Taigi atvaizdai 
pateikia supaprastintą dinamikos formą, ir mums pasidaro 
lengviau individualų aprašymo lygmenį (trajektorijas) paly- 
ginti su statistiniu aprašymu. Mes aptarsime du atvaizdus; 
pirmasis atvaizduoja paprastą periodinį elgesį, antrasis — de- 
terministinį chaosą. 

Pirmiausia aptarsime „judėjimo lygtis“ x,,, = X, + ` (mod 1), 
o tai reiškia, kad mes turime reikalą tik su skaičiais tarp 0 


ir 1. Po dviejų poslinkių grįžtame į pradinį tašką (t. y. x, = ` j 
E d X, = - + fz d d Šią situaciją vaizduoja 3.5 schema. 
Užuot analizavus atskirus taškus, išsidėsčiusius trajekto- 
rijose, pravartu panagrinėti ansamblius, kuriuos aprašo ti- 
kimybinis pasiskirstymas p(x). Trajektorija atitinka tokią an- 
samblių aibę, kur koordinatė x įgyja tiksliai apibrėžtą vertę 
Ze, ir tuomet pasiskirstymo funkcija p redukuojama į vieną 
tašką. Kaip minėjome pirmojo skyriaus III skirsnyje, tai ga- 
lima užrašyti p„(x) = x- x,). (Delta yra simbolis, žymintis 
funkciją, kuri artėja prie nulio esant visoms x vertėms, iš- 
skyrus x = x,.) Naudojant pasiskirstymo funkciją p atvaiz- 
das gali būti išreikštas kaip o, (x) ir p„(x) santykis. Tuomet 

X 


n+l 


3.5 schema. Periodinis atvaizdas 
Čia pateikta paprasta geometrinė konstrukcija, kuri juda iš pradi- 
nio taško P, į kitą tašką P, pagal atvaizdą x,,, > X„+ /2. Mes ei- 
name iš Dt P’, paskui į P” pusiaukampinėje, o iš čia į P,. Aišku, 
kad jeigu pradėsime nuo P,, grįšime atgal į Po. 


galime parašyti o. ls Up,(x). Formaliai p,., gaunama pa- 
naudojant operatorių U, kuris vadinamas Perrono-Frobeni- 
jaus operatoriumi, veikiančiu OI. Nors jo išreikštinė for- 
ma mums nesvarbi, įdomu pažymėti, kad joks naujas ele- 
mentas (be judėjimo lygties) neįeina į U konstrukciją. Aki- 
vaizdu, kad trajektorijos aprašymas turi būti atskiras ansam- 
blio aprašymo atvejis, todėl ėx-x,,,) = Uė(x - x,). Tai pa- 
prastas būdas perrašyti judėjimo lygtį, nes x, tampa x,,; po 
vieno poslinkio. Tačiau svarbiausias klausimas — ar tai yra 


vienintelis sprendinys, ar yra naujų sprendinių, nusakančių an- 


"A Lasota and M. Mackey, Probabilistic Properties of Deterministic Sys- 
tems (Cambridge: Cambridge University Press, 1985). 

3.6 schema. Bernoulli'o atvaizdas 


Šiame deterministinio chaoso pavyzdyje mes pradedame nuo taš- 
ko P, ir einame į tašką P,, kai x vertė dvigubėja (moduliu 1) 


samblių evoliuciją, aprašomą Perrono-Frobenijaus operatoriaus, ku- 
rių negalima išreikšti trajektorijomis? Mūsų periodinio atvaiz- 
do pavyzdyje atsakymas yra „ne“. Stabiliųjų sistemų atveju 
nėra jokio skirtumo tarp atskirų trajektorijų ir ansamblių el- 
gesio. Būtent šis individualaus požiūrio (grindžiamo trajek- 
torijomis arba banginėmis funkcijomis) ir statistinio požiū- 
rio (grindžiamo ansambliais) ekvivalentumas pažeidžiamas 
nestabiliųjų dinaminių sistemų atveju. 

Paprasčiausias chaotinio atvaizdo pavyzdys yra Bernoul- 
li'o atvaizdas. Čia mes kiekvieną sekundę dvigubiname skai- 
čiaus tarp 0 ir 1 vertę. Judėjimo lygtis dabar yra x,,, = 
= Ar, (mod 1). Šis atvaizdas pateiktas 3.6 schemoje. Judėjimo 


lygtis vėl yra deterministinė, nes jeigu žinome x,, skaičius 

X„„1yra apibrėžtas. Čia mes turime deterministinio chaoso 
pavyzdį — jis taip vadinamas todėl, kad jeigu mes analizuo- 
sime trajektoriją atlikdami skaitinius modeliavimus, pamaty- 
sime, kad ji tampa netvarki. Kai koordinatė x kas žingsnis 
padauginama iš dviejų, atstumas tarp dviejų trajektorijų bus 
(2") = exp(n log 2), vėl moduliu 1. Tolydžiojo laiko t atveju tai 
galima užrašyti exp(t4), A = log 2, čia 4 vadinama Liapuno- 
vo eksponente. Tai rodo, kad trajektorijos eksponentiškai tols- 
ta viena nuo kitos, ir būtent šitai yra deterministinio chaoso 
ženklas. Jei lauksime pakankamai ilgai, trajektorija galiausiai 
priartės prie bet kurio atsitiktinai pasirinkto taško tarp 0 ir 1 
(žr. 3.7 schemą). Čia mes turime dinaminį vyksmą, susijusį su 
atsitiktinumu. Praeityje šį vyksmą deterministinėje visatoje 
ne kartą tyrinėjo tokie žymūs matematikai kaip Leopoldas 
Kroneckeris (1884) ir Hermannas Weylis (1916). Pasak Jano 
von Plato, panašūs rezultatai buvo gauti jau viduramžiais, 
taigi tai nėra nauja problema“. Tačiau nauja yra statistinė Ber- 
noulli'o atvaizdo formuluotė, kuri atsitiktinumą susieja su 
operatorių teorija. 

Dabar pereiname prie statistinio aprašymo taikant Perro- 
no-Frobenijaus operatorių. 3.8 schemoje matome operato- 
riaus U poveikį pasiskirstymo funkcijai. Skirtumas nuo tra- 


jektorijų aprašymo yra stulbinantis, nes pasiskirstymo funk- 


8 Jan von Plato, Creating Modern Probability: Its Mathematics, Physics, and 
Philosophy in Historical Perspective (Cambridge, Mass.: Cambridge Univer- 
sity Press, 1994). 

3.7 schema. Skaitiniai trajektorijų modeliavimai 
Bernoulli o atvaizdui 
Kiekvieno modeliavimo atveju pradinės sąlygos yra šiek tiek skir- 
tingos. Laikui bėgant šis skirtumas didėja. (Siuos skaitinius mode- 
liavimus pateikė Deanas Driebe.) 


cija p„(x) greitai tampa konstanta. Todėl galime padaryti iš- 
vadą, kad turi būti pamatinis skirtumas tarp trajektorijomis 


grindžiamo aprašymo ir ansambliais grindžiamo aprašymo. 

3.8 schema. p„(x) modeliavimas Bernoulli o atvaizdui 
Tikimybinio pasiskirstymo evoliucijos skaitinis modeliavimas. Prie- 
šingai trajektorijų aprašymui, tikimybės greitai pasiekia tolygų 
asimptotinį pasiskirstymą. (Šiuos skaitinius modeliavimus pateikė 
Deanas Driebe.) 


Trumpai tariant, nestabilumą trajektorijų lygmenyje pakei- 
čia stabilumas statistinių aprašymų lygmenyje. 
Kaip tai įmanoma? Perrono-Frobenijaus operatorius lei- 
džia pateikti trajektorijų aprašymą ė(x - x„ 1) = U(x — x,), ta- 


čiau netikėta ypatybė yra tai, kad jis padaro galimus nau- 

jus sprendinius, kuriuos galima taikyti tik statistiniams an- 
sambliams, o ne atskiroms trajektorijoms. Individualaus me- 
todo ir statistinio aprašymo ekvivalentumas yra pažeistas. 

Šis nuostabus faktas atvėrė naują matematikos ir teori- 
nės fizikos skyrių“. Nors chaoso problemos negalima išspręs- 
ti atskirų trajektorijų lygmenyje, ją galima išspręsti ansam- 
blių lygmenyje. Dabar mes galime kalbėti apie chaoso dės- 
nius“. Kaip matysime ketvirtajame skyriuje, galime netgi nu- 
matyti, kokiu greičiu pasiskirstymas p artėja prie pusiausvy- 
ros (kuris Bernoulli'o atvaizdo atveju yra pastovus), ir nu- 
statyti šio greičio ir Liapunovo eksponentės santykį. 

Kaip mes galime paaiškinti skirtumą tarp individualaus 
aprašymo ir statistinio aprašymo? Detaliau šią situaciją ana- 
lizuosime ketvirtajame skyriuje, kur pamatysime, kad šie 
nauji sprendiniai reikalauja pasiskirstymo funkcijų glodumo. 
Dėl šios priežasties tokių sprendinių negalima taikyti atski- 
roms trajektorijoms. Trajektorija, vaizduojama (x - x,), nė- 
ra glodi funkcija; ji nelygi nuliui tik kai x = x, ir artėja prie 
nulio, jeigu x bent kiek skiriasi nuo x,. 

Todėl pasiskirstymo funkcijomis grindžiamas aprašymas 


yra išsamesnis negu grindžiamas atskiromis trajektorijomis. 


" D. Ruelle, Phys. Rev. Letters 56 (1986): 405; Commun. Math. Phys. 125 
(1989): 239; H Hasegawa and W. C. Saphir, Phys. Rev. A 46 (1992): 7401; 
H. Hasegawa and D. Driebe, Phys. Rev. E 50 (1994): 1781; P. Gaspard, J. of 
Physics A 25 (1992): L483; I. Antoniou and S. Tasaki, J. of Physics A: Math. 
Gen. 26 (1993): 73; Physica A 190 (1992): 303. 

Š I. Prigogine, Les Lois du Chaos (Paris: Flammarion, 1994); Le leggi del 
caos (Rome: Laterza, 1993). 

Tai dera su išvadomis, prie kurių priėjome pirmojo skyriaus 
III skirsnyje. Trajektorijos yra tik atskiri Perrono-Frobenijaus 
lygties sprendiniai nestabiliųjų atvaizdų atveju. Tai taip pat 
tinka sistemoms su Poincarė rezonansais (žr. penktąjį ir šeš- 
tąjį skyrius). Kryptį laike turintis koreliacijų srautas yra es- 
minis tikimybinio pasiskirstymo naujų sprendinių elemen- 
tas, o atskirų trajektorijų lygmenyje nėra jokių laiko atžvil- 
giu kryptingų procesų. 

Šis individualaus ir statistinio aprašymų ekvivalentumo 
pažeidimas yra fundamentalus motyvas laikytis mūsų po- 
žiūrio. Kitame skyriuje išsamiau aptarsime naujus sprendi- 
nius, atsirandančius chaotiniuose atvaizduose statistiniame 
lygmenyje. 

Situacija, kurioje dabar atsidūrėme, primena tą, su kuria 
susidūrėme termodinamikoje (žr. antrąjį skyrių). Kaip tik 
pusiausvirųjų vyksmų termodinamikos sėkmė kliudė atras- 
ti naujas medžiagos savybes nepusiausvirosiose situacijose, 
kur atsiranda disipatyviosios struktūros ir saviorganizacija. 
Analogiškai klasikinės trajektorijų teorijos ir kvantinės me- 
chanikos sėkmė sukliudė išplėsti dinamikos taikymą ir sta- 
tistiniam lygmeniui, kuriame negrįžtamumas gali būti 


įtrauktas į pamatinį gamtos aprašymą. 


Ketvirtas skyrius 


CHAOSO DĖSNIAI 


Ankstesniajame skyriuje mes suformulavome svarbiau- 
sią veiksnį, kuris įgalina mus išplėsti klasikinę ir kvantinę 
mechanikas ir taikyti jas nestabilioms dinaminėms siste- 
moms: tai yra individualaus aprašymo (grindžiamo trajek- 
torijomis) ir statistinio aprašymo (grindžiamo ansambliais) 
ekvivalentumo pažeidimas. Dabar norėtume išsamiau paa- 
nalizuoti šį neekvivalentumą paprastų chaotinių atvaizdų 
atveju ir parodyti, kaip šis stebinys susijęs su dabartiniais 
matematikos pasiekimais'. Pirmiausia grįžkime prie Ber- 
noulli'o atvaizdo, kurį mes jau pateikėme kaip determinis- 
tinio chaoso pavyzdį. 

Iš judėjimo lygties x,., = 2x, (mod 1) matome, kad gali- 
me apskaičiuoti x, laisvai pasirinktam n, jeigu Žinome pra- 
dinę sąlygą zu, Tačiau esminis atsitiktinumo elementas tebe- 


egzistuoja. Laisvai pasirinktas skaičius x tarp O ir 1 gali bū- 


! Hasegawa and Saphir, Phys. Rev. A 46 (1992): 7401; Hasegawa and 
Driebe, Phys. Rev. E 50 (1994): 1781; P. Collet and J. Eckman, Iterated Maps 
on the Interval as Dynamical Systems (Boston: Birckhauser, 1980); P. Shields, 
The Theory of Bernoulli Shifts (Chicago: Universitv of Chicago Press, 1973). 

, , A ; u Hu: H: 
ti pateiktas dvejetainėje sistemoje: x = 2 SR R 


u; = 0 arba 1 (mes vartojame neigiamus indeksus u, 11 5, kad 


...„ kur 


galėtume pateikti kepėjo transformaciją, kurią nagrinėsime 
III skirsnyje). Taigi skaičius x, pateikiamas skaitmenų seko- 
mis. Nesunku įsitikinti, kad Bernoulli'o atvaizdas atitinka 
poslinkį u, = Ha (pavyzdžiui, u’, = u3), nes paslenka skai- 
čius u; į kairę. Kadangi sekoje u, u» ... kiekvieno skaičiaus 
vertė nepriklauso nuo kitų, kiekvieno iš nuoseklių poslinkių 
rezultatas yra toks pat atsitiktinis kaip ir metant monetą. Ši 
sistema pavadinta „Bernoulli'o poslinkiu“ žymaus XVIII am- 
žiaus matematiko Jakobo Bernoulli'o, pirmųjų darbų apie 
azartinius lošimus autoriaus, garbei. Čia aiškiai atsiskleidžia 
jautrumas pradinėms sąlygoms: du skaičiai, kurie skiriasi tik 
nežymiai (pavyzdžiui, u» taigi mažiau nei 2“), po 40 
žingsnių skirsis 1⁄2. Kaip jau aiškinome, šis jautrumas atitin- 
ka teigiamą Liapunovo eksponentę, kuri lygi log 2, nes x kas 
žingsnis padvigubėja (žr. trečiojo skyriaus II skirsnį). 

Iš pat pradžių Bernoulli'o atvaizdas įveda laiko strėlę, ku- 
ri gali turėti tik vieną kryptį. Jeigu vietoj x,,, = 2x,(mod 1) 
imsime atvaizdą x,.,= =. rasime taškinį atraktorių, kai 
x= 0. Laiko simetrija pažeista judėjimo lygties, kuri yra ne- 
apgręžiamoji, lygmenyje. Tai priešinga Newtono, kurio ju- 
dėjimo lygtys yra invariantinės laiko apgrąžos atžvilgiu, ap- 
rašytoms dinaminėms sistemoms. 

Svarbiausias dalykas, kurį šiuo momentu reikia įsidėmė- 


ti, - tai, kad trajektorijos yra neadekvačios. Jos negali apra- 

šyti chaotinių sistemų evoliucijos bėgant laikui net ir tuo at- 
veju, jeigu atitinka deterministines judėjimo lygtis. Kaip dar 
1906 metais teigė Pierre'as Maurice'as Duhemas, trajektori- 
jos sąvoka yra adekvatus vaizdavimo būdas tik tuomet, jei- 
gu trajektorija išlieka daugmaž tokia pati, kai nežymiai kei- 
čiame pradines sąlygas“. Chaotinių sistemų aprašymas re- 
miantis trajektorijomis stokoja būtent šio tvirtumo. Tokia yra 
jautrumo pradinėms sąlygoms prasmė: dvi trajektorijos, pra- 
sidedančios iš kiek norima artimų taškų, bėgant laikui eks- 
ponentiškai tols viena nuo kitos. 

Priešingai, nekyla jokių keblumų aprašant chaotines siste- 
mas statistiniame lygmenyje. Todėl būtent šiame lygmenyje 
turime formuluoti chaoso dėsnius. Trečiajame skyriuje įvedė- 
me Perrono-Frobenijaus operatorių U, kuris tikimybinį pasi- 
skirstymą p,(x) transformuoja į p, (x) ir verčia mus padary- 
ti išvadą, kad esama naujų sprendinių, kurie nepritaikomi at- 
skiroms trajektorijoms. Kaip tik šiuos naujus sprendinius mes 
ir norime nustatyti šiame skyriuje. Perrono-Frobenijaus ope- 
ratoriaus analizė, sparčiai besiplėtojanti sritis, čia yra ypač 
svarbi, nes chaotiniai atvaizdai yra, ko gero, paprasčiausios 
sistemos, atskleidžiančios negrįžtamuosius vyksmus. 

Boltzmannas savo idėjas taiko dujoms, kurias sudaro mil- 
žiniškas dalelių skaičius (10“ eilės). Čia, atvirkščiai, turime 


reikalą tik su keliais nepriklausomais kintamaisiais (vienu 


“ P. Duhem, La théorie physique. Son objet. Sa structure (reprint, Paris: 
Vrin, 1981), vol. 2. 

Bernoulli'o atvaizde ir dviem kepėjo atvaizde, kurį glaustai 
aptarsime). Ir vėl turėsime atmesti požiūrį, jog negrįžtamu- 
mas egzistuoja tik todėl, kad mūsų matavimai tegali būti 
apytiksliai. Tačiau pirmiausia nustatykime naują sprendinių, 


susijusių su statistiniu aprašymu, klasę. 


II 


Kaip sprendžiame dinamikos problemą statistiniame lyg- 
menyje? Pirmiausia turime taip parinkti pasiskirstymo funk- 
ciją p(x), kad galėtume stebėti rekurentųjį sąryšį o, (X) = 
= Up,(x). Pasiskirstymo funkcija p, ,,(x) po n + 1 atvaizdavi- 
mų gaunama operatoriui U veikiant p,(x), kuri yra pasiskirs- 
tymo funkcija po n atvaizdavimų. Su tuo pačiu problemos 
tipu susidursime klasikinėje ir kvantinėje mechanikoje. Dėl 
priežasčių, kurias paaiškinsime šeštajame skyriuje, operato- 
rių formalizmas pirmiausia buvo įvestas kvantinėje teorijo- 
je, o paskui pritaikytas ir kitose fizikos srityse, ypač statis- 
tinėje mechanikoje. 

Operatorius yra tiesiog nurodymas, ką daryti su duotąja 
funkcija; kaip toks, jis gali apimti daugybą, diferencijavimą 
ar bet kurią kitą matematinę operaciją. Kad apibrėžtume 
operatorių, mes taip pat turime nustatyti jo sritį. Kokiems 
funkcijų tipams operatorius taikomas? Ar jos yra tolydžio- 
sios, ar aprėžtosios? Ar jos turi ir kitų charakteristikų? Šios 


savybės apibrėžia funkcijų erdvę. 

Apskritai operatorius U veikdamas funkciją f(x) transfor- 
muoja ją į kitokią funkciją. (Pavyzdžiui, jeigu U yra išves- 
tinės operatorius KC tada Ux“ = 2x.) Tačiau yra specifinių 
funkcijų, vadinamų operatoriaus tikrinėmis funkcijomis, kurios 
išlieka invariantinės, kai taikome U; jos dauginamos tik iš 
skaičiaus, vadinamo tikrinė verte. Ankstesniajame pavyzdy- 
je e“ yra tikrinė funkcija, kurią atitinka tikrinė vertė k. Pa- 
grindinė operatorinės analizės teorema teigia, kad operato- 
rių galima išreikšti jo tikrinėmis funkcijomis ir tikrinėmis 
vertėmis, kurios priklauso nuo funkcijų erdvės. Ypač svar- 
bi vadinamoji „Hilberto erdvė“, kurią nuodugniai tyrinėjo 
teorinės fizikos specialistai, dirbantys kvantinės mechanikos 
srityje. Ji apima „geras funkcijas“, tokias kaip x arba sin x, 
bet ne singuliariąsias, apibendrintąsias funkcijas, kurios 
mums bus reikalingos, kad galėtume įtraukti į statistinį ap- 
rašymą negrįžtamumą. Kiekviena nauja fizikos teorija reika- 
lauja ir naujų matematinių instrumentų. Šiuo atveju svar- 
biausia naujovė yra tai, kad norint analizuoti nestabiliąsias 
dinamines sistemas mums reikia atsisakyti Hilberto erdvės. 

Po šių įžanginių samprotavimų dar kartą grįžkime prie 
Bernoulli'o atvaizdo, kur mes lengvai galime rasti išreikšti- 


nę m operatoriaus U formą; taigi gauname p, , ,(x) = 
= Up,(x) = "od j LOL > L AL Ši lygtis reiškia, kad po (n + 1) 


iteracijų ad P.- 1) A x apibrėžia p,„(x) vertės taškuo- 


se Žir l+x 
2 2 


a, tai p,- taip pat lygi a, nes Ua = a. Tolygusis pasiskirsty- 


. U forma lemia, kad jeigu p, yra konstanta, lygi 

mas p= a, atitinkantis pusiausvyrą, yra pasiskirstymo funk- 
cija, gauta dėl poslinkio iteracijos, kai n —> o. 
Priešingai, jeigu p„(x) = x, gauname p,. (x) = 3 + SR Ki- 
l X 


taip tariant, Ux = 1 + St kur operatorius U transformuoja 


funkciją x į kitokią funkciją n + 2 Tačiau, kaip sakėme anks- 
čiau, mes lengvai galime rasti tikrines funkcijas, kur ope- 
ratorius atkuria tą pačią funkciją, padaugintą iš konstan- 
tos. Pavyzdyje U(x -Ž) =} (x- al taigi tikrinė funkcija yra 
X -4 , O tikrinė vertė yra d Jeigu pakartosime Bernoulli'o 
atvaizdą n kartų, gausime U (E = (GI (x - al kuris ar- 
tėja prie 0, kai n —> œ. Todėl p(x) priedas (x - L) sparčiai 
mažėja greičiu, susijusiu su Liapunovo eksponente. Funkci- 
ja (x — 2 priklauso daugianarių šeimai, vadinamai Bernoul- 
li'o daugianariais, kurie žymimi B,(x) ir yra U tikrinės funk- 
cijos su tikrinėmis vertėmis (GI, kur n yra daugianario laips- 
nis“. Kai p parašyta kaip Bernoulli'o daugianarių superpozi- 
cija, aukštesnio laipsnio daugianariai išnyksta pirmiausia, nes 
jų gesimo koeficientas yra didesnis. Tai ir lemia, kad pasi- 
skirstymo funkcija sparčiai artėja prie konstantos. Galų gale 
išlieka tik B(x) = 1. 

Dabar pasiskirstymo funkciją p ir Perrono-Frobenijaus 


operatorių U mums reikia išreikšti Bernoulli'o daugianariais. 


> Hasegawa and Saphir, Phys. Rev. A 46 (1992): 7401; Hasegawa and 
Driebe, Phys. Rev. E 50 (1994): 1781; Gaspard, Journal of Physics 25 (1992): 
L483; Antoniou and Tasaki, Journal of Physics A: Math. Gen. 26 (1993): 73. 

Tačiau prieš apibūdindami rezultatą dar kartą pabrėžkime 
skirtumą tarp „gerų“ funkcijų ir „singuliariųjų“ funkcijų (dar 
vadinamų apibendrintosiomis funkcijomis arba pasiskirsty- 
mais, kurių nereikia painioti su tikimybiniais pasiskirsty- 
mais), nes jis vaidina labai svarbų vaidmenį. Paprasčiausia 
singuliarioji funkcija yra delta funkcija ac), Kaip matėme 
pirmojo skyriaus III skirsnyje, ė(x - xə) lygi nuliui visada, kai 
X Z Xo ir begalinė, kai x = x4. Mes jau pažymėjome, kad sin- 
guliariosios funkcijos turi būti naudojamos kartu su geromis 
funkcijomis. Pavyzdžiui, jeigu f(x) yra gera tolydžioji funk- 
cija, integralas fdx f(x) 6(x - Xə) = flag) turi visiškai apibrėžtą 
prasmę. Priešingai, integralas, į kurį įeina singuliariųjų funk- 
cijų sandauga, toks kaip Įdx 6(x - xa) Š(X - xo) = 0(0) = =, di- 
verguoja ir todėl neturi prasmės. 

Mūsų pagrindinė matematinė problema yra apibrėžti 
operatorių U remiantis jo tikrinėmis funkcijomis ir tikrinė- 
mis vertėmis. Tai vadinama operatoriaus U spektrine išraiš- 
ka. Jeigu mes turime šią išraišką, galime panaudoti ją išreikš- 
ti Up, t. y. Perrono-Frobenijaus operatoriaus poveikiui tiki- 
mybiniam pasiskirstymui p. Čia aptinkame gan neįprastą si- 
tuaciją, būdingą deterministiniam chaosui. Mes jau radome 
tikrinių funkcijų aibę B,(x), Bernoulli'o daugianarius, kurie 
yra geros funkcijos, tačiau yra antroji aibė B(x), kurią su- 
daro singuliariosios funkcijos, susijusios su 6 funkcijos iš- 


vestinėmis*. Kad gautume U spektrinę išraišką, taigi ir Up, 


1 Ibid. 

mums reikalingos abi tikrinių funkcijų aibės. Dėl to statisti- 
nė Bernoulli'o atvaizdo formuluotė gali būti taikoma tik ge- 
roms tikimybės funkcijoms p, o ne atskiroms trajektorijoms, 
kurios atitinka singuliariąsias pasiskirstymo funkcijas, išreiš- 
kiamas 6 funkcijomis. U, taikomo ô funkcijai, spektrinį skai- 
dinį sudaro singuliariųjų funkcijų sandaugos, kurios diver- 
guoja ir neturi prasmės. Individualaus aprašymo (pagrįsto 
trajektorijomis, kurias nusako 6 funkcijos) ir statistinio ap- 
rašymo ekvivalentumas yra pažeistas. Tačiau tolygiojo pa- 
siskirstymo p atveju gauname neprieštaringus rezultatus, 
kurie netelpa į trajektorijų teoriją. Mes galime apskaičiuoti 
artėjimo prie pusiausvyros, taigi ir prie išreikštinės dinami- 
nės negrįžtamųjų vyksmų Bernoulli'o atvaizde formuluotės 
greitį. Šis rezultatas patvirtina kokybinę analizę, pateiktą 
pirmojo skyriaus III skirsnyje. Tikimybinis pasiskirstymas 
atsižvelgia į sudėtingą fazinės erdvės mikrostruktūrą. De- 
terministinio chaoso aprašymas remiantis trajektorijomis ati- 
tinka perdėtą idealizaciją ir negali išreikšti artėjimo prie pu- 
siausvyros. 

Čia mes jau susiduriame su kai kuriomis svarbiausiomis 
šiuolaikinės matematikos problemomis. Iš tiesų, kaip pama- 
tysime penktajame ir šeštajame skyriuose, tikrinių funkcijų ir 
tikrinių verčių radimas yra pagrindinė statistinės ir kvantinės 
mechanikos problema. Čia, kaip ir chaoso atveju, tikslas yra 
išreikšti operatorių, tokį kaip U, jo tikrinėmis funkcijomis ir 


tikrinėmis vertėmis. Kai mums pasiseks tai padaryti, gausime 

spektrinę operatoriaus išraišką. Kvantinėje mechanikoje tokia 
išraiška buvo gauta paprastose situacijose remiantis geromis 
funkcijomis. Tuomet mes galime naudoti Hilberto erdvę. 
Kvantinė mechanika ir operatorinis skaičiavimas Hilberto 
erdvėje yra taip glaudžiai susiję, kad kvantinė mechanika 
dažnai laikoma operatoriniu skaičiavimu Hilberto erdvėje. 
Šeštajame skyriuje pamatysime, kad apskritai taip nėra. 
Galiausiai, kad suvoktume realųjį pasaulį, turime palikti 
Hilberto erdvę. Chaotinių atvaizdų atveju turime atsisakyti 
Hilberto erdvės, nes mums reikalingos Bic, kurios yra ge- 
ros funkcijos, ir B,(x), kurios yra singuliariosios funkcijos. 
Tuomet mes galime kalbėti apie apibendrintą Hilberto erd- 
vę, arba Gelfando erdvę. Tiksliau kalbant, mes gauname ne- 
redukuojamą spektrinę Perrono-Frobenijaus operatoriaus iš- 
raišką, tokią, kokia taikoma išimtinai geriems tikimybiniams 
pasiskirstymams, o ne atskiroms trajektorijoms. Šios ypaty- 
bės yra fundamentalios, nes jos yra tipiškos nestabiliosioms 
dinaminėms sistemoms. Mes vėl jas rasime penktajame sky- 
riuje apibendrindami klasikinę dinamiką ir šeštajame sky- 
riuje apibendrindami kvantinę mechaniką. Fizikinės priežas- 
tys, dėl kurių turime atsisakyti Hilberto erdvės, susijusios 
su anksčiau minėtų nuolatinių tarpusavio sąveikų problema, 
kuri reikalauja holistinio, nelokalinio aprašymo. Tik už Hil- 
berto erdvės ribų individualaus ir statistinio aprašymų ek- 
vivalentumas yra negrįžtamai pažeistas ir negrįžtamumas 


yra įtrauktas į gamtos dėsnius. 

III 


Bernoulli'o atvaizdas nėra apgręžiamoji sistema. Anks- 
čiau mMinėjome, kad laiko strėlė jau egzistuoja judėjimo lyg- 
čių lygmenyje. Kadangi mūsų svarbiausia problema yra ap- 
rašyti negrįžtamumo atsiradimą apgręžiamose dinaminėse 
sistemose, dabar panagrinėsime kepėjo atvaizdą, arba kepėjo 
transformaciją, kuri yra Bernoulli'o atvaizdo apibendrinimas. 
Imkime kvadratą, kurio kraštinių ilgis yra 1. Pirmiausia su- 
plokime kvadratą į stačiakampį, kurio ilgis yra 2; tada pa- 
dalykime jį perpus ir sudarykime naują kvadratą. Jeigu pa- 
nagrinėsime apatinę kvadrato dalį, pamatysime, kad po vie- 
nos šio proceso (arba atvaizdavimo) iteracijos jis skyla į dvi 
juostas (žr. 4.1 schemą). Be to, transformacija yra grįžtamo- 
ji: atvirkštinė transformacija, kuri pirmiausia performuoja 
kvadratą į stačiakampį, kurio ilgis 1⁄2, o aukštis 2, sugrąžina 
kiekvieną tašką į jo pradinę padėtį. 

Bernoulli'o atvaizdo atveju judėjimo lygtys yra labai 
paprastos: po kiekvieno žingsnio koordinatės (x, y) tampa 

y+l 1 


(2x, 2), kai 0<x<5,ir (2x-1, = 5 ) „kai 5<x<1. Kad gau- 


tume šią atvirkštinę kepėjo transformaciją, turime tik sukeisti 


vietomis X ir y. 

Kepėjo atvaizde šios dvi koordinatės vaidina skirtingus 
vaidmenis. Horizontalioji koordinatė x ištempiama, ji atitin- 
ka koordinatę x Bernoulli'o atvaizde, kuri padauginama iš 
2(mod 1) kiekvieno atvaizdavimo atveju. Kvadrato plotas 


išlieka toks pat, nes mes turime ir suspaudžiamą koordina- 

4.1 schema. Kepėjo transformacija 


tę y; vertikaliosios koordinatės kryptimi taškai suartėja, kai 
kvadratas suspaudžiamas į stačiakampį. Kadangi atstumas 
tarp dviejų taškų išilgai horizontaliosios koordinatės x po 
kiekvienos transformacijos padvigubėja, po n transformaci- 
jų jis bus dauginamas iš 2". Jeigu 2" perrašysime e"“*“, ka- 
dangi transformacijų skaičius 1 matuoja laiką, Liapunovo 
eksponentė bus log 2, lygiai kaip Bernoulli'o atvaizde, kurį 
aptarėme II skirsnyje. Yra ir antroji Liapunovo eksponentė, 
turinti neigiamą reikšmę -log 2, kuri atitinka suspaudimo 
kryptį y. 

Nuoseklių iteracijų kepėjo transformacijoje poveikis nusi- 
pelno tokio paties dėmesio, kokį skyrėme joms aptardami 
Bernoulli'o atvaizdus (žr. 3.7 schemą). Čia mes pradedame 
nuo taškų, išsidėsčiusių nedidelėje kvadrato dalyje (žr. 4.2 
schemą), kur galime aiškiai matyti ištempiamąjį teigiamos 
Liapunovo eksponentės poveikį. Kadangi koordinatės x ir y 
yra apribotos intervalu 0 - 1, taškai iš naujo įterpiami ir toly- 
giai pasiskirsto visame kvadrate. Atlikdami skaitinį modelia- 


vimą mes galime įsitikinti, kad jeigu pradedame nuo tikimy- 

4.2 schema. Skaitinis kepėjo transformacijos modeliavimas 
Atvaizdai išdėstyti pagal iteracijų, kurios atvaizduoja laiką, skai- 
čių. (Šiuos skaitinius modeliavimus pateikė Deanas Driebe.) 


bės p,(x, y), pasiskirstymas sparčiai artėja prie tolygaus, kaip 
Bernoulli'o poslinkio atveju (žr. 3.8 schemą). 

Būtų labai pravartu pažvelgti į kepėjo transformacijos 
mechanizmą pavaizduojant ją kaip Bernoulli'o poslinkį, kaip 
darėme I skirsnyje. Čia su kiekvienu vienetinio kvadrato taš- 
ku (x, y) mes siejame dvigubą begalinę skaičių seką {u„}, api- 
brėžiamą dvejetaine išraiška 

0 oc 
xX E zs u Y= 22 u”, 


kur kiekvienas u,„ gali būti lygus 0 arba 1. Kiekvieną tašką 


x, y vaizduoja seka... uv, Ui, Uo, Ui, Ha, kur Ha, U, Uo ati- 

Praeitis Ateitis 


Generuojantysis skaidymas 


4.3 schema. Kepėjo transformacijos iteracijos 
Pradėję nuo skaidymo 0 (vadinamo generuojančiuoju skaidymu) 
mes pakartotinai atliekame kepėjo transformaciją. Judėdami atei- 
ties link generuojame horizontalias juostas. Analogiškai judėdami 
į praeitį generuojame vertikalias juostas. 


tinka ištempiamąją koordinatę x, O u, u, ... atitinka suspau- 
džiamąją koordinatę y. Pavyzdžiui, tašką x = b NH = b atvaiz- 
duos seka, kurios u3 = 1, u, = 1, o visi kiti u„ lygūs nuliui. 
Įterpę šias išraiškas į judėjimo lygtis, gauname poslinkį u, = 
= U„-v kuris vėl yra Bernoulli'o poslinkis. Matome, kad in- 
formacija, glūdinti pradinėse sąlygose, apima visą sistemos 
praeities ir ateities istoriją (4.3 schema). 

Nuoseklios kepėjo transformacijos iteracijos lemia užtu- 
šuotų ir neužtušuotų plotų fragmentaciją ir sukuria vis dau- 
giau atskirtų sričių. Įsidėmėkite, kad skaitmuo uo apibrėžia, 
ar reprezentatyvusis fazinės erdvės taškas yra kairiojoje vie- 
netinio kvadrato pusėje (uo = 0), ar dešiniojoje (uo = 1). Ka- 
dangi skaitmenys u,„,... gali būti nustatyti metant monetą, 
H, iteracijos laike u, zu, Up = H: turės tas pačias atsi- 


tiktines savybes. Tai rodo, kad procesas, dėl kurio taškas at- 

siduria kairiojoje ar dešiniojoje kvadrato pusėje, gali būti lai- 
komas Bernoulli'o poslinkiu. 

Kepėjo transformacija taip pat turi svarbią visų dinaminių 
sistemų savybę, vadinamą rekurentumu. Imkime tašką (x, y), 
kurio atžvilgiu seka [u,„|, išreikšta dvejetainiais skaitmenimis, 
yra baigtinė arba begalinė, tačiau periodinė, taigi x ir y yra 
racionalieji skaičiai. Kadangi visi u, yra vienodai pasislinkę, 
kiekviena tokios rūšies būsena po tam tikro laiko periodo 
identiškai pasikartos. Tas pats galioja ir daugumai kitų bū- 
senų. Kad pailiustruotume šią sąvoką, paanalizuosime ira- 
cionaliojo taško (x, y) dvejetainę išraišką, apimančią begali- 
nę netrivialių ir nepasikartojančių skaitmenų aibę. Galima 
įrodyti, kad beveik visus iracionaliuosius skaičius sudaro 
baigtinė skaitmenų seka, pakartota begalinį skaičių kartų. 
Antai duotoji 2m skaitmenų aplink padėtį O seka, apibrėžianti 
sistemos būseną su 2“ paklaida, dėl poslinkio pasikartos be- 
galinį skaičių kartų. Kadangi m gali būti koks norima dide- 
lis (tačiau baigtinis), beveik kiekviena būsena laisvai priar- 
tės prie bet kurio taško, įskaitant, žinoma, ir pradinę padėtį, 
begalinį skaičių kartų. Kitaip tariant, dauguma trajektorijų 
išraižys visą fazinę erdvę. Tai yra garsioji Poincarė grįžimo 
teorema, kuri kartu su laiko apgręžiamumu ilgai buvo pa- 
teikiama kaip svarbiausias argumentas prieš tikrai disipaty- 
vių vyksmų egzistavimą. Tačiau tokiam požiūriui jau nebe- 
galima pritarti. 

Vadinasi, kepėjo transformacija yra grįžtamoji, apgręžiama 


laike, deterministinė, rekurenčioji ir chaotine. Parodyti šias sa- 

vybes pateikiant šį pavyzdį yra ypač naudinga, nes tos pa- 
čios savybės charakterizuoja daugelį realiojo pasaulio dina- 
minių sistemų. Kaip matysime, nepaisant šių savybių, cha- 
osas leidžia mums nustatyti tikrąjį negrįžtamumą pateikiant 
aprašymą statistiniame lygmenyje. 

Konservatyviųjų sistemų dinamika apima judėjimo dės- 
nius ir pradines sąlygas. Čia judėjimo dėsniai yra paprasti, 
tačiau pradinių duomenų sąvoka reikalauja detalesnės ana- 
lizės. Pavienės trajektorijos pradinės sąlygos atitinka begali- 
nę aibę [u,) (n = -œ iki + œ). Tačiau realiame pasaulyje mes 
galime žiūrėti tik pro baigtinį langą. Tai reiškia, kad mes ga- 
lime kontroliuoti laisvai pasirinktą, tačiau ribotą skaitmenų 
u, skaičių. Tarkime, kad šis langas atitinka w.34 Aa: Waas, 
o visi kiti skaitmenys yra nežinomi (taškas žymi perskyrą tarp 
x ir y skaitmenų). Bernoulli'o poslinkis u, = u„_, reiškia, kad 
po kito Žingsnio ankstesnę seką pakeičia Hu >4 54 ,- MoUU, 
kurioje yra nežinomas skaitmuo u. Tiksliau kalbant, kadangi 
egzistuoja teigiama Liapunovo eksponentė, mes turime žinoti 
pradinę taško padėtį N + n skaitmenų tikslumu, kad galėtu- 
me nustatyti jo padėtį po n iteracijų N skaitmenų tikslumu. 

Kaip matėme pirmajame skyriuje, tradicinis šios proble- 
mos sprendimo būdas būtų pasitelkti grubų tikimybinį pasi- 
skirstymą, kurį apibrėžia ne atskiri taškai, bet veikiau sritys, 


kaip iš pradžių siūlė Paulis ir Tatiana Ehrenfestai". Tačiau du 


` Mandelbrot, The Fractal Geometry of Nature; P. and T. Ehrenfest, Con- 
ceptual Foundations of Statistical Mechanics. 

taškai besiplečiančioje srityje, net jeigu jų neįmanoma atskirti 
matuojant duotuoju baigtiniu tikslumu laiko momentu t = 0, 
laikui bėgant bus atskirti, taigi ir pastebimi. Todėl tradicinis 
grubumas negali būti taikomas dinaminei evoliucijai. Tai yra 
viena iš priežasčių, kodėl mums reikalingas sudėtingesnis 
metodas. 

Tačiau pirmiausia išsamiau aptarsime, ką reiškia artėji- 
mas prie pusiausvyros kepėjo transformacijos požiūriu“. 
Nors ši transformacija yra apgręžiamoji kaip ir visos dina- 
minės sistemos, evoliucijos, kai t > + < ir t > - o», yra skir- 
tingos. Kai t > + œ, mes judame link vis siauresnių horizon- 
talių juostų (žr. 4.3 schemą). Priešingai, kai f > - œ, mes ju- 
dame link vis siauresnių vertikalių juostų. 

Matome, kad chaotinių atvaizdų atveju dinamika lemia du 
evoliucijos tipus. Taigi gauname du nepriklausomus aprašy- 
mus, vieną — apibūdinantį artėjimą prie pusiausvyros mūsų 
ateityje (kai f —> + oo) ir kitą — apibūdinantį šį artėjimą mūsų 
praeityje (kai t > — œ). Toks dinaminis skaidymas įmanomas 
tiek chaotinių atvaizdų atveju, tiek neintegruojamųjų klasi- 
kinių ir kvantinių sistemų atveju, kaip matysime vėliau. Pa- 
prastos dinaminės sistemos, pavyzdžiui, harmoninio oscilia- 
toriaus ar dviejų kūnų sistemos, atveju toks skaidymas ne- 
egzistuoja; ateities ir praeities negalima atskirti. Kurį iš šių 


dviejų chaotinių atvaizdų aprašymų turėtume išsaugoti? Prie 


e Nicolis and Prigogine, Exploring Complexity; Prigogine, From Being to 
Becoming. 

šio klausimo dar grįšime. Dabar atkreipkime dėmesį į vidinį 
visuotinumą, būdingą visiems negrįžtamiesiems vyksmams. 
Visos laiko strėlės gamtoje turi tą pačią kryptį: visos jos ku- 
ria entropiją ta pačia laiko kryptimi, kuri iš esmės yra ateitis. 
Todėl mes turime išsaugoti aprašymą, atitinkantį pusiausvy- 
rą, pasiektą mūsų ateityje, t. y. kai t —> + o. 

Pirmajame skyriuje minėjome laiko paradoksą, susijusį su 
kepėjo atvaizdu: dinamika, kurią aprašo šis atvaizdas, yra 
apgręžiama laike, o negrįžtamieji vyksmai atsiranda statis- 
tiniame lygmenyje. Kaip ir Bernoulli'o atvaizde, mes gali- 
me naudoti Perrono-Frobenijaus operatorių U, kurį apibrė- 
žia o (X, y) = Up,„(x, y). Tačiau yra fundamentalus skirtu- 
mas. Bendroji teorema teigia, kad apgręžiamųjų dinaminių 
sistemų atveju egzistuoja spektrinė išraiška, apibrėžta Hil- 
berto erdvėje, kuri apima tik geras funkcijas“. Be to, šioje iš- 
raiškoje nėra gesimo, nes tikrinės vertės imamos moduliu 1. 
Egzistuoja ir tokia kepėjo transformacijos išraiška, bet ji mū- 
sų nedomina, nes nepateikia jokios naujos informacijos apie 
trajektorijas. Mes tiesiog grįžtame prie ó(x - x, JAV - VY, 1) = 
= Uė(x - x,)ė(y - y,), sprendinio, kuris yra ekvivalentus tra- 
jektorijų aprašymui“. 

Lygiai kaip Bernoulli'o atvaizdo atveju, mes turime atsi- 


sakyti Hilberto erdvės, kad gautume papildomos informa- 


" Žr., pavyzdžiui: F. Riesz and B. Sz-Nagy, Functional Analysis (New 
York: Dover, 1991). 

8 Prigogine, From Being to Becoming; V. Arnold and A. Avez, Ergodic 
Problems of Classical Mechanics (New York: Benjamin, 1968). 

cijos. Neseniai gautų spektrinių išraiškų apibendrintoje erd- 


m 


vėje tikrinės vertės yra (GI , kaip ir Bernoulli'o atvaizdo at- 
veju“. Be to, tikrinės funkcijos yra singuliariosios funkcijos, to- 
kios kaip B,(x) Bernoulli'o atvaizdo atveju. Šios išraiškos yra 
neredukuojamos ta prasme, kad jos tinka tik tinkamoms pa- 
grindinėms funkcijoms ir verčia mus apsiriboti tolydžiosiomis 
pasiskirstymo funkcijomis. Atskiros trajektorijos, kurias apra- 
šo singuliariosios 6 funkcijos, eliminuojamos. Kaip ir Bernoul- 
li'o atvaizdo atveju, individualaus aprašymo ir statistinio ap- 
rašymo ekvivalentumas yra pažeistas. Tik statistinis aprašy- 
mas apima artėjimą prie pusiausvyros, taigi ir negrįžtamumą. 

Tačiau kepėjo atvaizdo atveju atsiranda vienas nau- 
jas elementas, palyginti su Bernoulli'o atvaizdu: Perrono- 
Frobenijaus lygtis gali būti taikoma ir ateičiai, ir praeičiai 
(Pn 1 Up, ir pp- = Up, čia L "yra atvirkštinis U). Hilber- 
to erdvės spektrinių išraiškų srityje tai neturi reikšmės, nes 
Ut: = USU" nepriklausomai nuo n, ir n, ženklo (prisi- 
minkime, kad teigiamas ženklas susijęs su ateitimi, o neigia- 
mas — su praeitimi). Hilberto erdvė gali būti nusakyta kaip 
dinaminė grupė. Priešingai, neredukuojamų spektrinių išraiš- 
kų atveju yra esminis skirtumas tarp ateities ir praeities. 


1 -t ? Ke . e 
27 "= e "68 Ši formulė ati- 


tinka gesimą ateityje (1 > 0) ir divergavimą praeityje (1 < 0). 


U” tikrinės vertės išreiškiamos ( 


* Hasegawa and Saphir, Phys. Rev. A 46 (1992): 7401; Hasegawa and 
Driebe, Phys. Rev. E 50 (1994): 1781; Gaspard, Journal of Physics 25 (1992); 
L483; Antoniou and Tasaki, Journal of Physics A: Math. Gen. 26 (1993): 73. 

Dabar čia yra dvi skirtingos spektrinės išraiškos — viena at- 
eičiai, o kita praeičiai. Šios abi laiko kryptys, glūdinčios tra- 
jektorijų aprašyme (arba Hilberto erdvėje), dabar yra atskir- 
tos. Todėl dinaminė grupė yra suskaidyta į dvi pusgrupes. 
Kaip anksčiau minėjome, laikydamiesi požiūrio, kad visi ne- 
grįžtamieji vyksmai turi tą pačią kryptį, turime pasirinkti 
pusgrupę, kurioje pusiausvyra pasiekiama mūsų pačių at- 
eityje. Pačią gamtą aprašo pusgrupė, kuri skiria praeitį ir at- 
eitį. Yra laiko strėlė. Taigi tradicinis dinamikos ir termodi- 
namikos konfliktas eliminuojamas. 

Vadinasi, kol analizuojame trajektorijas, atrodo paradok- 
salu kalbėti apie chaoso dėsnius, nes mes turime reikalą su 
negatyviais chaoso aspektais, tokiais kaip eksponentinis tra- 
jektorijų tolimas viena nuo kitos, kurie lemia neapskaičiuo- 
jamumą ir akivaizdų dėsnių nebuvimą. Situacija iš esmės pa- 
sikeičia, kai pateikiame tikimybinį aprašymą, kuris galioja 
ir yra apskaičiuojamas visais laikais. Todėl chaotinių siste- 
mų dinamikos dėsniai turi būti formuluojami tikimybių lyg- 
menyje. Anksčiau analizuotuose paprastuose pavyzdžiuose 
negrįžtamumas buvo susietas tik su Liapunovo laiku, tačiau 
mes pastaruoju metu tyrėme ir bendresnius atvaizdus, ku- 
rie apima tokius negrįžtamuosius vyksmus kaip difuzija ir 


įvairūs kitokie pernašos reiškiniai“. 


10 P. Gaspard, Physics Letters A 168 (1992): 13, Chaos 3 (1993): 427; 
H. Hasegawa and D. Driebe, Physics Letters A 168 (1992): 18, Phys. Rev. 
E 50 (1994): 1781; H Hasegawa and E. Luschei, “Exact Power Spectrum 
for a System of Intermittent Chaos“, Physics Letters A 186 (1994): 193. 

Kaip minėjome pirmajame skyriuje, statistinis aprašymas 
sėkmingai taikomas deterministiniam chaosui todėl, kad jis 
atsižvelgia į sudėtingą fazinės erdvės mikrostruktūrą. Kiek- 
vienoje baigtinėje fazinės erdvės srityje yra eksponentiškai 
tolstančios viena nuo kitos trajektorijos. Pats Liapunovo eks- 
ponentės apibrėžimas apima gretimų trajektorijų palyginimą. 
Nuostabu, kad negrįžtamumas atsiranda jau paprastose situa- 
cijose, apimančiose tik kelis laisvės laipsnius. Be abejo, tai yra 
smūgis antropomorfinei negrįžtamumo interpretacijai, grin- 
džiamai supaprastinimais, kuriuos mes patys turėtume pa- 
teikti. Deja, ši interpretacija, suformuluota po Boltzmanno 
pralaimėjimo, propaguojama ir šiandien. 

Tiesa, trajektorijomis grindžiamas aprašymas tebeegzis- 
tuoja, jeigu be galo tiksliai žinomos pradinės sąlygos. Tačiau 
tai neatitinka realios situacijos. Kai atliekame eksperimentą — 
kompiuteriu ar kitomis priemonėmis, - turime reikalą su si- 
tuacijomis, kurių pradinės sąlygos yra duotos baigtiniu tiks- 
lumu ir chaotinių sistemų atveju lemia laiko simetrijos pažei- 
dimą. Panašiai mes galime įsivaizduoti begalinius greičius, to- 
dėl mums nebereikės reliatyvumo teorijos, kuri pagrįsta mak- 
simalaus greičio — šviesos greičio vakuume c - egzistavimu, 
bet greičių, didesnių už c, prielaida neatitinka jokios žinomos 
realybės, kurią galima stebėti. 

Atvaizdai yra idealizuoti modeliai, kurie negali užfiksuoti 


tikrojo laiko tolydumo. Kadangi dabar sutelksime dėmesį į 

realistiškesnes situacijas, ypač mums bus svarbios Poincarė 
neintegruojamosios sistemos, kur individualaus aprašymo 
(grindžiamo trajektorijomis ar banginėmis funkcijomis) ir 
statistinio aprašymo neatitikimas yra net dar labiau stulbi- 
nantis. Šių sistemų atžvilgiu Laplace'o demonas yra bejėgis, 
nesvarbu, ar jo dabarties Žinojimas yra baigtinis, ar begali- 
nis. Ateitis nebėra duotybė; tariant prancūzų poeto Paulio 


Valėry žodžiais, ji tampa „konstrukcija“. 


Penktas skyrius 


NEWTONO DĖSNIŲ NEPAKANKA 


Ketvirtajame skyriuje išanalizavę atvaizdus, kurie patei- 
kia supaprastintus modelius, prieiname prie svarbiausio 
mūsų studijos klausimo: koks yra nestabilumo ir nuolatinių 
tarpusavio sąveikų vaidmuo klasikinės ir kvantinės mecha- 
nikos sistemose? Klasikinė mechanika yra mokslas, kuriuo 
pagrįstas mūsų tikėjimas deterministiniu, laiko atžvilgiu ap- 
gręžiamu gamtos aprašymu. Atsakydami į šį klausimą pir- 
miausia turime imtis Newtono dėsnių, lygčių, kurios pas- 
kutinius tris šimtmečius dominavo teorinėje fizikoje. 

Kvantinė mechanika apriboja klasikinės mechanikos ga- 
liojimą, kai ji taikoma atomams ir elementariosioms dale- 
lėms. Reliatyvumo teorija įrodo, kad klasikinę mechaniką 
reikia modifikuoti ir turint reikalą su didelėmis energijomis 
arba kosmologija. Priklausomai nuo situacijos mes galime 
naudoti arba individualų aprašymą (pagrįstą trajektorijomis, 
banginėmis funkcijomis arba laukais), arba statistinį aprašy- 
mą. Nuostabu tai, kad visuose lygmenyse nestabilumas ir 
neintegruojamumas pažeidžia abiejų aprašymų ekvivalentu- 


mą. Vadinasi, mes turime pakoreguoti fizikos dėsnių for- 


137 


Penktas skvrius. NEWTONO DĖSNIŲ NEPAKANKA 


muluotę atsižvelgdami į atvirą, evoliucionuojančią visatą, 
kurioje gyvena Žmonija. 

Kaip jau sakėme anksčiau, mūsų požiūriu, klasikinė me- 
chanika yra nepakankama, nes ji neapima negrįžtamųjų vyks- 
mų, susijusių su entropijos didėjimu. Kad įtrauktume šiuos 
vyksmus į jos formuluotę, turime atsižvelgti į nestabilumą ir 
neintegruojamumą. Integruojamosios sistemos yra išimtis. 
Pradedant nuo trijų kūnų problemos, dauguma dinaminių 
sistemų yra neintegruojamosios. Integruojamųjų sistemų at- 
veju abu aprašymo būdai — trajektorijų aprašymas, pagrįstas 
Newtono dėsniais, ir statistinis aprašymas, pagrįstas ansam- 
bliais, — yra ekvivalentūs. Neintegruojamųjų sistemų atveju 
taip nėra. Taigi net klasikinėje dinamikoje mes turime pasi- 
telkti Gibbso statistinį metodą (žr. pirmojo skyriaus III skirs- 
nį). Kaip matėme trečiojo skyriaus I skirsnyje, būtent šis me- 
todas įgalina pateikti pusiausvirųjų vyksmų termodinamikos 
dinaminę interpretaciją. Todėl natūralu, kad norėdami apimti 
negrįžtamuosius vyksmus, dėl kurių sistemos pasiekia pu- 
siausvyrą, turime pasitelkti statistinį aprašymą. Šitokiu bū- 
du mes galime įtraukti į dinamiką negrįžtamumą. Dėl to at- 
siranda neniutoniškieji priedai, kuriuos galima nuosekliai 
įtraukti į dinamiką statistinio aprašymo lygmenyje. Be to, šie 
nauji priedai pažeidžia laiko simetriją. Todėl mes gauname 
tikimybinę dinamikos formuluotę, kuri leidžia mums išspręsti 
konfliktą tarp apgręžiamos laike dinamikos ir termodinami- 


kos požiūrio, kad laikas turi kryptį. 

Mes gerai suprantame, kad šis žingsnis reiškia radikalų 
praeities atsisakymą. Trajektorijos visuomet buvo laikomos 
elementariais, fundamentaliais profesijos įrankiais. Tačiau 
dabar taip nebėra. Mes susidursime su situacijomis, kai tra- 
jektorijos „kolapsuoja“, tariant kvantinės mechanikos termi- 
nais (žr. VII skirsnį). 

Žvelgiant retrospektyviai, nenuostabu, kad turėjome at- 
sisakyti trajektorijų aprašymo. Kaip matėme pirmajame sky- 
riuje, neintegruojamumą lemia rezonansai, išreiškiantys są- 
lygas, kurias turi tenkinti dažniai. Jie nėra lokaliniai įvykiai, 
atsitinkantys tam tikruose erdvės taškuose tam tikru laiko 
momentu. Kaip tokie, jie įveda elementus, kurie yra visiš- 
kai nebūdingi lokaliniam trajektorijų aprašymui. Suformu- 
luoti dinamikai situacijose, kuriose mes tikimės negrįžtamų- 
jų vyksmų ir dėl to entropijos padidėjimo, vietoj jo mums 
reikalingas statistinis aprašymas. Pagaliau tokias situacijas 
mes ir matome mus supančiame pasaulyje. 

Indeterminizmas, kaip jį suprato Whiteheadas, Bergsonas 
ir Popperis, dabar reiškiasi fizikoje. Tai jau yra nebe tam tik- 
ro apriorinio metafizinio pasirinkimo rezultatas, bet veikiau 
būtinybė, diktuojama nestabiliųjų dinaminių sistemų statis- 
tinio aprašymo. Per praėjusius dešimtmečius daug moksli- 
ninkų pasiūlė naujas kvantinės teorijos formuluotes arba 
bandė ją išplėsti. Tačiau tas faktas, kad dabar mums reikia 
išplėsti ir klasikinę mechaniką, yra visiškai netikėtas. Dar la- 


biau netikėta tai, jog mes suprantame, kad šis klasikinės me- 

chanikos pakoregavimas gali padėti mums išplėsti kvanti- 


nę teoriją. 


II 


Prieš imdamiesi persvarstyti Newtono dėsnius apiben- 
drinkime pamatines klasikinės mechanikos sąvokas. Panag- 
rinėkime taško, kurio masė m, judėjimą. Jo trajektoriją bė- 
gant laikui aprašo jo padėtis r(t), jo greitis v= oi ir jo pa- 


greitis a = p . Pagrindinė Newtono lygtis pagreitį a susie- 


ja su jėga F formule F = ma. Ši formulė apima klasikinį iner- 
cijos principą, t. y. kur nėra jėgos, ten nėra pagreičio ir grei- 
tis yra pastovus. Newtono lygtis išlieka invariantinė, kai mes 
pereiname nuo vieno stebėtojo prie kito, kuris pirmojo ste- 
bėtojo atžvilgiu juda pastoviu greičiu. Tai vadinamasis Ga- 
lilei aus invariantiškumas, kurį radikaliai pakeitė reliatyvu- 
mas, kaip matysime aštuntajame skyriuje. Čia mes turime 
reikalą su niutoniškąja, nereliatyvistine fizika. 

Matome, kad laikas Newtono lygtyje figūruoja tik kaip 
antroji išvestinė. Newtono laikas, taip sakant, yra apgręžia- 
mas, ir ateitis ir praeitis vaidina tą patį vaidmenį. Be to, 
Newtono dėsnis yra deterministinis. 

Dabar paanalizuokime bendresnę situaciją, kai sistemą su- 
daro N dalelių. Trimatėje erdvėje turime 3N koordinates 
d, a ir atitinkamus greičius v, ..., Vy. Šiuolaikinėse di- 


namikos formuluotėse ir koordinates, ir greičius (arba, tiks- 

liau, judesio kiekius p}, ..., Ba, paprastais atvejais p = mv) mes 
paprastai apibrėžiame kaip nepriklausomus kintamuosius. 
Kaip ir pirmajame skyriuje, dinaminės sistemos būsena tuo- 
met siejama su fazinės erdvės tašku, o jos judėjimas - su tra- 
jektorija šioje erdvėje. Klasikinėje dinamikoje svarbiausias dy- 
dis yra hamiltonianas H, kuris apibrėžiamas kaip sistemos 
energija, išreikšta kintamaisiais 4 ir p. Apskritai H yra kineti- 
nės energijos Ep) ir potencinės energijos V(4), kur p ir q žy- 
mi visą nepriklausomų kintamųjų aibę, suma. 

Jeigu turime hamiltonianą H(p, 4), galime išvesti judėji- 
mo lygtis, kurios apibrėžia koordinačių ir judesio kiekių evo- 
liuciją bėgant laikui. Ši procedūra žinoma visiems, studijuo- 
jantiems mechaniką. Tokios lygtys, kaip išvestosios iš hamil- 
toniano, vadinamos kanoninėmis judėjimo lygtimis. Priešin- 
gai negu Newtono lygtys, kurios yra antrosios eilės (t. y. į 
jas įeina antroji laiko išvestinė), hamiltoniano lygtys yra pir- 


2-2 


mosios eilės. Atskiros laisvosios dalelės atveju H = , ju- 


2m 
desio kiekis p laikui bėgant yra pastovus, o koordinatės kin- 


ta tiesiškai: q = qo + Li. Pagal apibrėžimą, integruojamųjų 
sistemų atveju hamiltonianas gali būti išreikštas tik judesio 
kiekiais (jeigu reikia, atitinkamai pakeitus kintamuosius). 
Poincaré analizavo hamiltonianus H = H(p) + AV(g), kurie 
yra integruojamojo priedo („laisvojo hamiltoniano“ Ho) ir dėl 
sąveikų atsirandančios potencinės energijos (å yra mastelinis 
daugiklis, kuris bus naudojamas vėliau) suma. Jis įrodė, kad 


ši hamiltonianų klasė paprastai yra neintegruojamoji, kitaip 

tariant, kad mes negalime eliminuoti sąveikų ir grįžti prie 
nepriklausomų vienetų. Pirmajame skyriuje jau minėjome, 
kad neintegruojamumą lemia diverguojantys vardikliai, su- 
siję su Poincarė rezonansais, dėl kurių mes negalime išspręsti 
judėjimo lygčių (bent jau ryšio konstantos 4 laipsniais). 

Tolesniuose puslapiuose pirmiausia analizuosime nein- 
tegruojamąsias dideles Poincarė sistemas (DPS). Kaip ma- 
tėme, Poincarė rezonansai susiję su dažniais, atitinkančiais 
įvairias judėjimo rūšis. Dažnis o, priklauso nuo bangos il- 
gio k. (Jei kaip pavyzdį imsime šviesą, ultravioletinės švie- 
sos dažnis w didesnis, o bangos ilgis k trumpesnis negu in- 
fraraudonosios šviesos.) Kai analizuojame neintegruojamą- 
sias sistemas, kuriose dažnis kinta tolydžiai su bangos il- 
giu, prieiname prie paties DPS apibrėžimo. Ši sąlyga tenki- 
nama, kai tūris, kuriame išsidėsčiusi sistema, yra pakanka- 
mai didelis, kad būtų galima nepaisyti paviršiaus efektų. 
Štai kodėl šias sistemas vadiname didelėmis Poincarė sis- 
temomis. 

Paprastas DPS pavyzdys būtų osciliatoriaus, kurio daž- 
nis œ, sąveika su lauku. Šiame radijo ir televizijos amžiuje 
mes visi esame girdėję elektromagnetinių bangų terminą. Šių 
bangų amplitudę apibrėžia laukas, aprašomas padėties ir lai- 
ko funkcija ø(x, f). Kaip buvo nustatyta amžiaus pradžioje, 
lauką galima traktuoti kaip virpesių, kurių dažniai w,, o ban- 
gų ilgis k kinta nuo pačios sistemos dydžio iki elementarių- 


jų dalelių matmenų, superpoziciją. Vykstant osciliatoriaus ir 

lauko sąveikai, kurią mes nagrinėjame, rezonansai atsiran- 
da kiekvieną kartą, kai lauko dažnis o, yra lygus osciliato- 
riaus dažniui on, Kai mėginame išspręsti osciliatoriaus, są- 


veikaujančio su lauku, judėjimo lygtis, susiduriame su Poin- 


0; k 
0, = @,. Kitaip tariant, šie nariai virsta begalybe ir todėl ne- 


carė rezonansals =———, kurie atitinka divergavimus, kai 


tenka prasmės. Kaip matysime, statistiniame aprašyme šiuos 
divergavimus mes galime eliminuoti. 

Poincarė rezonansai susiję su chaoso forma. Iš tiesų dau- 
gybė kompiuterinių modeliavimų parodė, kad šie rezonan- 
sai lemia atsitiktinių trajektorijų atsiradimą, kaip yra deter- 
ministinio chaoso atveju. Šia prasme tarp deterministinio 
chaoso ir Poincarė neintegruojamumo egzistuoja artima ana- 


logija. 


II 


Kaip ir ankstesniuose skyriuose, mes analizuosime tiki- 
mybinį pasiskirstymą p(q, p, t), kurio evoliuciją bėgant lai- 
kui nesunku rasti iš kanoninių judėjimo lygčių. Dabar mes 
esame tokioje pačioje situacijoje, kokioje buvome chaotinių 
atvaizdų atveju, kur judėjimo lygtis pakeitėme statistiniais 
aprašymais, susijusiais su Perrono-Frobenijaus operatoriumi. 
Klasikinėje mechanikoje mes taip pat susiduriame su evo- 
liucijos operatoriumi, žinomu kaip Liouville'io operatorius 


L, kuris apibrėžia p evoliuciją lygtimi í 2- Lp. p pokytis 

bėgant laikui gaunamas p veikiant operatoriumi L. Jeigu pa- 


O 
siskirstymo funkcija yra nepriklausoma nuo laiko = = 0, 


tuomet Lp = 0. Tai atitinka termodinaminę pusiausvyrą. Kaip 
matėme trečiojo skyriaus I skirsnyje, tuomet o priklauso 
tik nuo energijos (arba hamiltoniano), kuri yra judėjimo in- 
variantas. 

Sprendžiant dinamikos problemas statistiniame lygme- 
nyje reikia rasti L spektrinę išraišką, kaip buvo paaiškinta 
ketvirtajame skyriuje kalbant apie chaotines sistemas. Tai- 
gi mes turime apibrėžti jo tikrines funkcijas ir tikrines ver- 
tes. Matėme, kad spektrinė išraiška priklauso nuo funkcijų, 
kurios, naudotos praeityje (ir tebetinkamos integruojamo- 
sioms sistemoms), yra Hilberto erdvėje, „gerųjų“ funkcijų 
erdvėje. Pagal fundamentalią vadovėlinę teoremą, operato- 
rius L Hilberto erdvėje turi realiąsias tikrines vertes l,„. Šiuo 
atveju evoliucija bėgant laikui yra osciliuojančiųjų narių su- 
perpozicija. Iš tiesų formalus Liouville'io lygties sprendinys 
yra p(t) = exp(-itL)p(0). Osciliuojantysis narys exp(-itl,) = 
= cos H,- isin tl, susijęs su tikrine verte l„, kur ateitis ir pra- 
eitis vaidina tą patį vaidmenį. Kad įtrauktume negrįžtamu- 
mą, mums reikalingos kompleksinės tikrinės vertės, tokios 
kaip I, = 0,- iy,, kurios lemia eksponentinį gesimą e" vyks- 
tant evoliucijai laike. Šis priedas progresyviai mažėja atei- 
tyje (t > 0), bet didėja praeityje (t < 0), ir todėl laiko simet- 


rija yra pažeista. 

Tačiau rasti kompleksines tikrines vertes įmanoma tik ta- 
da, kai atsisakome Hilberto erdvės. Dabar mums svarbiausia 
suprasti, dėl kokių fizikinių priežasčių turime tai padaryti. Tai 
lemia neišvengiamas faktas, kad gamtiniame pasaulyje vyksta 
nuolatinės tarpusavio sąveikos'. Kai analizuojame kambarį, 
kuriame sėdime, molekulės ore be paliovos susiduria. Tai vi- 
siškai kas kita nei trumpalaikės sąveikos, tokios kaip baigtinio 
molekulių skaičiaus sąveikos vakuume. Molekulės tuomet są- 
veikauja baigtinį laiko tarpsnį ir galiausiai gali ištrūkti į bega- 
lybę. Skirtumas tarp nuolatinių ir trumpalaikių sąveikų tam- 
pa nepaprastai svarbus nuo klasikinės dinamikos pereinant 
prie termodinamikos. Klasikinė dinamika išskiria tam tikrą 
skaičių dalelių ir analizuoja jų judėjimą izoliuotai; negrįžta- 
mumas pasireiškia, kai sąveikos niekada nesiliauja. Trumpai 
tariant, dinamika atitinka redukcionistinį požiūrį ta prasme, 
kad mes izoliuotai analizuojame baigtinį molekulių skaičių. 
Negrįžtamumas atsiranda vadovaujantis labiau holistiniu po- 
žiūriu, kai analizuojame sistemas, kuriose didelis skaičius da- 
lelių veikia kaip visuma. Patikslindami šį skirtumą nurodysi- 
me, kodėl mums reikalingos singuliariosios pasiskirstymo 


funkcijos ir dėl to turime atsisakyti Hilberto erdvės. 


! T. Petrosky and I. Prigogine, “Alternative Formulation of Classical 
and Quantum Dynamics for Non-Integrable Systems“, Physica A 175 (1991); 
T. Petrosky and I. Prigogine, “Poincaré Resonances and the Limits of Tra- 
jectory Dynamics“, PNAS 90 (1993): 9393; T. Petrosky and I. Prigogine, 
“Poincaré Resonances and the Extension of Classical Dynamics“, Chaos, So- 
litons and Eractals 5 (1995). 

Trumpalaikės sąveikos gali būti aprašytos lokalizuotomis 
pasiskirstymo funkcijomis. Aprašyti nuolatinėms sąveikoms 
didelėje erdvėje, tokioje kaip atmosfera, mums reikalingos 
delokalizuotos pasiskirstymo funkcijos. Norėdami tiksliau api- 
brėžti skirtumą tarp lokalizuotų ir delokalizuotų pasiskirs- 
tymo funkcijų p, pradėkime nuo paprasto pavyzdžio. Vien- 
matėje sistemoje koordinatė x tęsiasi nuo — iki +. Lokali- 
zuotos pasiskirstymo funkcijos yra sukoncentruotos baigti- 
nėje tiesės atkarpoje. Specialus atvejis yra atskira trajektori- 
ja, kuri yra lokalizuota tam tikrame taške ir laikui bėgant 
juda išilgai tiesės. Priešingai, delokalizuotos pasiskirstymo 
funkcijos tęsiasi per visą tiesę. Šios dvi funkcijų klasės ap- 
rašo įvairias situacijas. Kaip pavyzdį panagrinėkime sklaidą. 
Atlikdami įprastinius sklaidos eksperimentus mes paruošia- 
me dalelių pluoštą, kurį šauname į kliūtį (sklaidos central 
Tada gauname tris stadijas, kurias vaizduoja 5.1 schema. 

Šiame eksperimente pluoštas pirmiausia artėja prie sklai- 
dos centro, paskui sąveikauja su juo ir pagaliau vėl laisvai ju- 
da. Čia svarbu tai, kad sąveikos procesas yra trumpalaikis. 
Delokalizuotų pasiskirstymų atveju pluoštas tęsiasi per visą 
ašį ir sklaida nei prasideda, nei liaujasi. Tai vadinama nuola- 
tine sklaida. 

Trumpalaikės sklaidos eksperimentai fizikos istorijoje su- 
vaidino reikšmingą vaidmenį, nes leido ištirti elementariųjų 


dalelių, tokių kaip protonai ir elektronai, sąveikas. Vis dėlto 

5.1 schema. Trys sklaidos stadijos 


(a) Pluoštas artėja prie sklaidos centro. (b) Pluoštas kerta sklaidos 
centrą. (c) Pluoštas vėl laisvai juda. 


daugelyje situacijų - ypač makroskopinėse sistemose, tokio- 
se kaip dujos ar skysčiai - vyksta nuolatinės sąveikos, nes su- 
sidūrimai niekada nesiliauja. Taigi trumpalaikės sąveikos yra 
susijusios su lokalizuotomis pasiskirstymo funkcijomis, tokio- 
mis kaip trajektorijos, o nuolatinės sąveikos susijusios su de- 
lokalizuotais pasiskirstymais, kurie tęsiasi per visą sistemą. 

Termodinaminėms sistemoms būdingos nuolatinės sąvei- 
kos, todėl jos turi būti aprašomos delokalizuotais pasiskirs- 
tymais. Apibrėždami šias sistemas turime atsižvelgti į ter- 
modinaminę ribą, kur dalelių skaičius N ir tūris V yra padi- 
dėję, o jų santykis, koncentracija d , išlieka pastovus. Nors 
formaliai mes imame ribas N > =», V — =», be abejo, nėra to- 
kių dinaminių sistemų, kuriose dalelių skaičius yra begali- 
nis, — net ir visata nėra tokia. Ši riba tiesiog reiškia, kad pa- 
viršiaus efektų, aprašomų arba > , galima nepaisyti. Ter- 


N 
modinaminė riba vaidina pagrindinį vaidmenį visoje makros- 

kopinėje fizikoje. Be šios sąvokos mes niekada negalėtume 
apibrėžti tokių medžiagos būsenų kaip dujos, skysčiai ar kie- 
tieji kūnai arba aprašyti medžiagos būsenų fazinių virsmų. Be 
to, negalėtume skirti pusiausvyrai artimų ir nuo pusiausvyros 
nutolusių situacijų, kurios buvo aptartos antrajame skyriuje. 

Dabar pailiustruosime, kodėl įvedę delokalizuotas pasi- 
skirstymo funkcijas esame priversti atsisakyti gerųjų funk- 
cijų klasės, taigi ir Hilberto erdvės. Tam turime aptarti ke- 
lias elementarias matematikos sąvokas. Pirmiausia, kiekvie- 
nas studijuojantis matematiką žino periodines funkcijas, to- 
kias kaip int). Ši funkcija lieka invariantinė, kai prie 
koordinatės x pridedame bangos ilgį A: 


, 27X ._ 2a(x+AÀ) 
sin —— = sin ===. 
À A 
Kitos periodinės funkcijos yra cos 2 arba sudėtinges- 


nis darinys 


; 25 ŽK A DAX 
Ė Ei E = 4 


Vietoj bangos ilgio 4 mes dažnai naudojame bangos vek- 
torių k = Ki Eksponentinė funkcija d" vadinama plokščiąja 
banga. 

Antra, klasikinė Fourier eilučių (arba Fourier integralų) 
teorija įrodo, kad koordinatės x funkciją, kurią mes vadin- 
sime f(x), galima išreikšti kaip periodinių funkcijų, atitinkan- 
čių bangų vektorius k, superpoziciją, arba, tiksliau, kaip 


plokščiųjų bangų e" superpoziciją. Šios superpozicijos atveju 

kiekviena plokščioji banga padauginama iš amplitudės p(k), 
kuri yra k funkcija. Ši funkcija p(k) žinoma kaip f(x) Fou- 
rier transformacija. 

Trumpai tariant, nuo koordinatės x funkcijos f(x) galime 
pereiti prie aprašymo ok) bangų vektoriais k. Žinoma, lygiai 
taip pat galima ir atvirkštinė transformacija. Be to, svarbu pa- 
žymėti, kad egzistuoja tam tikras f(x) ir ok) dualumas. f(x) 
tęsiasi erdvės intervale Ax (ir artėja prie nulio už jo), o ok 
tęsiasi „spektriniame“ intervale Ak ~ = „Kai erdvės interva- 
las Ax didėja, spektrinis intervalas Ak mažėja ir atvirkščiai“. 

Pirmojo skyriaus III skirsnyje ir trečiojo skyriaus II skir- 
snyje apibrėžėme singuliariąją funkciją ė(x). Kaip matėme, 
x) skiriasi nuo nulio tik kai x = 0. Todėl erdvės interva- 
las lygus nuliui, ir kai Ak ~ + , Spektrinis intervalas yra be- 
galinis. Atvirkščiai, delokalizuotos funkcijos, kurių atveju 
Ax — es, atveda prie singuliariųjų k funkcijų, tokių kaip ė(k). 
Taigi delokalizuotos pasiskirstymo funkcijos yra esminis ele- 
mentas aprašant nuolatines sąveikas. Pusiausvyros atveju 
pasiskirstymo funkcija p yra hamiltoniano H funkcija (žr. tre- 
čiojo skyriaus I skirsnį). Hamiltonianas apima kinetinę ener- 
giją, kuri yra judesio kiekių p, o ne koordinačių funkcija, tai- 
gi apima delokalizuotą dalį, į kurią įeina singuliarioji Fou- 
rier transformacija. Vargu ar reikia stebėtis, kad singuliario- 


sios funkcijos mūsų dinaminiame aprašyme vaidina labai 


2 Žr. bet kurį tekstą apie Fourier eilutes. 

svarbų vaidmenį. Iš tiesų kaip tik dėl to, kad mums reikia 
šių funkcijų, esame priversti atsisakyti Hilberto erdvės. Pu- 
siausvirieji pasiskirstymai, kurie yra hamiltoniano funkcijos, 


yra jau ne Hilberto erdvėje. 


V 


Dabar trajektorijų aprašymą palyginkime su statistiniu ap- 
rašymu naudojant Liouville'io operatorių (žr. III skirsnį). Čia 
mūsų laukia didelė staigmena, nes statistinis aprašymas įve- 
da visai kitokias sąvokas. Tai akivaizdu net paprasčiausiu at- 
veju, kai nagrinėjame laisvosios dalelės judėjimą išilgai tie- 
sės. Kaip matėme II skirsnyje, dalelės koordinatė 4 laikui bė- 
gant tiesiškai kinta, o judesio kiekis p išlieka pastovus. Prie- 
šingai, statistinis aprašymas yra apibrėžtas bangų vektoriais 
k, susijusiais su q Fourier transformacija, ir judesio kiekiu p. 
Mes susiduriame su bangų vektoriais, kai nagrinėjame akus- 
tikos ar optikos problemas, bet čia bangų vektoriai atsiranda 
sprendžiant dinamikos problemą. Taip yra dėl to, kad lais- 
vosios dalelės atveju Liouville'io operatorius L yra tiesiog iš- 
vestinės operatorius, kur L = Se Kaip pažymėjome ket- 
virtojo skyriaus I skirsnyje, tuomet tikrinės funkcijos yra eks- 
ponentinės funkcijos exp(ikx), o tikrinės vertės r, Tikrinė 
funkcija exp(ikx) yra periodinė funkcija, arba plokščioji ban- 
ga, nes exp(ikx) = coskx + isinkx. Ji tęsiasi per visą erdvę, 


visiškai priešingai negu trajektorija, lokalizuota viename taš- 

Ką) Ką) 


(a) (b) 


5.2 schema. Plokščiųjų bangų superpozicija 
Trajektorijos, sąlygojamos plokščiųjų bangų superpozicijos, dėl kon- 
struktyvios interferencijos sudaro funkciją, kurią charakterizuoja 
ryškus pakilimas ties q = 0. 


ke. Statistiniame aprašyme laisvosios dalelės judėjimo lyg- 
ties sprendinys gaunamas pasitelkus plokščiųjų bangų su- 
perpoziciją. Žinoma, šiame paprastame pavyzdyje tikimasi, 
kad abu aprašymai bus ekvivalentūs. Panaudodami Fourier 
transformacijos teoriją mes galime rekonstruoti trajektoriją 
pradėdami nuo plokščiųjų bangų (žr. 5.2 schemą). Kadangi 
trajektorija yra sukoncentruota viename taške, turime atlik- 
ti plokščiųjų bangų, kurios tęsiasi per visą spektrinio inter- 
valo ilgį (Ak > œ), superpoziciją. 

Taigi, kai q = ga, plokščiųjų bangų amplitudės dėl kon- 
struktyvios interferencijos didėja, o kai 4 = gu, jos nykstamai 
mažėja dėl destruktyvios interferencijos. Integruojamosiose 
sistemose bangos vektorius k laikui bėgant yra pastovus. 
Atlikdami plokščiųjų bangų superpoziciją mes galime re- 


konstruoti trajektorijas bet kuriuo laiko momentu. Tačiau čia 

svarbu turėti galvoje, kad trajektorija jau yra nebe elemen- 
tari sąvoka, bet veikiau išvestinė sąvoka kaip plokščiųjų ban- 
gų konstruktas. Todėl suprantama, kad rezonansai gali kel- 
ti grėsmę konstruktyvioms interferencijoms, sudarančioms 
trajektorijas. Šito nebuvo galima suprasti, kol trajektorija bu- 
vo laikoma elementaria, neredukuojama sąvoka. Kadangi 
trajektoriją vaizduoja fazinės erdvės taškas, matome, kad tra- 
jektorijų kolapsas atitiks situaciją, kai taškas laikui bėgant 
suskyla į daugybę taškų, lygiai kaip difuzijos procese, kurį 
analizavome pirmajame skyriuje. Tuomet ta pati pradinė są- 
lyga lems daugybę trajektorijų, kaip ir difuzijos procese. 
Liouville'io operatoriaus tikrinės vertės e atitinka daž- 
nius, atsirandančius Poincarė rezonansų atveju. Jie priklau- 
so nuo k ir p, o ne nuo koordinačių. Todėl bangos vekto- 
rius k yra logiškas išeities taškas analizuoti šių rezonansų 
vaidmeniui. Panaudodami plokščiąsias bangas mes galime 
aprašyti ne tik trajektorijas (kurios atitinka trumpalaikes są- 
veikas), bet ir delokalizuotas situacijas. Kaip matėme, taip 
mes prieiname prie bangos vektoriaus k singuliariųjų funk- 
cijų. Dabar panagrinėkime sąveikų poveikį statistiniam ap- 


rašymui vartodami bangų vektorių kalbą. 


VI 


Tarkime, kad potencinė energija V hamiltoniane yra dvi- 
narių sąveikų suma. Tuomet, pagal aiškiai įrodytas teore- 


mas, dalelių j ir n sąveikos pakeičia bangų vektorius k; ir k,, 


152 


Penktas skvrius. NEWTONO DĖSNIŲ NEPAKANKA 


o jų suma išlieka nepakitusi, taigi gauname konservatyvią- 
ją lygtį k; + k, = k; + k,, kur k;ir k, yra bangų vektoriai po 
sąveikos“. 

Mes galime grafiškai aprašyti dinaminę evoliuciją pasitel- 
kę statistinį formalizmą, imdami įvykių, kuriuos skiria lais- 
vas judėjimas, seką. Kiekvieno įvykio metu bangų vektoriai 
k ir judesio kiekiai p pakinta; tarp įvykių jie išlieka pastovūs. 
Dabar nuodugniau panagrinėkime šių įvykių prigimtį. 

Trečiojo skyriaus I skirsnyje mes įvedėme koreliacijų są- 
voką, kurią dabar apibrėšime tiksliau. Pasiskirstymo funk- 
cija p(4, p, t) priklauso nuo koordinačių ir judesio kiekių. Jei- 
gu mes integruojame šią funkciją pagal koordinates, praran- 
dame visą informaciją apie dalelių padėtį, taigi ir apie ko- 
reliacijas erdvėje. Gauname funkciją op, t), kuri pateikia in- 
formaciją tik apie judesio kiekius. Dėl to p, vadinama kore- 
liacijų vakuumu. Kita vertus, integruodami pagal visas koor- 
dinates, išskyrus dalelių í ir j koordinates q; ir 4,, mes išsau- 
gome informaciją apie galimas dalelių i ir j koreliacijas. Ši 
funkcija p, vadinama dvinare koreliacija. Panašiu būdu ga- 
lime apibrėžti trinarę koreliaciją ir t. t. Statistiniame apra- 
šyme svarbu koordinates, kurios priklauso nuo pasiskirsty- 
mo funkcijų per jų Fourier transformaciją, pakeisti bangų 
vektoriais, kurie atsiranda spektriniame Liouville'io opera- 


toriaus skaidinyje. 


3? Prigogine, Nonequilibrium Statistical Mechanics. 

k, k; 


k; kn 


5.3 schema. Sklidimo diagrama 
Dinaminis įvykis, atitinkantis dviejų dalelių sąveiką, bangų vekto- 
rius k;, k, pakeičia vektoriais k;, k,. 


Dabar paanalizuosime bangų vektorių konservatyviąją 
lygtį, kurioje kiekvieną įvykį vaizduoja taškas, į kurį suei- 
na dvi tiesės k, ir k, ir iš kurio išeina dvi tiesės k; ir k,, o 
k; + k, = k; + k,. Be to, kiekviename taške sąveikaujančių da- 
lelių judesio kiekiai p pakinta ir atsiranda išvestinės opera- 


torius Gs Paprasčiausias tokios rūšies įvykis pavaizduotas 
5.3 schemoje. 

5.3 schemoje pavaizduotą diagramą mes vadiname skli- 
dimo įvykiu, arba sklidimo diagrama. Tai atitinka dalelių j 
ir n dvinarės koreliacijos p, pasikeitimą. Tačiau mes galime 
pradėti ir nuo koreliacijų vakuumo o, kur k; = k, = 0, ir su- 
daryti dvinarę koreliaciją ox. kur k; + k, = 0, kad bangų 
vektorių suma išliktų nepakitusi (žr. 5.4 schemą). Tai, ką ga- 
vome, vadinama koreliacijos diagramos sudarymu, arba su- 
darymo fragmentu. Be to, mes turime suardymo fragmen- 
tus, kaip pavaizduota 5.5 schemoje, kurie dvinares korelia- 


cijas pakeičia koreliacijų vakuumu‘. 


t Zr. Petrosky and Prigogine, “Poincaré Resonances”. 

k, =1 


k; =-1 


5.4 schema. Sudarymo fragmentas 
Dinaminis įvykis koreliacijų vakuumą transformuoja į dvinarę ko- 
reliaciją l, -l . 


k;=-1 


5.5 schema. Suardymo fragmentas 
Dinaminis įvykis transformuoja dvinarę koreliaciją l, Jr koreliaci- 
jų vakuumą. 


Dabar dinamiką mes pradedame suvokti kaip koreliacijų 
istoriją. Pavyzdžiui, 5.6 schemoje vaizduojamas penkių da- 
lelių koreliacijos atsiradimas pradedant nuo koreliacijų va- 
kuumo. Su sąveikomis susiję įvykiai sudaro koreliacijas. 

Dabar į statistinį dinamikos aprašymą galime įtraukti 
Poincarė rezonansų poveikį. Šie rezonansai sujungia dinami- 
nius vyksmus lygiai taip pat, kaip jie sujungia virštonius mu- 
zikoje. Mūsų aprašyme jie sujungia sudarymo ir suardymo 
fragmentus (žr. 5.7 schemą), dėl to atsiranda nauji dinaminiai 


vyksmai, kurie prasideda nuo duotosios koreliacijų būsenos 

k; 


k; 


5.6 schema. Koreliacijų evoliucija 
Keturi įvykiai taškuose 0,, 0, D, 0, transformuoja koreliacijų va- 
kuumą į penkių dalelių koreliaciją. 


(koreliacijų vakuumas yra tik vienas jų pavyzdys) ir galiau- 
siai grįžta į lygiai tą pačią būseną. 5.7 schemoje šie dinaminiai 
vyksmai pavaizduoti kaip burbulai. Nors koreliacijų būsena 
nesikeičia, judesio kiekių pasiskirstymas pakinta (prisiminki- 
me, kad kiekvienas įvykis įveda išvestinės operatorių 9 
Šie burbulai atitinka įvykius, kurie turi būti E 


kaip visuma. Jie įveda neniutoniškuosius elementus, nes trajek- 


156 


Penktas skyrius. NEWTONO DĖSNIŲ NEPAKANKA 


Koreliacijų suardymas Koreliacijų sudarymas 


al 


5.7 schema. Burbulas, atsirandantis del Poincaré rezonansų 
Poincaré rezonansai sujungia koreliacijų sudarymą ir suardymą ir 
sukelia difuziją. 


torijų teorijoje nėra jokio tokių vyksmų analogo. Tokie nau- 
ji vyksmai daro stiprų poveikį dinamikai, nes jie pažeidžia 
laiko simetriją. Iš tiesų jie sukelia tokį difuzijos tipą, kuris 
visada buvo postuluojamas fenomenologinėse negrįžtamų- 
jų vyksmų teorijose, įskaitant Boltzmanno kinetinę lygtį. No- 
rėdami išryškinti paralelę su fenomenologiniu aprašymu, 
šiuos naujuosius elementus pavadinome susidūrimų operato- 


riais. Jie veikia pasiskirstymo funkcijas“. 


? Pirmojo skyriaus III skirsnyje matėme, kad dažnių Poincaré rezonan- 
sai sukelia divergavimus su mažais vardikliais. Čia dalelės, kurios judesio 
kiekis p, dažnis yra kp/m, k yra bangos vektorius (žr. IV skirsnį). DPS, kur 
k yra tolydusis kintamasis, atveju galime išvengti divergavimų ir išreikšti 
rezonansus ô funkcijomis. Tam turime pasitelkti matematikos šaką, nagri- 
nėjančią analizinį tęsinį (Žr. nuorodas skyriaus išnašose). Dviejų kūnų pro- 
ceso atveju ó funkcijos argumentas yra k/m(p, - p-), lemiantis priedų atsi- 
radimą, kai dažniai kp,/m ir kp;/m yra lygūs, o kitais atvejais nykstamą 
mažėjimą. Todėl bangos vektorius k = 0 vaidina labai svarbų vaidmenį, kai 
ô funkcijos argumentas nykstamai mažėja, jei prisiminsime, kad &x) = =, 
kai x = 0, ir 6(x) = 0, kai x + 0. Nykstamai mažėjantis bangos vektorius k 
atitinka begalinį bangos ilgį, taigi vyksmą, kuris yra delokalizuotas erdvėje. 
Vadinasi, Poincarė rezonansų negalima įtraukti į trajektorijų aprašymą. 

Mūsų metodas apima įprastinę kinetinę teoriją, bet tik 
kaip specialų atvejį. Tradiciškai šios teorijos, kaip ją sufor- 
mulavo Maxwellas, dėmesio centre buvo greičių pasiskirs- 
tymo evoliucija, - paaiškėjo, kad pusiausvyrai, sutrikdytai 
pradiniu laiko momentu, atkurti užtenka vos kelių susidū- 
rimų. Mūsų metodas, priešingai, nagrinėja progresinį vis 
aukštesnių ir aukštesnių koreliacijų susidarymą, apimantį vis 
daugiau ir daugiau dalelių. Kaip rodo per daugelį metų at- 
likti skaitiniai modeliavimai, šis procesas reikalauja ilgų lai- 
ko intervalų“. Dėl to negrįžtamumas sukelia ilgalaikius at- 
minties efektus, kurie iš esmės keičia makroskopinę fiziką“. 

Dabar jau gauta daug naujų rezultatų, kurių negali pa- 
aiškinti tradicinė kinetinė teorija. Tačiau jų aptarimas nejei- 
na į šios knygos temą. Jie bus nuodugniau aptarti atskiroje 
monografijoje“. 

Pakanka pasakyti, kad mes pradedame suprasti, ką iš tik- 
rųjų reiškia negrįžtamumas. Panagrinėkime paprastą senėji- 
mo proceso analogiją. Matuojant mūsų laiko masteliu, mūsų 
kūną sudarantys atomai yra nemirtingi. Keičiasi santykis tarp 
atomų ir molekulių. Šia prasme senėjimas yra populiacijų, o 


ne individų savybė. Tai tinka ir negyvajam pasauliui. 


6 Žr. S. G. Brush, Kinetic Theory (Oxford: Pergamon Press, 1972), vol. 3. 

7 Žr. Y. Pomeau and P. Rėsibois, Physics Reports 19, 2 (1975): 63. 

8 T. Petrosky and I. Prigogine, “New Methods in Dynamics and Sta- 
tistical Physics” (netrukus pasirodys). 

Dabar grįžkime prie mūsų pradinio tikslo — išspręsti di- 
namikos problemą statistiniame lygmenyje remiantis pasi- 
skirstymo funkcija p. Kaip ir deterministinio chaoso atveju, 
šis sprendimas apima spektrinę evoliucijos operatoriaus, ku- 
ris klasikinėje dinamikoje yra Liouville'io operatorius, išraiš- 
ką. Pirmiausia panagrinėsime delokalizuotas pasiskirstymo 
funkcijas, susijusias su nuolatinėmis sąveikomis, kurios at- 
veda prie singuliariųjų funkcijų (žr. III ir IV skirsnius). Tam 
mes turime atsisakyti Hilberto erdvės, kuri apsiriboja loka- 
lizuotomis geromis funkcijomis. Tada įvedame Poincarė re- 
zonansus, kurie, kaip matėme VI skirsnyje, sukelia naujus 
dinaminius vyksmus, susijusius su difuzija. 

Įtraukę šiuos du bruožus, mes gauname neredukuojamą 
kompleksinę spektrinę išraišką. Kompleksinė reiškia, kad lai- 
ko simetrija yra pažeista. O neredukuojama reiškia, kad ne- 
galime grįžti prie trajektorijų aprašymo. Dinamikos dėsniai 
dabar įgyja naują prasmę. Apimdami negrįžtamumą, jie iš- 
reiškia ne apibrėžtybes, bet tikimybes. Tik tuo atveju, jeigu 
sušvelninsime savo sąlygas ir analizuosime lokalizuotas pa- 
siskirstymo funkcijas, susijusias su baigtiniu dalelių skaičiu- 
mi, galėsime sugrąžinti Newtono trajektorijų aprašymą. Bet 
apskritai difuzijos procesai dominuoja. 

Todėl yra daug situacijų, kur mes galime tikėtis nukrypi- 
mų nuo Newtono fizikos ir kur mūsų spėjimus jau patvirti- 


no daugybė kompiuterinių modeliavimų. IV skirsnyje mes 

įvedėme termodinaminę ribą, kur dalelių skaičius N — = 
ir tūris V — œ, o koncentracija > išlieka pastovi. Šios ribos 
atveju sąveikos vyksta visada ir tinka tik statistinis aprašy- 
mas. Daugybė skaitinių modeliavimų parodė, kad net jeigu 
mes pradėtume nuo trajektorijos, apimančios nuolat didėjantį 
dalelių skaičių, difuzijos procesai įsigali ir įvyksta trajektori- 
jos „kolapsas“, nes laikui bėgant ji transformuojama į delo- 
kalizuotą singuliariąją pasiskirstymo funkciją“. 

Mūsų naujoji kinetinė teorija labai svarbi aprašant disi- 
patyviuosius vyksmus visais laiko masteliais, tiek atliekant 
stebėjimus laboratorijoje, tiek ekosferoje. Tačiau tai tik vie- 
nas iš daugelio naujų bruožų. Dėl Poincarė rezonansų šia- 
me skirsnyje aprašyti dinaminiai vyksmai sukuria toliasie- 
kes koreliacijas, net jeigu tarp dalelių veikiančios jėgos yra 
artisiekės. Vienintelė išimtis yra pusiausvyros būsena, kur 
koreliacijų siekį lemia tarp dalelių veikiančių jėgų siekis. Tai 
paaiškina faktą, suformuluotą antrajame skyriuje, kad nepu- 
siausvirieji vyksmai padaro galimą naują koherentiškumą, 
kurį aiškiai demonstruoja cheminiai svyravimai ir termodi- 
naminiai srautai. Dabar mes pripažįstame, kad pusiausvirųjų 
vyksmų fizika pateikia mums klaidingą medžiagos vaizdą. 
Mes dar kartą susiduriame su faktu, kad pusiausvirosios bū- 
senos medžiaga yra „akla“, o netekusi pusiausvyros ji pra- 


deda „matyti“. 


? Prigogine, Nonequilibrium Statistical Mechanics; taip pat žr. nuorodas 
šio skyriaus 1-oje išnašoje. 

Taigi dabar mes galime atsisakyti Newtono mechanikos. 
Trajektorijų aprašymo, kurį naudoja klasikinė mechanika, 
galiojimas yra griežtai apribotas. Termodinamika nesuderi- 
nama su trajektorijų aprašymu, nes ji reikalauja statistinio 
metodo tiek pusiausvirųjų, tiek nepusiausvirųjų vyksmų at- 
veju. Tas faktas, kad didžiulė dauguma dinaminių sistemų, 
atitinkančių mus supančius reiškinius, yra DPS, lemia visuo- 
tinį termodinamikos galiojimą. Trumpalaikės dinaminės są- 
veikos, tokios kaip sklaida, neatspindi situacijų, su kuriomis 
susiduriame gamtos pasaulyje, kur sąveikos yra nuolatinės. 
Susidūrimo procesai, kurie atsiranda mūsų statistiniame ap- 
rašyme kaip Poincarė rezonansų rezultatas, yra esminiai ta 
prasme, kad jie pažeidžia laiko simetriją ir pateikia evoliu- 
cijos modelius, atitinkančius termodinaminį aprašymą. 

Mikroskopinis gamtos vaizdas, susijęs su termodinami- 
ka, turi mažai ką bendra su patogiu laiko atžvilgiu simetri- 
niu aprašymu, kurį mokslininkams tradiciškai pateikdavo 
Newtono principai. Mūsų aprašymas pateikia fliuktuojantį, 
triukšmingą, chaotišką pasaulį, labiau giminišką įsivaizduo- 
tam graikų atomistų. Pirmajame skyriuje mes aptarėme Epi- 
kūro dilemą. Jo įžvelgtas klinamen jau nebėra filosofinė sva- 
jonė, kuri svetima fizikai. Tai yra būtent dinaminio nestabi- 
lumo išraiška. 

Be abejo, dinaminis nestabilumas pateikia tik tas sąlygas, 
kurios būtinos kurti evoliuciniams gamtos modeliams. Kai 


jau sukūrėme statistinį aprašymą, galime suformuluoti ir pa- 

pildomus veiksnius, kurie mums reikalingi norint stebėti su- 
dėtingumo — disipatyviųjų struktūrų — atsiradimą makros- 
kopiniame lygmenyje. Dabar pradedame suprasti, kad dina- 
mika yra organizacijos ir sudėtingumo pagrindas, kad ji le- 


mia saviorganizaciją ir gyvybės atsiradimą. 


Šeštas skyrius 


VIENINGA KVANTINĖS TEORIJOS 
FORMULUOTĖ 


Tarp klasikinės Newtono dinamikos ir kvantinės teorijos 
esama fundamentalių skirtumų. Tačiau abiem atvejais egzis- 
tuoja individualus aprašymas, grindžiamas trajektorijomis 
arba banginėmis funkcijomis (žr. pirmojo skyriaus IV skirs- 
nį), ir statistinis aprašymas, grindžiamas tikimybiniais pa- 
siskirstymais. Kaip jau matėme, Poincarė rezonansai atsiran- 
da tiek kvantinėje, tiek klasikinėje teorijoje. Todėl galime 
prognozuoti, kad klasikinėje mechanikoje gauti rezultatai 
tiks ir kvantinėje teorijoje. Iš tiesų abiem atvejais mes gavo- 
me naują statistinę formuluotę, tinkančią DPS už Hilberto 
erdvės ribų. Šis aprašymas apima laiko simetrijos pažeidi- 
mą, ir jo negalima redukuoti į individualų aprašymą kvan- 
tinėmis banginėmis funkcijomis. 

Nepaisant stulbinamos kvantinės teorijos sėkmės, disku- 
sijos dėl jos konceptualinių pagrindų nesiliauja. Po septy- 
niasdešimties metų jos tokios pat karštos kaip visada. 

Pavyzdžiui, neseniai išleistoje knygoje Proto šešėliai Roge- 
ris Penrose'as skiria kvantinio elgesio „Z paslaptis“ (susiju- 


sias su kvantiniais galvosūkiais) ir „X paslaptis“ (susijusias su 

kvantiniu paradoksu). Be to, nelokalumo vaidmuo atrodo la- 
bai problemiškas. Kadangi lokalumas yra savybė, susijusi su 
Newtono taškiniu trajektorijų aprašymu, nenuostabu, kad 
kvantinė teorija, apimanti banginį medžiagos aspektą, atve- 
da prie nelokalumo formos“. 

Banginės funkcijos „kolapsas“, kuris, atrodo, reikalauja 
dualistinės kvantinės teorijos formuluotės, sudaro kitą keb- 
lumą. Viena vertus, banginėms funkcijoms mes turime pa- 
matinę Schrodingerio lygtį, kuri laiko atžvilgiu yra apgrę- 
žiamoji ir deterministinė, lygiai kaip ir Newtono lygtis; ki- 
ta vertus, turime matavimo procesą, susijusį su negrįžtamu- 
mu ir banginės funkcijos kolapsu. Šia dualistine struktūra 
remiasi Johnas von Neumannas savo garsioje knygoje Ma- 
tematiniai kvantinės mechanikos pagrindai“. Ši situacija išties 
keista, nes greta pamatinės, laiko atžvilgiu apgręžiamos, de- 
terministinės Schrodingerio lygties bus antrasis dinamikos 
dėsnis, susijęs su banginės funkcijos kolapsu (arba redukci- 
ja). Tačiau iki šiol niekas nesugebėjo paaiškinti šių dviejų 
kvantinės teorijos dėsnių ryšio, ir niekam nepasisekė pateikti 
banginės funkcijos redukcijos realistinės interpretacijos. Tai 
yra kvantinis paradoksas. 

Kvantinis paradoksas, kurį lemia dualistinė kvantinės teo- 


rijos struktūra, glaudžiai susijęs su kita problema. Mes da- 


! R. Penrose, Shadows of the Mind (Oxford: Oxford University Press, 
1994), chap. 5. 

2 P. Davies, The New Physics; Rae, Quantum Physics. 

"LC von Neumann, Mathematical Foundations of Quantum Theory. 


164 


Šeštas skyrius. VIENINGA KVANTINĖS TEORIJOS FORMULUOTĖ 


rome išvadą, kad kvantinė teorija yra nepilna. Kaip ir kla- 
sikinė trajektorijų teorija, ji yra simetrinė laiko atžvilgiu ir 
todėl negali aprašyti negrįžtamųjų vyksmų, tokių kaip ar- 
tėjimas prie termodinaminės pusiausvyros. Tai ypač keista, 
nes kvantinė teorija pradėjo formuotis 1900 metais, kai Ma- 
xui Planckui pavyko aprašyti juodojo kūno spinduliuotę 
esant pusiausvyrai su medžiaga. Net šiandien, nepaisant di- 
džiulės pažangos, kurią padarė Albertas Einsteinas ir Pau- 
lis A. M. Diracas, mes neturime tikslios kvantinės teorijos, 
aprašančios artėjimą prie pusiausvyros, kai spinduliuotė są- 
veikauja su medžiaga. (Kaip įsitikinsime, tai susiję su fak- 
tu, kad kvantinė teorija aprašo integruojamąsias sistemas. 
Mes grįšime prie šio keblumo IV skirsnyje.) Kad aprašytu- 
me mus supantį pasaulį, mums reikalinga ir pusiausvirųjų, 
ir nepusiausvirųjų vyksmų fizika. Pusiausvirosios situacijos 
pavyzdys yra gerai žinomas reliktinis juodojo kūno spindu- 
liavimas 3 °K temperatūroje, kuris atsirado Didžiajam Spro- 
gimui artimu metu. Didžioji dalis makroskopinės fizikos taip 
pat nagrinėja pusiausvirąsias sistemas, nesvarbu, ar jas su- 
daro kietieji kūnai, ar skysčiai, ar dujos. Taigi tarp kvanti- 
nės teorijos ir termodinamikos yra tokia pat gili spraga, kaip 
tarp klasikinės teorijos ir termodinamikos. Nuostabu tai, kad 
tas pats metodas, kurį penktajame skyriuje naudojome iš- 
plėsti klasikinei mechanikai, leidžia mums sujungti kvanti- 
nę teoriją ir termodinamiką. Iš tiesų mūsų metodas elimi- 


nuoja dualistinę kvantinės mechanikos struktūrą ir kartu eli- 

minuoja kvantinį paradoksą. Mes pateikiame realistinę kvan- 
tinės teorijos interpretaciją, nes perėjimą nuo banginių funk- 
cijų prie ansamblių dabar galima traktuoti kaip Poincarė re- 
zonansų rezultatą, nepasitelkiant paslaptingo „stebėtojo“ įsi- 
kišimo arba kitų nekontroliuojamų prielaidų. Kaip minėta 
pirmajame skyriuje, priešingai nei kitos pastangos išplėsti 
kvantinę teoriją, mūsų metodas įgalina pateikti visiškai api- 
brėžtas prognozes, kurias galima patikrinti. Iki šiol jas pa- 
tvirtino visi atlikti skaitiniai modeliavimai“. 

Mūsų mąstymo būdas yra grįžimas prie realizmo, bet ka- 
tegoriškai ne grįžimas prie determinizmo. Priešingai, mes 
netgi dar labiau nutolstame nuo deterministinio klasikinės 
fizikos požiūrio. Mes pritariame Popperiui, kuris rašo: „Ma- 
no paties požiūriu, indeterminizmas suderinamas su realiz- 
mu, ir šio fakto pripažinimas leidžia mums priimti nuosek- 
lią, objektyvią kvantinės teorijos kaip visumos epistemolo- 
giją ir objektyvistinę tikimybės interpretaciją.“ Todėl mes 
stengsimės įdiegti į fizikos sritį tai, ką Popperis pavadino sa- 
vo metafizine svajone: „Atrodo, kad pasaulis būtų toks pat 
indeterministinis, koks jis yra, net jeigu nebūtų jokių stebin- 


113 


čių subjektų, kurie su juo eksperimentuotų ir sąveikautų. 


* T. Petrosky and I. Prigogine, “Quantum Chaos, Complex Spectral 
Representations and Time-Symmetrv Breaking“, Chaos, Solitons and Frac- 
tals 4 (1994): 311; T. Petrosky and I. Prigogine, Physics Letters A 182 (1993): 
5; T. Petrosky, I. Prigogine, and Z. Zhang (netrukus pasirodys). 

"KR Popper, Quantum Theory and the Schism in Physics (Totowa, N. J.: 
Rowman and Littlefield, 1982). 

Taigi mes parodysime, kad nestabiliųjų dinaminių sistemų, 
kuriose vyksta nuolatinės sąveikos, kvantinė teorija pateikia, 
kaip ir klasikinių sistemų atveju, aprašymą, kuris yra kartu 
ir statistinis, ir realistinis. Šioje naujoje formuluotėje pagrin- 
dinis dydis jau yra ne banginė funkcija, atitinkanti tikimy- 
bės amplitudę, bet pati tikimybė. Kaip ir klasikinėje fizikoje, 
tikimybė atsiranda iš kvantinės mechanikos kaip fundamen- 
tinė sąvoka. Šia prasme mes esame ištisus šimtmečius vy- 
kusios „tikimybinės revoliucijos“ triumfo išvakarėse. Tikimy- 
bė jau yra nebe proto būsena, kurią lemia mūsų nežinoji- 


mas, bet gamtos dėsnių rezultatas. 


II 


Išeities taškas formuluojant kvantinę mechaniką buvo pa- 
stebėtas faktas, kad atomų ir šviesos sąveika lemia tiksliai 
apibrėžto dažnio sugertį ir spinduliuotę. Atomą diskrečiųjų 
energijos lygmenų terminais aprašė Nielsas H. D. Bohras. 
Pagal eksperimentinius duomenis (Ritzo-Rydbergo principą), 
spektro linijų dažnis yra skirtumas tarp dviejų energijos lyg- 
menų. Jeigu Žinome šiuos lygmenis, galime numatyti spek- 
tro linijų dažnį. Spektroskopijos problemos gali būti redu- 
kuotos į energijos lygmenų apskaičiavimą. Tačiau kaip tiks- 
liai apibrėžtų energijos lygmenų egzistavimą, neabejotinai 
padariusį įtaką kvantinės teorijos istorijai, galima suderinti 


su tokia svarbia klasikinei teorijai hamiltoniano sąvoka? Kla- 

sikinis hamiltonianas išreiškia dinaminės sistemos energiją 
koordinatėmis 4 ir judesio kiekiais p, todėl įgyja tolydžią ai- 
bę verčių. Jis negali pateikti diskrečiųjų energijos lygmenų. 
Todėl kvantinėje teorijoje hamiltonianas H pakeičiamas Ha- 
miltono operatoriumi H. 

Mes ne kartą naudojome operatorių formalizmą (Perro- 
no-Frobenijaus operatorius buvo pateiktas ketvirtajame sky- 
riuje, Liouville'io operatorius — penktajame skyriuje), tačiau 
būtent kvantinėje teorijoje operatorinis skaičiavimas buvo 
pirmą kartą įdiegtas į fiziką. Ketvirtajame ir penktajame sky- 
riuose analizuotose situacijose operatoriai mums buvo rei- 
kalingi norint gauti statistinį aprašymą. Čia net individua- 
lus aprašymo lygmuo, atitinkantis bangines funkcijas, reika- 
lauja operatorių formalizmo. 

Pagrindinė kvantinės mechanikos problema yra rasti Ha- 
miltono operatoriaus H (kur tik įmanoma, mes praleisime 
indeksą op) tikrines funkcijas u, ir tikrines vertes E Tikri- 
nės vertės E,, kurios sutampa su energijos lygmenų stebi- 
momis vertėmis, sudaro H spektrą. Mes kalbame apie diskre- 
tųjį spektrą, kai nuoseklias tikrines vertes skiria baigtiniai at- 
stumai. Jeigu intervalai tarp lygmenų artėja prie nulio, tuo- 
met kalbame apie tolydųjį spektrą. Jeigu laisvoji dalelė yra 
vienmatėje dėžutėje, kurios ilgis L, energijos lygmens inter- 
valas yra atvirkščiai proporcingas L“. Todėl kai L —> =», šis 
intervalas artėja prie nulio ir mes gauname tolydųjį spek- 


trą. Iš esmės žodis „didelis“ didelių Poincarė sistemų (DPS) 

atveju reiškia, kad šios sistemos turi tolydųjį spektrą. Kaip 
ir klasikinėje teorijoje, čia hamiltonianas yra koordinačių ir 
judesio kiekių funkcija. Tačiau kadangi dabar hamiltonianas 
yra operatorius, šie dydžiai, o todėl ir visi dinaminiai kin- 
tamieji dabar taip pat turi būti traktuojami kaip operatoriai. 

Šiandieniniams fizikams perėjimas nuo funkcijų prie ope- 
ratorių kvantinėje teorijoje atrodo visiškai natūralus. Dabar 
jie manipuliuoja operatoriais taip pat lengvai, kaip daugu- 
ma mūsų manipuliuoja natūraliaisiais skaičiais. Vis dėlto 
klasikinės fizikos atstovams, tokiems kaip didysis olandų 
mokslininkas Hendrikas Antoonas Lorentzas, operatorių įve- 
dimas buvo vargiai priimtinas, netgi atrodė netinkamas. 
Šiaip ar taip, tokios asmenybės kaip Werneris Heisenbergas, 
Maxas Bornas, Pascualis Jordanas, Erwinas Schrodingeris ir 
Paulis Diracas, kurios drąsiai įvedė į fiziką operatorių for- 
malizmą, vertos mūsų susižavėjimo. Jie radikaliai pakeitė 
mūsų gamtos aprašymą, apibrėžę konceptualinį skirtumą 
tarp fizikinio dydžio (kurį išreiškia operatorius) ir skaitinių 
verčių, kurias gali įgyti šis dydis (atitinkamo operatoriaus 
tikrinių verčių). Šis radikalus požiūrio pasikeitimas turėjo 
reikšmingų padarinių mūsų realybės sampratai. 

Kaip operatorių formalizmo savitumo pavyzdį aptarki- 
me dviejų operatorių komutavimo sąryšius. Šie operatoriai 
komutatuoja, jeigu tvarka, kuria jie veikia funkciją, yra ne- 
svarbi. Jie nekomutuoja, jeigu jų veikimo tvarka pakeičia re- 


zultatą. Pavyzdžiui, jeigu funkciją f(x) padauginsime iš x, o 

paskui ją diferencijuosime x atžvilgiu, negausime to paties 
rezultato kaip tuo atveju, jeigu pirmiausia diferencijuosime 
f(x), o paskui padauginsime iš x. Tai lengvai galima patik- 
rinti. Nekomutatuojantys operatoriai turi skirtingas tikrines 
funkcijas, komutuojantys turi bendras tikrines funkcijas. 
Garsusis Heisenbergo neapibrėžtumo principas išplaukia iš 
to fakto, kad koordinatės ir judesio kiekio operatoriai, api- 
brėžti kvantinėje teorijoje, nekomutuoja. Visuose kvantinės 
mechanikos vadovėliuose įrodoma, kad „koordinatinėje iš- 
raiškoje“ koordinatę 4,, atitinkantis operatorius turi tikrines 
vertes, kurios yra kvantinio objekto koordinatės. Todėl ope- 
ratorių d. galima sutapatinti su klasikine koordinate q. Prie- 
šingai, judesio kiekio operatorių p 


„apibrėžia išvestinės ope- 


ratorius Eë , kuris yra išvestinė q atžvilgiu. Taigi šie du 
operatoriai d. ir pẹ nekomutuoja ir neturi bendrų tikrinių 
funkcijų“. Kvantinėje mechanikoje mes galime naudoti įvai- 
rias išraiškas. Greta koordinatinės išraiškos, turime judesio 
kiekio išraišką, kur judesio kiekio operatorius yra tiesiog p 
ir koordinatės išreiškiamos išvestinės operatoriais / 2 Kad 
ir kokia būtų išraiška, šie abu operatoriai nekomutuoja. 
Tai, kad o, ir pẹ nekomutuoja, reiškia, kad mes negali- 
me apibrėžti kvantinio objekto, kurio koordinatė ir judesio 


kiekis įgyja tiksliai apibrėžtas vertes, būsenų. Tai yra Hei- 


6 Standartinis vadovėlis yra: P. A. M. Dirac, The Principles of Quantum 
Mechanics (Oxford: Oxford University Press, 1958). 

senbergo neapibrėžtumo principo, kuris verčia mus atsisa- 
kyti klasikinės fizikos „naivaus realizmo“, esmė. Mes gali- 
me išmatuoti tam tikros dalelės judesio kiekį ar koordinatę, 
bet negalime pasakyti, kad ši dalelė turi tiksliai apibrėžtas 
judesio kiekio ir koordinačių vertes. Šią išvadą prieš šešias- 
dešimt metų priėjo Heisenbergas ir Bornas, taip pat dauge- 
lis kitų. Tačiau diskusijos dėl neapibrėžtumų sąryšio pras- 
mės tęsiasi, ir kai kurie mokslininkai dar neprarado vilties 
sugrąžinti tradicinį deterministinį klasikinės mechanikos rea- 
lizmą“. Tai buvo viena iš priežasčių, kodėl Einsteinas buvo 
nepatenkintas kvantine teorija. Pažymėsime, kad Heisenber- 
go neapibrėžtumo principas suderinamas su deterministiniu, 
laiko atžvilgiu simetriniu gamtos aprašymu (Schrodingerio 
lygtimi). 

Ką mes turime galvoje sakydami, kad kvantinė sistema 
yra tam tikros „būsenos“? Klasikinėje mechanikoje būsena 
yra fazinės erdvės taškas. Čia ją aprašo banginė funkcija, 
kurios evoliuciją bėgant laikui nusako Schrėdingerio lygtis 
ih/27 0Y(t)/0(t) = Hy Y(t). 

Ši lygtis banginės funkcijos V išvestinę laiko atžvilgiu su- 
sieja su Hamiltono operatoriaus poveikiu WH Ji ne išvedama, 
bet postuluojama, taigi gali būti patvirtinta tik eksperimen- 


tu. Tai kvantinėje teorijoje yra fundamentinis gamtos dėsnis“. 


“ M. Jammer, The Philosophy of Quantum Mechanics (New York: John 
Wilev, 1974). 

8 Esama įvairių Schrėdingerio lygties ir reliatyvistinės Diraco lygties 
plėtinių, tačiau mūsų samprotavimams jie nėra būtini. 


171 


Šeštas skvrius. VIENINGA KVANTINĖS TEORIJOS FORMULUOTĖ 


Atkreipkite dėmesį į formalią analogiją su Liouville'io lygti- 
mi, analizuota penktojo skyriaus III skirsnyje, - pagrindinis 
skirtumas yra tas, kad L (Liouville'io operatorius) veikia pa- 
siskirstymo funkcijas p, o H. veikia bangines funkcijas. 

Mes jau minėjome, kad banginė funkcija atitinka tikimy- 
bės amplitudę. Formuluodamas savo lygtį Erwinas Schrö- 
dingeris vadovavosi klasikinės optikos paralele. Priešingai 
negu klasikinės mechanikos trajektorijų lygtys, Schrėodinge- 
rio lygtis yra banginė lygtis. Tai yra dalinių išvestinių lyg- 
tis, nes, be išvestinės laiko atžvilgiu, čia yra ir išvestinės ko- 
ordinačių atžvilgiu, kurios atsiranda H„ (prisiminkime, kad 
koordinatinėje išraiškoje judesio kiekio operatorius yra išves- 
tinė koordinačių atžvilgiu). Tačiau klasikinė ir kvantinė lyg- 
tys turi bendrą esminį elementą: jos abi atitinka determinis- 
tinį aprašymą. Jeigu ¥ Žinoma tam tikru laisvai pasirinktu 
laiko momentu t, kartu su atitinkamomis kraštinėmis sąly- 
gomis (tokiomis kaip WH — 0 begalinių atstumų atvejais), mes 
galime apskaičiuoti ¥ laisvai pasirinktais tiek ateities, tiek 
praeities laiko momentais. Šia prasme mes sugrąžiname de- 
terministinį klasikinės mechanikos požiūrį, tačiau dabar jis 
taikomas banginėms funkcijoms, o ne trajektorijoms. 

Kaip ir klasikinės mechanikos judėjimo lygtys, Schrėdin- 
gerio lygtis yra apgręžiama laiko atžvilgiu. Kai f pakeičia- 
me -t, lygtis galioja. Mes tik turime pakeisti Y kompleksiškai 
jungtine bangine funkcija Y". Todėl jeigu stebime Y perėjimą 


nuo V, prie Y, laiko momentu t,, kur t, zt, taip pat galime 

stebėti perėjimą nuo W; prie V, . Pravartu prisiminti Arthuro 
Stanley'o Eddingtono pastabą, išsakytą kvantinės mechanikos 
formavimosi pradžioje, kad kvantinės tikimybės „gaunamos 
įvedus dvi simetrines bangų, sklindančių priešingomis laiko 


kryptimis, sistemas“ 


. Iš tiesų, kaip matėme, Schrodingerio 
lygtis yra banginė lygtis, aprašanti tikimybės amplitudžių 
evoliuciją. Jeigu dabar imsime Schrodingerio lygties komplek- 
siškai jungtinę lygtį, t. y. jeigu í pakeisime —i, Y pakeisime Y” 
(tarę, kad DH. yra realus), o t pakeisime -/, grįšime prie 
Schrėdingerio lygties. Kaip teigė Eddingtonas, dėl to V" gali 
būti traktuojama kaip banginė funkcija, sklindanti į praeitį. 
Be to, kaip minėjome pirmajame skyriuje, pati tikimybė gau- 
nama VY padauginus iš kompleksiškai jungtinės funkcijos V“ 
(t. y. Y 


liucionuojanti atgal laike, tikimybės apibrėžimas implikuoja 


“). Kadangi V gali būti interpretuojama kaip Y, evo- 


dviejų laikų susitikimą, vieno - einančio iš praeities, kito — iš 
ateities. Taigi kvantinėje teorijoje tikimybės yra simetrinės lai- 
ko atžvilgiu. 

Dabar mes matome, kad, nepaisant fundamentalių skirtu- 
mų, ir klasikinė, ir kvantinė mechanika atitinka gamtos dės- 
nius, kurie yra deterministiniai ir laiko atžvilgiu apgręžiami. 
Šiose formuluotėse nėra jokio skirtumo tarp praeities ir atei- 
ties. Kaip pažymėjome pirmajame ir antrajame skyriuose, dėl 


to atsiranda laiko paradoksas. Kvantinėje mechanikoje dėl to 


* A. Eddington, The Nature of the Physical World (Ann Arbor: Universi- 
tv of Michigan Press, 1958). 


173 


Šeštas skyrius. VIENINGA KVANTINĖS TEORIJOS FORMULUOTĖ 


atsiranda ir kvantinis paradoksas, kurį lemia būtinybė įvesti 
dualistinę kvantinės teorijos formuluotę. Ir klasikinėje teori- 
joje, ir kvantinėje teorijoje hamiltonianas vaidina pagrindinį 
vaidmenį. Kvantinėje teorijoje jo tikrinės vertės apibrėžia 
energijos lygmenis, o pagal Schrėdingerio lygtį, jis taip pat 
apibrėžia banginės funkcijos evoliuciją bėgant laikui. 

Kaip ir ankstesniajame skyriuje, mes sutelksime dėme- 
sį į sistemas, kuriose hamiltonianas H yra laisvojo hamilto- 
niano H ir dėmens, kurį sudaro sąveikos AN. suma, taigi 
H = H, + AV. Tuomet tokių sistemų istorija laike gali būti 
aprašyta perėjimais iš vienos į kitą DH, tikrinę būseną, ku- 
riuos sukelia šios sąveikos. 

Kol mes liekame Hilberto erdvėje, H tikrinės vertės E, yra 
realios (kaip ir Liouville'io operatorius, H taip pat yra „er- 
mitinis“, o ermitiniai operatoriai Hilberto erdvėje turi rea- 
liąsias tikrines vertes). Banginės funkcijos evoliucija yra os- 
ciliuojančiųjų narių, tokių kaip exp(-iE,t), superpozicija. Ta- 
čiau kvantinėje mechanikoje yra negrįžtamųjų vyksmų, to- 
kių kaip kvantiniai šuoliai Bohro teorijoje, kai sužadintieji 
atomai skyla išspinduliuodami fotonus ar nestabiliąsias da- 
leles (žr. 6.1 schemą) arba dėl nestabiliųjų dalelių skilimo. 

Ar šie procesai gali vykti Hilberto erdvėje, tradicinės kvan- 
tinės teorijos rėmuose? Skilimo procesai vyksta didelėse sis- 
temose. Jeigu sužadintas atomas būtų laikomas ertmėje, iš- 
spinduliuotas elektronas atšoktų atgal ir nebūtų jokio negrįž- 


tamojo vyksmo. Kaip matėme, banginės funkcijos evoliucija 


174 


Šeštas skvrius. VIENINGA KVANTINĖS TEORIJOS FORMULLOTĖ 


Sužadintoji būsena 
Fotonas 


Pagrindinė būsena 


6.1 schema. Sužadintojo atomo skilimas 
Atomas „krinta“ iš sužadintosios būsenos į pagrindinę būseną iš- 
spinduliuodamas fotoną. 


laike aprašoma osciliuojančiųjų narių superpozicija, arba su- 
ma. Didelių sistemų ribos atveju ši suma tampa integralu ir 
įgyja naujų savybių. Sužadintų atomų skilimo atveju, paro- 
dytu 6.1 schemoje, tikimybės II" bėgant laikui skaidosi be- 
veik eksponentiškai. Čia žodis beveik yra esminis: kol mes lie- 
kame Hilberto erdvėje, yra nukrypimų nuo eksponentinės 
funkcijos tiek tais atvejais, kai laiko intervalai labai trumpi 
(tos pačios eilės kaip elektrono svyravimų apie branduolį 
dažnis, ~ 107 sekundžių), tiek tais, kai laiko intervalai labai 
ilgi (pavyzdžiui, nuo dešimties iki šimto kartų viršijantys su- 
žadintos būsenos gyvavimo trukmę, kuri yra ~ 10°). Tačiau, 
nepaisant daugybės eksperimentinių tyrimų, kol kas nebu- 
vo aptikta jokių nukrypimų nuo eksponentinio elgesio. Tai 
iš tiesų yra laimė, nes jeigu jų tikrai būtų, kiltų rimtų klausi- 
mų dėl visos dalelių fizikos teorinės sistemos. 

Tarkime, kad mes sudarome nestabiliųjų dalelių pluoš- 


tą, leidžiame jam suskilti, o paskui sudarome antrąjį pluoš- 

tą. Įsivaizduokime tokią keistą situaciją, kad du skirtingu 
metu sudaryti pluoštai turi skirtingus skilimo dėsnius. Ta- 
da mes galėtume skirti juos, kaip skiriame vyresnį ir jaunes- 
nį individus! Tokia fantazija pažeistų elementariųjų dalelių 
tapatingumo principą, kuris įgalino pasiekti kai kuriuos di- 
džiausius kvantinės teorijos laimėjimus". Iki šiol stebėtas 
tikslus eksponentinis elgesys rodo Hilberto erdvės aprašy- 
mo neadekvatumą. Kitame skirsnyje mes grįšime prie skili- 
mo procesų, o dabar pažymėsime, kad tokių procesų nerei- 
kia painioti su vyksmais, kurie sistemą sugrąžina į pusiau- 
svyrą. Skilimo procesas, pavaizduotas 6.1 schemoje, tik per- 


duoda atomo energiją fotonui. 


III 


Kaip matėme, svarbiausia kvantinės mechanikos proble- 
ma yra surasti hamiltoniano tikrines vertes. Yra tik keletas 
kvantinių sistemų, kurioms ši problema buvo tiksliai išspręs- 
ta. Kad tai padarytume, paprastai turime naudoti trikdžių 
metodą. Kaip minėjome, pradedame nuo hamiltoniano, ku- 
rio išraiška yra H = H; + AV; Ha atitinka Hamiltono opera- 
torių, kurio tikrinę vertę suradome („laisvąjį“ hamiltonia- 
ną), o V yra trikdys, susietas su H) vadinamąja ryšio kon- 


stanta A. Mes tariame, kad žinome tikrinės vertės sprendinį 


10 Tarp jų galima paminėti supertakumo paaiškinimą ir kvantinę kie- 
tosios būsenos teoriją. 

HA" = E™ u” ir kad norime išspręsti lygtį Hu, = E,u,„. Stan- 
dartinė procedūra, kurią sudaro Schrodingerio trikdžių me- 
todas, yra išskleisti tikrinės vertes ir tikrines funkcijas pa- 
gal ryšio konstantos / laipsnius. 

Trikdžių metodas susijęs su rekurentine procedūra, ap- 
imančia lygtis kiekvienai A eilei. Sprendžiant šias lygtis at- 
siranda tokie nariai kaip 1/(E®- E, kurie tampa blogai 
apibrėžti, kai vardiklis nykstamai mažėja. Ši situacija vėl ati- 
tinka rezonansus'', ir mes dar kartą susiduriame su diver- 
gavimo problema, kuri vaidina svarbiausią vaidmenį Poin- 
carė pateiktame neintegruojamųjų sistemų apibrėžime. 

Tačiau čia esama esminio skirtumo. Mes jau nurodėme 
skirtumą tarp diskrečiųjų ir tolydžiųjų spektrų. Kvantinėje 
mechanikoje šis skirtumas įgyja lemiamą reikšmę. Kai spek- 
tras yra diskretus, divergavimo problemos paprastai įmano- 
ma išvengti tinkamai pasirinkus nesutrikdytą hamiltonianą"“. 
Kadangi visos baigtinės kvantinės sistemos turi diskretųjį 
spektrą, galime daryti išvadą, kad jos yra integruojamosios. 

Situacija kardinaliai pasikeičia, kai pereiname prie dide- 
lių kvantinių sistemų su sužadintais atomais, sklaidymo sis- 
temų ir t. t. Šiuo atveju spektras yra tolydus, ir mes grįžta- 


me prie DPS. Su lauku sąveikaujančios dalelės pavyzdys, 


TT Kvantinėje mechanikoje kiekvieną energiją E atitinka dažnis o iš- 
reikštas E = (h/2x)0. 

12 Kalbant specialiais terminais, mes pirmiausia panaikiname išsigimi- 
mą pasirinkę tinkamą transformaciją. 

kurį pateikėme penktojo skyriaus V skirsnyje, tinka ir kvan- 
tinėms sistemoms. Tuomet mes gauname rezonansus visa- 
da, kai dažnis o, susijęs su dalele, yra lygus dažniui o, su- 
sijusiam su lauku. Vienintelis skirtumas yra tas, kad kvan- 
tinėje teorijoje dažniai susiję su energijomis. Tikrinė vertė E, 
atitinka dažnį SCH kur h yra Plancko konstanta. 

6.1 schemoje pateiktas pavyzdys, atitinkantis DPS, paro- 
do, kad mes gauname rezonansą kiekvieną kartą, kai dvie- 
jų lygmenų energijos skirtumas yra lygus išspinduliuoto fo- 
tono energijai. 

Kaip ir deterministinio chaoso, analizuoto ketvirtajame 
skyriuje, atveju, mes galime išplėsti tikrinės vertės problemą 
singuliariosioms funkcijoms už Hilberto erdvės ribų. Forma- 
lus Schrodingerio lygties sprendinys yra Y(t) = U(H)W(0), kur 
U(t) = €""; U(t) yra evoliucijos operatorius, susiejantis ban- 
ginės funkcijos vertę laiko momentu t su jos verte pradiniu 
laiko momentu t = 0. Ateitis ir praeitis vaidina tą patį vaid- 
ment, nes U(t )U(t-) = U(t + t), kad ir koks būtų t, ir t, ženk- 
las. Ši savybė apibrėžia tai, kas vadinama dinamine grupe. 
Už Hilberto erdvės ribų dinaminė grupė skyla į dvi pusgru- 
pes. Tuomet yra dvi funkcijos, atitinkančios sužadintą ato- 
mą: pirmoji o skyla eksponentiškai ateityje (g, ~ €“"), o ant- 
roji 6, skyla praeityje (6, ~ e“). Tik viena iš šių dviejų pus- 
grupių realiai egzistuoja gamtoje. Abiem atvejais yra tikslus 
eksponentinis skilimas (priešingas apytiksliam, aprašytam 


ankstesniame skirsnyje). Tai buvo pirmasis toks pavyzdys, 

kurį išanalizavo Arno Bohmas ir George'as Sudarshanas, įro- 
dę, kad norint gauti tikslius eksponentinius dėsnius ir iš- 
vengti II skirsnyje minėtų keblumų reikia atsisakyti Hilber- 
to erdvės”. Tačiau jų metodo svarbiausias dydis tebėra tiki- 
mybės amplitudė, ir pagrindinis kvantinės mechanikos pa- 
radoksas (banginės funkcijos kolapsas) neišsprendžiamas. 
Kaip jau minėjome, sužadintų atomų ar nestabiliųjų dalelių 
skilimas atitinka tik energijos pernašą iš vienos sistemos (su- 
žadinto atomo) į kitą (fotoną). Artėjimas prie pusiausvyros 
reikalauja fundamentaliai modifikuoti kvantinę teoriją. Kaip 
ir klasikinėje mechanikoje, nuo individualaus aprašymo, su- 
sijusio su banginėmis funkcijomis, mes turime pereiti prie 


statistinio aprašymo, susijusio su ansambliais. 


IV 


Pereidama nuo individualaus prie statistinio aprašymo 
kvantinė teorija įveda tam tikrus specifinius požymius, pa- 
lyginti su klasikine mechanika. Kaip matėme penktajame sky- 
riuje, čia statistinė pasiskirstymo funkcija yra ir koordinačių, 
ir judesio kiekių funkcija. Trajektorija atitinka delta funkciją 


(Žr. pirmojo skyriaus III skirsnį). Kvantinėje mechanikoje 


5 A. Böhm, Quantum Mechanics (Berlin: Springer, 1986); A. Böhm and 
M. Gadella, Dirac Sets, Gamov Vectors and Gelfand Triplets (Berlin: Sprin- 
ger, 1989); G. Sudarshan, Symmetry Principles at High Energies, ed. A. Perl- 
mutter et al. (San Francisco: Freeman, 1966); G. Sudarshan, C. B. Chiu, and 
V. Gorini, Physical Review D 18 (1978): 2914. 

kvantinė būsena, siejama su bangine funkcija, aprašoma to- 
lydžiąja nepriklausomų kintamųjų funkcija. Mes galime imti 
koordinates kaip nepriklausomus kintamuosius ir analizuoti 
Y(q), arba galime imti judesio kiekius ir analizuoti Y(p). Hei- 
senbergo neapibrėžtumo principas neleidžia mums imti ir 
vienų, ir kitų. Todėl kvantinės būsenos apibrėžimas apima tik 
pusę kintamųjų, naudojamų apibrėžti klasikinei būsenai. 
Kvantinė būsena Y nusako tikimybės amplitudę, kurią ati- 
tinkanti tikimybė p yra lygi amplitudžių *¥(q) ir Rol san- 
daugai ir todėl yra dviejų kintamųjų rinkinių, q ir q’ arba p ir 
D. funkcija. Taigi mes galime parašyti og, q’) arba p(p, p') - 
pirmoji išraiška atitinka koordinatinę išraišką, o antroji - ju- 
desio kiekiais pagrįstą išraišką, kuri mums bus ypač naudin- 
ga. Kvantinėje mechanikoje tikimybė p dažnai vadinama „tan- 
kio matrica“ (algebroje analizuojamos matricos taip pat turi 
du indeksus). Mes lengvai galime parašyti p evoliucijos lyg- 
tį, nes V lygtis (Schrodingerio lygtis) jau Žinoma. p evoliuci- 
jos lygtis yra kvantinė Liouville'io lygtis, kurios iš- 
reikštinė forma yra ių P) = Hp - pH, ji yra pir H „komuta- 
torius“. Tai rodo, kad kai p yra H funkcija, turime pusiau- 


EE d , 
svyros situaciją. Tuomet P - 0, nes H komutuoja su savo 


d 
paties funkcija. 


Dabar, kai aptarėme pasiskirstymo funkciją p, kuri atitin- 
ka singuliariąją banginę funkciją, galime analizuoti situaci- 
jas, kuriose p atitinka įvairių banginių funkcijų „mišinį“. 


Abiem atvejais Liouville'io lygtis išlieka tokia pati. 

Integruojamųjų sistemų atveju statistinė formuluotė ne- 
įveda jokių naujų požymių. Tarkime, kad žinome H tikri- 
nes funkcijas 9,(p) ir tikrines vertes E Tuomet L tikrinės 
funkcijos yra sandaugos 9,(p)p;(p'), o tikrinės vertės yra skir- 
tumai E, - Ep. Taigi problemos, kylančios randant H ir L 
spektrines išraiškas, yra ekvivalenčios. 

L tikrinės vertės E E, tiesiogiai atitinka dažnius, ma- 
tuojamus spektroskopijoje, kur pasiskirstymo funkcijos p 


evoliucija laike yra osciliuojančiųjų narių ee" at 


superpo- 
zicija. Čia nėra artėjimo prie pusiausvyros. Be to, tose si- 
tuacijose, kuriose mes galime rasti hamiltoniano tikrinės 
vertes, L tikrinės funkcijos, tokios kaip opleen), atitinka 
Liouville'io operatoriaus nulines tikrines vertes E, - E, = 0 
ir todėl yra judėjimo invariantai. Dėl to sistema yra integ- 
ruojamoji (kaip ir nesąveikaujančių dalelių sistema) ir ne- 
gali pasiekti pusiausvyros. Tai yra kvantinio paradokso 
forma. 

Dabar aiškiai matome, kodėl neužtenka išplėsti bangines 
funkcijas už Hilberto erdvės ribų. Iš tiesų, kaip nurodėme 
III skirsnyje, dėl to atsiranda kompleksinės energijos E, = 
= 0,— ly,, kur 0, yra reali praeitis, o y, yra gyvavimo truk- 
mė, kurios nusako sužadintųjų atomų arba nestabiliųjų da- 
lelių skilimą, tačiau tai dar nepaaiškina negrįžtamųjų vyks- 
mų, susijusių su artėjimu prie pusiausvyros. Nepaisant E, 
kompleksinio elemento, visi p diagonalieji elementai, kurie 


yra sandaugos, tokios kaip 9,(p)9,(p'), bus invariantai, nes 

tikrinė vertė E, - E, vėl artėja prie nulio, taigi sistema išlie- 
ka integruojamoji ir negali pasiekti pusiausvyros“. 

Bohro atomų teorijos ir vėliau kvantinės teorijos eksperi- 
mentinis pagrindas buvo Ritzo-Rydbergo principas, pagal ku- 
rį kiekvienas dažnis v, matuojamas spektroskopijoje, yra dvie- 
jų skaičių E, ir E;, nusakančių du kvantinius lygmenis, skir- 
tumas. Tačiau tai nebegalioja sistemoms, kuriose vyksta ne- 
grįžtamieji vyksmai, lemiantys sistemos pusiausvyrą. Todėl 
kvantinė teorija turi būti fundamentaliai pakoreguota. 

Istoriškai mechanikos pagrindas yra dvi fizikos šakos: 
medžiagos ir spinduliuotės šiluminė pusiausvyra, kuri pa- 
skatino Plancką 1900 metais įvesti garsiąją konstantą h, ir 
spektroskopija, kuri nuo Ritzo-Rydbergo principo vedė prie 
Bohro atomo teorijos ir galiausiai Heisenbergą (1926 metais) 
įgalino sukurti kvantinę teoriją. Tačiau šių dviejų sričių są- 
ryšis niekada nebuvo išaiškintas. Matome, kad Ritzo-Ryd- 
bergo principas yra nesuderinamas su šiluminiu artėjimu 
prie pusiausvyros, kuris aprašomas Plancko darbe. Taigi 
mums reikalinga nauja formuluotė, kuri įgalintų suderinti 
šiluminę fiziką ir spektroskopiją. Tai įmanoma padaryti ti- 
kimybinių pasiskirstymų, iš kurių mes galime rasti stebimus 
dažnius (taip pat ir jų kompleksinę dalį), lygmenyje, bet sis- 
temų, kurios, mūsų manymu, pasieks pusiausvyrą, atveju šie 


dažniai jau nebėra energijos lygmenų skirtumai. Mes turi- 


"7 Keblumų kyla, kai E, - E, pakeičiama E, - E}, kur E yra komplek- 
siškai jungtinė E. Čia E, - E, = -2iy, + O ir nėra pusiausvyros būsenos. 

me išspręsti kvantinę Liouville'io tikrinės vertės problemą 
DPS atveju bendresnių funkcijų erdvių kontekste. Kaip ir 
klasikinėje mechanikoje, tai apims du pagrindinius dalykus: 
delokalizuotas pasiskirstymo funkcijas, kurios atskleidžia 
singuliarumus, ir Poincarė rezonansus, dėl kurių atsiranda 
nauji dinaminiai vyksmai. Kaip ir klasikinėje dinamikoje, 
tuomet čia atsiranda nauji sprendiniai statistiniame lygme- 
nyje, kurie negali būti redukuoti į kvantinės mechanikos tra- 
dicinį banginių funkcijų formalizmą ir nebeatitinka Ritzo- 
Rydbergo principo. Šia prasme mes iš tiesų galime kalbėti 


apie naują kvantinės mechanikos formuluotę. 


V 


Padarę tam tikrų nedidelių pakeitimų, mes galime vado- 
vautis penktajame skyriuje pateikta tikimybine formuluote, 
skirta klasikinėms sistemoms. Liouville'io lygties formalus 
sprendinys yra K) = Lp, kvantinėje teorijoje Lp yra hamil- 
toniano ir p komutatorius (kaip matėme, Lp = Hp - pH). Tai 
galima parašyti ir taip: p(t) =e""p(O)e""" arba p(t) e" ol, 
Kuo skiriasi šios dvi lygtys? Iš pirmosios formuluotės ma- 
tyti, kad mes turėtume dvi nepriklausomas dinamines evoliu- 


bs e si e -iH : i 
cijas: vieną susijusią su e", o kitą - sue" 


, vieną judančią 
į „ateitį“, kitą - į „praeitį“ (nes t pakeistas —t). Jeigu taip bū- 
tų, mes negalėtume tikėtis jokio laiko simetrijos pažeidimo, 


ir statistinis aprašymas išsaugotų Schrodingerio lygties lai- 

ko simetriją. Tačiau taip nėra, kai įtraukiame Poincarė re- 
zonansus, kurie susieja dvi evoliucijas laike (e™ ir e“). Da- 
bar yra tik viena nepriklausoma evoliucija laike (laikas turi 
„Vieną matmenį“). Kad išanalizuotume laiko simetrijos pa- 
žeidimą, mes turime pradėti nuo išraiškos p(t) = e" ot, kuri 
aprašo vieną laiko seką Liouville'io erdvėje. Kitaip tariant, 
dinaminius įvykius mes turime sutvarkyti pagal vieną lai- 
ko seką". Tuomet, kaip ir klasikinėje mechanikoje, sąveikas 
galime aprašyti kaip įvykių, kuriuos skiria laisvas judėjimas, 
seką. Klasikinėje mechanikoje šie įvykiai keičia bangos vek- 
toriaus k ir judesio kiekių p vertes. Penktajame skyriuje mes 
įvedėme įvairius įvykius, lemiančius koreliacijų sudarymą ir 
suardymą, ir matėme, kad svarbiausias veiksnys DPS atve- 
ju buvo naujų įvykių, sujungiančių sudarymą ir suardymą, 
atsiradimas (burbulai 5.7 schemoje). Kaip tokie, jie radika- 
liai pakeičia klasikinę dinamiką, nes sukelia difuziją, pažei- 
džia determinizmą ir suardo laiko simetriją. Tuos pačius įvy- 
kius galime identifikuoti ir kvantinėje mechanikoje. Tam tu- 
rime įvesti kintamuosius, kurie vaidina tokį patį vaidmenį 
kaip ir bangos vektorius k klasikinės teorijos Fourier išraiš- 
koje. Klasikinėje mechanikoje mes pradedame nuo statisti- 


nės formuluotės, kurioje pasiskirstymo funkcijos p(q, p) yra 


1> Jeigu to nepadarome, turime būti labai atsargūs. Gerai žinomas Feyn- 
mano teiginys. kad elektronas sklinda ateities link, o pozitronas juda į pra- 
eitį, susijęs su laiku, atsirandančiu Schrodingerio lygtyje prieš dinaminių 
įvykių sutvarkymą pagal vieną laiko seką. 

išreikštos kaip koordinačių 4 ir judesio kiekių p funkcijos. 
Tuomet pereiname prie Fourier transformacijos p,(p), ap- 
imančios bangos vektorių k ir judesio kiekius. 

Kvantinėje mechanikoje galime atlikti panašią procedū- 
rą“. Mes pradedame nuo tankio matricos p(p, p“) judesio 
kiekio išraiškoje, kuri yra dviejų kintamųjų rinkinių p ir p 
funkcija. Tuomet įvedame naujus kintamuosius k = p - p' ir 
P = (p + p )/2; dabar galime parašyti, kaip ir klasikinėje me- 
chanikoje, p,(P). Tuomet galima įrodyti, kad k kvantinėje me- 
chanikoje vaidina tokį patį vaidmenį, kokį bangos vektorius 
vaidina klasikinėje mechanikoje. (Pavyzdžiui, sąveikų atve- 
ju bangų vektorių suma išlieka nepakitusi, t. y. k, + k, = 
= k; + k,.) Be to, kaip ir klasikinėje mechanikoje, Poincaré re- 
zonansai įveda naujus dinaminius įvykius, kurie sujungia 
koreliacijų sudarymą ir suardymą, taigi aprašo kvantinius 
difuzinius procesus. 

Ši klasikinės ir kvantinės teorijų formuluotė DPS atveju 
yra daugiau ar mažiau analogiška. Nedaug skiriasi judesio 
kiekio P vaidmuo. Kaip išsiaiškinome penktajame skyriuje, 
kiekvieno įvykio atveju sąveikaujančiųjų dalelių judesio kie- 
kiai pakinta. Kvantinėje mechanikoje mes naudojame du kin- 
tamuosius k ir P, kintamasis P pakeičia klasikinį judesio kie- 
kį. Kadangi šie kintamieji sąveikauja, P kitimas susijęs su 


Plancko konstanta h. Tačiau kai h — 0, mes grįžtame prie 


l6 Petrosky and Prigogine, „Quantum Chaos“; Petrosky and Z. Zhang 
(netrukus bus išleista). 

klasikinio judesio kiekio p. Bet šis skirtumas neturi didelės 
reikšmės formaliam vyksmui, ir mes nesistengsime jo deta- 
liau apibūdinti. 

Ankstesniajame skyriuje nurodėme fundamentalų skirtu- 
mą tarp trumpalaikių ir nuolatinių sąveikų. Nuolatinės są- 
veikos ypač reikšmingos, nes jos vyksta visose situacijose, 
kur gali būti taikoma termodinamika. Kaip ir klasikinėje me- 
chanikoje, pasiskirstymo funkcija p, atitinkanti nuolatines są- 
veikas, aprašoma kintamojo k singuliariosiomis funkcijomis. 
Klasikinėje dinamikoje, kaip ir klasikinėje bei kvantinėje me- 
chanikoje, nuolatinė sklaida yra tipiška situacijoms, kurias 
aprašo statistinė mechanika ir kosmologija. Pavyzdžiui, at- 
mosferoje dalelės nuolat susiduria, išsisklaido ir tada vėl su- 
siduria. Nuolatinę sklaidą aprašo delokalizuotos pasiskirs- 
tymo funkcijos, kurios yra singuliariosios funkcijos bangos 
vektoriaus erdvėje. Kaip matėme penktajame skyriuje, tai 
verčia mus atsisakyti Hilberto erdvės. 

Atsižvelgdami į delokalizuotas singuliariąsias pasiskirs- 
tymo funkcijas ir Poincarė rezonansus gauname, kaip ir kla- 
sikinėje mechanikoje, kompleksinę, neredukuojamą spektri- 
nę Liouville'io operatoriaus L išraišką. Be to, kaip ir klasi- 
kinėje dinamikoje, negrįžtamumas yra susijęs su vis aukš- 
tesnės ir aukštesnės eilės koreliacijų atsiradimu. Kaip ir kla- 
sikinėje mechanikoje, dėl to atsiranda naujų bruožų kineti- 
nėje teorijoje ir makroskopinėje fizikoje. Mūsų kvantinės me- 


chanikos formuluotės pagrindinės išvados yra tokios: 

e Liouville'io operatoriaus tikrinės vertės nebėra skirtu- 
mai tarp hamiltoniano tikrinių verčių, kurios randa- 
mos iš Schrodingerio lygties. Taigi Ritzo-Rydbergo 
principas yra pažeistas, o dėl to sistemos nebėra in- 
tegruojamosios ir gali artėti prie pusiausvyros. 

e Kvantinis superpozicijos principas, susijęs su Schrėdin- 
gerio lygties tiesiškumu, yra pažeistas. 

e Liouville'io operatoriaus tikrinės funkcijos yra išreikš- 
tos ne tikimybės amplitudėmis ar banginėmis funkci- 


jomis, bet pačiomis tikimybėmis. 


Mūsų spėjimai jau buvo patvirtinti paprastose situacijose, 
kur mes galime pasekti banginių funkcijų kolapsą už Hilberto 
erdvės ribų”. Be to, jie paskatino pateikti įdomių spėjimų apie 
spektrinių linijų formą ir leido mums tiksliai aprašyti artėji- 
mą prie pusiausvyros. Apgailestaujame, kad negalime deta- 
liau aptarti jų specifinio taikymo, tačiau šios mūsų knygos 


tikslas yra pateikti tik glaustą teorinių pagrindų apžvalgą. 


VI 


Penktojoje Solvay konferencijoje fizikos klausimais, kuri 
buvo surengta Briuselyje 1927 metais, vyko istorinis Einstei- 


no ir Bohro ginčas. Bohras apie tai rašė: 


L Petroskv and Prigogine, “Quantum Chaos“ and Physics Letters; Pet- 
roskv, Prigogine and Zhang (netrukus bus išleista). 

„Dėl vykusios diskusijos šiais klausimais [turiu pasakyti], kad 
konferencijoje buvau paprašytas aptarti epistemologines proble- 
mas, su kuriomis susiduriame kvantinėje fizikoje, tad pasinau- 
dodamas proga sutelkiau dėmesį į tinkamos terminijos klausi- 
mą ir pabrėžiau papildomumo požiūrį. Mano išsakyta pagrin- 
dinė mintis buvo ta, jog norint vienareikšmiškai perteikti fizi- 
kos faktus būtina, kad eksperimento parengimas ir stebėjimai 


būtų aprašyti viena kalba, tinkamai ištobulinta klasikinės fizi- 


? „18 
kos žodyno. 


Tačiau kaip mes galime aprašyti aparatą klasikiniais ter- 
minais pasaulyje, kuriame dominuoja kvantiniai dėsniai? Tai 
yra silpnoji vadinamosios kopenhagiškosios interpretacijos 
vieta. Vis dėlto joje glūdi svarbus tiesos elementas. Matavi- 
mas yra komunikacijos priemonė. Mes galime sužinoti ką 
nors apie gamtą todėl, kad esame, Bohro žodžiais tariant, 
kartu „aktoriai ir žiūrovai“. Tačiau komunikacijai reikalin- 
gas vienas laikas. Šio vieno laiko egzistavimas yra viena iš 
svarbiausių mūsų požiūrio išvadų. 

Matavimus atliekantis aparatas, ar tai būtų fizikinis kon- 
struktas, ar mūsų pačių juslinis suvokimas, turi atitikti iš- 
plėstinius dinamikos dėsnius, apimančius laiko simetrijos 
pažeidimą. Iš tiesų egzistuoja integruojamosios laike apgrę- 
žiamos sistemos, bet mes negalime jų stebėti izoliuotai. Kaip 
pabrėžė Bohras, mums reikalingas aparatas, kuris pažeidžia 


laiko simetriją. DPS panaikina šią perskyrą, nes jos pažei- 


18 N. Bohr, “The Solvay Meeting and the Development of Quantum 
Physics”, in La Théorie quantique des champs (New York: Interscience, 1962). 

džia laiko simetriją ir dėl to tam tikra prasme matuoja pa- 
čios save. Mes neturime aprašyti aparato klasikiniais termi- 
nais. Vienas laikas atsiranda kvantiniame lygmenyje DPS, 
susijusių su termodinaminėmis sistemomis, atveju. 

Einsteiną labai trikdė subjektyvus kvantinės teorijos as- 
pektas, kuris stebėtojui priskyrė nepagrįstai didelį vaidme- 
nį. Mūsų manymu, stebėtojas matuodamas nebevaidina iš- 
skirtinio vaidmens gamtos evoliucijoje — bent jau ne dides- 
nį negu klasikinėje fizikoje. Mes visi iš išorinio pasaulio gau- 
tą informaciją paverčiame veiksmais Žmogiškoje plotmėje, 
tačiau anaiptol nesame demiurgai, atsakingi už gamtos per- 
ėjimą iš potencialiosios būsenos į aktualiąją, kaip teigia 
kvantinė fizika. 

Šia prasme mūsų požiūris sugrąžina blaivų mąstymą. Jis 
pašalina antropocentrinius bruožus, akivaizdžius tradicinė- 
je kvantinės teorijos formuluotėje. Galbūt dėl to kvantinė 


teorija Einsteinui būtų buvusi priimtinesnė. 


Septintas skyrius 


MŪSŲ DIALOGAS SU GAMTA 


Mokslas yra žmonijos ir gamtos dialogas, kurio rezulta- 
tai buvo nenuspėjami. Kas XX amžiaus pradžioje būtų pa- 
galvojęs apie nestabiliąsias daleles, plėtriąją visatą, savior- 
ganizaciją ir disipatyviąsias struktūras? Tačiau kas šį dialo- 
gą padaro įmanomą? Laike apgręžiamas pasaulis būtų ir ne- 
pažinus pasaulis. Pažinimas remiasi prielaida, kad pasaulis 
veikia mus ir mūsų instrumentus, kad vyksta pažįstančiojo 
ir to, kas pažįstama, sąveika ir kad ši sąveika sukuria skir- 
tumą tarp praeities ir ateities. Tapsmas yra mokslo ir iš es- 
mės paties pažinimo sine gua non. 

Pastangos suprasti gamtą tebėra vienas iš svarbiausių Va- 
karų minties tikslų. Tačiau jo nereikėtų tapatinti su kontro- 
lės idėja. Šeimininkas, manantis, kad jis supranta savo ver- 
gus, nes jie klauso jo įsakymų, būtų aklas. Kai imamės fizi- 
kos, mūsų lūkesčiai yra visai kitokie, tačiau ir čia tinka tei- 
singi Vladimiro Nabokovo žodžiai: „Tai, ką galima kontro- 
liuoti, niekada nėra visiškai realu, o to, kas realu, niekada 


111 


negalima visiškai kontroliuoti.“ Klasikinis mokslo idealas — 


TV. Nabokov, Look at the Harlequins (New York: McGraw-Hill, 1974). 

pasaulis be laiko, atminties ir istorijos — atgaivina atmintyje 
totalitarizmo košmarus, aprašytus Aldouso Huxley'o, Mila- 
no Kunderos ir George'o Orwello. 

Mūsų neseniai pasirodžiusioje knygoje Entre le Temps et 


I Eternitė mudu su Isabelle Stengers rašėme: 


„Ko gero, pirmiausia turime pabrėžti beveik nesuvokiamą di- 
naminio grįžtamumo pobūdį. Laiko klausimas - ką jo tėkmė iš- 
saugo, sukuria ir sunaikina - žmogui visuomet buvo vienas iš 
svarbiausių. Daugybė spekuliacijų vertė abejoti naujumo idėja 
ir patvirtino nepermaldaujamą priežasties ir padarinio sąryšį. 
Daugelis mistinio mokymo formų neigė šio kintančio ir nepa- 
stovaus pasaulio realumą ir apibrėžė idealų egzistavimą, lei- 
džiantį išvengti gyvenimo sielvartų. Žinome, kokia svarbi anti- 
kos laikais buvo laiko ciklų idėja. Tačiau kaip ir metų laikų rit- 
mas ar žmonių kartos, šis amžinas grįžimas į pradžios tašką 
pats yra paženklintas laiko strėle. Jokia spekuliacija, jokia teorija 
niekada nepatvirtino to, kas realizuota ir atvirkštinio vyksmo, 
ekvivalentumo: augalo, kuris išdygsta, žydi ir miršta, ir auga- 
lo, kuris atgyja, jaunėja ir grįžta į sėklą, iš kurios išaugo; žmo- 
gaus, kuris sensta ir mokosi, ir žmogaus, kuris tampa vaiku, 


paskui embrionu, o paskui ląstele.“ 


Pirmajame skyriuje mes užsiminėme apie Epikūro dilemą 
ir atomistinį senovės mąstytojų požiūrį. Šiandien situacija žy- 
miai pasikeitusi ta prasme, kad kuo daugiau mes žinome apie 
mūsų visatą, tuo darosi sunkiau tikėti determinizmu. Mes gy- 
vename evoliucionuojančioje visatoje, kurios esmę, glūdinčią 


fundamentiniuose fizikos dėsniuose, dabar galime identifi- 


2 Prigogine and Stengers, Entre le Temps et I Eternitė. 
808 8 p 

kuoti pasitelkę nestabilumo, susijusio su deterministiniu 
chaosu ir neintegruojamumu, sąvoką. Atsitiktinumas, arba ti- 
kimybė, jau nebėra patogus būdas pripažinti nežinojimą, tai 
veikiau naujo, išplėsto racionalumo dalis. Kaip matėme, šių 
sistemų atveju yra pažeistas individualaus aprašymo (trajek- 
torijomis ir banginėmis funkcijomis) ir statistinio aprašymo 
(ansamblių terminais) ekvivalentumas. Statistiniame lygme- 
nyje mes galime įtraukti nestabilumą. Gamtos dėsniai, kurie 
dabar operuoja ne apibrėžtybėmis, bet tikimybėmis, pašalina 
nuo seno egzistuojančią būties ir tapsmo dichotomiją. Jie ap- 
rašo netvarkingų, chaotinių judėjimų pasaulį, kuris artimes- 
nis senovės atomistų vaizdiniui negu taisyklingų Newtono 
orbitų pasauliui. Ši netvarka sudaro patį makroskopinių sis- 
temų — tų, kurioms taikome evoliucinį aprašymą, susijusį su 
antruoju dėsniu, entropijos didėjimo dėsniu - pamatą. 

Mes aptarėme deterministinį chaosą ir analizavome Poin- 
carė rezonansų vaidmenį klasikinėje ir kvantinėje mechaniko- 
je. Matėme, kad norint pateikti statistines formuluotes, pra- 
nokstančias įprastines klasikinės ir kvantinės mechanikos for- 
muluotes, mums reikalingos dvi sąlygos: Poincarė rezonansų 
egzistavimas, lemiantis naujus difuzinius procesus, kuriuos 
galima įtraukti į statistinį aprašymą, ir išplėstinės nuolatinės 
sąveikos, kurias aprašo delokalizuotos pasiskirstymo funkci- 
jos. Šios sąlygos įgalina pateikti bendresnį chaoso apibrėžimą. 
Kaip ir deterministinio chaoso atveju, mes tuomet gauname 
naujus statistinių lygčių sprendinius, kurių negalima išreikšti 


trajektorijomis ar banginėmis funkcijomis. Jeigu šios sąlygos 

netenkinamos, grįžtame prie įprastinių formuluočių. Taip yra 
daugelyje paprastų pavyzdžių - tokių kaip dviejų kūnų judė- 
jimas (pavyzdžiui, Saulės ir Žemės) ir tipiški sklaidos ekspe- 
rimentai, kur prieš sklaidą ir po jos dalelės yra laisvos. Tačiau 
šie pavyzdžiai atitinka idealizacijas. Saulė ir Žemė yra iš dau- 
gelio kūnų susidedančios planetų sistemos dalis; išsklaidytos 
dalelės ilgainiui susidurs su kitomis dalelėmis ir todėl nieka- 
da nėra laisvos. 

Tradicines formuluotes mes gauname tik izoliuodami tam 
tikrą dalelių skaičių ir nagrinėdami jų dinamiką. Atvirkščiai, 
laiko simetrijos pažeidimas yra globali savybė, apimanti Ha- 
miltono dinamines sistemas kaip visumą. Chaotiniuose at- 
vaizduose, kuriuos analizavome trečiajame ir ketvirtajame 
skyriuose, negrįžtamumas pasireiškia net sistemose, dėl su- 
paprastinimų, kurie įvedami judėjimo lygtims aprašyti, tu- 
rinčiose nedaug laisvės laipsnių. 

Nuostabus mūsų metodo ypatumas yra tas, kad jį galima 
taikyti ir klasikinėms, ir kvantinėms sistemoms. Visi kiti 
mums žinomi teoriniai siūlymai stengiasi eliminuoti kvanti- 
nį paradoksą pasitelkę išimtinai kvantinį mechanizmą. Mūsų 
požiūriu, priešingai, kvantinis paradoksas yra tik vienas lai- 
ko paradokso aspektas. Pasak kopenhagiškosios interpretaci- 
jos, būtinybę įvesti du skirtingus laiko evoliucijos tipus lemia 
matavimo procesas. Pasak paties Bohro, „kiekvienas atominis 
reiškinys yra uždaras ta prasme, kad jo stebėjimas remiasi re- 
gistravimu naudojant tinkamo sustiprinimo priemones su ne- 


grįžtamosiomis funkcijomis, tokias kaip išliekančios žymės fo- 

tografinėje plokštelėje“ 


„Kaip tik dėl šios matavimo proble- 
mos prireikė banginės funkcijos kolapso, ji privertė mus įvesti 
į kvantinę mechaniką antrąjį dinaminės evoliucijos tipą. To- 
dėl nieko nuostabaus, kad laiko paradoksas ir kvantinis para- 
doksas yra taip glaudžiai susiję. Spręsdami pirmąjį mes kar- 
tu sprendžiame ir antrąjį. Kaip matėme DPS atveju, kvantinė 
dinamika gali būti aprašyta tik statistiniame lygmenyje. Be to, 
kad sužinotume ką nors apie kvantinį vyksmą, mums vėl rei- 
kalingos DPS, veikiančios kaip aparatas. Kaip tik šitokiu bū- 
du antrasis kvantinis laiko evoliucijos dėsnis, apimantis ne- 
grįžtamumą, tampa bendruoju dėsniu. 

Kaip teigė Alastairas Rae, „grynas kvantinis vyksmas (kurį 
aprašo Schrodingerio lygtis) vyksta tik viename ar daugiau 
parametrų, kurie tapo atskirti nuo visos visatos ir galbūt net 
nuo paties erdvėlaikio, ir nepalieka jokių savo elgesio pėd- 
sakų likusioje visatoje, kol nevyksta matavimo sukelta sąvei- 
ka" Kad ir koks būtų vyksmas, tam tikru momentu turi iš- 
ryškėti negrįžtamumas. Beveik identišką teiginį būtų galima 
pateikti ir apie klasikinę mechaniką! 

Ne kartą buvo sakyta, jog tam, kad galėtume daryti pa- 
žangą šiose kebliose srityse, mums reikalingas iš tiesų be- 
protiškos idėjos įkvėpimas. Heisenbergas mėgdavo klausti, 
kuo dailininkas abstrakcionistas skiriasi nuo gero teorinės fi- 


zikos specialisto. Jo nuomone, dailininkas abstrakcionistas 


3 N. Bohr, Atomic Physics and Human Knowledge (New York: Wiley, 
1958). 
t A. I. M. Rae, Quantum Physics. 

turi būti tik originalus, o geras teorinės fizikos specialistas 
turi būti konservatyvus". Mes stengėmės vadovautis Heisen- 
bergo patarimu. Mūsų samprotavimai šioje knygoje tikrai 
yra ne tokie radikalūs, kaip daugelis kitų pastangų praeity- 
je išspręsti laiko ar kvantinį paradoksą. Ko gero, pati bepro- 
tiškiausia mūsų idėja yra ta, kad trajektorijos yra ne elemen- 
tarūs objektai, bet veikiau plokščiųjų bangų superpozicijos 
rezultatas. Poincarė rezonansai sugriauna šių superpozicijų 
koherentiškumą ir verčia pereiti prie neredukuojamo statis- 
tinio aprašymo. Šitai supratus nesunku apibendrinti kvan- 


tinius mechanizmus. 


II 


Šioje knygoje ne kartą kalbėjome apie termodinaminę 
ribą, kurią apibrėžia riba N (dalelių skaičius) — œ ir tūris 
V > oe, kai koncentracija N/V yra baigtinė. Ši riba reiškia, kad 
kai dalelių skaičius N yra pakankamai didelis, į tokius narius 
kaip 1/N galima nekreipti dėmesio. Tai galioja įprastinėms di- 
naminėms sistemoms, kur N paprastai yra 10“ eilės skaičius. 
Tačiau nėra sistemų, apimančių begalinį dalelių skaičių. 

Pati visata yra labai nevienalytė ir nutolusi nuo pusiausvy- 
ros. Tai neleidžia sistemoms pasiekti pusiausvyros būseną. Pa- 


vyzdžiui, energijos srautas, atsirandantis dėl Saulėje vykstan- 


` W. Heisenberg, The Physical Principles of the Quantum Theory (Chica- 
go: Universitv of Chicago Press, 1930). 

čių negrįžtamųjų branduolinių reakcijų, išlaiko mūsų ekosis- 
temos nepusiausvirąją būseną ir dėl to sudarė sąlygas Žemė- 
je vystytis gyvybei. Kaip matėme antrajame skyriuje, nepu- 
siausviroji būsena lemia naujus kolektyvinius efektus ir nau- 
ją koherentiškumą. Įdomu, kad jie kaip tik yra dinaminės te- 
orijos, pateiktos penktajame ir šeštajame skyriuose, rezultatas. 
Nepusiausviroji būsena sukelia dviejų tipų efektus. Jeigu, 
kaip Bėnard'o nestabilumo atveju, mes kaitiname skystį iš 
apačios, sukeliame kolektyvinius molekulių srautus. Kai nu- 
traukiame kaitinimo procesą, srautai išsiskaido ir grįžta prie 
įprastinio šiluminio judėjimo. Chemijoje situacija yra kitokia: 
dėl negrįžtamumo susiformuoja molekulės, kurios negali su- 
sidaryti pusiausvyrai artimomis sąlygomis. Šia prasme ne- 
grįžtamumas yra įrašytas medžiagoje. Atrodo, kad tai yra sa- 
vaime dvigubėjančių biomolekulių šaltinis. Čia mes nenag- 
rinėsime šio klausimo, tik pažymėsime, kad nepusiausviro- 
siomis sąlygomis iš tiesų galima sukurti panašaus sudėtingu- 
mo molekules, bent jau modeliuojant kompiuteriu“. Kitame 
skyriuje, Kuriame aptariama kosmologija, mes įrodinėjame, 
kad pati medžiaga yra negrįžtamųjų vyksmų rezultatas. 
Nereliatyvistinėje fizikoje, tiek klasikinėje, tiek kvantinė- 
je, laikas yra universalus, tačiau laiko tėkmė, susijusi su ne- 
grįžtamaisiais vyksmais, — ne. Dabar mes aptarsime nepa- 


prastai įdomias šios skirties išvadas. 


6 Žr. Nicolis and Prigogine, Exploring Complexity. 

Pirmiausia aptarkime cheminį modelį. Jeigu pradiniu lai- 
ko momentu t, mes turime du identiškus dvejų dujų, tokių 
kaip anglies monoksidas (CO) ir deguonis (O), mišinių me: 
ginius, cheminės reakcijos, kurios metu susidaro anglies 
dioksidas (CL katalizatorius gali būti metaliniai paviršiai. 
Viename iš mėginių mes naudojame tokį katalizatorių, o ki- 
tame — ne. Jeigu palyginsime abu mėginius vėlesniu laiko 
momentu t, dėl to jų sudėtis bus visiškai skirtinga. Dėl che- 
minės reakcijos mėginyje, kuriame yra katalizuojantis pavir- 
šius, susidariusi entropija bus daug didesnė. Jeigu entropi- 
jos susidarymą susiesime su laiko tėkme, paaiškės, kad pats 
laikas abiejų mėginių atveju skiriasi. Šitai atitinka mūsų di- 
naminį aprašymą. Laiko tėkmė susijusi su Poincarė rezonan- 
sais, kurie priklauso nuo hamiltoniano, t. y. nuo dinamikos. 
Katalizatoriaus naudojimas pakeičia dinamiką, o dėl to ir 
mikroskopinį aprašymą. Kitame pavyzdyje gravitacija pakei- 
čia hamiltonianą, o dėl to - ir rezonansus. Tuomet mes tu- 
rime tam tikrą nereliatyvistinį reliatyvumo teorijos dvynių 
paradokso, prie kurio grįšime aštuntajame skyriuje, analogą. 
Dabar tarkime, kad du dvynius (kurie yra tiesiog dvi DPS) 
išsiunčiame į erdvę, jie palieka Žemę laiko momentu t, ir 
grįžta laiko momentu tł, (žr. 7.1 schemą). Prieš grįždami vie- 
nas iš dvynių pereina per gravitacijos lauką, o kitas — ne. Su- 
sidariusi entropija (kaip Poincarė rezonansų rezultatas) bus 


skirtinga, ir mūsų dvyniai grįš skirtingo „amžiaus“, tad mes 

t 


Gravitacinis laukas 


to 


7.1 schema. Gravitacinio lauko poveikis laiko tėkmei 


turėsime padaryti pamatinę išvadą, kad laiko tėkmė net 
Newtono erdvėje gali turėti skirtingų padarinių priklauso- 
mai nuo analizuojamų procesų. Mūsų išvada akivaizdžiai 
prieštarauja Newtono požiūriui, kuris buvo pagrįstas univer- 
salia laiko tėkme. Tačiau ką laiko tėkmė gali reikšti tokiame 
gamtos aprašyme, kuriame praeitis ir ateitis vaidina tą patį 
vaidmenį? Laiko tėkmę lemia negrįžtamumas. Laiko evoliu- 
ciją dabar nusako ne grupės, kur praeitis ir ateitis vaidina tą 
patį vaidmenį, bet veikiau pusgrupės, apimančios laiko kryp- 
tį. Kai įvedame laiką, siejamą su entropijos susidarymu (žr. 
antrąjį skyrių), entropinis laikas, kadangi entropijos susida- 
rymo ženklas yra teigiamas, visuomet turi tą pačią kryptį. 


Kaip tik taip yra dviejuose anksčiau minėtuose pavyzdžiuo- 


198 


Septintas skvrius. MŪSŲ DIALOGAS SU GAMTA 


se, net nepaisant to, kad entropinis laikas nesutampa su laik- 
rodžio laiku. 

Mes galėtume įvesti „vidutinį“ entropinį laiką visai visa- 
tai, bet tai neturėtų didelės reikšmės dėl gamtos nevienalytiš- 
kumo. Negrįžtamųjų geologinių procesų laiko skalė skiriasi 
nuo biologinių procesų laiko skalės. Dar svarbiau tai, kad eg- 
zistuoja evoliucijų įvairovė, kuri ypač akivaizdi biologijos sri- 
tyje. Pasak Stepheno J. Gouldo, bakterijos išliko iš esmės to- 
kios pačios nuo pat ikikambrinio periodo, o kitos rūšys smar- 
kiai evoliucionavo, dažnai per trumpus laiko tarpsnius“. To- 
dėl būtų klaidinga analizuoti paprastą vienmatę evoliuciją. 
Maždaug prieš du šimtus milijonų metų kai kurios reptilijos 
pradėjo skraidyti, o kitos liko ant žemės. Vėlesniu periodu kai 
kurie žinduoliai grįžo į jūrą, o kiti liko sausumoje. Panašiai kai 
kurios beždžionės evoliucionavo į humanoidus, o kitos - ne. 

Baigiant šį skyrių pravartu pacituoti Gouldo pateiktą gy- 
vybės istorinio pobūdžio apibrėžimą: 

„Kad suprastume gyvybės kelio įvykius ir bendrus aspektus, 

nuo evoliucijos teorijos principų turime pereiti prie atsitiktinio 

gyvybės istorijos mūsų planetoje modelio — vienintelės realizuo- 
tos versijos iš milijonų tikėtinų alternatyvų, kurios nebuvo rea- 
lizuotos — paleontologinės analizės. Toks požiūris į gyvybės is- 
toriją yra visiškai priešingas tiek tradiciniams deterministiniams 
Vakarų mokslo modeliams, tiek giliausioms Vakarų kultūrų so- 


cialinėms tradicijoms ir psichologinėms viltims, kad istoriją vai- 


7 S. J. Gould, Scientific American 271, no. 4 (October 1994): 84. 

nikuoja žmogus kaip aukščiausia gyvybės apraiška, kuriam skir- 
18 


ta valdyti planetą. 


Mes gyvename daugeriopų fliuktuacijų, iš kurių vienos 
evoliucionavo, o kitos regresavo, pasaulyje. Tai visiškai de- 
rinasi su nuo pusiausvyros nutolusių vyksmų termodinami- 
kos rezultatais, kuriuos gavome antrajame skyriuje. Bet da- 
bar mes galime eiti dar toliau. Šios fliuktuacijos yra fliuktua- 
cijų fundamentalių savybių, atsirandančių nestabiliųjų dina- 
minių sistemų mikroskopiniame lygmenyje, makroskopinės 
apraiškos. Keblumų, kuriuos pabrėžė Gouldas, mūsų statis- 
tinėje gamtos dėsnių formuluotėje nebėra. Negrįžtamumas, 
taigi ir laiko tėkmė, prasideda dinaminiame lygmenyje. Jis su- 
stiprėja makroskopiniame lygmenyje, paskui gyvybės lygme- 
nyje ir galiausiai žmogaus veiklos lygmenyje. Kas lemia šiuos 
perėjimus iš vieno lygmens į kitą, iš esmės lieka nežinoma, 
tačiau mes bent jau gavome neprieštaringą gamtos aprašy- 
mą, pagrįstą dinaminiu nestabilumu. Biologijos ir fizikos pa- 
teikti gamtos aprašymai dabar pradeda susilieti. 

Kodėl apskritai egzistuoja bendra ateitis? Kodėl laiko 
strėlė visuomet turi tą pačią kryptį? Tai gali reikšti tik vie- 
na - kad mūsų visata sudaro visumą. Ji turi bendrą kilmę, 
kuri jau suponavo laiko simetrijos pažeidimą. Čia mes su- 
siduriame su kosmologinėmis problemomis. Jas spręsdami 
turime atsižvelgti į sunkį ir įžengti į Einsteino reliatyvumo 


teorijos pasaulį. 


Š Ibid. 

AR LAIKAS ANKSTESNIS UŽ EGZISTAVIMĄ? 


Prieš kelerius metus aš vedžiau fizikos koliokviumą Mask- 
vos Lomonosovo universitete. Po jo profesorius Ivanenko, 
vienas iš garbiausių rusų fizikų, paprašė manęs palikti trum- 
pą įrašą ant specialios sienos, kur jau buvo daug žymių moks- 
lininkų, tokių kaip Diracas ir Bohras, sentencijų. Aš miglotai 
prisimenu Diraco pasirinktą frazę, kuri skambėjo maždaug 
taip: „Teorinėje fizikoje grožis ir tiesa neatskiriami.“ Kiek pa- 
svarstęs parašiau: „Laikas ankstesnis už egzistavimą.“ 

Daugelio fizikų nuomone, jeigu Didžiojo Sprogimo teorija 
laikoma mūsų visatos kilmės teorija, vadinasi, laikas turi tu- 
rėti pradžią ir, ko gero, pabaigą. Aš linkęs manyti, kad mū- 
sų visatos gimimas buvo tik vienas įvykis viso kosmoso is- 
torijoje ir todėl šiai vadinamajai „metavisatai“ turime priskir- 
ti laiką, ankstesnį už mūsų pačių visatos gimimą. 

Mes žinome, kad gyvename besiplečiančioje visatoje. 
Standartinis modelis, šiandien dominuojantis kosmologijoje, 
teigia, kad jeigu mes grįžtume atgal laike, prieitume singu- 
liarųjį tašką, kuriame glūdi visatos energijos ir medžiagos 


visuma. Tačiau šis modelis neįgalina mūsų aprašyti šį sin- 

guliarųjį tašką, nes fizikos dėsnių negalima taikyti taškui, 
atitinkančiam begalinį medžiagos ir energijos tankį. Nieko 
nuostabaus, kad Johnas Archibaldas Wheeleris apie Didįjį 
Sprogimą kalba kaip apie sukeliantį „didžiausią krizę fizi- 
koje“'. Ar mes galime traktuoti Didįjį Sprogimą kaip realų 
įvykį ir kaip įmanoma suderinti šį įvykį su gamtos dėsniais, 
kurie laiko atžvilgiu yra apgręžiamieji ir deterministiniai? 
Mes grįžtame prie matavimo ir negrįžtamumo problemų, bet 
dabar kosmologiniame kontekste. 

Po Didžiojo Sprogimo atradimo mokslinė bendruomenė 
į keistą šio singuliariojo taško prigimtį reagavo stengdama- 
si visiškai eliminuoti Didįjį Sprogimą (žr. stacionariosios bū- 
senos teoriją I ir III skirsniuose) arba laikydama jį savotiška 
„iliuzija“, atsirandančia vartojant neteisingą laiko sąvoką (žr. 
Hawkingo menamąjį laiką II skirsnyje), ar net stebuklu, ar- 
timu bibliniam aprašymui Pradžios knygoje. 

Kaip jau pažymėjome, šiandien neįmanoma kalbėti apie 
kosmologiją nesiremiant reliatyvumo teorija, „gražiausia fizi- 
kos teorija“, pasak gerai žinomo Levo Davidovičiaus Landau 
ir Jevgenijaus Michailovičiaus Lifšico vadovėlio“. Newtono fi- 
zikoje, net išplėstoje kvantine teorija, erdvė ir laikas yra duoti 
visiems laikams. Be to, egzistuoja universalus laikas, vienas 


visiems stebėtojams. Reliatyvumo teorijoje taip nebėra; erdvė 


! J. Wheeler, cit. iš: H. Pagels, Perfect Symmetry (New York: Bantam 
Books, 1986), p. 165. 

"LD Landau and E. M. Lifschitz, The Classical Theory of Fields (Lon- 
don: Pergamon Press, 1959). 

ir laikas dabar yra vaizdo dalis. Kokių pasekmių tai turi mūsų 
interpretacijai? Savo neseniai pasirodžiusioje knygoje Apie lai- 
ką Paulis C. W. Daviesas apie reliatyvumo teorijos poveikį sa- 
ko: „Pats laiko suskirstymas į praeitį, dabartį ir ateitį fizikiniu 


kio? 53 3 
požiūriu atrodo beprasmis. 


Jis pakartoja garsųjį Hermanno 
Minkowski'o teiginį: „Nuo šiol erdvė pati savaime ir laikas 
pats savaime pasmerkti virsti tiktai šešėliais.““ 

Mes jau minėjome gerai žinomą Einsteino teiginį, kad 
„mums, įsitikinusiems fizikams, perskyra tarp praeities, da- 
barties ir ateities yra iliuzija, nors ir sunkiai įveikiama“. Ta- 
čiau gyvenimo pabaigoje Einsteinas, atrodo, pakeitė nuomo- 
nę. 1949 metais jis gavo esė rinktinę, į kurią įėjo ir žymaus 
matematiko Kurto Gėdelio, labai rimtai sureagavusio į 
Einsteino teiginį, kad laikas kaip negrįžtamumas yra tik 
iliuzija, straipsnis. Kai jis pateikė Einsteinui kosmologinį 
modelį, kuriame buvo įmanoma sugrįžti į savo paties pra- 
eitį, Einsteinas neparodė entuziazmo. Atsakydamas Göde- 
liui jis rašė negalįs įsivaizduoti, kad galėtų „telegrafuoti at- 
gal į savo praeitį“. Jis net pridūrė, kad ši negalimybė turė- 
tų paskatinti fizikus iš naujo apsvarstyti negrįžtamumo pro- 


blemą“. Kaip tik tai mes ir mėginome padaryti. 


> P. Davies, About Time (London: Viking, 1995). 

* H. Minkowski, The Principle of Relativity: Original Papers (Calcutta: 
University of Calcutta, 1920). 

> A. Einstein, Correspondence Einstein-Michele Besso 1903-1955 (Paris: 
Hermann, 1972). 

€ Albert Einstein: Philosopher-Scientist, ed. P. A. Schlipp (Evanston, Ill.: 
Library of Living Philosophers, 1949). 

Šiaip ar taip, norime pabrėžti, kad reliatyvumo teorijos 
sukelta revoliucija anaiptol neturėjo įtakos mūsų ankstes- 
nėms išvadoms. Negrįžtamumas, arba laiko tėkmė, lieka 
toks pat „realus“ kaip ir nereliatyvistinėje fizikoje. Ko gero, 
galėtume įrodinėti, kad negrįžtamumas vaidina netgi dides- 
nį vaidmenį, kai pereiname prie vis didesnių energijų. Bu- 
vo pateikta hipotezė (iš esmės Hawkingo), kad ankstyvojo- 
je visatoje erdvės ir laiko perskyra išnyksta ir laikas tampa 
visiškai „suerdvintas“. Tačiau, kiek mums žinoma, niekas 
nesugalvojo šio laiko suerdvinimo mechanizmo arba būdo, 
kaip erdvė ir laikas galėjo atsirasti iš to, kas dažnai apibū- 
dinama kaip „putota pliurzė“. 

Mūsų pozicija visiškai skiriasi nuo anksčiau pateiktųjų, 
nes Didįjį Sprogimą mes laikome negrįžtamuoju vyksmu par 
excellence. Mūsų manymu, turėjo būti negrįžtamasis fazinis 
virsmas iš priešvisatės, kurią mes vadiname kvantiniu vaku- 
umu. Šį negrįžtamumą turėjo lemti nestabilumas priešvisa- 
tėje, sąlygotas gravitacijos ir medžiagos sąveikų. Akivaizdu, 
kad mes esame prie pat pozityvaus žinojimo ribos, netgi pa- 
vojingai arti mokslinės fantastikos. 

Vis dėlto mes teigiame, kad negrįžtamieji vyksmai, susi- 
jẹ su dinaminiais vyksmais, tikriausiai suvaidino lemiamą 
vaidmenį gimstant mūsų visatai. Žvelgiant iš mūsų perspek- 
tyvos, laikas vra amžinas. Mes turime amžių, mūsų civili- 
zacija turi amžių, bet pats laikas neturi nei pradžios, nei pa- 


baigos. Tai artima dviem iš tradicinių kosmologijos požiū- 


204 


Aštuntas skyrius. AR LAIKAS ANKSTESNIS UŽ EGZISTAVIMĄ? 


rių: stacionariųjų būsenų teorijai, suformuluotai Hermanno 
Bondi'o, Thomo Goldo ir Fredo Hoyle'io, kuri tiksliau gali 
būti taikoma nestabiliajai aplinkai, kuriančiai mūsų visatą 
(metavisatai arba priešvisatei), ir standartinei Didžiojo Spro- 
gimo teorijai“. 

Kita vertus, spekuliatyvių elementų neįmanoma išveng- 
ti, tačiau mums atrodo įdomu, kad požiūrius, pabrėžiančius 
laiko ir negrįžtamumo vaidmenį, galima suformuluoti tiks- 
liau nei anksčiau, net jeigu galutinė tiesa mums tebėra toli 
gražu nepasiekiama. Mes visiškai sutinkame su indų kosmo- 
logu Jayantu Vishnu Narlikaru, kuris rašė: „Šiuolaikiniai ast- 
rofizikai, kurie laikosi požiūrio, kad „svarbiausioji kosmo- 
logijos problema“ yra daugiau ar mažiau išspręsta, dar šia- 


me šimtmetyje gali sulaukti kelių siurprizų.““ 


II 


Tęsdami mūsų tyrinėjimą aptarkime Einsteino specialiąją 
reliatyvumo teoriją. Šios teorijos išeities taškas yra du inerciniai 
stebėtojai, pastoviu greičiu judantys vienas kito atžvilgiu. Iki- 
reliatyvistinėje Galilei'aus fizikoje buvo teigiama, kad atstu- 
mas tarp abiejų stebėtojų l= Dr E + Dis Vi)" + Ga 2) 


išliks toks pat, kaip ir skirtumas tarp dviejų laiko momentų 


“ H. Bondi, Cosmology (Cambridge: Cambridge University Press, 1960). 
8 Žr. J. V. Narlikar and T. Padmanabhan, Gravity, Gauge Theory and 
Quantum Cosmology (Dordrecht: Reidel, 1986). 

(t, - t)”. Erdvinis atstumas buvo apibrėžtas Eukleido geomet- 
rijos terminais. Tačiau dėl to buvo gautos skirtingos šviesos 
greičio vakuume c, kurį matavo tie du stebėtojai, vertės. Kaip 
rodo mūsų patyrimas, jeigu mes manome, kad abu stebėto- 
jai matuoja tą pačią šviesos greičio vertę, turime įvesti (kaip 
darė Lorentzas, Poincarė ir Einsteinas) erdvėlaikio intervalą 
s = €(h— 6)" -lù . Kaip tik šis intervalas nesikeičia, kai mes 
pereiname nuo vieno inercinio stebėtojo prie kito. Priešingai 
Eukleido geometrijai, mes dabar turime Minkowski'o erdvė- 
laikio intervalą. Perėjimas iš vienos koordinačių sistemos 
xX, Y, Zz, t į kitą x, y’, z’, E yra garsioji Lorentzo transformacija, 
susiejanti erdvę ir laiką. Tačiau nė viename taške erdvės ir lai- 
ko perskyra neišnyksta; erdvėlaikio intervale minus ženklas 
žymi erdvės dimensijas, o plius ženklas žymi laiką. 

Ši situacija dažnai iliustruojama erdvėlaikio diagrama, pa- 
teikta 8.1 schemoje. Vienoje ašyje yra laikas t, o kitoje — viena 
geometrinė koordinatė x. Reliatyvumo teorijoje šviesos grei- 
tis vakuume c yra maksimalus greitis, kuriuo gali būti per- 
duodami signalai. Todėl mes galime skirti diagramoje įvai- 
rias Sritis. 

Šioje diagramoje stebėtojas yra taške O. Jo ateitis yra „kū- 
gyje“ BOA, o jo praeitis yra kūgyje A'O'B' . Šiuos kūgius 
apibrėžia šviesos greitis c — greičiai jų viduje yra mažesni 
už c, išorėje didesni už c, todėl jų neįmanoma realizuoti. Šio- 
je diagramoje įvykis C yra vienalaikis su O, o įvykis D anks- 


tesnis už O. Tačiau ši išvada yra grynai konvencionali, nes 

Lorentzo transformacija pasuks ašis tł, x ir tokiu atveju D gali 
būti vienalaikis su O, o C vėlesnis už O. Lorentzo transfor- 
macija pakeičia vienalaikiškumą, tačiau šviesos kūgio — ne. 
Taigi laiko kryptis yra invariantinė. Reliatyvumo teorijoje 
problema, ar gamtos dėsniai yra simetriniai laiko atžvilgiu, 
išlieka iš esmės ta pati kaip ir ikireliatyvistinėje fizikoje, bet 
dabar šis klausimas yra net dar aktualesnis. Geriausiu atveju 
O žino visus įvykius, kurie įvyko jo praeityje, t. y. kūgyje 
A OR Kaip pavaizduota 8.2 schemoje, įvykiai, prasidėję C 
ar D, pasieks jį tik vėlesniais laiko momentais t, ir +, net 
jeigu jie susiję su signalais, keliaujančiais šviesos greičiu. Dėl 
to O gali surinkti tik ribotus duomenis. Remiantis šmaikš- 
čia analogija su deterministiniu chaosu, kurią pateikė Bai- 
dyanathas Misra ir Ioannis Antoniou, sakoma, kad reliaty- 
vistinis stebėtojas turi tik vieną baigtinį langą į išorinį pa- 
saulį, ir čia deterministinis aprašymas vėl atitinka perdėtą 
idealizaciją'. Tai yra dar viena priežastis pereiti prie statis- 
tinio aprašymo. 

Be abejo, yra labai įdomių naujų reiškinių, kuriuos at- 
skleidžia reliatyvumo teorija, tokių kaip garsusis dvynių pa- 
radoksas, kai vienas iš dvynių lieka Žemėje taške x = 0, o 
kitas išskrenda erdvėlaiviu, kuris pakeičia kryptį laiko mo- 
mentu t; (koordinačių sistemoje, kurioje O yra parimęs) ir 


grįžta į Žemę laiko momentu 24, Laiko intervalas, matuo- 


? I. Antoniou and B. Misra, Journal of Theoretical Physics 31 (1992): 119. 

t 


Absoliuti 
ateitis 


B 


Absoliuti 
praeitis 


8.1 schema. Ateities ir praeities perskyra 
specialiojoje reliatyvumo teorijoje 


jamas judančio dvynio, yra didesnis už 2t;. Tai yra nuosta- 
bioji Einsteino hipotezė apie laiko plėtimąsi, kuri buvo pa- 
tvirtinta naudojant nestabiliąsias daleles. Todėl šių dvynių 
gyvenimo trukmė priklauso nuo kelio, kaip numatė reliaty- 
vumo teorija. Septintajame skyriuje mes teigėme, kad laiko 
tėkmė priklauso nuo įvykių istorijos, bet niutoniškasis lai- 
kas yra universalus ir nepriklausomas nuo istorijos. Dabar 
pats laikas tampa priklausomas nuo istorijos. 

Savo originalioje knygoje Erdvės, laiko ir gravitacijos teori- 
ja Vladimiras A. Fokas pabrėžia, kad analizuodami dvynių 
paradoksą turime būti labai atsargūs, nes neatsižvelgiama į 


pagreičio poveikį laikrodžiui judančiame erdvėlaivyje!“. Jis 


"UV. Fock, The Theory of Space, Time and Gravitation (New York: Perga- 
mon Press, 1959). 

8.2 schema 


Įvykiai, prasidėję taškuose C ir D, pasieks stebėtoją O ateities lai- 
ko momentais t, ir t. 


įrodo, kad analizuodami detalesnį modelį, kuriame pagrei- 
tį lemia gravitacinis laukas, aprašomas bendrosios reliaty- 
vumo teorijos, gauname kitokius rezultatus. Netgi gali būti 
pakeistas laiko plėtimosi ženklas. Šių bendrosios reliatyvu- 
mo teorijos hipotezių pagrįstumui patikrinti bus reikalingi 
nepaprastai įdomūs nauji eksperimentai. 

Savo Trumpoje laiko istorijoje Hawkingas įveda menamąjį 
laiką r = it, kur visi keturi matmenys yra „suerdvinti“ Min- 
kowski'o erdvėlaikio intervale“'. Pasak Hawkingo, realusis 
laikas visai gali būti šis menamasis laikas, ir tuomet Loren- 
tzo intervalo matematinė formulė tampa simetrinė. Hawkin- 
go teiginys iš tiesų peržengia reliatyvumo teorijos ribas, ta- 


čiau tai yra tik dar viena pastanga neigti laiko realumą ap- 


11 Hawking, Brief History of Time. 

rašant visatą kaip statinę geometrinę struktūrą, nepaisant to 
vaidmens, kurį laiko tėkmė vaidina visuose stebėjimo lyg- 
menyse. 

Dabar grįžkime prie mūsų dėstymo esmės ir aptarkime 
reliatyvumo įtaką sistemoms, kurias aprašo klasikinė Hamil- 
tono dinamika ar kvantinė mechanika. Diracas ir kiti po jo 
nurodė, kaip specialiosios reliatyvumo teorijos reikalavimus 
suderinti su Hamiltono aprašymu“. Reliatyvumo teorija tei- 
gia, kad fizikos dėsniai išlieka tokie patys visoms inercinėms 
sistemoms. Penktajame ir šeštajame skyriuose mes besąly- 
giškai tarėme, kad sistemos kaip visuma yra rimties būse- 
nos. Tačiau, pagal reliatyvumo teoriją, panašus aprašymas 
galioja nepriklausomai nuo to, ar sistema kaip visuma juda 
pastoviu greičiu tam tikro stebėtojo atžvilgiu, ar ne. Matė- 
me, kad Poincarė rezonansai suardo dinaminę grupę, kurioje 
praeitis ir ateitis vaidina tą patį vaidmenį, ir dėl to mes gau- 
name pusgrupes, kurios pažeidžia laiko simetriją. Ikirelia- 
tyvistinėje fizikoje grupės ir pusgrupės atstumą išlaiko in- 
variantinį. Reliatyvistinėje teorijoje galime įvesti tiek grupes, 
tiek pusgrupes, paliekančias invariantinį Minkovski'o inter- 
valą. Deja, įrodymas yra pernelyg specialus, kad jį galėtu- 
me čia pateikti. Šiaip ar taip, ši išvada rodo, kad Minkow- 


ski'o erdvėlaikio intervalas anaiptol neprieštarauja negrįžta- 


12 P. A. M. Dirac, Rev. Mod. Phys., 21 (1949): 392; D. J. Currie, 
T. F. Jordan, and E. C. G. Sudarshan, Rev. Mod. Phys., 35 (1962): 350; 
R. Balescu and T. Kotera, Physica 33 (1967): 558; U. Ben Ya'acov, Physica. 

8.3 schema. Dvynių paradoksas 
Stebėtojas O juda stebėtojo O atžvilgiu. 


miesiems vyksmams. Netiesa, kad reliatyvumo teorija nu- 
mato laiko suerdvinimą. Kaip teigė Minkovski, erdvė ir lai- 
kas jau nebėra nepriklausomi esiniai, tačiau tai neužkerta ke- 
lio laiko strėlės egzistavimui. 

Tokią išvadą buvo galima numatyti. Jeigu laiko simetri- 
jos pažeidimas atsiranda vienoje inercinėje sistemoje, pagal 
patį reliatyvumo apibrėžimą jis turi atsirasti visose inerci- 
nėse atskaitos sistemose. Taigi negrįžtamųjų vyksmų teori- 
ja yra visiškai panaši (išskyrus tam tikrus formalius pakei- 
timus) ir nereliatyvistinėse, ir reliatyvistinėse sistemose. Ta- 
čiau yra vienas esminis skirtumas: sąveikos jau nėra momen- 
tinės, jos sklinda šviesos greičiu. Pavyzdžiui, kvantinėje teo- 


rijoje elektringųjų dalelių sąveikas perduoda fotonai. Dėl to 

atsiranda papildomi negrįžtamieji vyksmai, tokie kaip spin- 
duliavimo slopimas, kurį sukelia tai, kad dalelės spinduliuo- 
ja fotonus. Kalbant apskritai, reliatyvistinėje fizikoje mes 
analizuojame daleles, susijusias su laukais (fotonai yra da- 
lelės, susijusios su elektromagnetiniu lauku), o negrįžtamu- 
mą lemia šių laukų sąveika. 

Iki šiol mes aptarėme Minkowski'o erdvėlaikio interva- 
lą, atitinkantį specialiąją reliatyvumo teoriją. Kad išsamiai 
aptartume kosmologiją, turime įtraukti gravitaciją, kuri pir- 


miausia reikalauja apibendrinti erdvėlaikio intervalą. 


III 


Pirmiausia grįžkime prie Didžiojo Sprogimo klausimo. 
Kaip minėjome, jeigu analizuosime mūsų besiplečiančią vi- 
satą grįždami atgal laike, prieisime singuliarųjį tašką, kuria- 
me tankis, temperatūra ir kreivis tampa begaliniai. Remda- 
miesi šiandien stebima galaktikų traukimosi sparta galime 
spręsti, kad visata gimė apytiksliai prieš penkiolika milijar- 
dų metų. Šis laiko periodas, skiriantis mus nuo Didžiojo 
Sprogimo, yra stulbinamai trumpas. Kad išreikštume jį me- 
tais, kaip laikrodį naudojame Žemės sukimąsi. Penkiolika 
milijardų apsisukimų iš tiesų yra nedidelis skaičius, jeigu 
prisiminsime, kad vandenilio atome elektronas per sekun- 
dę apsisuka maždaug 10 000 milijardų kartų! 

Kad ir kokia būtų laiko skalė, pirmapradžio įvykio eg- 


zistavimas randantis mūsų visatai neabejotinai yra viena iš 

netikėčiausių hipotezių, kokias mokslas kada nors yra pa- 
teikęs. Fizika turi reikalą tik su reiškinių klasėmis, ir nepa- 
našu, kad Didysis Sprogimas priklausytų kuriai nors iš jų. 
Iš pirmo žvilgsnio atrodo, kad niekur fizikoje nėra nieko į 
jį panašaus. 

Daugelis mokslininkų šį singuliarumą buvo linkę traktuoti 
kaip „Dievo ranką“ ar Biblijos pasakojimo apie pasaulio su- 
kūrimą triumfą, įgalinantį mokslą rekonstruoti akto, pranoks- 
tančio fizikinį racionalumą, egzistavimą. Kiti stengėsi išveng- 
ti, jų manymu, nerimą keliančios situacijos. Nuostabus tokio 
pobūdžio bandymas yra stacionariosios visatos modelis, ku- 
rį pasiūlė Bondi, Goldas ir Hoyle'is". Šis modelis pagrįstas 
tobulu kosmologiniu principu: visatoje nėra ne tik išskirtinės 
vietos, bet ir išskirtinio laiko. Remiantis šiuo principu, kiek- 
vienas stebėtojas praeityje ir ateityje gali priskirti visatai tas 
pačias tokių parametrų kaip temperatūra ir medžiagos tan- 
kis vertes. Stacionariosios būsenos visatą apibūdina ekspo- 
nentinis plėtimasis, kompensuojamas nepaliaujamo medžia- 
gos kūrimo. Plėtimosi ir kūrimo sinchronizacija palaiko pa- 
stovų medžiagos-energijos tankį, ir dėl to susidaro amžinos, 
nepaliaujamai kuriamos visatos vaizdinys. Nepaisant įtaigu- 
mo, stacionariosios būsenos modelis sudaro tam tikrų dide- 
lių keblumų. Antai, kad būtų išlaikyta stacionari būsena, kos- 
mologinė evoliucija (visatos plėtimasis) ir mikroskopiniai įvy- 


kiai (medžiagos kūrimas) turi būti tiksliai suderinti. Kol nie- 


13 Bondi, Cosmology. 

kas nepasiūlė tokio suderinimo mechanizmo, plėtimosi ir kū- 
rimo kompensacijos hipotezė yra labai ginčytina. 
Eksperimentų rezultatai privertė didžiąją daugumą kos- 
mologų atmesti stacionariosios būsenos modelį ir pasirinkti 
Didįjį Sprogimą, kuris dabar laikomas standartiniu mode- 
liu. Tai atsitiko 1965 metais, kai Arno Penziasas ir Robertas 
Wilsonas aptiko dabar gerai žinomą fosilijų spinduliuotę 
esant 2,7 °K temperatūrai“. Esant tokią spinduliuotę dar 
1948 metais numatė Ralphas A. Alpheris ir Robertas Her- 
manas, samprotavę, kad jeigu praeityje visata buvo daug 
karštesnė ir tankesnė negu šiandien, tai ji turėjo būti „ne- 
permatoma“, o fotonai turėjo turėti pakankamai energijos 
stipriai sąveikauti su medžiaga. Galima įrodyti, kad esant 
apytiksliai 3 000 °K temperatūrai medžiagos ir šviesos pu- 
siausvyra suardoma ir mūsų visata tampa permatoma, nes 
spinduliuotė „atskiriama“ nuo medžiagos. Vienintelis vėles- 
nis fotonų, sudarančių šiluminę spinduliuotę, savybių po- 
kytis yra jų bangos ilgio kitimas — bangos ilgis didėja kar- 
tu su visatos dydžiu. Taigi Alpheris ir Hermanas spėjo, kad 
jeigu fotonai iš tiesų sudarė juodojo kūno spinduliuotę esant 
3 000 “K temperatūrai tuo metu, kai jų pusiausvyra su me- 
džiaga buvo suardyta (t. y. praėjus maždaug 300 000 metų 
po „atsiradimo“), šios spinduliuotės temperatūra šiandien 


turėtų atitikti maždaug 3 °K. Tai buvo labai svarbus numa- 


14 Puikią apžvalgą žr.: S. Weinberg, The First Three Minutes: A Modern 
View of the Origin of the Universe (New York: Basic Books, 1977). 

tymas, pranašavęs vieną didžiausių šio šimtmečio eksperi- 
mentinių atradimų“. 

Standartinis modelis iš esmės sudaro šiandieninės kosmo- 
logijos pagrindą, ir mokslininkai apskritai pripažįsta, kad jis 
įgalina pateikti teisingą visatos aprašymą nuo antrosios se- 
kundės po Didžiojo Sprogimo singuliariojo taško. Tačiau vi- 
satos būsena pirmąją jos gyvavimo sekundę vis dar lieka at- 
viras klausimas. 

Kodėl veikiau kas nors yra, o ne nieko nėra? Atrodo, tai 
yra svarbiausias klausimas už pozityvaus žinojimo ribų. Ta- 
čiau šis klausimas gali būti suformuluotas fizikos terminais 
ir todėl gali būti susietas su nestabilumo ir laiko problema. 
Viena tokia formuluotė, kuri šiandien tapo labai populiari, 
apibrėžia mūsų visatos gimimą kaip nemokamus pietus. Ed- 
wardas Tryonas šią idėją pateikė 1973 metais, bet, atrodo, 
pirmasis ją išsakė Pascualis Jordanas. Tryono požiūriu, mū- 
sų visatą galima apibūdinti kaip turinčią dviejų formų ener- 
giją: vieną susijusią su gravitacinėmis traukos jėgomis, kuri 
yra neigiama, ir kitą susijusią su mase pagal gerai žinomą 
Einsteino formulę E = mc“, kuri yra teigiama“. 

Peršasi išvada, kad visuminė visatos energija galėtų būti 
lygi nuliui, kaip ir tuščios visatos energija. Taip Didysis 


Sprogimas būtų susietas su fliuktuacijomis vakuume, iš- 


15 Žr. Alpher and Herman, in Nature 162 (1948): 774, ir Physical Re- 
view 75, no. 7 (1949): 1089. 
lé Žr. E. P. Tryon, in Nature 266 (1973): 396. 

saugančiomis energiją. Tai iš tiesų patraukli idėja. Nepu- 
siausvirųjų struktūrų (tokių kaip Bėnard'o sūkuriai ar che- 
miniai svyravimai), kuriose energija išsaugoma, susidarymas 
taip pat atitinka „nemokamus pietus“, nes nepusiausvirųjų 
struktūrų kaina yra entropija, o ne energija. Ar tokiame kon- 
tekste mes galime tiksliai nustatyti neigiamos gravitacinės 
energijos kilmę ir jos virtimą pozityvia medžiaga-energija? 


Kaip tik šį klausimą dabar imsimės nagrinėti. 


IV 


Ko gero, svarbiausias Einsteino indėlis buvo tai, kad jis 
susiejo gravitaciją su erdvėlaikio kreiviu. Kaip matėme ana- 
lizuodami specialiąją reliatyvumo teoriją, Minkowski'o erd- 
vėlaikio intervalas yra de = CdF - dP. Bendrojoje reliatyvu- 
mo teorijoje erdvėlaikio intervalas tampa de = Tą „dx“dx", 
kur xu ir v įgyja keturias vertes: 0 (laikas) ir 1, 2, 3 (erdvė). 
Gautos dešimt skirtingų funkcijų (kai duota, Kado, zë. 
charakterizuoja erdvėlaikį, arba Riemanno geometriją. Pa- 
prastas pavyzdys, iliustruojantis Riemanno geometriją, yra 
sfera, traktuojama kaip iškreivinta dvimatė erdvė. 

Newtono požiūriu, erdvėlaikis yra duotas visiems lai- 
kams ir nepriklauso nuo jame esančios medžiagos. Dabar 
Einsteino įvykdyta revoliucija įgalina mus suprasti, kad erd- 
vėlaikio ir medžiagos ryšį išreiškia Einsteino fundamentinės 


lauko lygtys, kurios susieja du objektus: viena vertus, mes 

turime išraišką, kuri erdvėlaikio kreivį aprašo o, ir jo išves- 
tinių erdvės ir laiko atžvilgiu terminais, o kita vertus, turi- 
me išraišką, kuri medžiaginį turinį apibrėžia jo turimos me- 
džiagos-energijos ir slėgio terminais. Šis medžiaginis turinys 
yra erdvėlaikio kreivio priežastis. Einsteinas pritaikė savo 
lygtis visatai kaip visumai dar 1917 metais ir tuo nubrėžė 
šiuolaikinės kosmologijos kryptį. Kad galėtų tai padaryti, jis 
išplėtojo belaikį statinį modelį, atitinkantį jo filosofines pa- 
žiūras. Baruchas Spinoza buvo Einsteino mėgstamas filoso- 
fas, ir modelio pasirinkimas atspindi jo dvasią. 

Paskui pasipylė netikėtumai. Aleksandras Fridmanas ir 
Georges'as Henri Lemaitre'as įrodė, jog Einsteino visata yra 
tokia nestabili, kad menkiausios fliuktuacijos ją sugriautų “. 
Edwinas Powellis Hubble'is ir jo kolegos eksperimentiškai 
aptiko mūsų visatos plėtimąsi“. Paskui 1965 metais buvo 
stebima reliktinė juodojo kūno spinduliuotė, ir tai įgalino su- 
kurti dabartinį standartinį kosmologinį modelį. 

Kad nuo bendrosios reliatyvumo teorijos pamatinių lyg- 
čių pereitume į kosmologijos sritį, turime padaryti kai ku- 
rias supaprastinančias prielaidas. Standartinis modelis, sie- 
jamas su Aleksandru Fridmanu, Georges'u Henri Lemai- 


freu, Howardu Robertsonu ir Arthuru Walkeriu, pagristas 


L Bendrą apžvalgą žr.: S. Weinberg, Gravitation and Cosmology: Prin- 
ciples and Applications of the General Theory of Relativity (New York: Wiley, 
1972). 

18 Ibid. 

kosmologiniu principu, kad visata dideliu mastu gali būti 
laikoma vienalyte ir izotropine. Tuomet metrika įgyja kur 
kas paprastesnę formą de = cdf - R(tY'd/ (vadinamasis Frid- 
mano intervalas). Ši išraiška skiriasi nuo Minkowski'o erd- 
vėlaikio dviem aspektais: d!“ yra erdvinis elementas, atitin- 
kantis arba nulinį erdvės kreivį (kaip Minkowski'o erdvė- 
je), arba teigiamą ar neigiamą kreivį (kaip sferoje ar hiper- 
boloide). R(t), paprastai vadinamas visatos spinduliu, atitin- 
ka astronominių stebėjimų ribą laiko momentu t. Einsteino 
lygtys susieja R(t) ir erdvės kreivį su energijos-=medžiagos vi- 
dutiniu tankiu ir slėgiu. Einsteino kosmologinė evoliucija 
taip pat yra suformuluota kaip išsauganti entropiją, taigi jo 
lygtys yra laiko atžvilgiu apgręžiamos. 

Įprasta manyti, kad standartinis modelis leidžia mums 
suprasti bent jau kokybinius virsmus, kurie ištiko mūsų vi- 
satą praėjus dalelei sekundės po jos gimimo. Tai nepapras- 
tai reikšmingas pasiekimas, tačiau mums vis dar lieka atsa- 
kyti į klausimą, kas atsitiko prieš tai. Kai ekstrapoliuojame 
atgal į praeitį, prieiname begalinio tankio tašką. Ar galime 
ekstrapoliuoti už šio taško? Kad įsivaizduotume, su kokios 
eilės dydžiais čia susiduriame, pravartu apibrėžti Plancko 
skales, kuriomis matuojamas ilgis, laikas ir energija, gauna- 
mi naudojant tris universalias konstantas: Plancko konstan- 
tą h, gravitacijos konstantą G ir šviesos greitį c. Tuomet gau- 
name Plancko ilgį I = (Chic) ~ IO" cm, Plancko laiką 10” 
sekundžių eilės ir Plancko energiją, atitinkančią 10“ laips- 


nių eilės aukštas temperatūras. Tikėtina, kad šios skalės su- 

sijusios su ankstyvąja visata, kurią charakterizuoja nepapras- 
tai trumpas laikas, labai mažas geometrinis dydis ir milži- 
niška energija. Šioje „Plancko eroje“ kvantiniai efektai, ko ge- 
ro, vaidina esminį vaidmenį”. Dabar mes priėjome prie pat 
šiuolaikinės fizikos ribų, kur susiduriame su fundamentalia 
sunkio kvantavimo arba ekvivalenčia erdvėlaikio kvantavi- 
mo problema. Bendras sprendimas mums vis dar tebėra ne- 
suvokiamas, bet mes bent jau galime suformuluoti modelį, 
apimantį Poincarė rezonansų ir negrįžtamumo vaidmenį pa- 
čioje mūsų visatos pradžioje. Dabar aptarkime kai kuriuos 
žingsnius, kuriais prieiname prie šio modelio. 

Pažymėjome, kad Fridmano erdvėlaikio intervalas gali bū- 
ti užrašytas (kai nagrinėjame Eukleido trimatės geometrijos 
atvejį) de" = ONE - d), kur t. yra konforminis laikas. Tai yra 
Minkowski'o erdvėlaikio intervalas, padaugintas iš funkci- 
jos O“, kuri vadinama konforminiu faktoriumi. Tokie konfor- 
miniai erdvėlaikio intervalai turi nuostabių ypatumų, tarp jų 
ir tą, kad jie išsaugo šviesos kūgį, kurio atveju ds“ = 0. Kaip 
teigė Narlikaras ir kiti, jie yra natūralus kvantinės kosmolo- 
gijos išeities taškas, nes apima Fridmano visatą kaip specia- 
lų atvejį”. 

Konforminis faktorius, kaip erdvėlaikio funkcija, susijęs 
su lauku tokiu pačiu būdu kaip ir kiti laukai, tokie kaip 


elektromagnetinis laukas. (Prisiminkime, kad laukas yra di- 


9 Žr. J. V. Narlikar and T. Padmanabhan, Gravity. 
0 Narlikar and Padmanabhan, Gravity. 

naminė sistema, kurią charakterizuoja tiksliai apibrėžta ener- 
gija ir todėl hamiltonianas.) Kaip įrodė Robertas Broutas ir 
jo bendradarbiai, šis faktorius turi unikalią ypatybę - jis ati- 
tinka neigiamą energiją (t. y. energija yra neapribota iš apa- 
čios), o bet kurios duotosios medžiagos lauko energija yra 
teigiama. Dėl to gravitacinis laukas, kurį aprašo konformi- 
nis faktorius, gali vaidinti neigiamos energijos rezervuaro, 
iš kurio imama energija kurti medžiagai, vaidmenį“. 

Tai yra „nemokamų pietų“ modelio, kuriame išsaugoma 
visuminė energija (gravitacinio lauko plius medžiagos), o 
gravitacinė energija paverčiama medžiaga, teorinis pagrin- 
das. Broutas ir jo kolegos pasiūlė šios teigiamos energijos 
ekstrakcijos mechanizmą. Greta konforminio lauko, jie įve- 
dė medžiagos lauką ir įrodė, kad Einsteino lygtys suponuoja 
kooperacinį procesą, apimantį vienalaikį medžiagos ir iškrei- 
vinto erdvėlaikio atsiradimą, pradedant nuo Minkowski'o 
erdvėlaikio (turinčio nulinę gravitacinę ir masės energiją). Jų 
modelis rodo, kad toks kooperacinis procesas lemia ekspo- 
nentinį visatos spindulio didėjimą bėgant laikui. (Tai Žino- 
ma kaip de Sitterio visata.) 

Šios išvados yra intriguojančios, nes jos nurodo negrįžta- 
mojo vyksmo, transformuojančio gravitaciją į medžiagą, ga- 


limybę. Be to, jos sutelkia mūsų dėmesį į priešvisatės stadi- 


"TR Brout, F. Englert, and E. Gunzig, Ann. Phys. 115 (1978): 78; Gene- 
ral Relativity and Gravitation 10 (1979): 1; R. Brout et al., Nuclear Physics 
B 170 (1980): 228; E. Gunzig and P. Nardone, Physics Letters B 188 (1981); 
412; taip pat žr.: Fundamentals of Cosmic Physics 11 (1987): 311. 

ją, Minkowski'o vakuumą, kuris yra negrįžtamųjų transfor- 
macijų išeities taškas. Svarbu pažymėti, kad šis modelis ne- 
aprašo kūrimo ex nihilo. Kvantinį vakuumą jau patvirtino 
universalios konstantos, ir pripažinta, kad mes galime pri- 
skirti joms tas vertes, kurias jos šiandien turi. 

Mūsų visatos gimimas jau siejamas nebe su singuliariuoju 
tašku, bet veikiau su nestabilumu, kuris yra analogiškas vir- 
smo ar bifurkacijos fazei. Tačiau ši teorija vis dar kelia daug 
trikdančių problemų. Broutas ir kiti naudojo kvaziklasikinį 
artutinį metodą, kai medžiagos laukas yra kvantuojamas, o 
konforminis laukas traktuojamas klasikiniu požiūriu. Plan- 
cko eroje, kur kvantiniai efektai vaidina esminį vaidmenį, ši 
situacija yra visiškai kitokia. 

Edgaras Gunzigas ir Pasquale Nardone kėlė klausimą, ko- 
dėl šis procesas nevyksta visą laiką, jeigu kvantinis vakuu- 
mas, siejamas su plokščiosios geometrijos fonu, iš tiesų yra ne- 
stabilus dėl gravitacinių sąveikų. Jie įrodė, jog naudojant šį 
kvaziklasikinį artutinį metodą mums reikalinga sunkiųjų da- 
lelių, kurių masė yra 50 Plancko masių (~ 50x10" g) eilės, pra- 
dinė fliuktuacija, kad prasidėtų šis procesas“. 

Šiais rezultatais gali remtis makroskopinis termodinami- 
nis požiūris, visatą traktuojantis kaip atvirą sistemą. Antai 


mes galime įsitikinti, kad medžiaga ir energija kuriama gra- 


2 E. Gunzig, J. Gėheniau, and I. Prigogine, Nature 330 (1987): 621; 
I. Prigogine, J. Gėheniau, E. Gunzig, and P. Nardone, Proc. Nat. Acad. Sci. 
USA 85 (1988): 1428. 

Nestabili pagrindinė būsena 


| —— 4 Gravitacija 


8.4 schema. Medžiaga kuriama gravitacinio lauko sąskaita 
Šiame paprastame modelyje visata neturėtų stabillios pagrindinės 
būsenos. 


vitacinės energijos sąskaita (žr. 8.4 schemą). Tai verčia mus 
padaryti daugelį pirmojo termodinamikos dėsnio, kur dabar 
glūdi medžiagos-energijos šaltinis, pakeitimų, lemiančių dy- 
džių, tokių kaip slėgis, apibrėžimo pakoregavimą™. Kadan- 
gi entropija specifiškai susijusi su medžiaga, erdvėlaikio 
transformacija į medžiagą atitinka disipatyvųjį, negrįžtamąjį 
vyksmą, sukuriantį entropiją. Atvirkščias vyksmas, kuris me- 
džiagą transformuotų į erdvėlaikį, yra neįmanomas. Taigi 
mūsų visatos gimimas būtų entropijos išsiveržimo rezultatas. 

Gravitacinio ir medžiagos laukų sąveika sukelia diver- 
gavimus, kuriuos lemia trumpi laiko intervalai ir trumpi at- 
stumai, atitinkantys kvantinėje teorijoje dideles energijos ir 
judesio kiekio vertes. Šie vadinamieji „ultravioletiniai“ di- 


vergavimai yra daugybės įdomių tyrimų - įgalinusių sukurti 


> „Kūrimo“ slėgis yra neigiamas. Todėl dažnai nurodoma Hawkingo 
ir Penrose'o teorema, įrodanti, kad visata prasideda nuo singuliariojo taš- 
ko ir turi teigiamą slėgį, netinka. 

procedūrą, žinomą kaip pernormavimo programa, kuri pa- 
sirodė esanti labai sėkminga, - objektas. Vis dėlto kai kurių 
keblumų išlieka. Tarp lauko teorijos ir ankstesniuose skv- 
riuose aptartos termodinaminės situacijos yra stulbinama 
analogija. Čia mes ir vėl turime reikalą su nuolatinėmis są- 
veikomis, kurios nei prasideda, nei liaujasi, ir todėl turime 
atsisakyti Hilberto erdvės. 

Nors ši nauja lauko teorija dar tebekuriama, jos svarbiau- 
sia išvada yra pagrįsta: kosmologiniame lygmenyje negali 
būti jokios stabilios pagrindinės būsenos, nes konforminis 
faktorius kurdamas medžiagą pasiekia mažesnes energijas. 
Tuo tarpu ši tyrimų linija tęsiama, o dvi šioje knygoje ak- 
centuojamos sąvokos — negrįžtamumas ir tikimybė — aiškiai 
sudaro svarbią šio požiūrio dalį. Visatos atsiranda tose vie- 
tose, kur gravitacinio ir medžiagos laukų amplitudės turi di- 
deles vertes. Tos vietos ir tie laiko momentai, kur ir kada 
tai atsitinka, turi tik statistinę prasmę, nes yra susiję su lau- 
kų kvantinėmis fliuktuacijomis. Šis aprašymas tinka ne tik 
mūsų visatai, bet ir metavisatai, aplinkai, kurioje gimsta at- 
skiros visatos. Mūsų požiūriu, čia mes vėl turime Poincarė 
rezonansų pavyzdį, panašų į sužadintųjų atomų skilimo pa- 
vyzdį. Tačiau šiuo atveju skilimo procesas sukuria ne foto- 
nus, bet visatas! Net prieš mūsų visatos sukūrimą buvo lai- 
ko strėlė, ir ši strėlė egzistuos amžinai. 

Žinoma, kol kas mes turime tik supaprastintą modelį. 


Einsteino svajonė apie vieningą teoriją, kuri apimtų visas są- 

veikas, ir šiandien tebėra gyva“. Vis dėlto tokia teorija tu- 
rėtų atsižvelgti į laiko atžvilgiu kryptingą mūsų visatos po- 
būdį, susijusį su jos gimimu ir tolesne evoliucija. Tai įma- 
noma tik tada, jeigu tam tikri laukai (tokie kaip gravitaci- 
jos) vaidina kitokius vaidmenis nei kiti (tokie kaip medžia- 
gos). Kitaip tariant, vieningumo nepakanka. Mums reikalin- 
gas dialektiškesnis požiūris į gamtą. 

Laiko kilmės klausimai tikriausiai visada mums rūpės. 
Tačiau mintis, kad laikas neturi pradžios, - kad iš tiesų lai- 
kas yra ankstesnis už mūsų visatos egzistavimą, - tampa vis 


labiau įtikinama. 


4 S, Weinberg, Dreams of a Final Theory (New York: Pantheon Books, 
1992). 

Ne kartą buvo kalbama apie tai, kad negrįžtamumo kil- 
mė yra kosmologinė, susijusi su mūsų visatos gimimu. Kos- 
mologija iš tiesų reikalinga norint paaiškinti, kodėl laiko strėlė 
yra universali, tačiau sukūrus mūsų visatą negrįžtamieji vyks- 
mai nesiliauja; jie tęsiasi ir šiandien visuose lygmenyse, įskai- 
tant geologinę ir biologinę evoliuciją. Nors disipatyviosios 
struktūros, aptartos antrajame skyriuje, reguliariai stebimos 
tiek laboratorijoje, tiek didelio masto procesuose, vykstan- 
čiuose biosferoje, negrįžtamumą galima visiškai suprasti tik 
remiantis mikroskopiniu aprašymu, kuris tradiciškai buvo 
identifikuojamas su klasikine ir kvantine mechanikomis. Tai 
reikalauja naujos gamtos dėsnių, kurie jau yra pagrįsti nebe 
apibrėžtybėmis, bet veikiau tikimybėmis, formuluotės. Pripa- 
žinę, kad ateitis nėra apibrėžta, mes prieiname tikrumo pa- 
baigą. Ar žmogaus protui tai yra pralaimėjimo pripažinimas? 
Atvirkščiai, mes įsitikinę, kad yra kaip tik priešingai. 

Italų rašytojas Italo Calvino parašė žavią apsakymų rink- 
tinę Kosminiai komiksai, kurioje būtybės, gyvenančios anks- 


tyvojoje mūsų visatos stadijoje, susirenka prisiminti baisius 

laikus, kai visata buvo tokia mažytė, kad jų kūnai ją visiš- 
kai užpildė'. Kokia būtų buvusi fizikos istorija, jeigu New- 
tonas būtų buvęs šios bendruomenės narys? Jis būtų stebė- 
jęs dalelių gimimą ir skilimą, medžiagos ir antimedžiagos 
tarpusavio anihiliaciją. Nuo pat pradžių visata būtų atro- 
džiusi kaip termodinaminė sistema, nutolusi nuo pusiausvy- 
ros, pasižyminti nestabilumu ir bifurkacijomis. 

Šiandien mes iš tiesų galime izoliuoti paprastas dinami- 
nes sistemas ir patikrinti klasikinės ir kvantinės mechanikos 
dėsnius. Kol kas jie atitinka idealizacijas, taikomas stabilio- 
sioms dinaminėms sistemoms visatoje, kuri yra gigantiška 
termodinaminė sistema, nutolusi nuo pusiausvyros, — visuo- 
se lygmenyse mes aptinkame fliuktuacijas, nestabilumą ir 
evoliucinius modelius. Kita vertus, tikrumas ilgai buvo sie- 
jamas su laiko ir kūrybingumo neigimu. Įdomu aptarti šią 


painią problemą jos istoriniame kontekste. 


II 


Kaip mes galime pasiekti tikrumą? Kaip tik šis klausimas 
sudaro Renė Descartes'o darbų šerdį. Savo susimąstyti ver- 
čiančioje knygoje Kosmopolis Stephenas Toulminas stengiasi 


paaiškinti aplinkybes, paskatinusias Descartes'ą imtis šios 


IL Calvino, Cosmicomics, trans. W. Weaver (New York: Harcourt, Brace 
& World, 1969). 

problemos“. Jis aprašo tragišką XVII amžiaus situaciją, poli- 
tinio nestabilumo, katalikų ir protestantų kovų dėl religinių 
dogmų laikotarpį. Kaip tik verdant šiai nesantaikai Descar- 
tes'as pradėjo ieškoti kitokio tikrumo, kuris būtų priimtinas 
visiems žmonėms nepriklausomai nuo jų religijos. Tai atve- 
dė jį prie jo garsiojo cogito, jo filosofijos pagrindo, ir prie įsi- 
tikinimo, kad matematika grindžiamas mokslas yra vienin- 
telis būdas pasiekti tokį tikrumą. Descartes'o pažiūros, 
sulaukusios didžiulės sėkmės, padarė įtaką Leibnizo gam- 
tos dėsnių sampratai, aptartai pirmajame skyriuje. (Leibni- 
zas taip pat norėjo sukurti kalbą, kuri pašalintų religinius 
nesutarimus ir užbaigtų religinius karus.) Descartes'o tikru- 
mo paieškos buvo konkrečiai realizuotos Newtono darbuo- 
se, kurie tris šimtmečius buvo fizikos modelis. 

Toulmino analizė atskleidžia stulbinamą paralelę tarp is- 
torinių aplinkybių, kuriomis vyko Descartes'o ir Einsteino 
tikrumo paieškos. Einsteinui irgi mokslas buvo priemonė iš- 
vengti kasdienės egzistencijos sumaišties. Mokslinę veiklą jis 
lygino su „troškimu, kuris nenugalimai stumia miesto gy- 
ventoją tolyn nuo triukšmingų ankštų kvartalų į tylius aukš- 
tus kalnus“. 

Einsteino požiūris į žmogaus situaciją buvo giliai pesimis- 


tinis. Jis gyveno ypač tragišku Žmonijos istorijos periodu, kai 


7 S. Toulmin, Cosmopolis (Chicago: Chicago University Press, 1990). 
> A. Einstein, Ideas and Opinions (New York: Crown, 1954), p. 225. 

iškilo fašizmas ir antisemitizmas ir įvyko du pasauliniai ka- 
rai. Jo fizikos vizija buvo siejama su galutiniu Žmogaus proto 
triumfu prieš prievartos kupiną pasaulį, atskiriančiu objek- 
tyvų pažinimą nuo neapibrėžtumo ir subjektyvumo srities. 

Tačiau ar mokslas, kaip jį suvokė Einsteinas, — išsigelbė- 
jimas nuo žmogaus egzistencijos kaprizų, — tebėra šiandie- 
nos mokslas? Mes negalime palikti užterštų miestų ir pasi- 
traukti į aukštus kalnus. Mes turime dalyvauti kuriant ryt- 
dienos visuomenę. Peterio Scotto žodžiais tariant, „pasaulis, 
mūsų pasaulis, be paliovos stengiasi plėsti to, kas pažintina 
ir vertinga, ribas, įveikti daiktų duotybę, įsivaizduoti naują 
ir geresnį pasaulį“. 

Mokslas prasidėjo nuo Prometėjo, teigusio proto galią, ta- 
čiau atrodė, kad jis baigsis susvetimėjimu — visko, kas su- 
teikia prasmę Žmogaus gyvenimui, neigimu. Mes esame įsi- 
tikinę, kad mūsų amžius gali būti laikomas naujo tipo vie- 
nybės mūsų pasaulio vizijoje paieškomis ir kad mokslas tu- 
ri vaidinti svarbų vaidmenį apibrėžiant šią naują darną. 

Kaip minėjome aštuntajame skyriuje, gyvenimo pabaigoje 
Einsteinui buvo pateikta esė rinktinė, į kurią įėjo Žymaus 
matematiko Kurto Gėdelio straipsnis. Atsakydamas Göde- 
liui jis atmetė jo idėją apie galimą praeities ir ateities ekvi- 
valentumą. Einsteino požiūriu, kad ir kaip stipriai viliotų 


amžinybė, keliavimo atgal laike idėjos pripažinimas yra re- 


t P. Scott, Knowledge, Culture and the Modern University, 75th Jubilee of 
the Rijksuniversiteit (Groningen, Holland, 1984). 

aliojo pasaulio neigimas. Jis negalėjo priimti Gėdelio pateik- 
tos radikalios savo paties pažiūrų interpretacijos“. 

Kaip pažymėjo Carlas Rubino, Homero Iliada sukasi apie 
laiko problemą, nes Achilas imasi ieškoti ko nors pastovaus 


ir nekintamo: 


„Iliados išmintis, karti pamoka, kurią Achilas, jos herojus, išmoks- 
ta per vėlai, sako, kad tokį tobulumą galima įgyti tik savojo žmo- 
giškumo kaina: jis turi netekti gyvybės, kad pasiektų šią naują 
šlovės pakopą. Žmonės, vyrai ir moterys, mes nekintamumą, lais- 
vę nepatirti pokyčių, visišką saugumą, atsparumą iš proto varan- 
tiems gyvenimo pakilimams ir nuosmukiams įgysime tik tada, 
kai paliksime šį gyvenimą, numirsime arba tapsime dievais: die- 
vai, sako mums Horacijus, yra vienintelės gyvos būtybės, kurios 


. o D - {ve H KA 116 
gyvena saugiai, nepatirdamos rūpesčių ir pokyčių. 


Homero Odisėja yra dialektinis Iliados papildymas. Odisė- 
jui pasiseka, nes jam suteikiama galimybė pasirinkti nemir- 
tingumą amžinai liekant Kalipsės mylimuoju arba grįžti pas 
žmones ir galiausiai pasenti ir numirti. Galų gale jis pasiren- 
ka laiką, o ne amžinybę, žmogaus likimą, o ne dievų likimą. 

Nuo Homero laikas buvo pagrindinė literatūros tema. 
Žymaus rašytojo Jorge's Luiso Borgeso esė, pavadintoje 
„Naujas laiko paneigimas“, randame labai panašią reakciją 
į Einsteino. Aptaręs doktrinas, kurios laiką padaro iliuzija, 
jis prieina išvadą: „Ir vis dėlto, ir vis dėlto... laiko sekos nei- 


gimas, savojo Aš neigimas, astronominės visatos neigimas 


> Albert Einstein: Philosopher-Scientist. 
6 Carlo Rubino, neskelbta. 

yra akivaizdi desperacija ir slapta paguoda. ... Laikas vra 
substancija, iš kurios esu sukurtas. Laikas yra mane nešanti 
upė, bet aš pats esu toji upė; jis yra mane sudorojantis tig- 
ras, bet aš pats esu tasai tigras; jis yra mane praryjanti ug- 
nis, bet aš pats esu toji ugnis. Deja, pasaulis yra realus; aš, 
deja, esu Borgesas.“ Laikas ir tikrovė yra neatskiriamai su- 
siję. Laiko neigimas gali būti žmogaus proto paguoda arba 
triumfas. Tai visuomet yra tikrovės neigimas. 

Pagunda neigti laiką buvo kilusi ir mokslininkui Einstei- 
nui, ir poetui Borgesui. Einsteinas ne kartą teigė iš Fiodoro 
Dostojevskio išmokęs daugiau negu iš bet kurio fiziko. 1924 
metais laiške Maxui Bornui jis rašė, kad jeigu būtų privers- 
tas atsisakyti griežto priežastingumo, „geriau jau būtų bat- 
siuvys ar net krupjė lošimo namuose negu fizikas““. Kad fi- 
zika apskritai turėtų kokią nors vertę, ji turėjo tenkinti jo po- 
reikį pabėgti nuo Žmogaus situacijos tragizmo. „Ir vis dėl- 
to, ir vis dėlto“ Godelio priverstas susidurti su ekstremalio- 
mis savo paieškų pasekmėmis, su pačios tikrovės, kurią fi- 
zikas siekia paaiškinti, neigimu, Einsteinas atsitraukė. 

Be abejo, Einsteino atsisakymą pripažinti atsitiktinumą 
mes galime suprasti kaip vienintelį atsakymą į mūsų klau- 
simus. Mes stengėmės surasti siaurą takelį tarp dviejų kon- 


cepcijų, kurios abi lemia susvetimėjimą: pasaulio, valdomo 


"LL Borges, “A New Refutation of Time“, Labyrinthis, Penguin Mo- 
dern Classics (Harmondsworth: Penguin Books, 1970), p. 269. 

8 A. Einstein and M. Born, The Born-Einstein Letters (New York: Wal- 
ker, 1971), p. 82. 

deterministinių dėsnių, nepaliekančių vietos naujovėms, 
koncepcijos ir pasaulio, valdomo kauliukais žaidžiančio Die- 
vo, kuriame viskas yra absurdiška, nepriežastinga ir nesu- 
vokiama, koncepcijos. 

Mes stengėmės, kad ši knyga būtų kelionė siauru take- 
liu ir pailiustruotų Žmogaus kūrybingumo vaidmenį moks- 
lo istorijoje. Keista, tačiau šis kūrybingumas dažnai deramai 
neįvertinamas. Mes visi suprantame, kad jeigu Shakespea- 
re'as, Beethovenas ar van Gogh'as būtų numirę vos gimę, 
niekas kitas niekada nebūtų pasiekęs to, ką padarė jie. Ar 
tą patį galima pasakyti ir apie mokslininkus? Ar antrojo ter- 
modinamikos dėsnio suformulavimas visiškai priklausė nuo 
Clausijaus? Meninio ir mokslinio kūrybingumo priešstata iš 
dalies yra teisinga. Mokslas yra kolektyvinė veikla. Kad 
mokslinės problemos sprendimas būtų priimtinas, jis turi ati- 
tikti griežtus kriterijus ir reikalavimus. Tačiau šie suvaržy- 
mai neeliminuoja kūrybingumo. Jie jį žadina. 

Pats laiko paradokso suformulavimas yra nepaprastas 
žmogaus kūrybingumo ir vaizduotės pasireiškimas. Jeigu 
mokslas turėtų apsiriboti empiriniais faktais, kaip jis būtų 
galėjęs svajoti apie laiko strėlės neigimą? Laiko atžvilgiu si- 
metriniams dėsniams suformuluoti neužteko tik pasitelkti 
savavališkus supaprastinimus. Tam buvo reikalingi empiri- 
niai stebėjimai, ir kartu reikėjo kurti teorines struktūras. Štai 
kodėl laiko paradokso nebuvo galima išspręsti paprasčiau- 
siai apeliuojant į sveiką protą ar ad hoc modifikuojant dina- 


mikos dėsnius. Netgi neužteko paprasčiausiai nustatyti kla- 


231 


Devintas skyrius. SIAURAS TAKELIS 


sikinio statinio trūkumus. Norėdami padaryti fundamenta- 
lią pažangą, mes turėjome įvesti naujas fizikos sąvokas, to- 
kias kaip deterministinis chaosas ir Poincarė rezonansai, ir 
naujus matematinius instrumentus, kad šiuos trūkumus pa- 
verstume pranašumais. Mūsų dialoge su gamta tai, kas iš 
pradžių atrodo kliūtys, mes transformuojame į originalias 
konceptualines struktūras, leidžiančias naujai pažvelgti į pa- 
žįstančiojo ir to, kas pažinta, tarpusavio ryšį. 

Tai, kas dabar randasi, yra „tarpinis“ aprašymas, esantis 
kažkur tarp dviejų priešingų vaizdinių - deterministinio pa- 
saulio ir savavališko gryno atsitiktinumo pasaulio. Fizikos 
dėsniai atskleidžia naują suprantamumo formą, kurią patei- 
kia neredukuojamos tikimybinės išraiškos. Siejami su nesta- 
bilumu - nesvarbu, ar mikroskopiniame, ar makroskopinia- 
me lygmenyje — naujieji gamtos dėsniai operuoja įvykių ga- 
limybe, bet neredukuoja šių įvykių į išvedamas, nuspėjamas 
pasekmes. Šis to, ką galima ir ko negalima numatyti ir kon- 
troliuoti, atribojimas, ko gero, būtų patenkinęs Einsteiną, sie- 
kusį suprantamumo. 

Eidami siauru takeliu, vengiančiu aklų dėsnių ir savava- 
liškų įvykių dramatiškų alternatyvų, įsitikiname, kad didžio- 
ji dalis mus supančio konkretaus pasaulio iki šiol, tariant Al- 
fredo Northo Whiteheado žodžiais, „išsprūsdavo pro moks- 

linio tinklo akis“. Šiuo ypatingu mokslo istorijos momentu 


mes žvelgiame į naujus horizontus ir viliamės, kad sugebė- 
jome perduoti šį įsitikinimą skaitytojams. 


* A. N. Whitehead, Process and Reality. 

Ansamblis — įsivaizduojamas identiškų sistemų, kurių pradinės sąly- 
gos skirtingos, rinkinys. 

Antrasis termodinamikos dėsnis — principas, teigiantis, kad izoliuo- 
tosios sistemos entropija bėgant laikui gali tik didėti arba išlikti pa- 
stovi. 

Antropinis principas - samprata, jog visatos sąlygas galima paaiškinti 
remiantis tuo, kad mes esame čia tam, idant stebėtume jas. 

Apibendrintoji funkcija - matematinių objektų klasė, kuriai priklau- 
so Diraco delta funkcija. Apibendrintoji funkcija nėra reguliarioji 
matematinė funkcija, ją apibrėžia tai, kaip ji veikia reguliariąsias 
funkcijas. 

Atvaizdas — diskrečiojo laiko dinaminis vyksmas. 


Banginės funkcijos kolapsas - ekstradinaminis elementas, reikalingas 
tradicinėje kvantinėje teorijoje tam, kad banginė funkcija, išreiškian- 
ti potencialybes, įgytų aktualią būseną. 

Bifurkacija — sprendinio išsišakojimas į kartotinius sprendinius, kai 
kinta sistemos parametras. 


Chaosas — sistemų, kuriose uždaros trajektorijos laikui bėgant ekspo- 
nentiškai išsiskiria, elgesys. 


Deterministinis chaosas — chaotinis elgesys, nulemtas visiškai deter- 
ministinio evoliucijos dėsnio. 

Determinizmas - požiūris, jog evoliucija paklūsta tam tikram taisyk- 
lių visetui, nustatančiam, kad iš bet kurios konkrečios pradinės bū- 
senos gali kilti viena ir tik viena būsimųjų būsenų seka. 

Didelė Poincaré sistema (DPS) — neintegruojamoji sistema, dėl Poin- 
carė rezonansų įeinanti į termodinaminę ribą taip, kad jos energi- 
jos spektras yra tolydus. 

Didysis Sprogimas — pradinis mūsų visatos įvykis, apibūdinamas kaip 
medžiagos ir energijos susikūrimas iš taško sprogimo būdu. 

Diraco delta funkcija - Diraco įvestas matematinis objektas, kurį ga- 
lima laikyti funkcija, apibrėžta kaip begalybė viename taške ir nu- 
lis visur kitur. 

Disipatyvioji struktūra — erdvinės ir laikinės struktūros, atsirandan- 
čios nutolus nuo pusiausvyros, tokios kaip svyruojančiosios che- 
minės reakcijos arba taisyklingos erdvinės struktūros. 


Entropija - sistemos būsenos funkcija, kuri izoliuotųjų sistemų atveju 
monotoniškai didėja ir pasiekia maksimumą nusistojus termodina- 
minei pusiausvyrai. 


Fazinė erdvė — abstrakti taškų erdvė, kurioje koordinatės yra evoliu- 
cionuojančios sistemos dalelių padėtys ir greičiai. 

Fraktalas — terminas, sukurtas Benoît Mandelbroto žymėti matemati- 
niams objektams, kurių matmuo nėra sveikasis skaičius. Pavyz- 
džiui, šalies netaisyklingos pakrantės linijos ilgis padidėja, kai jai 
matuoti naudojamas mastelis sumažinamas, taigi pakrantės linijos 
matmuo yra tarp vieno ir dviejų. 

Fridmano visata - kosmologinis plėtriosios visatos modelis, pagrįstas 
visatos, matuojamos dideliais masteliais, vienalytiškumo ir izotro- 
pijos prielaida. 


Gelfando erdvė — funkcijų erdvė, apimanti ir apibendrintąsias funk- 
cijas, ir jų veikiamas gerai besielgiančias funkcijas. 

Grubumas (coarse graininę) — dinamikos per baigtines fazinės erdvės 
sritis vidurkinimas. 


Hamiltonianas — dinaminės sistemos energija, išreiškiama jos koordi- 
natėmis ir judesio kiekiais. 

Heisenbergo neapibrėžtumo principas — neapibrėžtumų sandauga, 
kuria kvantinės dalelės padėtis ir judesio kiekis gali būti apibrėžti 
kaip apriboti Plancko konstanta. Visiškas padėties ar judesio kie- 
kio tikslumas reiškia visišką kito neapibrėžtumą. 

Hilberto erdvė — funkcijų, kurioms funkcijų kvadrato integralas yra vi- 
siškai apibrėžtas ir baigtinis, erdvė. Tai funkcijų erdvė, kuri buvo 
naudojama kaip tradicinės kvantinės mechanikos aplinka. Vėliau ji 
buvo taikoma klasikinėje mechanikoje ir statistinėje mechanikoje. 


KAM teorija - nusako neintegruojamųjų sistemų klasių dinaminį el- 
gesį. Kai sistemos energija padidėja, įsivyrauja chaotinis elgesys. 

Kinetinė teorija — tiria skysčių ir dujų sistemų termodinamines ir per- 
našos savybes remdamasi dalelių tarpusavio sąveikomis. 

Klinamen - Epikūro pateikta idėja, kad norint paaiškinti materialaus 
judėjimo nukrypimą nuo iš anksto griežtai determinuotos eigos rei- 
kalingas atsitiktinumo elementas. 


Laisvės laipsniai — nepriklausomų kintamųjų, reikalingų tiksliai api- 
brėžti sistemos konfigūracinei būsenai, skaičius. Atskira dalelė tri- 
matėje erdvėje turi tris laisvės laipsnius. 

Laplace'o demonas - Laplace'o įsivaizduota esybė, kuri, jei būtų duo- 
tos tikslios pradinės sąlygos, sugebėtų tiksliai apskaičiuoti mūsų 
visatos evoliuciją. 

Liapunovo eksponentė - gretimų trajektorijų eksponentinio išsiskyri- 
mo chaotinėse sistemose greitis. 

Loschmidto apgrąžos paradoksas — argumentas prieš Boltzmanno iš- 
vadas: kadangi judėjimo sąveikaujančių dalelių sistemoje lygtys yra 
apgręžiamos, galima įsivaizduoti, kad sistemoje apgręžiami visi 
greičiai, taigi bet kurios sistemos būsenos funkcijos, turinčios kryptį 
laike, tuomet elgsis priešingai. 


Markovo procesas - procesas, kuriame būsimoji būsenos evoliucija pri- 
klauso tik nuo dabartinės būsenos. Tolydžiojo laiko sistemos atve- 
ju tai reiškia, kad procesas yra lokalinis laiko atžvilgiu, t. y. nėra 
jokių atminties efektų. 


Neintegruojamoji sistema — sąveikaujanti sistema, kurios negalima 
transformuoti į nesąveikaujančias dalis. Jeigu tokią transformaciją 
galima atlikti, sistema yra integruojamoji ir judėjimo lygtis galima 
trivialiai išspręsti. 

Newtono dinamika - evoliucijos taisyklės, kurios sudaro klasikinės fi- 
zikos branduolį ir kurios ikikvantinės eros determinizmo buvo lai- 
komos sudarančiomis visos fizinės realybės pagrindą. 

Perrono-Frobenijaus operatorius - evoliucijos laike operatorius tikimy- 
biniams pasiskirstymams diskrečiojo laiko sistemose (atvaizduose). 

Plancko era — visata iškart po Didžiojo Sprogimo, kurią apibūdina 
Plancko skalės, apimančios tris ftundamentalias gamtos konstantas 
h, cr 

Poincaré grįžimo teorema — išvada, kad uždarosios sistemos būsena, 
kurią apibrėžia visų dalelių padėčių ir greičių vertės, vykstant siste- 
mos evoliucijai laike sugrįš į būseną, kiek norima artimą pradinei. 

Poincarė rezonansai - laisvės laipsnių jungimasis, lemiantis diverguo- 
jančias išraiškas, priklausančias nuo mažų vardiklių, jei tarp jų yra 
rezonansas. Rezonansai gali kliudyti išspręsti judėjimo lygtis. 


Rezonansas — konstruktyvioji interferencija, atsirandanti, kai dviejų sis- 
temos dažnių santykis yra racionalusis skaičius. 

Ritzo-Rydbergo principas - spektrinių linijų dažnis, išreiškiantis skir- 
tumą tarp dviejų energijos lygmenų. 


Saviorganizacija — vieno iš sprendinių, atsirandančių bifurkacijos taš- 
ke, pasirinkimas, kurį determinuoja tikimybiniai dėsniai. Nuo pu- 
siausvyros nutolusioje būsenoje saviorganizacija lemia didesnį su- 
dėtingumą. 

Spektrinis skaidinys — operatoriaus išreiškimas jo tikrinėmis būseno- 
mis ir tikrinėmis vertėmis duotojoje funkcijų erdvėje. 

Stacionariosios būsenos visata - kosmologinis modelis, kuriame vi- 
satos plėtimąsi kompensuoja nepaliaujamas medžiagos kūrimas. 


Termodinamika - tiria sistemos makroskopines savybes ir jų ryšius 
neatsižvelgdama į vidinę dinamiką. 

Termodinaminė riba — sistemos dalelių skaičius N ir tūris V laikomi 
tampančiais kiek norima dideliais, o koncentracija c = N/V išlieka 
baigtinė ir nekintama. 

Tikimybinio pasiskirstymo funkcija - funkcija, nusakanti sistemų san- 
tykinius svorius arba pradines sąlygas, pasiskirsčiusias ansamblyje. 

Tikrinė būsena - būsena, kurią veikiant tam tikru operatoriumi gau- 
nama ta pati būsena, padauginta iš kokio nors skaičiaus. 

Tikrinė vertė — skaičius, iš kurio padauginama tikrinė būsena po to, 
kai ją paveikia atitinkamas operatorius. 

Turingo struktūros - struktūros cheminėse sistemose, atsirandančios 
dėl reakcijos ir difuzijos procesų sąveikos; jos yra disipatyviosios 
struktūros pavyzdys. 

ILYA PRIGOGINĖE 


llya Prigogine 


fundamentali m 
"domino \ visų kultūrų Ir visų laikotarpių menininkus, 
A fus ir mokslininkus. Sveikas protas mums sako, kad laikas 
"visada teka pirmyn ir negali tekėti atgal. Tačiau Einsteinas teigė, 
kad laikas yra iliuzija. Ir jo, ir Newtono pateiktose gamtos dėsnių 
i formuluotėse nėra jokio skirtumo tarp praeities ir ateities, 
S <as yra apgręžiamas, todėl neturi prasmės. 


SC Nobelio premijos laureato 
pos Prigogine'o moksliniai tyrinėjimai radikaliai pakeitė 
„požiūrį į laiką. Mes nuolat susiduriame su negrįžtamaisiais 
„vyksmais — tiek moksle, tiek kasdieniame gyvenime, todėl laiko 
: strėlę, negrįžtamą laiko tėkmę, būtina įtraukti į fizikos dėsnius. 
„ Prigogine dekonstruoja deterministinį požiūrį į pasaulį. Jo įsitiki- 
` nimu, gamtos dėsniai grindžiami tikimybėmis, todėl tikru- 
mas tampa iliuzija. Tačiau tikrumo pabaiga anaiptol nėra 
; ‘mogaus proto pralaimėjimo pripažinimas — ji žymi naujos gamtos | 
= dėsnių formuluotės, apibūdinančios mūsų evoliucio- 
nuojančią visatą, gimimą. 


Šioje knygoje 
E kviečia skaitytojus leistis kartu su juo | 
4 intriguojančią intelektualinę kelionę, kurioje jų laukia pažintis 
Su senovės graikų požiūriu į gamtos dėsnius, Newtono trajek- 
= torijos ir deterministinis chaosas, galiausiai vieninga kvantinės 
teorijos formuluotė ir kosmologija, teigianti visatoje eg- 
zistuojant „nemokamus pietus“. 


ATVIROS LIETUVOS KNYGA 


e ALK - serija verstinių knygų, 
kurias leidžia įvairios leidyklos, remiamos Atviros Lietuvos fonda, 
Serijos tikslas - supažindinti skaitytojus su šiuolaikiniais Khumanita- 
" rinių ir socialinių mokslų pagrindais. Šios knygos leidimą ALF remia 
kartu su Next Page Foundation (Atviros visuomenės 
instituto Vertimų projektu). 
ISSN 1392-1673 
ISBN 9986-09-308-2 
Rekomenduojama kaina 35 Lt 


Oh 
Wé 


